Capitolul IV 
FENOMENOLOGIA CRIMINALITĂȚII 


Secţiunea I 


NOȚIUNI, EVALUAREA ȘI TRĂSĂTURILE CRIMINALITĂȚII 


4.1.1. Viziunea sistemică în criminologie. Noţiuni de criminalitate. Evaluarea 
criminalității 

Cercetările consacrate cauzelor criminalităţii presupun utilizarea tuturor datelor obținute în 
acest domeniu. Acest fapt devine posibil datorită utilizării conceptelor operaționale. Astfel, 
viziunea sistemică asupra fenomenului infracţional presupune utilizarea conceptelor de sistem, 
structură şi funcții, precum şi a noţiunilor de cauză şi condiție care stau la baza relațiilor 
dinamice subsistemice şi intersistemice.! 

Sistemul reprezintă un ansamblu superior organizat de elemente (subsisteme) integrate 
structural şi dinamic, ansamblu care are drept scop realizarea unor anumite valori (efecte) în 
condiţiile unui mediu variabil şi posibil perturbant.? 

Sistemele se caracterizează prin structură şi funcții proprii. Structura, la rîndul ei, poate fi 
diacronică (reflectă geneza şi evoluţia acestora în timp) şi sincronică (reprezintă starea în care se 
găsesc sistemele la un moment dat, prin raportarea la anumite sisteme de referință). Funcțiile 
sistemelor reprezintă un complex de proprietăți caracteristice, exprimînd relații de acțiune 
intersistemice şi intrasistemice.* 

Cauza este fenomenul care precede şi determină sau generează un alt fenomen — efectul, 
acționînd în circumstanţe care favorizează sau frînează producerea efectului.‘ 

La rîndul lor, circumstanțele ce reprezintă împrejurările care influenţează prin prezenţa lor 
cauza (o favorizează ori frînează) se numesc condiții. 


Starea, structura şi dinamica unui fenomen sunt marcate de necesitate şi întîmplare. 


Necesitatea constituie o modalitate de existenţă sau de manifestare a unor stări, proprietăţi, 
raporturi sau tendinţe ale sistemelor, decurgînd din natura internă a acestora, ceea ce, în condiții 


constante, le determină o orientare inevitabilă într-un anumit sens. 

Întîmplarea constituie şi ea o modalitate de existență sau de manifestare a unor stări, 
proprietăți, raporturi sau tendințe ale sistemelor, decurgînd însă din factorii exteriori sau 
periferici, ceea ce le imprimă variabilitate şi inconsistenţă.! 

În condiţiile concrete de viaţă, în îmbinarea dintre necesitate şi întîmplare ponderea poate 
aparține fie necesității, fie întîmplării. Necesitatea, derivînd din esență, permite configurarea 
modului în care trebuie să se producă un anumit fenomen, în timp ce întîmplarea exprimă modul 
specific în care acesta se produce. În procesul cercetării ştiinţifice se va proceda la eliminarea 
acelor fenomene care au legături prea îndepărtate şi nesigure cu efectul pentru a fi putut exercita 
o influenţă semnificativă asupra producerii sale. Acestea sunt condițiile întîmplătoare. ? 

În urma acestor eliminări vor rămîne sub analiză numai acele fenomene în lipsa cărora 
efectul nu s-ar fi putut produce. Din şirul acestora, alături de cauză, fac parte condițiile necesare 
şi suficiente, precum şi condiţiile necesare. În cazul condiţiei necesare efectul nu se va produce 
în mod obligatoriu, întîmplarea avînd un rol important. Condiția necesară şi suficientă, în 
schimb, creează posibilitatea concretă de producere a efectului, rolul întîmplării fiind redus. 

Totuşi, analiza sistemică a criminalităţii presupune desprinderea de cazul individual şi 
identificarea proceselor şi conjuncturilor care, prin impactul lor social şi prin repetabilitatea 
statistică pe perioade mari de timp, se constituie în cauze şi condiţii atît necesare, cît şi suficiente 
producerii actului infracțional. 

În continuare, în acest capitol vor fi examinate problemele de fond ale criminalităţii cu 
referiri speciale la: noțiunea de criminalitate, evaluarea şi trăsăturile criminalităţii. 

Prin criminalitate ca obiect de studiu al criminologiei se înțelege fenomenul social de masă 
care cuprinde totalitatea infracțiunilor săvîrşite în decursul întregii evoluții umane sau numai în 
raport cu anumite civilizaţii, epoci, intervale de timp ori spații geografice determinate. 

Din acest punct de vedere concepem noţiunea de criminalitate în două sensuri: * 

a) Sensul larg (lato sensu), unde prin criminalitate în sens larg înţelegem totalitatea 
crimelor comise de-a lungul întregii evoluții umane pe întreaga suprafaţă a globului terestru. 

b) Sensul restrîns (stricto sensu), unde prin criminalitate în sens restrins înţelegem 
totalitatea crimelor săvîrşite în limitele unei perioade de timp determinate, într-o arie geografică 
determinată. 

Distingem, deci, o criminalitate în sens general de o criminalitate sau mai multe 


criminalități în sens concret. 


l Nistoreanu Gh., Păun C., op. cit., p.178-179. 

? Ibidem. 

Actul criminal reprezintă, în esență, expresia concretă a unui ansamblu de fapte (acţiuni şi 
inacțiuni) care intră în conflict cu normele penale prin care sunt protejate cele mai importante 
valori sociale referitoare la viaţa şi integritatea individului, familiei, societății şi statului. Actele 
criminale comise primesc o expresie cantitativă, numerică şi statistică, împreună îmbrăcînd haina 
de criminalitate. Criminalistica este un fenomen social şi, la fel cu alte fenomene sociale 
(fenomenul demografic, fenomenul economic), ea este alcătuită dintr-o serie de fapte, care sunt 
crimele, fapte care au loc în societate. În fiecare stat modern se ţine o evidenţă strictă a 
criminalităţii, pe perioade de timp, pe localități, pe ţară, încît în felul acesta criminalitatea devine 
un fenomen cunoscut cantitativ, cu o anumită identitate şi vizibil în manifestările şi în 
consecinţele sociale şi individuale pe care le produce. Pentru toate aceste motive, criminalitatea 
trebuie cunoscută ! şi studiată. 

În unul din capitolele anterioare? ne-am expus pe marginea a mai multe definiţii date 
criminologiei, aici încercînd să operăm cu unele concepte, de criminalitate cu conţinut mai 
restrîns: 

- criminalitatea de epocă (gentilică, sclavagistă, feudală, burgheză, socialistă, 
contemporană), respectiv în raport cu epoca sau orînduirea socială la care se referă; 

- criminalitatea de gen (criminalitatea de violență, criminalitatea referitoare la viaţa 
sexuală, criminalitatea împotriva patrimoniului etc.), în raport cu genul infracţiunilor la care se 
referă; 

- criminalitatea de grup (criminalitatea minorilor, criminalitatea femeilor, criminalitatea 
recidiviştilor etc.), în raport cu categoria de persoane la care se referă; 

- criminalitatea de spaţiu geografic (criminalitatea în Republica Moldova, criminalitatea 
din lumea arabă, criminalitatea din ţările africane etc.), în raport de zona geografică la care se 
referă.’ 

Criminalitatea este înțeleasă, mai ales în sfera statistică, operativă şi operațională 
(profilaxie) în structuri şi mai restrînse, care pot coborî prin subdivizarea dimensiunilor de timp, 
spațiu geografic, infracțiune sau infractor, pînă la evaluări privind aspecte din cele mai concrete, 
cum sunt: criminalitatea unui trimestru, sau chiar criminalitatea unei localități, criminalitatea 
unei infracțiuni (furt), criminalitatea unei vîrste. 

Conceptul de criminalitate este un concept multidimensional, astfel el cunoscînd abordări 


diferite în literatura de specialitate. Unii autori” pornesc în definirea conceptului de la ideea că, 

sub aspect juridico-penal, criminalitatea desemnează ansamblul comportamentelor umane 
considerate infracțiuni, incriminate şi sancţionate ca atare, în anumite condiţii, în cadrul unui 
sistem (subsistem de drept) determinat, cunoscut istoric. 

Problematica abordată relevă în mod convingător că, ştiinţei criminologiei îi revine sarcina 
studierii criminalităţii şi a consecințelor sale. În asemenea mod, noţiunea de criminalitate este 
utilizată, în special, în cazurile analizei şi studierii unui mare număr de infracțiuni. Astfel, unii 
autori! definesc criminalitatea ca reprezentînd ansamblul crimelor (infracţiunilor) săvârşite pe 
teritoriul țării într-un timp dat, ansamblu socio-uman-juridic în care crima (infracţiunea), crimele 
(infracțiunile) şi infracționalitatea de orice fel, constituie elemente, momente, aspecte particulare 
şi forme de manifestare a fenomenului criminalității societății contemporane. 

Criminologii francezi R. Vouin şi J. Leute? definesc fenomenul criminalităţii ca fiind 
ansamblul infracțiunilor penale de toate felurile comise într-o societate şi într-o perioadă dată. 

Autorii ruşi” pun accentul pe caracterul istorico-evolutiv al criminalităţii, considerînd că ea 
este un fenomen caracteristic pentru orice formațiune social-economică, fiind determinat atît de 
cauze generale, cît şi de cauze şi condiţii concrete istorice, economice, sociale, politice, culturale 
etc. 

Unul din eminenţii criminologi autohtoni“ rezumă că premisa necesară eficacităţii 
măsurilor de control asupra criminalității este rezolvarea justă a problemelor legate de 
cunoaşterea esenței fenomenului de crimă, aprecierea stării şi tendințelor criminalității în stat; 
descoperirea determinantelor fenomenului în cauză, factorilor şi împrejurărilor ce favorizează 
săvîrşirea infracţiunilor; pronosticarea criminalităţii şi modelarea noii realități sociale în coraport 
cu procesul economic, cultural; elaborarea concepției, strategiei de combatere a criminalității şi 
crearea unui sistem efectiv de combatere a infracționismului. De aici şi apare unul din scopurile 
criminologiei ce ar consta în elaborarea şi propunerea măsurilor de control asupra criminalității 
în baza cunoaşterii esenței şi manifestărilor fenomenului de crimă. 

Alţi criminologi” consideră că la caracterizarea fenomenului infracţional sunt deosebit de 
esenţiale astfel de circumstanţe care nu sunt cuprinse de componentele infracțiunilor concrete, 
cum sunt intensitatea criminalității, întinderea în spațiu a criminalității, dinamica criminalității, 


structura şi caracteristica socială a criminalilor, raportul infracțiunilor săvîrşite de o singură 

persoană şi infracțiunile comise în grup, raportul între făptuitorii care au comis pentru prima dată 
infracțiuni şi recidivişti etc. 

Am fi de părerea că la studiere fenomenului criminalității un rol deosebit îl are examinarea: 

- reacției sociale contra criminalități; 

- problematicii profilaxiei şi terapeuticii sociale a criminalității; 

- metodelor şi procedeelor de prevenire şi combatere a criminalităţii; 

- apărării sociale împotriva crimei.! 

În teoria şi practica criminologiei un rol deosebit se atribuie cercetării formelor 
criminalității după gradul de cunoaştere, descoperire, înregistrare, verificare şi soluționare 
judiciară. 

Astfel, formele criminalităţii, după aceste criterii, sunt de cinci feluri sau nivele: 

1) Criminalitatea sesizată (înregistrată) reprezintă totalitatea crimelor (infracţiunilor) 
săvîrşite sau pretins săvîrşite, care sunt crime sau apar ca şi crime şi care au ajuns la cunoştinţa 
sau au fost înregistrate la organele de urmărire penală. Această formă de criminalitate, de regulă, 
este înregistrată la organele de poliție, procuratură ori la instanţa de judecată - în caz de plîngere 
directă - şi este cunoscută. 

2) Criminalitatea descoperită reprezintă totalitatea crimelor în care autorii sunt descoperiți 
şi cunoscuţi (ori bănuiţi că sunt autorii adevărați). 

3) Criminalitatea deferită justiției reprezintă totalitatea crimelor transmise pentru 
soluționare în instanța de judecată. 

Am sesizat această formă din considerațiunea că nu toate faptele reclamate ca infracțiuni 
(înregistrate şi descoperite) sunt infracțiuni ca atare: 

- fapta n-a avut loc (de exemplu, s-a pretins furtul unui bun, dar care apoi se constată că nu 
a dispărut); 

- fapta există, dar juridic nu este o infracțiune (fiind, de exemplu, o contravenție 
administrativă); 

- fapta nu întruneşte condiţiile unei infracțiuni — de exemplu, lipseşte vinovăția. 

- fapta este comisă de o persoană ce nu poate fi trasă la răspundere penală (de exemplu, din 
cauza vîrstei, iresponsabilității). Astfel de fapte nu se mai trimit în instanța de judecată, fiind 
clasate de organele de cercetare şi urmărire penală. 

4) Criminalitatea judecată reprezintă totalitatea crimelor care au fost examinate de instanța 
de judecată şi aceasta a pronunţat o hotărire penală definitivă. La rîndul ei, hotărîrea instanţei de 
judecată poate să fie o hotărîre de: 


a) condamnare; 


l Ciobanu Igor, Criminologie (volumul I), Ed. Museum, Chişinău, 2003, p.10. 


b) încetare (clasare) a procesului penal şi 

c) achitare. 

Aceste patru forme reprezintă criminalitatea relevată, aparentă sau legală. 

5) Criminalitatea neagră sau ocultă reprezintă totalitatea crimelor neînregistrate şi, deci, 
nedescoperite şi nejudecate. Acestea sunt crimele care n-au ajuns la cunoştinţa organelor şi 
autorităţilor competente. Numărul acestora este cu mult mai mare față de crimele înregistrate, 
descoperite şi judecate. Într-adevăr, se săvirşesc infracţiuni despre care nu se ia cunoştinţă şi nu 
se înregistrează la autorități. Astfel, se comit infracțiuni de avort despre care nu se află nimic. Se 
comit infracțiuni de pruncucidere care nu lasă nici o urmă; la fel, infracțiuni de fals (bani, acte 
etc.), furturi, delapidări etc., care trec neobservate. Se săvirşesc omoruri prin împuşcare, otrăvire, 
spînzurare, camuflate ca sinucideri sau accidente; se săvîrşesc omoruri urmate de dispariția 
cadavrului (ardere, aruncare în apă, îngropare etc.). În aceste cazuri este vorba de infractori 
deosebit de abili şi de temut, de “crima perfectă”, adică de crima fără urme şi greu de descoperit. 
De aceea, mulți din aceşti infractori există, dar rămîn necunoscuţi, nedescoperiți; organele de 
urmărire penală nu reuşesc să descopere astfel de infracțiuni şi infractori. Alteori, este vorba de 
infracțiuni cunoscute de victime ori de martori, dar nereclamate ori nedenunţate de aceştia. 
Victima nu reclamă din neglijenţă ori din teamă, martorul nu denunță din teamă, nepăsare ori 
voința de a nu se şti că a asistat la o asemenea faptă sau din comoditate (să nu fie chemat la 
judecată, să nu fie “deranjat” etc.). ! 

Această criminalitate mai este cunoscută şi sub denumirea de “cifra neagră” (dark 
number) a criminalităţii. S-au întreprins cercetări” pentru determinarea, măcar relativă, a “cifrei 
negre”, dar rezultatele au fost îndoielnice. Nu se ştie, de pildă, dacă această cifră este constantă, 
după cum nu se ştie dacă “cifra neagră” este numai în anumite sectoare; dacă ar fi aşa, dacă ar fi 
relativ constantă, s-ar putea totuşi trage anumite concluzii. 

Unii autori” consideră că este greu de aflat cifra reală a criminalităţii prin folosirea “cifrei 
negre”. Bunăoară, este greu să se afle cifra reală medie a avorturilor, cifra reală medie a 
pruncuciderilor, a furturilor, a omorurilor etc. După această opinie rezultă că cifra reală în 
comparaţie cu cifra oficială a criminalității este de zece ori mai mare (de exemplu, din 100 de 
avorturi se descoperă numai zece). 

Unii criminologi americani“ aduc obiecţii severe nerezolvării de către instanțe a cauzelor 
penale şi, mai ales, a modului de informare statistică. Ei susţin că, pornind de la poliţie, unde 
ajung primele sesizări şi plîngeri despre crime comise, şi pînă la instanţele superioare de 
l Oancea Ion, op. cit., p.42-47. 

judecată, datele privind criminalitatea se reduc din ce în ce, încît indicele total al criminalităţii 
apare mult prea redus. Astfel: 

1) La poliţie nu se ţine seama de toate cauzele sesizate, unele fiind considerate 
nesemnificative; 

2) în multe cauze se apreciază sumar crima respectivă şi nu se trimite în judecată; 

3) în cadrul aceluiaşi oficiu de poliție aprecierile diferă; 

4) furturile din magazine, de exemplu şi furturile din automobile se urmăresc în proporție 
de numai 27%; 

5) stabilirea indicelui criminalităţii sesizate şi al celei judecate se face în mod superficial, 
pentru care motiv nici indicele criminalităţii totale nu se poate stabili cu exactitate; 

6) indicele criminalității se stabileşte în raport cu populaţia totală a oraşului, statului, dar 
cifrele reprezentînd populaţia sunt instabile şi neaduse la zi etc.! 

La general, acestea ar fi şi problemele cu care se confruntă Republica Moldova şi alte state 
ex-socialiste. 

La un loc cele cinci nivele ale criminalităţii constituie criminalitatea reală. Ea reprezintă 
adevărata dimensiune a fenomenului criminal, întrucît grupează ansamblul abaterilor şi 
încălcărilor penale săvîrşite într-o anumită comunitate socială şi într-o anumită perioadă. Chiar 
dacă unele crime nu sunt descoperite din diferite motive, totuşi ele au fost comise în realitate, 
producînd o serie de prejudicii valorilor şi relațiilor sociale, drepturilor şi libertăților cetățenilor. 

Toţi autorii sunt de acord că eforturile criminologiei nu se pot limita numai la investigarea 
criminalității cunoscute. Posibilităţile actuale de investigare şi prognoză pot oferi date şi mijloace 
de luptă eficiente împotriva fenomenului infracţional în întregul său.” 

Criminologia mai operează şi cu noțiunile de: 

- criminalitate simplă, care include infracțiunile săvîrşite de indivizi izolaţi sau constituiți 
în grupuri mici ŞI spontane; 

- criminalitatea organizată, ce cuprinde infracțiunile comise de grupuri de infractori, 
caracterizați printr-o organizare temeinică şi un număr relativ mare de indivizi, ceea ce relevă o 
periculozitate socială sporită şi reclamă luarea unor măsuri adecvate de prevenire şi combatere. 

În ultimele decenii criminalitatea organizată s-a extins la nivel internațional, datorită cărui 
fapt a apărut şi noţiunea de criminalitate transnaţională. 

În sfârşit, din punctul de vedere al aprecierii calitative a criminalităţii distingem: 

- infractori neprofesionişti (ocazionali) şi 
l Oanccea Ion, op. cit., p. 47. 

- infractori profesionişti, care şi-au făcut din săvîrşirea infracțiunilor un mod de existenţă şi 
prezintă un grad ridicat de profesionalism, acționînd fie izolat, fie în grupe, bande sau asociaţii 
organizate. 

În paralel cu cercetarea formelor criminalității după gradul de cunoaştere, descoperire, 
înregistrare, verificare şi soluționare judiciară, criminologia cercetează şi alte forme ale 
criminalităţii, ca: 

a) Formele criminalităţii după valorile sociale periclitate; 

b) formele criminalității după făptuitori şi 


c) formele criminalității după gravitate. 


a) Formele criminalităţii după valorile sociale periclitate. 

La o primă vedere, criminalitatea este formată dintr-o mare diversitate de fapte săvîrşite, 
deosebite între ele prin natura şi gravitatea lor, cum sunt: omoruri, violuri, sustrageri etc. La o 
cercetare mai atentă, se observă că această diversitate de fapte penale se repartizează în anumite 
categorii şi grupe, după anumite criterii obiective şi subiective, ajungîndu-se la un anumit sistem 
de crime destul de unitar şi coerent. 

Crimele studiate corespund crimelor prevăzute de legea penală (Codul penal). Această 
clasificare şi sistematizare a fost efectuată de legislator cu prilejul incriminării şi sancționării 
faptelor penale (infracționale) şi sistematizării lor în Codul Penal al Republicii Moldova. 
Incriminarea şi sancţionarea s-a făcut după obiectul de atentare a infracţiunilor, adică după 
valorile sociale cărora li se aduce atingere prin săvîrşirea crimelor. După acest criteriu, crimele 
sunt aşezate în legea penală în cîteva grupe sau categorii, în fiecare înscriindu-se faptele ce 
vizează un anumit obiect; bunăoară, la grupa crimelor contra persoanei, se înscriu toate crimele 
ce aduc atingere acesteia, la grupa crimelor contra bunurilor sau proprietăţii, aparțin toate 
crimele ce vizează dreptul de proprietate şi posesia acestor bunuri etc.? 

În cele ce urmează, vom invoca acest sistem de crime înscris în legea penală, vom 
menționa formele criminalității cuprinse în Codul Penal al Republicii Moldova, pentru a se 
cuprinde întregul domeniu al criminalităţii.” 

Capitolul I: Infracţiuni contra păcii şi securității omenirii, infracțiuni de război (art. 135- 
144). 
Aici se cuprind un număr de 10 tipuri (specii) de crime (genocidul, ecocidul, tratamente 


inumane, încălcarea dreptului umanitar internațional, propaganda războiului ş. a.). 


l Oancea Ion, op. cit., p.28-51. 
? Ibidem, p. 30-31. 


g Codul Penal al Republicii Moldova, Monitorul Oficial al Republicii Moldova, 2002, nr. 128-129, art. 1012 cu 
modificările prin Legea nr. 305-XV din 11 iulie 2003. 

Unele crime contra păcii şi securități omenirii, în anumite condiţii - în funcție de scop, 
mobil etc. - îmbracă caracterul unor crime politice sau de ideologie. 

Capitolul II: Infracțiuni contra vieții şi sănătăţi persoanei (art. 145-163). 

Aici există un număr de 19 tipuri de crime, ce ar putea fi repartizate în mai multe subgrupe, 
şi anume: a) crime contra vieţii (omor intenţionat, omor săvîrşit în stare de afect, pruncuciderea, 
lipsirea de viaţă la dorinţa persoanei (eutanasia), lipsirea de viață din imprudență, determinarea la 
sinucidere); b) crime contra integrităţii corporale sau a sănătății (vătămarea intenționată gravă, 
medie sau uşoară a integrități corporale sau a sănătăţii, maltratarea intenționată sau alte acte de 
violenţă, amenințarea cu omor ori cu vătămarea gravă a integrități corporale sau a sănătății etc.); 
c) crime de avort (provocarea ilegală a avortului); crime ce pun în pericol sănătatea altor 
persoane (efectuarea ilegală a sterilizării chirurgicale, neacordarea de ajutor unui bolnav etc.). 

Capitolul III: /nfracțiuni contra libertăţii, cinstei şi demnităţii persoanei (art. 164-170), ce 
cuprinde 7 tipuri de crime (răpirea unei persoane, privaţiunea ilegală de libertate etc.); crime 
contra demnității şi cinstei persoanei (munca forţată, calomnia). 

Capitolul IV: /nfracțiunile privind viaţa sexuală (art. 171-175), care cuprind un număr de 
5 crime privitoare la viața sexuală (violul, acțiuni violente cu caracter sexual, constrîngerea la 
acțiuni cu caracter sexual, raportul sexual cu o persoană care nu a atins virsta de 14 ani, acţiuni 
perverse). 

Capitolul V: /nfracțiuni contra drepturilor politice, de muncă şi altor drepturi 
constituționale ale cetățenilor (art. 176-185). 

Aici se cuprind 10 tipuri de crime (încălcarea egalității în drepturi a cetăţenilor, încălcarea 
inviolabilităţii vieții personale, violarea de domiciliu etc.). 

Capitoul VI: Infracțiuni contra patrimoniului (art.186-200), cu un număr de 15 tipuri sau 
specii de infracțiuni, cum sunt: furtul, jaful, tîlhăria, şantajul, escrocheria, delapidarea averii 
străine, pungăşia, ocuparea bunurilor străine etc. 

Capitolul VII: Infracțiuni contra familiei şi minorilor (art. 201-210), care cuprind un 
număr de 10 crime, cum ar fi: incestul, traficul de copii, scoaterea ilegală a copiilor din ţară, 
divulgarea secretului adopţiei etc. 

Capitolul VIII: Infracțiuni contra sănătăţii publice şi convieţuirii sociale (art. 211-222), 
cu un număr de 12 tipuri de crime (transmiterea unei boli venerice, contaminarea cu maladia 
SIDA, proxenetismul, profanarea mormintelor etc.). 

Capitolul IX: Infracțiuni ecologice (art. 223-235). Aici se cuprind 13 tipuri de infracțiuni 
din domeniul ecologic, ca: încălcarea cerinţelor securităţii ecologice, poluarea solului, încălcarea 


cerințelor de protecţie a subsolului, poluarea apei, poluarea aerului, vînatul ilegal etc. 

Capitolul X: Infracțiuni economice (art. 236-258). Aici se cuprind 23 de tipuri de 
infracțiuni din sfera economică, cum sunt: fabricarea sau punerea în circulaţie a banilor falşi sau 
a titlurilor de valoare false, dobîndirea creditului prin înşelăciune, încălcarea regulilor de 
creditare, spălarea banilor etc. 

Capitolul XI: Infracţiuni în domeniul informaticii (art. 259-261), ce conţine 3 tipuri de 
crime: accesul ilegal la informaţia computerizată, introducerea sau răspîndirea programelor 
virulente pentru calculatoare, încălcarea regulilor de securitate a sistemului informatic. 

Capitolul XII: Infracțiuni în domeniul transporturilor (art. 262-277), cuprinzînd un număr 
de 16 tipuri de crime, ca: încălcarea regulilor de zbor, părăsirea locului accidentului rutier, 
blocarea intenţionată a arterelor de transport etc. 

Capitolul XIII: /nfracțiuni contra securității publice şi ordinii publice (art. 278-302). Aici 
se cuprind un număr de 25 de tipuri de crime, repartizate în două mari subgrupe, şi anume: a) 
crime (infracțiuni) împotriva securităţii publice (terorismul, activitatea de finanţare şi asigurare 
materială a actelor teroriste, luarea de ostatici etc. şi b) crime (infracțiuni) contra ordinii publice 
(huliganismul, vandalismul, iniţierea sau organizarea cerşetoriei etc.). 

Capitolul XIV: Infracțiuni contra justiției (art. 303-323), ce cuprinde 21 de tipuri de crime, 
cum sunt: amestecul în înfăptuirea justiției şi în urmărirea penală, falsificarea probelor, 
denunțarea calomnioasă, favorizarea infracțiunii etc. 

Capitolul XV: /nfracțiuni săvirşite de persoane cu funcție de răspundere (art. 324-332), ce 
conţine 9 tipuri de crime, printre care: coruperea pasivă, coruperea activă, traficul de influenţă, 
abuzul de putere sau abuzul de serviciu, neglijența în serviciu, primirea de către un funcționar a 
recompensei ilicite, refuzul de a îndeplini legea etc. 

Capitolul XVI: /nfracțiuni săvirşite de persoanele care gestionează organizațiile 
comerciale, obşteşti sau alte organizaţii nestatale (art. 333-336), cu un număr de 4 tipuri de 
infracțiuni - luarea de mită, darea de mită, abuzul de serviciu, depăşirea atribuţiilor de serviciu. 

Capitolul XVII: /nfracțiuni contra autorităților publice şi a securităţii de stat (art. 337- 
363). Aici se conţin 27 de tipuri de crime, printre care: trădarea de Patrie, spionajul, uzurparea 
puterii de stat, rebeliunea armată, trecerea ilegală a frontierei de stat etc. 

Capitolul XVIII: /nfracțiuni militare (ar. 364-393), unde se cuprind 30 de infracţiuni 
specifice domeniului activității militare, care ar putea fi împărțite în cîteva subgrupe: 
a) infracțiuni contra ordinii şi disciplinei militare (dezertarea, neexecutarea intenţionată a 
ordinului, ameninţarea şefului etc.); b) infracțiuni săvîrşite pe cîmpul de luptă (predarea de bună 
voie în prizonierat, predarea sau lăsarea mijloacelor de război inamicului etc.); c) infracţiuni 


săvîrşite de militari şi civili pe timp de pace (eschivarea de la serviciul militar, atitudinea 

neglijentă faţă de serviciul militar etc.); d) infracţiuni săvîrşite de civili (art. 393). Toate aceste 
crime îşi au specificul lor, determinat de caracterul lor militar. 

În concluzie la formele criminalităţii după valorile sociale periclitate am menţiona că, 
criminologia se ocupă de crimele care se săvîrşesc şi caută să explice cauzele lor şi mijloacele de 
combatere. Am arătat aici toate tipurile de infracţiuni prevăzute în Codul Penal al Republicii 
Moldova, fiindcă, în mod obişnuit, criminalitatea se crede că este formată doar din cîteva tipuri 
de crime mai răspîndite — omoruri, vătămări ale integrității corporale, furturi, jafuri, tîlhării şi 
alte cîteva tipuri, neglijîndu-se sistemul întins de crime şi uitîndu-se cîte feluri de valori sociale 
sunt amenințate, precum şi cîte infracţiuni există, pentru moment, în Republica Moldova. 
Necunoaşterea de către criminologi a întregului sistem de crime dăunează cercetării ştiinţifice, 
restrîngînd prea mult fenomenul criminal.! Pentru studierea mai profundă a sistemului de 


infracțiuni am recomanda unele scheme, figuri şi tabele grafice.? 


b) Formele criminalității după făptuitori 

Criminalitatea este o totalitate de crime individuale, iar fiecare crimă în parte este comisă 
de un om (sau mai mulți oameni). Orice crimă atrage o pedeapsă, care este aplicată făptuitorului. 
În acest sens, criminalitatea nu poate fi cercetată în afara oamenilor care au cauzat-o şi faţă de 
care se vor aplica pedepse, ce urmează a fi executate. Aceşti oameni alcătuiesc aşa-numita 
populaţie penală asupra căreia îşi concentrează eforturile forţele statului (poliția, procuratura, 
justiţia etc.). 

Criminalii sunt cei care joacă rolul-cheie în existenţa criminalității, influențînd starea, 
structura şi dinamica ei. În studiile şi cercetările criminologice se deosebesc mai multe forme 
după vîrsta făptuitorilor, şi anume: 

- copilăria (0-12 ani); 

- adolescența (12-22 ani); 

- tinereţea (22-35 ani); 

- vârsta adultă (35-60/65 ani); 

- vîrsta a treia (oameni viîrstnici) (peste 60/65 ani). 

Copilăria şi o bună parte a adolescenţei, în criminologie, este definită ca criminalitatea 
minorilor. Această formă este o parte importantă a criminalității generale, purtînd numele şi de 
criminalitate juvenulă sau delincvenţa juvenilă.“ 


i Oancea Ion , op. cit., p.33-34. 


E Vezi, în acest sens, Ciobanu Igor, Criminalitatea organizată la nivel transnațional şi unele forme de manifestare în 
Republica Moldova, Ed. Museum, Chişinău, 2001, p. 51-110. 


3 Giurgiu Narcis, op. cit., p. 185. 
i Tappen Paul, Juvenile Delinquency, Megraw — Hill Book Company, New York, 1947, p.5. 

Prin criminalitatea minorilor înțelegem totalitatea crimelor săvîrşite de persoanele care n- 
au împlinit vîrsta de 18 ani. Pînă la această vîrstă, orice persoană este considerată minoră, iar 
după împlinirea acestei vîrste — majoră. Conform CP al RM (art. 21 — subiectul infracțiunii), sunt 
pasibile de răspundere penală persoanele fizice, responsabile care, la momentul săvîrşirii 
infracțiunii, au împlinit vîrsta de 16 ani. Persoanele fizice care au vîrsta între 14 şi 16 ani sunt 
pasibile de răspundere penală numai pentru un grup de infracţiuni, desemnat de legislator în alin. 
2 al art. 21.) 

În cadrul delimitării acestei vârste, se ţine seama de datele dezvoltării biologice, 
psihologice şi sociologice ale individului uman. Unii autori? fac distincţie în categoria 
minorilor în: minorul-copil (pînă la vîrsta de 11-12 ani), minorul-puber (pînă la vîrsta de 13- 
14 ani) şi minorul-adolescent (pînă la vîrsta de 16-17 ani). 

Studiile şi cercetările criminologice arată, într-adevăr, că infracțiuni se comit de la 
vîrsta fragedă. Astfel, J. Leaute? menţionează că la 100.000 locuitori există infractori pînă la 
vîrsta de 14 ani în proporţie e 3,22 %. Unii autori români“ arată că sunt infractori şi în vîrsta 
de 7-9 ani, iar infractorii între 10-14 ani sunt infractori în proporţie de 3,27%, Din punctul de 
vedere al legii penale, ei nu pot fi subiecți ai infracțiunilor comise, dar li se aplică măsuri 
educative. 

Cele mai frecvente infracțiuni comise de către minori sunt: 

- furturile; 

- loviri, distrugeri; 

- vagabondajul şi cerşetoria (ca fapte antisociale, nu neapărat infracțiuni). 

Analiza datelor statistice despre crimele săvirşite de minori denotă o uşoară diminuare a 
numărului crimelor săvîrşite de aceştia, însă această constatare încă nu poate însemna o dinamică 
pozitivă, deoarece raportat la numărul total al crimelor pe an criminalitatea minorilor a fost în 
continuă creştere. Cu atît mai mult, cu cît în 22 de raioane ale republicii s-a înregistrat o majorare 
a criminalităţii juvenile, inclusiv în sectoarele Rîşcani şi Ciocana ale municipiului Chişinău, 
precum şi în municipiul Bălţi.” 

În Republica Moldova, pe parcursul anului 1998, la săvîrşirea infracţiunilor au fost 
implicaţi 2.520 de minori, ceea ce constituie 16,69% din numărul total de infractori, dintre care 


de vîrsta de 14-15 ani au fost demascaţi 894 (35,4%) infractori; între 16-17 ani — 1.626 (64,6%) 


| CP al RM, art. 21. 

z Oancea Ion, op. cit., p.36-38. 

i Leaute J., Criminologie et scince penitentiaire, P.U.F., Paris, 1956, p. 52. 

A Ştefănescu-Goangă F., Roşca Al., Cupcea S., Adaptarea socială, Cluj, 1938, p. 97. 


5 Ciobanu Igor, Caracteristica criminologică a delincvenţei juvenile şi a minorilor în Republica Moldova în Analele 
ştiinţifice ale Universităţii de Stat din Moldova, nr. 2, Chişinău, 1999, p.74-79. 

infractori. În perioada analizată de către minori şi cu participarea lor au fost săvîrşite 2.261 
infracțiuni, ceea ce constituie 6,24% din toate crimele înregistrate. 590 minori au fost implicați în 
săvîrşirea a 388 (4,7%) infracțiuni grave, inclusiv: 15 minori au săvîrşit 7 (1,86%) omoruri din 
cele 375 înregistrate; alții 19 minori au săvîrşit 8 infracțiuni cu aplicarea leziunilor corporale 
grave; 45 de minori au luat parte la 16 violuri; 61 de minori au săvîrşit 32 tîlhării; 593 au săvîrşit 
213 jafuri etc. Însă e foarte impunătoare cifra minorilor — 2.236 (ce constituie 7,2% din toţi 
infractorii demascaţi, 25,9% din infractorii demascați în săvîrşirea furturilor din averea 
personală), care au săvîrşit 1.219 sau 3,36% furturi din averea personală. În perioada analizată 
minorii au fost implicaţi, practic, în toată gama infracționalităţi celei mai răspîndite pe teritoriul 
țării cu excepţia unor categorii ce necesită capacitatea de subiect special.! 


Criminalitatea tinerilor 


În urma experienţei şi a cercetărilor criminologice, s-a constatat că între 18-21 ani, este 
vîrsta cea mai dificilă, vîrsta trecerii la majorat, la viața adultă propriu-zisă şi că un procent 
deosebit de mare de infractori îl oferă această categorie de vîrstă. În mod deosebit, a surprins 
marele număr de infractori între 18-21 ani şi apoi între 21-23 ani. S-a considerat că aceşti 
infractori nu pot fi asimilați întru totul cu adulții, cu majorii. Unii cercetători au extins această 
vîrstă pînă la 25 ani şi s-a fixat expresia de “tineri adulți”, făcîndu-se cercetări speciale la 
criminalitea acestora.? 

Într-adevăr, statisticile arată că cele mai multe infracțiuni se comit între 18-25 ani. 
Explicaţia constă în aceea că la această vîrstă tînărul iese de sub tutela familiei, trebuie să se 
încadreze în activitatea profesională, să-şi întemeieze propria familie, obligații care la etapa 
actuală sunt deosebit de dificil de îndeplinit. 

În Republica Moldova, pe parcursul anului 1998, în activitatea infracţională s-au încadrat 
5.419 tineri în limitele vîrstei de 18-24 ani (31,6%). Pentru un cadru de vîrstă atît de restrîns este 
un indice foarte sporit, față de tot spectrul de vîrstă infracțională cuprinsă între 30 ani şi mai mult 
(în care s-au încadrat 6.613 infractori sau 38,5% din suma totală de infractori). Cu alte cuvinte, 
numărul infractorilor în vîrstă de 18-24 ani este, aproximativ, egal cu numărul infractorilor în 
vîrstă de la 30 ani în sus. Numărul criminalilor este în progresie de la vîrsta de 14 ani pînă la 24 
ani, apoi se înregistrează o scădere neînsemnată pînă la 30 ani, nivelul, rămînînd, totuşi, ridicat. 
Descreşterea numărului de infractori se observă după 30 ani şi 45 ani, procesul descreşterii 
continuînd. 


Criminalitatea adulţilor (majorilor) 


l Ciobanu Igor, op. cit., p.80-83. 
2 Oancea Ion, op. cit., p.38. 
3 Ciobanu Igor, op. cit., p.81-82. 

Acest spectru infracțional ocupă locul cel mai întins în spațiul criminalităţii, explicația 
constînd în totalul populaţiei de această vîrstă, care ocupă un loc mult mai întins. 

În cercetările criminologice, ca şi în evidenţele statisticii penale, criminalitatea minorilor 
nu este examinată în general, ci pe subgrupe de vîrstă, adică criminalitatea de la 18 la 21 ani, de 
la 21 la 25 ani, de la 25 la 30 ani etc. O atare cercetare este justificată în sensul că, fiecare 
subgrupă a atins un anumit nivel de dezvoltare biologică-psihologică şi este confruntată cu 
exigenţe sociale similare (încadrarea în muncă, căsătorie-familie etc.). 

J. Leaute! redă următorul tabel privind condamnaţii după vîrstă: 

- condamnaţi minori pînă la 14 ani - 3-4%; 

- condamnați minori între 14-18 ani — 21%; 


condamnați de 18-20 ani —22,43% 


condamnaţi de 20-25 ani — 17,74%; 


condamnaţi de 26-30 ani — 19,89%; 


condamnaţi de 30-35 ani —15,78%; 


condamnați de 35-40 ani —12%; 


condamnați de 40-45% ani —12,67%,; 


condamnaţi de 45-50 ani —8,99%; 


condamnaţi de 50-55 ani —6,64%; 


condamnaţi de 55-60 ani — 4,67%; 

- condamnați de 60 ani şi mai mult — 1,89%. 

La fel, infractorii adulți “confirmaţi” sunt divizați în două subgrupe: 

- 35-45 ani şi 

- 45-55 ani. 

Se constată că aceştia participă mai puțin la infracționalitate (10%), față de adulții tineri 
(25-35 ani), unde participarea la infracţionalitate este de aproximativ 17,74%. Aşa la cei între 35- 
45 ani, procentul este de 12%, iar la cei de 45-55 ani procentul este de 7,0%. 

În sfîrşit, criminalitatea vîrstnicilor apare într-un procent redus şi are forme deosebite față 
de restul criminalității. Aceste forme țin de aspectul motivaţiei şi al cauzelor şi condițiilor, ce-i 


determină sau favorizează la comiterea crimei. 


c) Formele criminalității după gravitate 


! Leaute J., op. cit., p.29. 
? Oancea Ion, op. cit., p.40. 

Cunoaşterea criminalității după gradul de gravitate este la fel de importantă ca şi toate 
aspectele anterioare. În teoria dreptului penal, ca şi în practica penală punctul de plecare îl 
reprezintă art. 16 din CP al RM:' unde, în funcţie de caracterul şi gradul prejudiciabil, 
infracțiunile sunt clasificate în următoarele categorii: 

- infracțiuni uşoare — se consideră faptele penale pentru care legea penală prevede în 
calitate de pedeapsă maximă pedeapsa închisorii pe un termen de pînă la 2 ani inclusiv. Acesta 
este grupul infracțional cel mai numeros. Trebuie să menționăm însă că în unele capitole din 
partea specială a CP al RM nu se înscriu infracțiuni uşoare. Aşa, pedeapsa închisorii pe un 
termen mai mare de 2 ani se întîlneşte, spre exemplu, în toate componentele de infracțiuni din 
Capitolul I (Partea specială) a CP al RM “Infractiuni contra păcii şi securității omenirii, 
infracțiuni de război”; Capitolul IV: “Infracţiuni privind viața sexuală”. 

La celelalte grupe de infracțiuni, în schimb, infracțiunile uşoare sunt foarte numeroase. 

- Infracțiuni mai puţin grave — se consideră faptele pentru care legea penală prevede 
pedeapsa maximă cu închisoarea pe un termen de pînă la 5 ani inclusiv. 

Acest grup infracțional este la fel de numeros, în unele capitole ale părții speciale fiind cel 
mai răspîndit. Aşa, în Capitolul VIII al CP al RM: “Infracțiuni contra sănătății publice şi 
conviețuirii sociale” din cele 12 componenţe de infracțiuni, infracțiunile mai puţin grave sunt 
prezente în 9 cazuri (art. 211 — “Transmiterea unei boli venerice”; art. 212 al. I şi al. II — 
“Contaminarea cu boala SIDA”; art. 213 — “Încălcarea din neglijenţă a regulilor şi metodelor de 
acordare a asistenţei medicale”; art. 217 al. I — “Circulația ilegală a substanţelor narcotice, 
psihotrope sau a precursorilor”; art. 218 al. I şi al. II — “Prescrierea ilegală a preparatelor 
narcotice sau psihotrope” etc. 

- Infracţinui grave — se consideră faptele pentru care legea penală prevede pedeapsa 
maximă cu închisoarea pe un termen de pînă la 15 ani inclusiv. Deci, aici sunt incluse faptele 
penale, pedepsite de legislator cu închisoarea de la 5 la 15 ani. Multe infracțiuni grave se 
întîlnesc în capitolele: 

- “Infracțiuni contra vieții şi sănătăţii persoanei”; 

- “Infracțiuni contra libertății, cinstei şi demnităţii persoanei”; 

- “Infracțiuni privind viaţa sexuală”; 

- “Infracţiuni contra patrimoniului” (mai bine de 50% sunt infracțiuni grave). 

- Infracțiuni deosebit de grave — se consideră infracțiunile săvîrşite cu intenție pentru care 


legea penală prevede pedeapsa cu închisoarea pe un termen ce depăşeşte 15 ani. Acestea sunt 


l CP al RM. 
2 CP al RM. 

crimele ce prejudiciază valorile fundamentale, ca omorul intenţionat (art. 145 al. al. I şi H CP al 
RM); traficul de fiinţe umane (art. 165 al. II CP a RM); violul (art. 171 al. I CP al RM) etc. 

- Infracţiuni excepțional de grave — se consideră infracțiunile săvîrşite cu intenţie pentru 
care legea penală prevede detenție pe viață. Odată cu abolirea pedepsei capitale în 1995, detenția 
pe viaţă a devenit cea mai gravă pedeapsă în Republica Moldova. Ea se aplică pentru un cerc 
restrîns de infracțiuni excepțional de grave, printre care: Genocidul (art. 135 CP al RM); 
tratamente inumane (art. 137 al. 3 CP al RM); planificarea, pregătirea, declanşarea sau ducerea 
războiului (art. 139 al. 2 CP al RM); aplicarea mijloacelor şi metodelor interzise de ducere a 
războiului (art. 143 al.2 CP al RM); omorul intenţionat (art. 145 al. 3 CP al RM); traficul de 
fiinţe umane (art. 165 al. 3 CP al RM); violul (art. 171 al. 3 CP al RM); acţiuni violente cu 
caracter sexual (art. 172 al. 3 CP al RM); traficul de copii (art. 206 al. 3 CP al RM) etc. 

În practica criminologică, însă, se utilizează şi o altă clasificare! a criminalităţii după 
gravitate: 

- criminalitatea gravă, 

- criminalitatea de gravitate mijlocie şi 

- criminalitatea uşoară. 

Această clasificare criminologică are o importanță deosebită, deoarece este mai simplă, 
accesibilă şi extrem de valoroasă la analiza stării, structurii şi dinamicii criminalităţii. De 
exemplu, cînd crimele grave sunt frecvente, înseamnă că şi cauzele comiterii lor sunt mai 
puternice, şi mijloacele de combatere trebuie să fie altele. Totuşi, în problema formelor 
criminalității după gravitate, trebuie să ţinem seama de dreptul penal, avînd în vedere gravitatea 


crimelor stabilite prin lege, după durata sau cuantumul pedepsei. 


4.1.2. Nivelul criminalității şi metodica determinării acestuia 

Din punct de vedere al doctrinei penale, cele mai grave crime sunt considerate crimele 
contra păcii şi securității omenirii, infracțiuni de război şi infracţiuni contra vieții persoanei. 
Asemănător este apreciată gravitatea crimelor şi în codurile penale ale altor state. Însă, o 
asemenea apreciere n-a existat tot timpul. 

În diferite epoci, în diferite ţări, existau sisteme de infracţiuni diferite din punct de vedere 
al gravităţii. Omenirea, consecvent şi cu mare precauţiune, s-a apropiat de necesitatea stabilirii 
ierarhiei, pornind de la pericolul social al atentatelor criminale. Astăzi sună naiv afirmaţiile că 
călcarea în picioare a umbrei faraonului este cea mai gravă infracțiune. 

Ne referim la infracțiune ca la o limită extremă a comportamentului deviant al omului. 


Insă, comportamentul deviant include în sine şi acțiuni amorale şi antisociale, care nu intră în 


l Oancea Ion, op. cit., p.47-51. 

conflict cu legea penală. lar dacă derogăm de la condiţiile istorice şi ne situăm pe poziția 
umanismului, care apreciază fiinţa umană ca pe cea mai importantă valoare în societate, atunci 
omuciderea urmează a fi recunoscută drept cea mai gravă infracțiune. Mulţi au propus ca anume 
omorul să fie considerată drept cea mai gravă infracțiune, însă legiuitorii, pînă în prezent, n-au 
acceptat această condiţie. 

Dreptul internaţional contemporan cunoaşte aşa genuri de activitate criminală, cum este 
genocidul — săvîrşirea în scopul de a nimici în totalitate sau în parte un grup naţional, etnic, rasial 
sau religios (ar. 135 CP al RM).! Noaptea Sfîntului Vartolomeu, evenimentele din Kampucia sau 
Africa de Sud pot servi exemple vii de genocid. Şi atunci apare o întrebare: există oare o limită 
cantitativă? Răspunsul este afirmativ, deoarece ea este determinată de posibilitățile civilizației. O 
eventuală aruncare în aer a globului pămîntesc ar nimici întreaga civilizație, dintr-o lovitură. 
Teoretic, aşa ceva este posibil (nu trebuie să uităm de pericolul real al războiului rece, 
declanşarea căruia a fost stopată datorită rațiunii umane). 

Este oare nimicirea terrei o limită a comportamentului delincvent? În baza celor relatate, la 
ora actuală - da. Să presupunem că, mai degrabă sau mai tîrziu, omenirea va cuceri universul, vor 
fi descoperite noi galaxii, şi atunci, nimicirea globului pămîntesc nu va însemna nimicirea 
civilizației, şi, prin urmare, nu va fi atinsă limita cantitativă. 

Aceste raționamente ne dau temei de a constata o flexibilitate relativă a limitei şi ea este 
cu atît mai neînsemnată, cu cît perspectiva este mai îndepărtată.? 
Metodica determinării nivelului criminalității 

În literatura de specialitate, criminalitatea este caracterizată de trei indici de bază: nivelul, 
structura şi dinamica. 

Nivelul criminalității este o caracteristică cantitativă exprimată prin suma crimelor 
săvirşite şi a persoanelor ce le-au comis, precum şi prin coeficienți sau indici relativi ai 
criminalității. 

Menţionăm la fel că, în practică, pentru caracteristica cantitativă a criminalităţii se 
utilizează combinarea a două noțiuni: starea şi nivelul criminalității. 

Starea criminalității reprezintă numărul infracţiunilor săvîrşite şi al persoanelor ce le-au 
comis, pe un anumit teritoriu într-o perioadă de timp stabilită. 

Nivelul criminalităţii reprezintă valoarea determinată din numărul total de infracţiuni 
săvîrşite pe un teritoriu determinat într-o perioadă de timp stabilită, raportat la numărul exact de 


populație, spre exemplu la 1.000, 10.000 sau 100.000. 


| CP al RM. 
? Ciobanu Igor, op. cit., p. 51-63. 

Starea criminalității este determinată de indicele absolut, adică de numărul general al 
infracțiunilor, înregistrate într-o perioadă de timp determinată şi pe un teritoriu stabilit, sau de 
numărul total al infractorilor care au comis aceste infracțiuni. Spre exemplu, pe teritoriul 
Republicii Moldova, pe parcursul anului 1998 au fost înregistrate 36.195 infracțiuni, săvîrşite de 
17.153 de infractori.! 

Starea criminalității pe un teritoriu concret, în perioada indicată, va fi caracterizată de 
aceşti indici absoluţi. Dacă prima cifră, într-o oarecare măsură, este mai relevantă (excluzînd, 
bineînțeles, valoarea cifrei negre a criminalităţii) şi mai aproape de realitate , atunci numărul 
infracțiunilor trebuie determinat reieşind din crimele descoperite, atunci cînd infractorii au fost 
demascaţi. În Republica Moldova, anual se descoperă doar circa 64% din numărul total de crime 
înregistrate şi numai, aproximativ, 10-15% din crimele săvîrşite în ani precedenţi. Toate acestea 
generează anumite deficienţe la stabilirea numărului real al infractorilor, ce au comis crime într-o 
anumită perioadă de timp. 

Indicii absoluţi, care reflectă valoarea generală a criminalității, nu permit efectuarea 
comparaţiilor, ca metodă de bază în analiza nivelului infracțional. 

Compararea în spaţiu permite compararea criminalității din două teritorii diferite, 
evaluată într-un interval de timp stabilit. 

Compararea în timp constă în compararea criminalității, evaluată pe un teritoriu stabilit 
în diferite perioade de timp. 

Spre exemplu, în anul 1998, pe teritoriul sectorului Rîşcani al municipiului Chişinău, au 
fost înregistrate 3.070 infracţiuni, iar pe teritoriul sectorului Ciocana, în aceeaşi perioadă, au fost 
înregistrate doar 2.236 infracțiuni, sau pe teritoriul Republicii Moldova, pe parcursul anilor 
1992-1998, au fost înregistraţi următorii indici ai criminalității: 
în 1992 — 39.190 infracțiuni; 
în 1993 — 37.073 infracțiuni; 
în 1994 — 37.317 infracțiuni; 
în 1995 — 38.409 infracțiuni; 
în 1996 — 34.822 infracțiuni; 
în 1997 — 39.914 infracțiuni; 
în 1998 — 36.195 infracțiuni.” 


Cum să comparăm aceşti indici? Analizînd criminalitatea pe un teritoriu anumit, 


întotdeauna apare problema: cum se raportează valoarea ei — la criminalitatea din zona teritorial- 


l Date statistice, MAI, D.I. sub nr. F197- date: “Informația privind starea criminalității şi rezultatele luptei cu ea 
pe teritoriul Republicii Moldova” din 06.05.1999. 


? Ciobanu Igor, op. cit., p.53 şi urm. 

administrativă sau la media republicană. Caracterul limitat al indicilor absoluţi constă în faptul 
că ei nu ne pot răspunde la aceste probleme ale analizei. 

Pentru soluţionarea problemelor de analiză nominalizate, este necesară utilizarea indicilor 
relativi ai criminalităţii. Raportul intensității indică nivelul de răspîndire al infracțiunilor în 
spaţiul care îl generează. Acest indice este numit în statistica judiciară coeficientul de răspindire 
sau de intensitate al criminalităţii şi se calculează prin raportarea numărului de infracțiuni la 
numărul de populație, luate în dimensiuni constante. Rezultă, deci, că pentru calcularea 
coeficientului intensității al criminalităţii întotdeauna este necesar a cunoaşte numărul populației 
(lucru extrem de complicat pentru situația din Republica Moldova, unde circa o treime din 
populaţia aptă de muncă se află în afara teritoriului țării). 

În legătură cu determinarea intensității criminalităţii apar două probleme: 

1) Din care dimensiuni este constituit numărătorul raportului, adică numărul crimelor 
înregistrate. 

2) Ce subînțelegem prin numărul populației, care alcătuieşte numitorul raportului. 

Numărul total al infracţiunilor (numărătorul) trebuie să fie constituit din: numărul total de 
crime înregistrate; crimele soluționate de comisiile pentru minori etc. 

La numărul de populaţie, în legătură cu care se calculează intensitatea criminalității 
(numitorul) trebuie atribuită nu toată populația, ci doar acea parte a ei, care, conform legii penale 
este pasibilă de răspundere penală (art. 21 CP al RM). 

Însă, în practică, din lipsa de date cu privire la vîrsta populaţiei, coeficientul intensității 
criminalităţii se calculează prin raportarea numărului de crime la numărul total al populației.’ 
Problema legată de faptul ce trebuie să subînţelegem prin numărul de populaţie, mai are şi o altă 
latură - modul de calculare a numărului populației în perioada analizată. Această problemă este 
generată de migraţia mecanică şi naturală a populației. Ca rezultat al acestui proces, populația, în 
majoritatea teritoriilor analizate, pe parcursul anului (sau al altei perioade de timp), poate oscila 
considerabil (deplasări la lucrul sezonier etc.). Reieşind din datele despre populaţie la 1 ianuarie 
a fiecărui an, ea poate fi oglindită, mai exact, prin numărul mediu al populației. Acest număr 
poate fi calculat, în baza datelor la începutul şi sfîrşitul perioadei analizate. 

Dacă însă sunt relevabile datele despre populaţie, nu numai la începutul şi sfîrşitul 
perioadei analizate, dar şi în careva intervale egale din interiorul perioadei, atunci populația 
medie poate fi calculată, mai exact, prin metoda mediei cronologice a şirului dinamic. 

Conform metodei date, populaţia medie (spre exemplu, pentru 5 ani), în baza datelor 


despre populaţie la 1 ianuarie al fiecărui an (inclusiv 1 ianuarie a anului următor după ultimul an 


| CP al RM, art. 21. 
2 Octpoymos C.C., KOpurmueckaa crarucruka, Mockea, 1970, p.136. 

al perioadei analizate), poate fi calculată ca o cincime a sumei tuturor perioadelor, plus 
jumătăţile primei şi ultimei perioade. Dispunînd de datele despre criminalitate şi populație din 
Republica Moldova, obținem următorul tablou: 

- numărul populaţiei în 1992 — 4.359.100 (înregistrate 39.190 infracțiuni); 

- numărul populaţie în 1993 — 4.347.000 (înregistrat 37.073 infracțiuni); 

- numărul populaţiei în 1994 — 4.353.000 (înregistrate 37.317 infracțiuni); 

- numărul populaţiei în 1995 — 4.341 000 (înregistrate 38.409 infracțiuni); 

- numărul populaţiei în 1996 — 4.334.000 (înregistrate 34.822 infracțiuni); 

- numărul populaţiei în 1997 — 4.320.000 (înregistrate 39.914 infracțiuni). 

Aici, este necesar de calculat intensitatea medie pe teritoriul analizat pentru o perioadă de 
5 ani (1992-1997) cu ajutorul coeficientului intensității criminalității. 

Această problemă poate fi soluționată prin două metode: 

Prima metodă: Se stabileşte media anuală a infracțiunilor săvirşite (înregistrate) pe 
teritoriul analizat. Ea se calculează după formula mediei aritmetice simple: 
(39.190+37.173+37.317+38.409+34.822)/5 = 37.382, adică, în 5 ani (1992-1997) pe teritoriul 
republicii, în medie pe an, s-au înregistrat 37.382 infracțiuni. 

După stabilirea criminalităţii medii anuale, se calculează populaţia medie care locuieşte 
(sau este înregistrată ca avînd viză de reşedinţă permanentă) pe teritoriul analizat în aceşti 5 ani. 
Această medie se calculează după formula mediei cronologice a şirului dinamic: 
(1/2(4.359.100)4+4.347.000+4.353.000+4.341.000-+4.334.000+1/2(4.320.000))/5 = 4.342.910, 
după care, conform metodicii descrise mai sus, calculăm coeficientul intensității criminalității, 
de exemplu, la 10.000 oameni: 

KIC = (37.382x10.000)/4.342.910 = 86,07 
Coeficientul intensității criminalității este de 86,07, ceea ce înseamnă că pe teritoriul 
Republicii Moldova, la fiecare 10.000 populație revin 86,07 infracțiuni. 
Metoda a doua: Calculăm coeficientul intensității criminalității pentru fiecare an şi cu 
ajutorul mediei aritmetice vom determina intensitatea medie a criminalității pentru 5 ani: 

KIC a.1992= ((39.190x10.000)/(4.539.100+4.347.000)/2=90,02; 

KIC a.1993= ((37.073x10.000)/(4.347.000+4.353.000)/2=85,22; 

KIC a.1994= ((37.317x10.000)/4.353.000+4.341.000)/2=85,84; 

KIC a. 1995= ((38.409x10.000)/(4.341.000+4.434.000)/2 =88,55; 

KIC a.1996= ((34.822.x10.000)/(4.334.000+4.320.000)/2=80,47; 

KIC = (90,02+85,22+85,84+88,55+80,47)/5 =86,07. 


Insă, spre regret, în cazul unor migrații intense (situație caracteristică pentru Republica 


Moldova), această metodă de calculare a intensității criminalității medii nu mai poate fi aplicată. 

Pentru a compara coraportul criminalităţii, spre exemplu, în sectoarele municipiului 
Chişinău şi în zona în întregime, este necesar să se calculeze intensitatea criminalităţii pentru 
fiecare sector. Utilizînd metoda indicată mai sus, obținem: 

KIC Ciocana = 223,2 

KIC Centru = 187,0 

KIC Rîşcani = 178,7 

KIC Botanica = 143,5 

KIC Buiucani = 186,7. 

În aşa mod, KIC pe municipiul Chişinău = 178,1. 

Rezultă că cel mai sigur sector din municipiul Chişinău, din punct de vedre al securității 
publice, este Botanica. Aceste concluzii însă nu pot fi obținute prin utilizarea cifrelor absolute. 

Însă, pentru analiza nivelului criminalităţii este insuficient să ne limităm doar la 
coeficientul general al intensității criminalității. Este foarte important de alcătuit un sistem al 
coeficienţilor specializați (detaliați) ai criminalităţii, care reflectă intensitatea anumitor grupuri şi 
categorii (de infractori şi infracțiuni). Spre exemplu, intensitatea crimelor comise de către minori 
sau intensitatea omorurilor. Calcularea acestor coeficienţi se calculează conform metodei arătate 
mai sus, cu deosebire că la numărător se indică numărul infracţiunilor din grupul analizat. 

Aşa, în Republica Moldova, în 1997, la un număr de 4.320.000 oameni au fost înregistrate 
414 omoruri. În această situaţie, coeficientul intensității omorurilor în republică este egal cu 
raportul de omoruri înmulţit cu constanta 10.000, la populaţia republicii. Deci, în 1997, la fiecare 
10.000 oameni revin 0,95 omoruri. 

Utilizarea complexului de coeficienți detaliaţi permite soluționarea unei probleme 
importante de analiză, anume, care este rolul intensității fiecărui grup de infracțiuni la formarea 
intensității generale a criminalităţii. Spre exemplu, pe parcursul anului 1998, populaţia 
Republicii Moldova cel mai mult a fost afectată de sustragerile din avutul proprietarului. Acestea 
au avut o răspîndire de aproximativ 36,5 la 70.000 oameni. Deci, acest gen de activitate 
infracțională merită o atenție sporită din punct de vedere al studiului criminologic şi trebuie 
supus unei analize mai profunde pentru stabilirea cauzelor şi condiţiilor ce-l determină sau 


favorizează, precum şi pentru luarea unor măsuri eficiente de combatere. 


SE PE 


E A TN 


2) Cu ajutorul comparației cotelor-părți. 


3) Cu ajutorul coeficientului de coraport al cotelor părți. 

Coeficientul activități infracţionale este raportul numărului total pe persoane ce au 
săvirşit infracțiuni la numărul mediu al populaţiei, care a împlinit virsta infracţională, de pe 
teritoriul analizat (din hpsa datelor despre populaţia Republicii Moldova care a împlinit vîrsta 
tragerii la răspundere penală, vom opera cu numărul total al populației). 

Acest coeficient este determinat de numărul infractorilor la fiecare 100, 1.000, 10.000 
oameni etc. (în dependenţă de înmulţitorul constant). Spre exemplu, pe parcursul anului 1998, au 
fost demascate 16.409 persoane (la o populaţie de 4.302.829), care au comis infracțiuni. Aplicînd 
metodele arătate mai sus, determinăm coeficientul activității infracționale (luînd în calitate de 
înmulțitor constant 10.000): 

KAI = (16.409x10.000)/4.302.829 = 38,13. 

Rezultă că la fiecare 10.000 oameni revin 38,13 infractori, sau la 1.000 oameni revin, 
aproximativ, 4 infractori. 

Pe lîngă coeficientul intensității, la analiza stării infracţionale o mare importanță revine şi 
determinării coeficientului detaliat al activităţii criminale. 

Coeficientul detaliat caracterizează activitatea criminală a anumitor grupări social- 
demografice şi se calculează prin raportul numărului infractorilor din grupul social-demografic 
interesat la numărul total al oamenilor ce constituie acest grup. Cu ajutorul acestor coeficienți 
poate fi calculată valoarea activităţii infracționale a bărbaților şi femeilor, maturilor şi minorilor 
etc. 

Importanţa criminologică a unor asemenea date concrete poate fi ilustrată prin următoarele 
exemple: răspîndirea criminalităţii recidive, de regulă, este caracterizată prin cota-parte a 
recidiviştilor în masivul total al infractorilor; criminalitatea juvenilă - prin cota-parte a minorilor 
din numărul total al infractorilor etc. 

Pentru analiza activităţii infracționale a grupurilor social-demografice este folosită pe larg 
metoda comparaţiei cotelor-părți. Utilizarea metodei date presupune îmbinarea a trei proceduri: 

1) Determinarea cotei-părți a infractorilor din grupul social-demografic analizat la numărul 
total de infractori; 

2) determinarea cotei-părți a persoanelor grupului social-demografic în numărul total al 
populaţiei; 

3) compararea cotelor-părți. 
în dependenţă de ocupaţia lor. Mai întîi, se calculează cota-parte a persoanelor care au săvîrşit 
infracțiuni din fiecare grup în numărul total al adolescenților care au săvirşit infracțiuni; apoi se 
stabileşte cota-parte a fiecărui grup în masivul total al adolescenților care locuiesc pe teritoriul 


analizat şi, în fine, se efectuează comparaţiile respective. 

Este indiscutabil şi faptul că o importanță majoră în practica criminologică revine 
determinării valorilor activității infracționale a diferitor grupuri şi coraportul între aceste valori. 
Soluţionarea problemei date este posibilă cu ajutorul coeficientului coraportului cotelor-părți. 

Acest coeficient se calculează prin raportarea cotei-părţi de infractori din numărul total de 
infractori ai grupului social-demografic, la cota-parte a acestui grup social-demografic, ce se 
constituie din numărul total al populației. Spre exemplu, greutatea specifică a adolescenților, 
care-şi fac studii în şcoli şi licee, ce au săvirşit infracțiuni, este egală cu 11 ,6%, iar greutatea lor 
specifică în numărul total de adolescenți care trăiesc pe teritoriul analizat, este egală cu 0,07%. 
În asemenea mod, coeficientul coraportului cotelor-părți este egal cu: 

K = 11,6/0,07 = 165,7. 

Utilizarea coeficienţilor activităţii infracționale permite soluționarea uneia din cele mai 
importante probleme ale analizei criminologice — determinarea grupurilor criminogene, ce 
prezintă, în primul rînd, o informație deosebit de prețioasă pentru elaborarea măsurilor de 
profilaxie şi prevenire a criminalităţii, şi, în al doilea rînd, o bază empirică necesară pentru 
prognozarea nivelului criminalităţii. 

Indicii intensității infracționale şi ai activităţii infracționale nu relevă pericolul social al 
infracțiunilor săvârşite şi al infractorilor ce le-au comis. În aceste împrejurări, apare necesitatea 
relevării unui indice, care ar reflecta acest aspect al nivelului infracțional. Acesta este indicele 
pericolului social al criminalității, care presupune determinarea pericolului social 
(prejudiciabilității) al infracțiunii concrete. După cum arată cercetările în domeniu, cel mai bun 
criteriu de determinare a pericolului social al unei infracțiuni concrete este cel conform sancțiunii 
penale. La utilizarea sancțiunii penale, pentru determinarea pericolului social, este necesar a 
folosi media dintre sancţiunea cea mai severă şi, respectiv, cea mai blîndă. 

Finalizînd expunerea metodicii de analiză a nivelului infracțional, avem următoarea 
concluzie: 

Nivelul criminalității este caracterizat de numărul total de infracțiuni şi infractori; 
coeficientul general şi detaliat al criminalităţii (analizat pe categorii şi grupuri de infracțiuni şi 
infractori, precum şi pe diferite categorii de populaţie). 

Fiecare din aceşti indici pun în evidență însuşirile specifice ale criminalităţii şi prezintă o 


importanță deosebită pentru analiza ei. 


4.1.3. Trăsăturile criminalității 


l Bunun C.E. MonenmpoBanue B kpumunonoruu, Mockea, 1973, p.27. 

Din conceptul de criminalitate rezultă că acestui fenomen îi sunt specifice un şir de 
trăsături definitorii, care îi dezvăluie etiologia lui complexă şi îi conferă un loc aparte în cadrul 
manifestărilor antisociale. În cele ce urmează, vom reda cîteva caractere sau trăsături specifice: 

1) Caracterul social de masă prin care se înțelege un fenomen social, de o anumită 
frecvență, cu anumite forme de exprimare. Această frecvenţă poate fi exprimată prin cifre şi date, 
cercetate şi studiate cu ajutorul metodelor statistice şi matematice, pentru elaborarea concluziilor 
referitoare la starea, structura şi dinamica criminalității, la prognoze şi măsuri pentru prevenirea 
şi combaterea criminalităţii la scară generală.” 

2) Caracterul de fenomen uman complex (biologic, psihologic şi social). Necătînd la 
existența unei vaste palete de teorii, curente, şcoli şi concepții asupra criminalității, majoritatea 
autorilor recunosc că nici una, separat, nu poate explica comportamentul criminal şi diversitatea 
modalităților de manifestare prin reducerea analizei doar la unul (sau la unii) dintre factorii de 
influențare, fiind în asemenea mod necesară recunoaşterea rolului cauzal complex (de la factori 
generali sociali, biologici, psihologici şi pînă la particularități individuale). Criminologia 
contemporană demonstrează că, prin însăşi originile sale complexe, criminalitatea fiecărei 
orînduiri sociale a fost un fenomen complex atît prin origine, cît şi prin consecințele sale. Acest 
caracter complex desemnează natura obiectivă a factorilor criminogeni — exogeni — endogeni; 
factori specifici criminalităţii reale, descoperite şi judecate. Un asemenea caracter reprezintă 
trăsătura definitorie a criminalității societăților anterioare, cît şi a criminalității societăţii 
contemporane. Unii autori încearcă a explica fenomenul criminalităţii prin explicaţii cu caracter 
biologizant sau psihologizant, ceea ce nu înseamnă subestimarea caracterului complex al 
criminalității şi al influențelor unor factori exteriori sau interiori. 

3) Caracterul istorico-evolutiv este un caracter al criminalității strîns legat de procesul 
întemeierii statului şi dreptului societăţii clasice antice. Apărut în acele condiţii social-istorice, 
fenomenul criminalității a existat în societatea antică, a însoțit civilizațiile societăților feudale, 
capitaliste şi socialiste, şi persistă în societatea contemporană, cunoscînd amplificări continue. 

Fenomenul criminalităţii este determinat de factori criminogeni proprii, contradictorii, 
avînd pe lîngă caracterul său istoric şi un pronunţat caracter evolutiv. În mersul său istoric, 
continuu şi neîntrerupt, criminalitatea cunoaşte oscilaţii şi schimbări puternice. Unele forme 


infracționale dispar, fiind consecinţe ale schimbărilor social-economice. 


f Tanoviceanu I., Criminalitatea în România după ultimele statistici, București, 1909, p.23. 


Dione A ; x $ Masuta . PO Za ES ES arati A 
Dianu Tiberiu, Note de lectură pe marginea lucrării Studiul structurii şi dinamicii criminalitățiide Z. Kabec, în 
Probleme de criminalistică şi criminologie, nr.1-2/1988. 


i Ursa V., Criminologie, Cluj, 1986, p. 243. 


26 


Deci, criminalitatea fiind un fenomen condiţionat istoric,! reflectă condiţiile social-umane 
în care s-au comis diverse fapte interzise prin normele unui sistem de drept penal determinat. 
Cunoaşterea ştiinţifică a criminalității implică trecerea de la analiza stării şi dinamicii acestui 
fenomen, la examinarea forțelor motrice care determină o anumită stare şi direcție în evoluţia 
criminalității, a raporturilor infinit de complexe ale acesteia cu relaţiile sociale, economice, 
umane etc. 

Starea şi dinamica criminalităţii, într-adevăr, sunt expresia unor anumite legi obiective, 
care acționează în mod diferit, în condiții diferite ale relațiilor naţionale din fiecare stat. Ea a 
însoțit întreaga istorie a societății omeneşti şi nu există premize pentru a considera că vor 
dispare, indiferent de orînduirile sociale care s-ar succeda. 

Caracterul evolutiv al criminalității nu înseamnă doar o repetare istorică constantă, 
ascendentă sau descendentă, a fenomenului infracțional, ci producerea unor schimbări în 
structura şi dinamica fenomenului, în formele de exprimare în raport cu care trebuie căutate 
cauzele şi remediile. ? 

În concluzii am relata că, apărută în societatea antică, criminalitatea are un caracter 


? cît şi în cadrul aceleiaşi 


evolutiv, modificabil şi variabil de la o orinduire socială la alta, 
orînduiri sociale, atît ca specific calitativ, cît şi cantitativ-intensiv, în funcție de evoluția 
factorilor criminogeni care o determină, o menţin şi o amplifică continuu. În asemenea 
împrejurări se observă tendinţa de falsificare a acestei teze din partea ideologiei comuniste, care 
pledează pentru aşa-zisul caracter istoric de clasă al criminalităţii, în sensul apariției acesteia 
odată cu proprietatea privată, cu clasele antagoniste şi cu exploatarea omului de către om şi a 
dispariției ei în comunism, cînd vor dispare condiţiile care au generat-o. Este evident că prin 
prisma timpului, această teză nu rezistă criticilor, toate clasele sociale, fără excepție, alimentînd 
criminalitatea cu tributul lor, indiferent de orînduirea socială şi de organizarea politică. 

4) Caracterul dăunător, nociv, antisocial şi periculos se exprimă prin periculozitatea 
socială, infracțiunile şi infractorii prejudiciind principalele valori sociale şi individuale, ocrotite 
de lege. Criminalitatea este dăunătoare şi periculoasă prin consecințele sale, prin tulburarea şi 
perturbarea liniştii publice, prin încălcarea simțului general de dreptate al oamenilor, care tind 
spre linişte şi securitate socială. Ea atentează la valorile materiale şi spirituale ale indivizilor, 
valori ce stau la baza existenţei societăţii. 

Acest caracter profund nociv al criminalității rezultă din pericolul deosebit al acestui 


fenomen, ce constă nu numai din suma aritmetică (mecanică) a pericolului social, al fiecărei 


l Dincu Aurel, Bazele criminologiei, Ed. Proarcadia, Bucureşti, 1993, p.27-27. 
2 Ungureanu Augustin, op. cit., p.139. 
3 Gheorghiu-Brădet Ion, op. cit., p.91-92. 

infracțiuni în parte, ci din această sumă plus gradul de pericol social (periculozitate) pe care îl 
constituie criminalitatea în ansamblu. 

5) Caracterul variat al criminalităţii ce constă în diversitatea crimelor, în varietatea 
acestora în legea penală. După cum nu există două amprente digitale identice, la fel nu există 
două infracțiuni identice, chiar de acelaşi tip. Aşa, conceptul de criminalitate în sens juridico- 
penal față de cel de criminalitate în sens criminologic cunoaşte deosebiri principiale în planul 
unităţii şi omogenității. Clasificarea şi reunirea diverselor forme de infracționalitate, sub acelaşi 
acoperământ nu s-ar fi putut realiza decît prin raportare la legea penală.! 

Diversitatea manifestărilor criminale creează necesitatea diversificării şi mijloacelor, 
tehnicilor şi metodelor de combatere a acestui fenomen. Nu sunt şi nici nu pot fi aceleaşi cauzele 
şi condiţiile care au determinat sau favorizat persoana (persoanele) la comiterea actului 
infracţional. Într-adevăr, pe cît de unitară şi omogenă este infracțiunea concretă, pe atît de 
neunitară şi diversă este criminalitatea. 

6) Caracterul condiționat (cauzal) al criminalităţii constă în aceea că, criminalitatea, fiind 
un fenomen cu manifestări fizico-sociale, nu poate exista în afara oricărui proces cauzal; nu 
poate fi de natură necondiționată. 

Cu excepția noii criminologii (teza liberului arbitru), toate celelalte curente, teorii şi şcoli 
existente în criminologie au acceptat caracterul cauzal, condiționat al criminalităţii, indiferent 
dacă au optat pentru etiologii din cele mai diverse.” Desigur, examinarea fenomenului prin 
prisma orizontului etiologic ar permite cercetarea şi explicarea crimei şi criminalității, 
contribuind la cunoaşterea reală, veridică, esențială a fenomenului criminalităţii, ar asigura, între 
altele, elaborarea metodelor şi mijloacelor de intervenție preventivă şi de apărare socială contra 


criminalităţii.” 


Giurgiu Narcis, op., cit., p. 105. 
Giurgiu Narcis, op. cit., p. 106. 


3 š nS ; p A A Sees as A N a A UR ai 
Bulai Costică, Premisele teoretice şi metodice ale cercetării criminologice în Studii şi cercetări juridice, 
nr. 3/1970, p.386. 

Secțiunea II 
STRUCTURA ȘI DINAMICA CRIMINALITĂȚII. REFERIRI LA CRIMINALITATEA 
DIN ALTE ȚĂRI ȘI TENDINŢELE ACESTEIA 


4.2.1. Structura criminalității 

“Structura” desemnează modul de organizare internă, de alcătuire a realităţii materiale, 
obiective, precum şi organizarea fiecărui element component unul faţă de altul. 

Alături de starea criminalității, care desemnează situația dimensională (spaţial-temporală) a 
criminalităţii în societate, se utilizează şi conceptul de structură a criminalității. 

Criminologia foloseşte termenul de structură în sensul cel mai larg, înțelegînd felul de 
alcătuire, configurația şi aşezarea înăuntrul fenomenului criminalităţii a diferitelor sale părți 
componente, precum şi relațiile dintre ele. 

Desigur, criminalitatea, ca şi alte fenomene sociale, poate fi exprimată cu ajutorul 
indicatorilor statistici. Studiile cu privire la starea şi dinamica delincvenţei au condus la 
acumularea unui volum important de date statistice, care au determinat, îndeosebi în Belgia şi 
Franţa, apariţia unui nou domeniu de cercetare. Aşa, în 1827 A. M. Guerry,” pe atunci ministru al 
Justiţiei în Franța, a publicat primul anuar statistico-penal. El a stabilit unele legităţi ale 
răspîndirii infracțiunilor pe categorii de vîrstă (25-30 ani). 

Importante, în această ordine de idei, sunt şi cercetările statisticianului belgian Adolphe 
Quetelet:* “Noi putem din timp să cunoaştem cîţi oameni vor deveni ucigaşi, cîți escroci, cîţi hoți 
etc.... tot aşa cum putem aprecia rata natalității şi a mortalităţii. Acesta este un cont stabil, pe 
care noi îl achităm cu regularitate , plătind cu închisorile, lanţurile şi spînzurătorile”. 

Încă în 1778, J. Bentham’ a expus presupunerea conform căreia criminalitatea trebuie să 
cunoască nişte legități fixe în planul statisticii. “O astfel de statistică poate deveni cea mai 
desăvîrşită metodă de asigurare a legislatorului, cu date necesare pentru a lucra. Aceste date ar 


putea fi o varietate a barometrului politic, putem aprecia eficacitatea legislației 


i Dicţionarul limbii române moderne, Bucureşti, 1965, p.810. 

2 Ciobanu Igor, Criminologie (volumul I), Ed. Museum, Chişinău, 2003, p.91-94. 

3 PaiicxecGepr H.M., Axo Kert (Ero KH3Hb H Hayanaa nearensHocTe), C. — I6., 1894, p.66. 
i Kpumunonorua (nox pex. B. Kyapasnesga u B. >munoBa), Mockea, 1997, p.167-168. 

corespunzătoare... Exact aşa, după cum cota mortalității vorbeşte despre sănătatea fizică a ţării, 
tot aşa şi statistica judiciară vorbeşte despre sănătatea morală a ei.”. 

Am menționat că, criminalitatea este o configurație de elemente componente , însuşiri şi 
trăsături specifice. În secţiunea precedentă (4.1.2.) am arătat că prin starea criminalităţii, 
considerată drept indicator cantitativ, se înţelege nivelul criminalităţii. 

Prin structura criminalităţii înțelegem cunoaşterea compoziției şi a configurației 
fenomenului într-o anumită unitate de timp şi spaţiu. Dacă starea criminalității reprezintă 
caracteristicile cantitative, atunci structura - pe cele calitative. Criminalitatea este suma 
caracteristicilor cantitative şi calitative.! 

Structura este constituţia şi forma interioară de organizare, care reclamă o unitate a 
concludenței între elementele constitutive. Cunoaşterea criminalităţii ca fenomen social trebuie 
să cuprindă cunoaşterea structurii ei, a părților componente, a categoriilor de crime. La prima 
vedere, criminalitatea este formată dintr-o mare diversitate de fapte săvirşite, deosebite între ele 
prin natura şi gravitatea lor, cum sunt: omoruri, delapidări, violuri etc. La o cercetare mai atentă, 
însă, se poate observa că această diversitate de fapte se repartizează în anumite grupe, categorii, 
după anumite criterii obiective şi subiective, ajungîndu-se la un anumit sistem de crime unitar şi 
coerent. Deci, acest indicator reflectă conţinutul interior, calitativ, al criminalității; coraportul 
dintre grupuri sau categorii particulare de infracţiuni evaluate totalmente într-o perioadă de timp 
pe un anumit teritoriu, evidențiate prin anumite calităţi de grup. 

Descrierea structurii criminalități înseamnă: 

1) Relevarea elementelor constitutive ale acesteia în baza unor particularități; 

2) stabilirea greutății specifice a fiecărui element în criminalitate; 

3) stabilirea legăturii între elemente; 

4) stabilirea legăturii între fiecare element particular cu sistemul criminalității în general. 

În analiza sistemului infracţional este necesar să se evidenţieze indicatorii ce o 
caracterizează: 

a) Structura generală a criminalității; 

b) structura unor grupuri de infracțiuni (violente etc.); 

c) structura unor tipuri de infracțiuni (omoruri, jafuri etc.). 

Destul de des structura criminalității este determinată cu ajutorul grupărilor tipologice şi 
variaționale. 

Gruparea tipologică împarte totalitatea analizată în grupuri similare conform 


particularităţilor calitative esențiale. 


Kpumunonorua (noa pen. B. OpexoBa), C. — I6., 1992, p.56. 

Gruparea  variațională împarte totalitatea analizată în grupuri similare conform 
particularităţilor cantitative esenţiale. 

Aspectele juridice ale crimelor şi manifestărilor antisociale nu se limitează numai la 
definirea, identificarea şi explicare noțiunii şi structurii acestora, extinzîndu-se şi asupra găsirii 
unor criterii certe prin care totalitatea crimelor pot fi grupate şi clasificate, în scopul stabilirii 
caracteristicilor lor generale şi specifice. 

O primă clasificare a crimelor se face în funcţie de obiectul acestora (unii autori utilizează 
conceptul unghiurilor de vedere), mai exact după relaţiile (valorile) sociale care sunt lezate sau 
violate printr-o acţiune ilicită. Sub acest aspect, structura criminalității este compusă din: 

1) Unităţi de spațiu (spre exemplu, sectoare, localități, raioane); 

2) unităţi de timp (spre exemplu, luni sau ani); 

3) tipuri de infracțiuni (spre exemplu, infracțiuni contra vieţii şi sănătății persoanei, 
infracțiuni privind viața sexuală etc.); 

4) feluri de infracţiuni (spre exemplu, furt, jaf, omor, viol etc.). 

Această clasificare, în funcție de natura relaţiilor sociale care sunt violate, diferă 
considerabil de la un sistem penal la altul după importanţa şi protecția acordată prin modelul 
acceptat în plan național diferitelor valori şi relaţii sociale. Astfel, în statele democratice 
tradiționale (la care, după structura noului Cod Penal, s-a alineat şi Republica Moldova), sunt 
protejate, în primul rînd, valorile sociale referitoare la viaţa şi sănătatea persoanei, demnitatea şi 
libertatea individului, proprietatea, contractualitatea şi concurenţa loială, urmate apoi de cele 
care privesc statul şi instituţiile acestuia, apărarea şi siguranţa naţională etc.” 

În schimb, în statele cu regim totalitar (cum a fost acum un deceniu şi ceva, şi Republica 
Moldova în componența URSS), pe primul plan sunt trecute valorile care privesc ordinea socială 
şi de drept, siguranţa statului şi instituțiilor acestuia, urmate apoi de cele care se referă la viaţă, 
sănătate, libertate şi proprietate a indivizilor. 

A doua clasificare a crimelor se face în funcţie de elementele constitutive ale infracțiunii: 

1) După latura obiectivă (infracţiuni comise prin acţiune sau inacțiune; consecințele şi 
pericolul social etc.); 

2) după latura subiectivă (infracțiuni comise cu intenție sau imprudență, cu motiv sau fără 


motiv, cu scop sau fără scop etc.). 


Ciobanu Igor, Ciminalitatea organizată la nivel transnaţional şi unele forme de manifestare în Republica Moldova, 
Ed, Museum, Chişinău, 2001, p.63-77. 


2 A se vedea, în acest sens: Giurgiu Narcis, op. cit., p.106-108; Ungureanu Augustin, op. cit., p.139-140 (n.a.). 


i Rădulescu Sorin, Banciu Dan, Sociologia crimei şi criminalității, Ed. “Şansa” — SRL, Bucureşti, 1996, p.73-76. 


31 


A treia clasificare a crimelor se face în funcție de subiectul care a comis crima 
(infractorul), cu toate problemele pe care le implică examinarea faptelor penale săvirşite de 
aceştia: 

1) Infractori minori, femei, recidivişti etc.; 

2) infracțiuni comise de unul sau mai mulți participanți; 

3) infracţiuni comise în grup organizat, organizaţii sau asociații criminale etc. 

A patra clasificare a crimelor se face în funcţie de intensitatea delictelor, de gradul 
prejudiciabil, de modalităţile şi mijloacele de săvîrşire: 

1) Delicte simple (uşoare), fără urmări sociale deosebite (furtul necalificat etc.); 

2) crime calificate (grave), cu urmări sociale mult mai grave; 

3) crime deosebit (excepțional) de grave, ce pun în pericol viaţa şi sănătatea indivizilor, 
securitatea internațională etc. 

Această abordare juridico-penală, de pe poziţiile dreptului penal, însă, nu este în măsură să 
ofere date suficiente pentru înțelegerea aprofundată a fenomenului criminalității, precum şi a 
cauzelor şi condițiilor care le generează. De aceea se utilizează datele şi informaţiile mai multor 
discipline juridice şi extrajuridice: 

Criminologia, care furnizează elemente privind cauzele, legităţile şi condițiile de producere 
a crimelor, modalităţi şi forme de prevenire sau tratament a crimelor şi criminalilor. 

Statistica penală, ramură a statisticii juridice, care oferă informaţii şi date cu privire la 
volumul şi mărimea fenomenului criminal, forma, intensitatea, numărul de distribuire a crimelor 
şi criminalilor. 

Psihologia judiciară, care oferă informaţii privind caracteristicile psihice ale criminalilor şi 
victimelor, ale martorilor, precum şi date referitoare la existenţa vinovăției şi a responsabilități. 

Penalogia şi ştiinţa penitenciară, avînd ca obiect de studiu formele şi tipurile de aplicare a 


pedepselor penale şi de executare a sancţiunilor etc. 


4.2.2. Dinamica criminalității 
Criminologia efectuează cercetări şi cu privire la formele criminalităţii în timp, în scopul 
de a descoperi corelaţii şi regularități ale acesteia. Desigur, fenomenul criminal are o dimensiune 
în timp, decurge în timp, se săvirşeşte în mod continuu, reluîndu-se mereu. Astfel, ea are o 
durată, continuitate şi forme în timp. Criminalitatea nu are pauze decît de scurtă durată. Ea se 
produce zi de zi, săptămînă de săptămînă, lună de lună, an de an etc. În afară de aceste unități de 
timp, în criminologie se fac cercetări asupra diferitelor forme în timp ale ei: criminalitatea 


săptămînală, lunară, sezonieră, în timp de revoluții sau război etc. Dinamica criminalităţii poate 


32 


fi cercetată, la fel, pe termene scurte şi pe termene lungi (chiar la nivel de secole). Astfel, se 
urmăreşte mersul istoric al fenomenului. 

Dinamica criminalităţii reprezintă modificările cantitative şi calitative intervenite în 
structura acestui fenomen, prin comparație cu intervale de timp şi spațiu succesive, reflectind 
cursul general al criminalităţii şi tendinţele sale. 

În asemenea mod, dinamica criminalităţii permite a elabora atît ipotezele realiste privind 
cauzele care generează criminalitatea, cît şi prognoze pentru desfăşurarea ei probabilă, 
preconizîndu-se, totodată, mijloace de profilaxie mai eficiente.! 

Bineînţeles, este necesar să se cunoască cursul criminalităţii,” pe ţară, pe regiuni, pe oraşe 
şi comune; este necesar să se cunoască mersul criminalităţii generale dacă creşte sau dacă 
descreşte şi în ce ritm. Dar, pe lîngă cursul general al criminalității, mai trebuie urmărit cursul 
criminalităţii pe grupe de infracțiuni şi categorii de infractori. 

Cunoaşterea crimnalității în dimensiunea timp arată gradul sau ritmul de mişcare sau 
intensitate al fenomenului, ceea ce prezintă importanţă. Una este să se constate o criminalitate 
care creşte de la an la an, şi alta este să se constate o criminalitate staționară sau care scade de la 
un an la altul. 

Pe baza observării evoluţiei fenomenului infracțional, în decursul timpului, au fost 
elaborate diverse teze, legi, teorii şi curente după care s-ar conduce dinamica criminalităţii, 
dintre care: 

- “legea termică a criminalităţii” (A. Quetelet şi A.M. Guerry); 

- “legea saturației” (Enrico Ferri); 

- “teza caracterului condiționat şi specific al criminalității” (în teoria marxistă) etc. 

Evident, dinamica criminalităţii — indiferent de natura cauzelor care o generează - trebuie 
să se întemeieze pe o cunoaştere veridică a tendinţelor fenomenului, urmînd să se folosească de 


statistici reale şi de utilizarea unor mijloace de investigaţie ştiinţifice. 


Mişcarea săptămînală, sezonieră şi anuală” 

Cercetările făcute în raport cu aceste unităţi sunt interesante şi utile. Aparent, s-ar crede că 
acesta este un aspect neînsemnat, totuşi, după cercetări, au apărut aspecte specifice şi au fost 
formulate concluzii ce trebuie avute în vedere. 

Infracționalitatea săptăminală - ca regulă generală, infracțiuni se comit în orice zi a 


săptămînii, în special cînd este vorba de infracțiuni ocazionale, apărute în situații spontane (de 


l Giurgiu Narcis, op. cit., p.108. 
? Oancea Ion, op. cit., p.55-62. 
3 Oancea Ion, op. cit., p.56. 

exemplu, accidente rutiere). Cu toate acestea, cercetările au arătat că în anumite zile ale 
săptămînii, infracțiunile sunt mai frecvente. Aşa, în zilele de sfîrşit de săptămînă, duminici, în 
zilele de sărbătoare, infracțiunile sunt mai frecvente, îndeosebi infracțiunile contra persoanei 
(vătămări ale integrităţii corporale, insulte etc.). De asemenea, s-a constatat că în zilele de plată a 
salariului în mediul industrial, comercial etc., infracțiunile sunt mai frecvente. De regulă, după 
încasarea salariului are loc consumul de alcool şi sub influenţa acestuia, se trece mai uşor la 
comiterea de infracțiuni. 

Infracționalitatea lunară, adică cea cuprinsă în limitele unei luni calendaristice, manifestă 
şi ea unele caracteristici. Astfel, ea este mai ridicată la mijlocul şi la sfîrşitul lunii. De regulă, 
mijlocul şi sfîrşitul lunii coincid cu plata salariului ori cu alte evenimente şi ceremonii familiale 
ori personale (nunţi, cumătrii etc.), care favorizează atît ocazii de contacte sociale, cît şi conflicte 
sociale. De asemenea, zilele de tîrg (“bazar”) sunt şi prilejuri de infracțiuni. 

Infracţionalitatea sezonieră, adică infracţionalitatea după anotimpuri, a fost printre primele 
forme studiate. S-a constatat că în anotimpurile calde (vara) se comit mai multe infracţiuni 
contra persoanei (loviri, infracţiuni sexuale etc.), iar în anotimpurile reci (iarna) se comit mai 
multe infracţiuni contra patrimoniului (furturi etc.). S-a constatat că factorul fizic (clima) ar fi 
acela care determină o asemenea mişcare a infracțiunilor: "Chiar şi unele mici schimbări 
atmosferice au importanță: cîteva grade de altitudine pot schimba temperamentul persoanei; 
creşterea temperaturii poate duce la o explozie de violenţă”...? 

Adevărul este că factorul fizic este numai în aparenţă determinant, în realitate fiind numai 
punctul de pornire, în sensul că el oferă ocazii (favorizante) de săvîrşire a infracțiunilor (ieşirea 
la natură, parcuri, păduri, plimbări etc.). Sezonul cald (vara) oferă mai multe ocazii de contacte 
între oameni, care favorizează şi infracțiunile (infracțiuni de violenţă, infracţiuni sexuale etc.). 
Iarna, dimpotrivă, cu dificultățile de frig şi de alimentare, creează condiții care favorizează 
comiterea de infracțiuni contra patrimoniului: “Delictele contra bunurilor sunt mai frecvente în 
lunile de iarnă, ce se explică prin aceea că lipsurile sunt mai mari, posibilitățile de cîştig mai 
reduse.. .”.? 

Criminalitatea anuală este cercetată pe mai multe planuri, deoarece ea reprezintă 
totalitatea infracțiunilor săvîrşite într-o țară pe timp de un an. De regulă, totalul infracțiunilor din 
lunile anului se adună reprezentînd totalul infracționalității anului respectiv. Acest total, 
comparîndu-se cu totalul general din anul precedent (sau anii precedenţi), va marca o menținere 


la acelaşi nivel a infracţionalității, o creştere sau o descreştere pe anul respectiv. 


i Roşca Al., Infractorul minor, Cluj, 1932, p.109. 
2 Kerne A., ConmaJeHaa CUCTEMa H 3aKOHEI Cto ynpaBnaroniue, C. — I6., 1866, p.100. 


i Roşca Al., op. cit., p.110. 

Desigur, un asemenea procedeu este corect şi exact. Cifra care indică menţinerea, creşterea 
sau descreşterea exprimă o situaţie reală, iar concluziile ce se trag sunt folositoare. Ele vor 
exprima, în acelaşi timp, o menţinere, o descreştere sau o creştere a cauzelor şi condiţiilor 
generale ale criminalităţii respective. 

Aşa, în fosta URSS în 1970 s-au înregistrat 431 infracțiuni la 100.000 oameni; în 1980 — 
576; în 1989 - 849; în 1990 — 969. 

Indicatorii pot fi exprimați în cifre, cît şi în procente. De exemplu: în anul 1998 în 
Republica Moldova s-au înregistrat 36.159 infracţiuni, sau cu 3.719 infracţiuni mai puține ca în 
anul 1997, ceea ce constituie - 9,3%, iar în categoria celor grave înregistrîndu-se o reducere cu 
1.808 infracţiuni sau cu 18,0%. 

Cu toate acestea, o atare cercetare, care s-ar limita la indicatorii întregii criminalități, 
indicatorii generali ai tuturor felurilor de infracţiuni care compun criminalitatea anului, este 
insuficientă fiindcă: 

a) menţinerea unui grup de infracțiuni — exemplu, cele contra persoanei — şi a descreşterii 
altui grup de infracţiuni, exemplu, cele contra autorității, ar putea face ca cifra finală generală să 
se apropie de cifra finală din anul trecut; 

b) descreşterea poate fi rezultatul descreşterii unui singur grup de infracţiuni, pe cînd toate 
celelalte grupe au crescut. 

În toate aceste ipoteze, s-ar ascunde mişcarea criminalităţii pe grupe şi, totodată, o 
ascundere a cauzelor adevărate care conduc la menţinere, creştere sau descreştere. De aceea, 
cercetarea infracționalităţii anuale trebuie completată cu cercetarea mişcării pe grupe — mişcarea 
infracționalității contra vieţii şi sănătăţii persoanei, contra patrimoniului etc. Mai mult decît atît, 
după aceea se poate face un pas mai departe, anume, în grupul care creşte cel mai mult, să se 
cerceteze cîteva infracțiuni, care dau tonul în acel grup (exemplu, din cadrul infracțiunilor contra 
patrimoniului, să se cerceteze mişcarea infracțiunii de furt etc.). Criminalitatea anuală reprezintă 
un fragment redus din mişcarea criminalității anuale. De multe ori, în conținutul criminalității 
anuale se cuprind infracțiunile săvîrşite în ultimele săptămîni sau luni ale anului precedent, care 
se află în faza anchetei penale sau de judecată; sau în infracționalitatea anuală se cuprind 
infracțiuni comise în anul (sau anii) precedent, dar nedescoperite şi nejudecate la timp. De aceea, 
mişcarea infracționalității pe mai mulţi ani, îndeosebi mişcarea ei pe cinci sau zece ani, dacă se 


cercetează cu atenţie, se pot trage concluzii mai temeinice. Desigur, cercetarea anuală este utilă 


l Oancea Ion, op. cit., p. 57. 
2 Kpumunonorua (nox pex. B. OpexoBa), op. cit., p.57. 
3 Ciobanu Igor, op. cit., p.105. 

pentru aspecte minore ale criminalității, îndeosebi privind cauzele şi condiţiile care pot influenţa 


săvîrşirea de infracţiuni.! 


Mişcarea criminalităţii pe perioade mai lungi 

În criminologie se studiază şi criminalitatea pe termene lungi: pe 5 , 10, 20, 25 de ani, pe 
50 şi chiar 100 de ani. Informațiile pe termen de 10 ani sunt cele mai bogate, iar concluziile mai 
interesante. Aşa, se apreciază că într-o perioadă decenală (de 10 ani), se manifestă oscilații ale 
criminalităţii, care se datorează unor factori cum sunt cei economici, sociali, politici, culturali, 
plus alți factori secundari ori accidentali (de exemplu, factori de politică penală, unele 
incriminări exagerate sau dezincriminări pripite, amnistii, grațieri). Dar, după oscilații, 
fenomenul se stabilizează, manifestînd un curs oarecum stabil şi regulat. 

Aşa, s-a constatat că, în Franţa, în anii cu evenimente social-politice importante (exemplu, 
în 1890-1892 — criza economică, în 1914-1919 — primul război imondial, în 1939-1945 — al 
doilea război mondial), criminalitatea a crescut mult, pentru ca după aceea, odată cu revenirea la 
timp de pace, fenomenul să coboare pînă la un nivel ceva mai ridicat decît cel anterior şi apoi să 
se menţină la acest nivel. Făcîndu-se raportarea numărului de condamnaţi la 100.000 locuitori, se 
constată: în unii ani, numărul condamnaților la 100.000 locuitori este de 490-610; în unii ani, 
numărul este de 500 condamnaţi; în alți ani, numărul este de 550-600 la 100.000 locuitori, deci o 
creştere ponderată dar continuă.? 

După toate cercetările făcute, cursul criminalităţii se schimbă în timp, influențat de crize 
economice, şi există unele corelaţii între fenomenul economic şi fenomenul criminal. Anume, 
criza economică, înseamnă şomaj, inflație, creşterea prețurilor şi privaţiuni pentru multe 


categorii sociale. Toate acestea atrag după sine creşterea criminalităţii. ° 


Mişcarea criminalității în timp de revoluții 

Evenimentele politice şi sociale în timp de revoluţii au un impact deosebit asupra 
criminalității. În cercetările criminologice s-au urmărit două aspecte: 

- infracțiunile politice, 

- infracțiunile de drept comun. 

Este evident faptul că, în timpul revoluţiei se confruntă cel puţin două tabere, două părți 
antagoniste. Revoluționarii, care vor o nouă aşezare politică şi conservatorii, care vor menținerea 


sistemului politic şi social existent. Intre aceste forțe izbucnesc conflicte şi ciocniri violente, care 


l Oancea Ion, op. cit., p.57-58. 
? Leaute J . Cercetări asupra criminalității în Franța, pe perioada 1865-1965, citat de Oancea Ion, op. cit., p. 59. 


i Pinatel J., La societe criminogene, Ed. Calman — Levy, Paris 1974, p. 38. 

nu se limitează doar la o simplă combatere de idei, ci ajung la lupte fizice reale. Se comit 
omoruri, răniri, incendii, distrugeri etc. Însă, aceste fapte sunt privite ca fapte politice, unde 
luptătorii, de regulă, nu luptă pentru interese personale, ci pentru interese comune, care ar aduce 
schimbări politice şi sociale mai bune. Aceste fapte nu îmbracă trăsături criminale şi de aceea nu 
se urmăresc şi nu se judecă (revoluționarii devenind eroi, apreciaţi că au luptat pentru binele 
poporului). 

În criminologie mult mai importante sunt fenomenele privind criminalitatea de drept 
comun, săvîrşite de persoane fără legătură cu evenimentele politice şi sociale, însă cu ocazia 
acestora. În special, după revoluţie, criminalitatea de drept comun ia o mare amploare. Numărul 
furturilor, jafurilor, tîlhăriilor, omorurilor, distrugerilor etc., cunoaşte în această perioadă o 
creştere considerabilă. Aşa s-a întîmplat în timpul revoluției franceze şi al revoluțiilor din 
celelalte state occidentale, în timpul revoluției (şi după) socialiste din 1917 şi în timpul 


revoluțiilor socialiste de după cel de-al doilea război mondial din ţările Europei de Est.! 


Criminalitatea în timp de război 

Cercetările întreprinse cu privire la dinamica criminalității pe timp de război ne relatează o 
tendință de creştere, iar după război, o tendinţă de stabilizare, dar la un nivel mai ridicat decît cel 
dinainte de război. Aşa, la începutul războiului criminalitatea scade, marcînd o coborîre vădită 
faţă de nivelul de pînă atunci. După aceea, criminalitatea începe să crească, aceasta durînd toată 
perioada de război. După terminarea războiului, criminalitatea iarăşi începe să scadă, însă de cele 
mai multe ori, neajungînd la nivelul criminalităţii dinainte de război. În Anglia, de expemplu, în 
1938-1939 s-au înregistrat 280.000 infracţiuni, în 1940 mai puține, pentru ca în 1941 să ajungă la 
360.000 şi continuînd a creşte pînă în 1944. 

Creşterea criminalității în timp de război are unele explicaţii, cum ar fi: greutăţile 
războiului; greutăți privind aprovizionarea; greutăți de viaţă, ce împing la infracțiune persoane, 
care în mod normal n-ar comite infracțiuni; scăderea rezistenței morale; slăbirea educaţiei 
copiilor şi a tinerilor, ca rezultat al mobilizării părinților în război; slăbirea respectului față de 
legile care interzic infracțiunile; slăbirea şi dezorganizarea aparatului de urmărire penală şi de 


judecată ca urmare a mobilizării; scăderea respectului faţă de bunuri şi proprietate etc.? 


Mişcarea criminalităţii în țara noastră 
Aici vom face unele referiri la statistica criminalității din Basarabia secolului XIX. Ca 


punct de plecare în efectuarea analizei v-om face referință la anii 1873-1875, cînd se săvîrşeau în 


l Oancea Ion, op. cit., p. 61. 


? Oancea Ion, op. cit., p. 62. 

medie: 100 omoruri, 50 violuri, 140 jafuri şi tîlhării anual. Aşa, coeficientul de violență (Cv) al 
categoriilor date de infracţiuni constituia, respectiv: la omoruri - 8,6; la violuri - 4,3; la jafuri şi 
tilhării — 10,1. Coeficientul sumar al violenței fiind egal cu 25,0. 

În anii 1876-1880 C constituia 26,3; în 1881-1885 — 23,9; în 1886-1890 — 27,7; în 1891- 
1895 — 31,3; în 1896-1900 — 33,1. Utilizînd şi un alt termen — coeficientul distructiv (Cd), cu 
ajutorul căruia măsurăm creşterea anuală a violenţei în societate, observăm că în anii 1873-1900, 
violenţa în Basarabia a crescut cu 0,31 unități. Aici menţionăm că nivelul violențelor cu acest 
prilej a sporit în aceiaşi perioadă cu 189,1 %, adică procesul de acumulare a violenţei rămînea în 
urmă față de procesele demografice. V-om remarca la fel, că în Basarabia frecvenţa infracţiunilor 
menționate nu era mai mare, decît, în general frecvenţa infracțiunilor în Imperiul Rus, precum şi 
în alte țări ale Europei (Franţa, Anglia, Polonia etc.). 

Începînd cu 1971 în Moldova nivelul celor mai grave forme de violență se află într-o 
permanentă creştere, care însă nu este uniformă. Dacă în anii 1971-1975 coeficientul violenţei 
alcătuia pe an 17,0, în următorii ani el constituia: 1976-1980 —23,7; 1981-1985 — 32,5. În 1986 se 
observă o uşoară scădere după ce urmează o creştere bruscă a tuturor indicatorilor. Coeficientul 
violenţei a crescut de la 28,5 (1986) la 79,0 (1992). 

Coeficientul distructiv în ultimii ani a constituit 8,4 unități anuale, în timp ce în 1985 el 
alcătuia doar 1,5. Aceasta înseamnă că procesul de intensificare a violenţei în societate a sporit 
pînă în 1985 de 5 ori, iar din 1986 pînă în prezent de 24 ori. Aceste concluzii pot fi confirmate şi 
prin alte date. Astfel, dacă nivelul infracțiunilor menționate a sporit în ultimii 20 de ani cu 464%, 
atunci nivelul populaţiei în aceiaşi perioadă cu 120,7 %. ' 

Nu vom efectua în acest capitol o analiză detaliată a factorilor ce au condus la înrăutățirea 
situației din Republica Moldova. Am menţiona doar că violenţa de astăzi este rezultatul evoluției 
normale a societăţii, a schimbării mecanismelor de autoreglare a sistemului social şi al încercării 
de a transforma societatea după un plan determinat (sau copiat de la statele occidentale), fără a se 


ține cont de particularităţile naţionale, etnice, istorice, culturale etc. 


4.2.3. Referiri la criminalitatea din alte ţări şi tendinţele acesteia 
Statisticile mondiale evidenţiază faptul că, în fiecare an, în întreaga lume, se pierd sute de 
mii de vieți umane, ca urmare a infracțiunilor comise prin violență, milioane de oameni sunt 
afectați din punct de vedere economic în urma crimelor contra patrimoniului. Pentru a oferi unele 


exemple preluate dintr-o ţară cu vechi tradiții democratice, în SUA, statisticile F. B. L.-ului au 


l Pyxop Banepui, O cymmocrta npecrynnocru, Kumuneg, 1998, p. 46-49. 

indicat că în deceniul 8 al secolului trecut, o infracțiune gravă s-a produs la fiecare trei secunde, 
iar o infracţiune de violenţă a apărut la fiecare 25 secunde. ' 

În anul 1987, circa 35 milioane de americani au fost victime ale unor infracţiuni, iar 12 
milioane au fost arestaţi pentru felurite fapte penale. S-a înregistrat un total de 19.000 omucideri 
şi 87.000 violuri, identificîndu-se 500.000 indivizi implicaţi în acte de tilhărie, 725.000 
maltratări sau violatori, 1 milion hoţi de maşini, 3 milioane de spărgători şi 7 milioane de hoți. 
Numai în oraşul Chicago, există mai mulţi spărgători decît în întreaga Japonie.” 

În 1993 în închisorile din SUA existau peste un milion de deţinuţi, crima în America 
devenind un veritabil „mod de viaţă”. 

Dacă în 1984 în SUA au fost înregistrate 11,8 milioane de crime, atunci în 1985 — 12,4 
milioane; în 1986 — 13,3 milioane; în 1987 — 13,5 milioane; în 1988 — 13,9 milioane; în 1989 — 
14,2 milioane; în 1990 — 14,4 milioane; în 1991 — 14,8 milioane.* 

În 1991 în SUA s-a creat o situaţie criminogenă gravă, fiind înregistrate 34,7 milioane 
manifestări deviante (inclusiv 14,8 milioane crime), dintre care: 

- 6,4 milioane crime de violenţă contra persoanei; 

- 15,8 milioane furturi. 

Coeficientul crimelor grave este înspăimîntător, atingînd cota de 6.000 crime la 100.000 
locuitori.“ Această cifră a scăzut puţin în 1981, înregistrîndu-se 5.800 crime la acelaşi număr de 
populaţie. În următorii trei ani se observă la fel, o uşoară scădere a criminalității (în 1982 — cu 3 
%, în 1983 — cu 7 %, în 1984 — cu 2 %7), pentru ca din 1985 aceasta să-şi ia un nou avînt, 
înregistrîndu-se o creştere cu 5 % - 9%. 5 

La fel şi datele statistice ale altor state occidentale confirmă creşterea acestui fenomen. 

Deci, ceea ce caracterizează societatea actuală, indiferent de gradul de dezvoltare şi de 
forma organizării politice, este creşterea continuă a criminalității. Aceasta ar fi o primă tendinţă 
a criminalității în statele lumii. 

O a două tendinţă ar fi creşterea crimelor cu utilizarea armelor de foc. Statisticile din 
SUA, spre exemplu, arată că între anii 1986-1991, numărul jafurilor şi tîlhăriilor a crescut cu 27 


i Lauer H. Robert, Social Problems and the Quality of Life, ediţia a 3-a, W.C. Brown Publishers, Dubuque, Iowa, 
1986, p.165. 


2 Henslin M. James , Social Problems, ediţia a 2-a, Prentice-Hall, Englewood Cliffs, 1990, p.200. 
i Rădulescu Sorin, Devianţă, criminalitate şi patologie socială, Ed. „Lumina Lex”, Bucureşti, 1999, p. 64. 


4 Crimes and Crime Rates, Statistical Abstract of the United States (The National Data Book), 114 th Edition, 
Washington, 1994, p. 141. 


i O63op npecrynnocru B CIIIA, B Popr6a c npecrynHocrero 3a py6exomM, 1994, nr. 4, p.4. 


6 
Hexoropere acnekreI npecrynnocru CIA, sB IlpoGnemer npecrynHocru B Kanuranucruueckux crpanax, 1985, nr. 
2, p.3. 


j Crime in the United States, Security World, 1984, n.12, p.3. 
5 Crime in the USA, New York Times, 1986, July, 27. 

%, iar utilizarea armelor în săvîrşirea lor — cu 49 %. ! La momentul de faţă persoanele fizice 
posedă în aceiaşi ţară mai bine de 180 milioane arme de foc.” După aprecierile specialiştilor 
această cantitate enormă de arme nu mai poate fi controlată, iar încercările de a introduce unele 
interdicții nu ar avea rezultate pozitive.* Mai mult ca atît că, prin amendamentul 2 la Constituţia 
SUA în 1971 „poporul are dreptul de a păstra şi purta arme”.* 

Ca rezultat, în 60 % din omucideri se utilizează arme de foc. În 50 % din totalul crimelor 
cu folosirea armelor de foc, arma crimei este revolverul; în 8 % - armele de vînătoare; în 19 % - 
armele reci; în 13 % - substanţele otrăvitoare şi explozibile.’ 

Armele de foc au omorît mai mulți americani în SUA pe timp de pace, decît au căzut pe 
timpul de luptă în războiul din Vietnam." 

A treia tendință, cu caracter general o constituie creşterea ponderii criminalității 
organizate. În acest context, problema criminalității organizate poate fi calificată, cu certitudine, 
drept o problemă de importanţă ultra-majoră. Ea devine, în sfîrşit, o problemă politică, deoarece, 
comunitatea umană s-a pomenit dezarmată în fața acestui fenomen. 

Încă în 1970, Legislatorul SUA, în legea specială de combatere a criminalității organizate, 
a stabilit în preambul următoarele: „Crima organizată prezintă un pericol excepţional pentru 
existenţa naţiunii şi a SUA.” 

După aprecierile specialiştilor,* daunele aduse societăţii de crima organizată sunt de 50 
ori mai mari decit cele aduse de criminalitatea simplă, „de stradă”. 

Această formă de criminalitate se răspîndeşte vertiginos în toate ţările lumii. Ea diferă 
după denumire, structură, entitate, dar scopurile coincid. 

Criminalitatea organizată apare sub forme diferite, inclusiv şi „criminalitatea gulerelor 


albe” descrisă de E.A. Sutherland în lucrarea sa cu acelaşi nume," ea fiind orientată în diferite 


direcții de acțiune. 


i Hnmakos C.M., 3apyGexnaa kpumunonorua, MockBa, 1997, p.244-247. 

a O nacuJmu B HeGOJIbINHX AMEPHKaHCKUX roponax, B Bopb6a c npecTynHocTero 3a pyOexomM, 1993, nr.5, p.10. 

i IlporpaMMa yMEHbMIeHHA norpeGneHua HAPKOTHKOB, B BopbÕa c npecrynHocrero 3a pyGexom, 1994, nr.11, p.7. 
3 Muanmu A.A., Bnacuxun B.A., Koncruryyna CHIA, Mockea, 1985, p. 203. 

? Uniform Crime Reports for the United States, Washington, 1982, p.7. 

i Neier A. Crime and Panishment, New York, 1976. 

7 Ciobanu Igor, op. cit., p.15. 


i Laitinen A., The Problem of Controlling Organizational Crime, Social Changes, Crime and Police (International 
Conference), Budapest, 1993, p.126. 


? UumakoB C.M., op. cit., p.304. 
10 Sutherland E.A., White collar criminality, New York, 1965, p.62-70. 

Criminalitatea organizată se deosebeşte prin mărimea sa, implicînd un lanţ de comandă, 
comparabil cu cel al unei armate, o imensă planificare şi disciplină, folosirea amenințării sau 
chiar a forţei, izolarea conducerii de vîrf.’ 

Statisticile ultimelor decenii, analizele întreprinse în cadrul reuniunilor ştiinţifice 
organizate sub egida ONU şi Societăţii Internaţionale de Criminologie etc., demonstrează că în 
societatea contemporană criminalitatea organizată, tinde să se amplifice continuu. 

A patra tendinţă, strîns legată de cele precedente şi favorizată aproximativ de aceleaşi 
condiții oferite infractorilor o constituie specializarea şi profesionalizarea infractorilor, 
indiferent dacă sunt sau nu incluşi în formaţii criminale organizate. 

Tendinţa specializării se referă, cu precădere, la orientarea elementelor criminale la 
săvîrşirea unor anumite infracţiuni, care presupun experiență, pregătire profesională, diverse 
calități, cum sunt: omuciderile (ucigaş de profesie), proxenetism, fals de acte ori valută etc. 
Această tendinţă constituie o realitate dură care, pe de o parte, măreşte considerabil şansa reuşitei 
infracționale, iar pe de altă parte, micşorează posibilitățile de descoperire şi tragere la 
răspundere. 

Tendinţa profesionalizării, se exprimă prin folosirea din ce în ce mai largă a diverselor 
cunoştinţe profesionale în comiterea unor fapte, unde prezența profesionalismului este necesară: 
conducătorii auto de excepţie, trăgători de elită (lunetişti), spărgători, falsificatori, electronişti, 
chimişti etc. Literatura, cinematograful, televiziunea şi viața de toate zilele pun în evidență 
această tendinţă, astfel încît infractorul diletant se întîlneşte din ce în ce mai rar, şansele sale de 
reuşită fiind din capul locului mai reduse.” 

A cincia tendință o constituie discriminarea criminalității pe scara tuturor straturilor 
sociale a criminalității contemporane. Statisticile ne confirmă, într-adevăr, că pe lîngă o 
criminalitate de stradă, simplă, practicată de indivizi izolați în special din straturile sociale mai 
puţin favorizate pentru realizări personale, există şi se amplifică în sectorul economic şi politic o 
criminalitate a „gulerelor albe”, corupţia, traficul de droguri şi de arme, traficul de ființe umane, 
şantajul etc., care penetrează pe cele mai ridicate trepte sociale. 

Criminalitatea îmbracă „costume de gală”, avîndu-i drept exemplu pe prim-miniştri 
corupți, şefi de state criminali ca, cazul generalului Noriega, şeful statului Panama, implicat în 
traficul de droguri şi arestat în 1989 după o lovitură de stat, sau cazul Marcos, fost preşedinte al 
Republicii Filipine, care a estorcat poporului filipinez miliarde de dolari. Şirul poate fi continuat 
cu înalți funcționari implicaţi în cele mai versate afaceri economice şi combinații politice 


subterane. 


f Cressey Donald, Theft of the nation: The structure and operations of organized crime in America, New York, 
1969. 


2 Giurgiu Narcis, op. cit., p.113-115. 

Desigur, această tendință a criminalității nu şi-a găsit exprimări în tot setul clasic de 
infracțiuni, cazurile de viol, tîlhărie, jaf etc. întîlnindu-se destul de rar în aceste sfere înalte, care 
se îndreaptă cu predilecție spre ilicitul politic şi economic. 

A şasea tendinţă pe curbă crescătoare a criminalităţii este infernaționalizarea crimei. 
Această tendință s-a remarcat mai ales începînd cu deceniile 8 şi 9 a secolului trecut în cazul 
organizațiilor criminale, multinaționale, cum sunt cele care practică terorismul, traficul de arme 
şi de droguri, deturnări de nave, spionajul economic şi tehnico-ştiinţific, traficul de ființe umane 
etc. 

Conform unor rapoarte ale Diviziei ONU pentru combaterea crimei organizate şi ale 
Interpolului în momentul de față, există şi acţionează în lume la nivel internațional, patru tipuri 
de asociaţii şi organizaţii criminale:! 

1) Organizațiile criminale profesioniste, alcătuite din adevăraţi profesionişti ai crimei la 
comandă, specialişti în una sau mai multe tipuri de acțiuni criminale — traficarea de maşini 
furate, de tutun şi alcool, răpiri şi asasinări de persoane, jafuri bancare, trafic de droguri şi de 
ființe umane, falsificare de monedă şi carduri bancare etc.; 

2) organizațiile criminale etnice, care acţionează atît la nivel național, cît şi internațional, 
realizînd o serie de acţiuni ilegale şi criminale extrem de diverse. Deşi aceste organizaţii sunt 
alcătuite pe principii etnice, ele reuşesc să penetreze teritoriul altor ţări. Aşa sunt, spre exemplu, 
societățile şi organizaţiile criminale chineze, japoneze, jamaicane, haitiene etc.; 

3) organizaţiile criminale teroriste, constituite şi structurate pe principii politice, etnice, 
religioase, rasiale etc. şi care acţionează nu de rare ori, în cooperare cu organizațiile criminale 
sau cu „gulerele albe”. Adeseori, sub paravanul unor pretinse revendicări şi motivații politice se 
regăsesc reprezentanţii crimei organizate, care încearcă să treacă drept terorişti politici pentru a 
obține un tratament sancționatoriu diferențiat sau să evite extrădarea. Aşa este, de exemplu, în 
cazul grupării teroriste „Brigăzile roşii”, care are puternice şi intime legături de colaborare cu 
„Mafia” şi „Camorra”. Crima organizată şi terorismul au devenit o activitate care rulează mari 
mijloace financiare, realizînd profituri uriaşe de pe urma sabotajelor, deturnărilor de avioane, 
traficului ilicit de arme şi de droguri, răpirilor şi asasinatelor de persoane etc.; 

4) organizaţiile criminale de tip mafiot, care reprezintă o reţea de „familii” şi „sindicate” 
ilegale, în care există o anumită structură bine definită şi o specializare a membrilor pe diverse 
ramuri criminale. Aceste organizaţii criminale includ o structură ierarhică pe mai multe nivele. 

Astfel, criminalitatea transnațională (unde activitatea criminală este organizată prin 


extinderea organizaţiilor criminale pe teritoriul mai multor țări) încalcă simultan legislațiile 


l Rădulescu S., Banciu D., op. cit., p.194-200. 

penale a mai multor state, afectînd, de regulă, ţările cu o protecţie juridico-penală şi economică 
mai slabă. 

Dintre formele criminalității transnaționale se evidențiază contrabanda cu diverse valori 
privind operaţiuni de import — export fraudulos ca, contrabanda cu stupefiante şi arme, fiecare 
din ele fiind extrem de dăunătoare şi nocive, prin destabilizarea pieţelor şi producerea de pierderi 
grave economice, sociale şi umane. Pe lîngă faptul că prin contrabandă se evită în mod ilegal 
aplicarea tarifelor vamale sau a taxelor de import, cînd e profesată la scară mare, este de natură 
să afecteze piaţa mărfurilor de substituire produse în ţară şi, în consecință, repartizarea 
investiţiilor — problemă acută la ora actuală şi pentru Republica Moldova. 

Paralel cu contrabanda, o modalitate de manifestare a criminalităţii transnaționale este şi 
cvasicontrabanda, care constă în falsificarea factorilor de import-export: micşorarea facturilor de 
import (exemplu, cînd traficul aplicat mărfurilor este „ad valorem”); ridicarea cuantumului 
facturilor la export, de pe urma cărora atît importatorul, cît şi exportatorul obțin profituri 
fabuloase, dar care afectează economia țărilor. 

A şaptea tendință este creşterea însemnată a criminalității juvenile şi a tinerilor. S-a ajuns 
chiar în situaţia că hotarul dintre criminalitatea minorilor care răspund penal şi a celor pentru 
care nu este instituită răspunderea penală, să nu aibă practic decît o valoare teoretică, deoarece, 
în realitate se întîlnesc tot mai des manifestări deviante în rîndul copiilor, adeseori organizați în 
bande şi utilizînd arme.! 

Spre exemplu, din totalul de 37 milioane crime comise în SUA, tinerii între 10-17 ani, deşi 
nu reprezintă doar 17 % din totalul populaţiei, săvîrşesc peste 1/3 din totalul infracțiunilor, iar 
după anul 1963, criminalitatea în rîndul copiilor sporind într-un ritm mai rapid decît cel al 
creşterii populaţiei minore.” 

A opta tendință marchează, în întreaga lume, creşterea criminalității femeilor, manifestată 
atît prin mutații cantitative cît şi calitative. Prezenţa femeilor este din ce în ce mai des semnalată 
în domenii care anterior aparțineau doar bărbaţilor: participarea la activitatea unor grupuri 
criminale organizate, atacuri armate, trafic de ființe umane şi de droguri etc. 

Aşa, în anii 1960 şi 1972, numărul femeilor arestate în SUA a crescut de trei ori mai 
repede decît al bărbaţilor; în Japonia, în 1972, procentul delincventelor în raport cu numărul total 
al delincventei a crescut de la 9,8 % la 13,6%. 

A noua tendință sesizată de majoritatea analiştilor constă în creşterea criminalității 


recidive, rata acesteia fiind extrem de înaltă. Astfel, la 100 de condamnaţi au fost recidivişti în 


: Giurgiu Narcis, op. cit., p.119. 


? Cerneanu Liviu, Tineretul din lumea capitalului sub influența unor realități crude, București, 1980, p. 181. 

Belgia 41 %, în Olanda 40 %, în Elveţia 45 %, în Finlanda 47 %, în Austria 54 %, în SUA 65 %.! 
Numărul recidiviştilor este completat tot mai des din rîndul tinerilor. După cuvintele unui mafiot 
din Japonia: „Cine, în societatea aceasta, este dispus să ofere o şansă unui adolescent fără 
educaţie, fără bani, fără familie ? Nimeni altcineva, decît noi.” 

În sfîrşit, cea de-a zecea tendinţă a criminalităţii din statele lumii occidentale constă în 
creşterea criminalității de violenţă, proces ce are loc odată cu sporirea periculozității mijloacelor 
folosite pentru comiterea actelor infracționale. Acest gen de crime, în ultimele decenii, cunoaşte 
o orientare nu atît asupra individului, cît împotriva unor anumite categorii de persoane, 
organizaţii sau grupuri politice şi etnice. 

Primele sesizări internaționale au avut loc pe marginea lucrărilor celei de-a X — a 
Conferințe a directorilor Institutelor de cercetare criminologică, care s-au desfăşurat la 
Stasbourg, în anul 1973, sub egida Consiliului Europei, pe tema „Violenţa în societate” şi unde 
s-au pus în evidenţă creşterea generală a agresiunilor criminale în perioada anilor 1960-1970. 
Aici, pentru prima dată, se mai atrage atenția asupra unor aspecte noi ale violenței criminale, 
menționîndu-se deturnarea de avioane, răpirile de persoane şi utilizarea materialelor explozive, 


keci 


mijloacelor de transport — „capcană”, armelor avansate etc. 


l Giurgiu Narcis, op. cit., p.119-120. 
? Ursa V., op. cit., p.252. 

Secţiunea III 


CAUZALITATEA CRIMINALITĂȚII 


4.3.1. Problematica clasificării factorilor criminogeni 

Crima, ca şi orice faptă umană, nu este un act impersonal, ci este actul unui om, care este 
supus influenţei condiţiilor sale organice, mediului său familial, social, fizic şi astfel infracțiunea 
nu poate fi considerată şi tratată ca o entitate abstractă, juridică, ca un act al voinţei libere, ci ca 
rezultatul, produsul unui concurs de cauze. 

Realitatea este că nu poate exista un răspuns uşor pentru o atare problemă dificilă, şi nici 
un răspuns uniform pentru o problemă ce nu este cîtuşi de puţin uniformă. Nu există o conduită 
criminală abstractă, există diverse conduite criminale concrete. Nici o crimă nu este identică cu 
alta. Fiecare crimă reprezintă un „univers în sine”.! Nici măcar unul şi acelaşi individ, nu poate 
comite două fapte identice, în condiţii identice. Chiar dacă luăm, spre exemplu, crimele 
ucigaşilor „în serie”, bolnavi psihici, ce acţionează de regulă după anumite mecanisme psihice 
repetitive, există pentru fiecare crimă un detaliu, care îi oferă o diferenţă specifică prin care se 
detaşează de celelalte crime, comise în circumstanţe şi din porniri aparent identice. 

Actul criminal reprezintă în esenţă, expresia concretă a unui ansamblu de fapte criminale 
care atentează la valorile ocrotite de lege. Ca produs nemijlocit al acestor acțiuni şi conduite 
ilicite, crima implică o mare varietate de cauze şi condiţii a căror complexitate face dificilă 
operaționalizarea, ierarhizarea şi evaluarea precisă a importanţei fiecăreia în comiterea faptei 
penale. 

Explicațiile în criminologie sunt de o mare complexitate, orice explicație implicînd 
stabilirea unor relații multiple între actualul criminal („variabilă dependentă” sau „efect”) şi o 
serie de fapte, fenomene, procese, situaţii şi conduite antecedente („variabile independente” sau 
„cauze” Şi „condiții”). A explica un fapt înseamnă a înţelege motivele pentru care el se produce, 
prin identificarea cauzei sale determinate.” A determina înseamnă a cauza apariţia sau 
dezvoltarea unui fenomen.” 

Cauzalitatea (legătura cauzală — condiţio sine quanon)“ şi principiile acesteia constată 
dependența dintre diferite fenomene şi stabileşte caracterul acestei dependențe, care constă în 


aceea că un fenomen (cauza) în anumite condiţii generează alt fenomen (efectul). 


l Cioclei Valerian, Mobilul în conduita criminală, Ed. ALL Beck, București, 1999, p.158. 
? Rădulescu S., Banciu D., op. cit. p.146-147. 
i Breban Vasile, Dicţionar general al limbii române, Ed. Ştiinţifică şi Enciclopedică, Bucureşti, 1987, p.280. 


4 ape di az a Pa z $ 
Condiţio sine quanon — condiție fără de care nu se poate produce un fenomen; condiție obligatorie — n.a. 

Cauzalitatea este o formă a interacțiunii dintre fenomene şi procese, este tipul principal de 
determinare şi reprezintă prin sine legătura obiectivă dintre două fenomene: cauză şi efect.! 

Un fapt poate să nu implice, însă, un singur antecedent (consecință), ci o pluralitate de 
antecedente. Fiind o realitate deosebit de complexă, fenomenul criminalității cuprinde o 
multitudine de asemenea antecedente, ceea ce impune ca analiza criminologică să încerce 
identificarea acelor fapte şi situaţii care au relația cea mai strînsă şi cea mai generală cu actul 
criminal. Stabilind o combinație complexă a tipurilor de legături de dependenţă, care unesc crima 
cu situațiile concrete de viaţă care o preced, trebuie să se acorde o atenție primordială acelor 
factori uniţi printr-o relaţie cît mai strînsă şi cît mai generală cu fapta comisă, fără a ignora însă, 
dependenţele indirecte, parţiale sau intermediare. În acest sens, în perimetrul antecedentelor 
crimei pot exista o serie de factori intermediari, cu caracter mai puţin general, care, fără a avea o 
relaţie directă cu fapta comisă, acţionează ca un gen de „cauze ale cauzei principale”? 
reprezentînd condiţii favorizante ale actului criminal. 

Unii autori,” utilizează şi termenul de criminogeneză, înţelegînd întregul ansamblu al 
etiologiilor (izvoarelor) societăţii contemporane care se află la originile criminalității şi 
amplificării ei continue. Abordarea criminogenezei trebuie să urmeze o sistematizare necesară 
cunoaşterii întregii etiologii a criminalității. 

Majoritatea şcolilor, curentelor şi teoriilor criminologice clasice şi contemporane, care au 
dominat şi domină ştiinţa criminologică, au la bază ideea că infracţiunea este determinată de 
anumite cauze şi condiții, ceea ce implică recunoaşterea caracterului cauzal al criminalității. 
Unele teorii tind să explice criminalitatea printr-o singură cauză de ordin general, altele au o 


tendinţă de a pune criminalitatea pe seama unei determinări complexe. * 


Tipuri de cauze 

Prin cauză înţelegem fenomenul care în mod obiectiv şi necesar, precede şi generează alt 
fenomen. 

La fel, prin cauză se înțelege „ansamblul factorilor care fac un anumit efect să urmeze în 
mod necesar din acei factori”.* Mai mult ca atît, aceleaşi cauze produc aceleaşi efecte. Relaţia 
cauzală, adică relaţia de la cauză la efect, constă în succesiunea temporală imediată între cauză şi 


efect şi în necesitatea acesteia. Dacă o cauză este cunoscută, prevederea efectului este posibilă. 


l Gladchi Gh., op. cit., p.167. 

2 Simiand F., De l'explication, în L`analyse empirique de la causalite, Mouton, La Haye, Paris, 1966, p. 29. 
3 Gheorghiu — Brădet I., op. cit., p.104. 

j Ungureanu A., op. cit., p.151. 

Š Seelig E., op. cit., p.142. 

În concepţia unor autori, cauza acţionează în anumite circumstanţe, care într-un fel sau 
altul îşi exercită influenţa în procesul de generare, studiul relației cauzale nu se poate dispensa de 
o analiză a acestor circumstanţe, constituind condițiile (acestea fiind considerate împrejurări 
care, lipsite de eficiența cauzală propriu — zisă, deci incapabile în sine de a genera un anumit 
efect, prin prezenţa lor, alături de fenomenul „cauză”, influențează evoluţia acestuia în diferite 
moduri, favorizînd-o, potențind-o ori frînînd-o, pînă la stadiul producerii efectului). 

Cauza se deosebeşte de condiție, care este un fenomen ajutător, ce favorizează producerea 
unui alt fenomen. Spre exemplu, procurarea unei arme, cu care criminalul comite fapta de omor, 
este o acțiune-condiţie. Deci, specificul condiţiei constă în aceea că este un fenomen care nu 
determină un alt fenomen, ci numai ajută la producerea lui, constînd într-un fel de şansă, de 
ocazie, care contribuie. 

Deci, cauzele şi condiţiile acționează împreună, dar au contribuţii diferite. 

În criminologie deosebim următoarele tipuri de cauze: 

1) Cauze generale, care se referă la cauzele mai multor feluri de crime, cauze legate de 
persoana criminalului şi cauze referitoare la mediu; 

2) cauze speciale, care se referă la un singur sector (domeniu); 

3) cauze parțiale, care privesc un segment dintr-un lanţ de cauze; 

4) cauze obiective, care ar fi legate de aspecte materiale ca, sărăcia, lipsurile materiale etc.; 

5) cauze subiective, care s-ar referi la aspectele psihice ale infractorului; 

6) cauze principale, care au un rol determinant în comiterea actului infracțional; 

7) cauze secundare, care au un rol mai redus în comiterea crimei; 

8) cauze determinante, care joacă un rol hotărîtor în comiterea unei crime, spre exemplu, 
dorinţa de răzbunare; 

9) cauze declanşatoare, care provoacă trecerea la act, spre exemplu, o ceartă sau conflict; 

10) cauze ereditare, care aparţin elementelor dobîndite prin naştere, ca debilitatea mintală 
sau alte boli de natură psihică; 

11) cauze de dezvoltare, care se referă la condiţiile de dezvoltare a criminalului, la 
influenţe negative din partea unor persoane cu care criminalul s-a aflat în contact.? 

Unii autori? clasifică cauzele crimei după următoarea schemă: 

- cauze fizice (anatomice-morfologice); 

- cauze fiziologice (precum şi endocrinologice); 


- cauze psihice, 


l Stănoiu R.M., op. cit., p.107-108. 
? Oancea Ion, op. cit., p.131. 
Ibidem. 

- cauze sociale. 

În literatura criminologică se utilizează şi termenul de factor, prin care se înţelege tot o 
cauză, adică factorul ar fi similar cu o cauză. Factorii criminalităţii sau cauzele criminalităţii ar 
avea acelaşi sens. Totuşi, considerăm că prin factor se înţelege ceva mai mult decît prin cauză, 
termenul avînd un sens mai larg, care ar include atît o cauză, cît şi o condiţie, ba chiar şi alte 
elemente contributive la apariția unui fenomen. 

În acest sens, T. Pop! clasifică factorii criminalităţii în factori interni sau endogeni şi 
externi sau exogeni, precum şi în factori organici sau antropologici, şi fizici sau naturali 
(cosmici). 

Astfel, individul şi mediul sunt factorii esenţiali în geneza criminalității. Uneori, sub o 
impulsivitate exterioară neînsemnată, explodează o perversitate profundă, nebănuită, care creată 
şi nutrită de condiţiile anormale fizico-psihice ale individului, mocnind în interiorul intim al 
acestuia, s-a descărcat furios, la atingerea ei de către o cauză externă într-un moment oportun. 
Alteori, influenţe exterioare grave, în momente fatale, dezlănţuie pasiuni, sentimente, sub 
imperiul cărora, oameni cu un trecut lung foarte onorabil, se coboară la crime, pe care le găsim 
în cea mai vădită contradicţie cu natura lor.? 

În ipoteza din urmă orice om poate deveni criminal. O stare de enervare, surescitare, 
pasiune sau nesocotință a omului, într-un moment fatal, întins ca o cursă de împrejurări create de 
hazard, sau ivite prin surprindere, pe care dintre noi nu îl va putea împinge la crimă? Desigur, 
această crimă va fi un epizod izolat în viaţa autorului ei şi adînc regretată. 

În ipoteza a doua, dacă crima comisă într-o clipă de criză psihică, nu rămîne un epizod 
izolat, ci împrieteneşte pe individ cu crima, pe care o mai repetă — în cele mai multe cazuri este 
de vină societatea cu procedeele și instituţiile sale.” 

Printre criminologii de vază care s-au interesat de problemele clasificării factorilor 
criminogeni se numără şi J. Pinatel, unde întîlnim o clasificare în factori geografici, economici, 
culturali şi politici.* 

H. Mannheim» tratează cauzele de ordin social ale criminalităţii, nefiind, însă, preocupat de 
o clasificare strictă a acestor cauze. Acesta face doar o interesantă corelaţie între tipurile de 


factori criminogeni şi tipologiile infracționale. 


l Pop Traian, Curs de criminologie, Cluj, 1928, p.538-540. 

2? Pop T., op. cit., p.539-540. 

? Ibidem. 

i Pinatel J., Bouzat P., Traite de droit penal et de criminologie, Tome 3, Criminologie, Dallouz, Paris, 1963, p. 90 şi urm. 


5 Mannheim H., Comparative Criminology, Routledge and Kegan Paul, New York, 1965, p.419 şi urm. 

La fel şi D. Szabo! analizează problema complexă a cauzalităţii, evaluînd rolul factorilor 
socio-culturali, economici etc. Totuşi, autorul nu operează o distincție clară între cauzele 
criminalităţii ca fenomen social şi cauzele actului infracțional concret. 

Clasificări reuşite a factorilor criminogeni întîlnim în criminologia națională şi română. 

Aşa, în criminologia națională una din cele mai reuşite clasificări este cea făcută de Gh. 
Gladchi,? în : 

- factori economici; 

- factori sociali (relaţii sociale); 

- factori demografici, politici, juridici, de organizare. 

Clasificări similare întîlnim în criminologia română. Spre exemplu, o analiză succintă a 
factorilor care determină criminalitatea ca fenomen social o întîlnim la Gh. Nistoreanu şi C. 
Păun,’ clasificîndu-i în: 

- factori economici; 

- factori demografici; 

- factori socio-culturali; 

- factori politici. 

Alţii,* rămîn în prezenţa a trei tipuri fundamentale de răspuns la problema dată, utilizînd 
conceptul de deformare spre criminalitate a tipului normal de comportament: 

- deformarea biologică; 

- deformarea psihologică; 

- deformarea socială. 

În cele ce urmează, vom încerca şi noi să estimăm factorii care generează criminalitatea, 
utilizînd acolo unde este posibil unele curente, teorii, şcoli atît clasice cît şi contemporane. Am 
ales această cale fiindcă, caracteristica esenţială a unei teorii ştiinţifice este aceea că ea face 
afirmaţii care ulterior pot fi contestate. Pentru a contesta o teorie ştiinţifică, trebuie să prezinți 
date empirice, care derivă din această teorie, apoi să compari aceste date cu observaţii făcute în 
lumea reală. Dacă observaţiile coincid cu datele teoriei, atunci aceasta devine şi mai credibilă, 
dar nu şi probată. Dacă observaţiile nu coincid cu ideile teoriei, atunci aceasta este falsă. 

Din considerentele exprimate mai sus preferăm următoarea analiză a factorilor care 
determină sau generează criminalitatea, clasificîndu-i în: 

- factori ereditari (antropologici); 

- factori geografici; 

! Szabo D., Criminologie, P.U.M., Montreal, 1967, p.89 şi urm. 
? Gladchi Gh., op.cit., p.176-184. 


3 Nistoreanu Gh., Păun C., op. cit., p.182-196. 
a Giurgiu N., op. cit., p.125-127; Ungureanu A., op.cit., p.152-154. 

- factori economici; 

- factori demografici; 

- factori psihologici; 

- factori socio-culturali; 


- factori politici. 


4.3.2. Factorii ereditari (antropologici) ai criminalității 

Ne-am hotărît să începem clasificarea cu aceşti factori din considerațiunea că, majoritatea 
criminologilor contemporani neagă împortanța acestora. Ştim că vom avea (posibil pe bună 
dreptate) critici foarte severe şi pentru aceasta le mulțumesc anticipat colegilor mei. Dar, s-ar 
putea să avem şi susținători, încurajatori, adepți — mulțumindu-le şi acestora. 

Pentru C. Lombroso, problema credității, din punctul de vedere al influenței sale asupra 
criminalităţii, a prezentat o importanță deosebită. La început el chiar a considerat criminalitatea 
ca o fatalitate ereditară şi doar spre sfîrşitul vieţii a admis şi rolul factorilor sociali şi fizici. El 
susținea marea influență a eredității morbide asupra criminalității, încercînd să-şi apere 
convingerile cu ajutorul datelor statistice. 

Aşa, din 104 criminali pe care i-a examinat Lombroso, 71 au prezentat fenomene ereditare. 

Un alt cercetător din acea perioadă, Marro,! a găsit printre părinţii a 500 criminali — 40 % 
taţi alcoolici şi 5 % mame alcoolice; printre părinții a 500 noncriminali s-au depistat doar 16 % 
taţi alcoolici. 

Mayhew a găsit, că dintre 175 deținuți, 10 aveau taţi, 6 mame, iar 53 frați condamnați. 

Harvis, observînd un mare număr de crime comise printre indivizii cu acelaşi nume, 
constată că ei erau descendenți ai familiei desfrînate cu numele Motgare, care trăise cu două 
secole în urmă. Dintre cei 900 descendenţi ai acesteia, 200 erau criminali, iar 200 alienați şi 
vagabonzi. 

Lombroso invoacă mai multe cazuri similare, remarcînd, spre exemplu, ereditarea atavică a 
familiei Juke, unde găseşte cea mai frapantă probă a eredității crimei şi a raporturilor acesteia cu 
bolile mintale şi prostituţia. Această familie din America, care a devenit sinonim cu criminalul, a 
dat cîteva generații de criminali, prostituate, alienați etc. Membrii acestei familii au petrecut în 
total 116 ani în închisori. În a cincea generaţie, toate femeile erau prostituate şi toți bărbaţii 
criminali. 

Din statistici rezultă că, în privinţa eredității, tatăl prezintă o influență mai mare şi mai rea 


decît mama, ceea ce se explică prin criminalitatea mai mică a femeilor. 


l Pop T., op. cit., p.544-545. 

La fel, s-a constatat, că printre părinții criminalilor, sunt mai mulți alienaţi, epileptici, 
alcoolici, decît printre acei ai oamenilor normali; ereditarea paternală este mult superioară celei 
maternale.! 

Lombroso rezuma că una din caracteristicile principale ale infractorului născut este 
insensibilitatea afectivă, făcînd următoarele aprecieri: 

„Este deci probabil că actele de curaj ale criminalilor nu sunt decît efectul insensibilității 
copilăreşti care le ascunde pericolul, chiar iminent, şi îi face orbi în prezența unui scop atins sau 
a unei pasiuni de satisfăcut. Această insensibilitate care le disimulează atît gravitatea morții 
altuia cît şi pe cea proprie, alăturată vehemenţei pasiunilor pe care le încearcă, explică 
disproporţia ce se remarcă uneori între crimă şi mobilul ei. În acest fel am văzut un puşcăriaş 
ucigînd pe unul din codeţinuţi pentru că sforăia prea tare. La penitenciarul din Alexandria, un 
prizonier a ucis pe unul din camarazi care a refuzat să-i lustruiască pantofii.”? 

Ereditarea înseamnă transmiterea însuşirilor sau caracterelor fizice, psihice de la părinți 
la copii prin mijlocirea plasmei germinative. Purtătorii eredității sunt cromozomii şi genele, care 
prin fecundare dau naştere şi se dezvoltă o nouă fiinţă, căreia i se transmit caracterele părinților. 
Aceste caractere transmise de la părinţi la copii constituie zestrea ereditară? Ceea ce este 
ereditar nu este totuna cu ceea ce este congenital (înnăscut). Ereditar este numai ceea ce se 
transmite prin ovulul fecundat. Se poate întîmpla ca în timpul vieţii ultrauterine să se adauge alte 
caractere ovulului, de exemplu, în urma unei infecţii, şi să se transmită şi acestea la urmaşi. 
Acestea din urmă sunt congenitate şi nu ereditare. 

Interesante ni se par concepțiile eredității în viziunea lui Th. Ribot,‘ care distinge ereditate 
fiziologică şi psihologică. Prin ereditate fiziologică se înțelege transmiterea însuşirilor 
fiziologice, iar prin cea psihologică — a însuşirilor psihologice şi facultăților mentale. Ereditatea 
este legea biologică, în virtutea căreia toate fiinţele vii tind a se repeta în descendenţii lor; ea este 
pentru specie aceia, ce este identitatea personală pentru individ; prin ea natura se copie şi se 
imită neîncetat, într-o formă ideală; ereditatea ar fi reproducerea pură şi simplă a semenului prin 
semen. 

Ereditatea se întinde la toate elementele şi funcțiile organismului, la structura sa externă şi 
internă, la bolile şi caracterele sale particulare. 

Ereditatea fiziologică este mai demonstrată şi evidentă, decît cea psihologică, accentul 


fiind pus pe structura externă. Aşa, despre un copil se zice că este portretul tatălui sau mamei 


! Ibidem. 
2 Cioclei Valerian, Mobilul în conduita criminală, Ed. ALL Beck, București, 1999, p.83. 
i Oancea Ion, op. cit., p.133-134. 


i Ribot Th. L'heredite, etude psychologique sur ses phenomenes, ses lois, ses causes, ses consequences, Paris, 
1873, p.546. 

sale. Influenţa ereditară se recunoaşte mai ales în față (fizionomie), mergîndu-se pînă la 
confundarea persoanelor. Sunt fraţi, chiar părinte şi copil, între care asemănarea este atît de 
mare, încît abia de se pot distinge unul de altul. Ereditatea există şi în tot ce priveşte culoarea 
pielii, forma şi volumul craniului. 

Ereditatea are o influență şi asupra structurii interne, ca ereditatea formei, volumului şi 
anomaliilor scheletului, coloanei vertebrale şi a oaselor mici. Sunt supuse eredității şi sistemul 
circulator, sistemul digestiv, sistemul muscular. 

În legătură cu transmiterea ereditară, unii autori mai contemporani, îşi pun unele probleme 
şi anume: ce se transmite, de la cine şi cui se transmite, cum se transmite, prin ce mecanisme şi 
după ce reguli. Se transmit de la părinţi, bunici la urmaşi, caracterele şi însuşirile corporale ca, 
înălțimea, forma capului etc.; caracterele şi însuşirile psihice ca, emoţiile, senzațiile, voinţa, 
inteligenţa etc. Din experiență se ştie că din părinți înalți se nasc copii înalți, din părinți normali 
ca inteligenţă se transmit însuşiri mintale normale. Aceste caractere şi însuşiri se transmit de la 
părinți la copii, de la tată şi de la mamă, deoarece ovulul fecundat cuprinde cromozomi şi gene 
de la tată şi de la mamă, şi vor transmite însuşiri de la ambii părinți. 

Desigur, dacă v-om compara fotografiile din celebrul Atlas al lui C. Lombroso cu cele din 
oricare fişier modern al poliției, vom constata că pînă şi din punct de vedere fizic infractorul de 
azi nu mai seamănă deloc cu cel de ieri. Acesta este însă aspectul cel mai puţin important. 
Nivelul de înstruire, gradul de cultură, de civilizație sunt cu totul altele. Adăugînd şi modificarea 
împrejurărilor sociale în care criminalul acționează este normal că nici actul criminal să nu mai 
semene prea mult cu cel de acum o sută de ani: valorile vizate, mijloacele utilizate, modurile de 
operare sunt complet diferite. Actul criminal în sine are altă înfăţişare, iar criminalul este cu totul 
altul decît cel din epoca lombrosiană.! 

Necătînd la aceste afirmaţii factorul ereditar există, avînd suporturi ştiinţifice reale. 
Geneticienii de astăzi au descoperit regulile şi mecanismele de transmitere ereditară şi anume, 1⁄2 
din caracterele tatălui şi > din caracterele mamei. Aşa, din părinți înalți (atât tata cît şi mama) se 
nasc copii înalți; din tata înalt şi mama joasă se nasc 1⁄4 copii înalți, V4 copii scunzi şi 2/4 copii 
hibrizi, avînd amestec de caractere. Unele caractere de la tată sau de la mamă sunt dominate şi 
evidente, alte caractere sunt recesive, ascunse. Acestea din urmă dacă nu apar în prima generaţie, 
ele pot să apară în generaţia a doua sau a treia.? 

Unii autori”, pentru ilustrarea metodei transmiterii genealogice şi a mecanismului de 


apariție la urmaşi a unui caracter fizic sau psihic, invocă transmiterea ereditară a daltonismului în 


l Cioelei Valerian, op.cit., p.160. 
? Oancea Ion, op. cit., p.134. 


i Oancea — Ursu Gh., Ereditate şi mediu în formarea personalității umane, Timişoara, 1985, p.38. 

unele familii, cum este cazul lui J. Scott, care suferea de această deficiență şi care declara că este 
un defect de familie: „tatăl meu are exact acelaşi impediment ca mine; mama mea era perfectă în 
privința vederii tuturor culorilor; dar şi eu şi sora mea suntem deopotrivă de defectuoşi.” 

Pentru cercetarea rolului eredității asupra criminalității se utilizează două metode mai 
importante, şi anume: 

- metoda genealogică şi 

- metoda gemenalogică (gemelară) 

Metoda genealogică în criminologie constă în cercetarea familiilor de criminali, pornindu- 
se de la constatarea că în multe familii de criminali se constată că şi părinţii au fost criminali, 
ceea ce ar fi o dovadă că înclinația spre crimă se moşteneşte (am arătat mai sus cîteva exemple 
de familii criminale). Această metodă, în esenţa ei este utilă, deoarece prin folosirea ei s-au 
lămurit multe aspecte privind cauzele crimei şi s-a cunoscut mai bine rolul familiei şi al eredității 
în etiologia crimei. Suntem conştienţi de existența unor dificultăți şi neajunsuri în folosirea 
metodei genealogice, şi anume: 

a) Simpla existență de criminali la părinți şi la copii nu este o dovadă certă de ereditate la 
crimă, fiindcă s-ar putea ca drept cauze să fie cele de mediu social atît la un criminal, cît şi la 
celălalt; 

b) este greu de deosebit şi de precizat cazurile în care atît ereditatea cît şi mediul au 
contribuit la crimă, fiindcă nu se poate preciza exact contribuția eredității şi contribuţia mediului 
social (în unele cazuri ereditatea ar putea avea o mare contribuţie, dar este greu de precizat în 
care verigă a lanţului cauzal ereditatea a fost mai puternică). ! 

Mulțimea cercetărilor şi experienţelor în legătură cu rolul eredității asupra criminalităţii au 
arătat că rolul eredității este puternic. Aşa, cercetătorii Lund şi Jorger au luat copiii de la 
familiile criminale şi i-au plasat în familii sănătoase din punct de vedere moral şi educativ, dar 
pînă la urmă, aceştia au fugit din noile familii şi s-au dovedit a fi delincvenţi. ? 

Un alt exemplu ar fi experienţa unui filantrop din Hamburg, care s-a hotărît să salveze 
copiii din părinți criminali şi i-a plasat într-o casă anume construită, încredinţindu-i unor 
educatoare serioase şi de încredere. Rezultatul a fost negativ fiindcă, după patru — cinci ani, 
aceşti copii au părăsit căminul oferit şi s-au apucat de delincvenţă. În aceste experienţe ereditatea 
a jucat rolul de seamă. 

Metoda gemenalogică sau metoda cercetării gemenilor în materie de ereditate la criminali 


s-a aplicat mult în ultimii ani, mai cu seamă la gemenii monozigoți şi a condus la cercetări 


l Oancea Ion, op. cit., p.135. 
? Roşca Al., op. cit., p.25-226. 
3 Oancea Ion, op. cit., p.135-136. 

ample, sub toate aspectele, ajungîndu-se la constatări şi concluzii sigure în cunoaşterea eredității 
în acest domeniu. Această metodă este prin ea însăşi un „experiment al naturii”. 

Gemenii sunt frați care s-au născut în acelaşi timp şi sunt foarte asemănători. Unii gemeni 
provin dintr-un singur ovul fecundat, sunt identici şi se numesc monozigoți. Alţi gemeni provin 
din două ovule fecundate deodată, nu sunt identici şi se numesc dizigoți. Gemenii monozigoți 
sunt foarte asemenători între ei din punct de vedere fizic şi psihic, încît, de multe ori nu pot fi 
deosebiți nici de propria familie. Făcîndu-se cercetări ştiinţifice s-au descoperit lucruri 
interesante. Aşa, în studiul unui grup de 13 gemeni monozigoți şi 17 dizigoți, s-a constatat că în 
cazurile în care unul din perechile de gemeni monozigoți săvîrşeşte o crimă, în continuare şi 
celălalt frate a fost condamnat pentru fapte penale similare. În cazul celor 17 perechi de gemeni 
dizigoţi, acest lucru nu s-a întîmplat. Deci, tipurile de conduită ale monozigoților sunt foarte 
apropiate şi constituie totdeauna acelaşi caracter, ca şi cum ar acţiona o singură fiinţă în două 
exemplare, ceea ce nu se poate spune despre gemenii dizigoți. 


In concluzie putem menţiona că între ereditate şi crimă există o strînsă corelaţie. 


4.3.3. Factorii geografici ca factori criminogeni 

A doua categorie a factorilor criminalităţii o constituie factorii geografici, numiţi şi factori 
fizici, meteorici, cosmici şi teluri (sau cosmo-telurici), care în ansamblul lor formează mediul 
fizic. 

Este incontestabilă influenţa mediului fizic asupra formării şi dezvoltării organismelor. 
Climatul, natura solului, aerul, lumina, căldura, frigul, umezeala, anotimpurile, condiţiile 
atmosferice sunt elemente cu influență esențială asupra plantelor, lumii animale şi omului. 
Variațiile mediului fizic determină şi variațiile speciilor în lumea plantelor şi animalelor. Nici 
Omul nu se poate sustrage influenței mediului fizic, cunoscînd, datorită acestuia, variaţii de 
caracter, de temperament, de comportament etc. Reiese că, faptele indivizilor umani sunt în 
funcție nu numai de mediul biologic şi social, psihologic, cultural şi politic, ci şi de acel fizic. 
Deci, există relații între criminalitate şi mediul fizic. 

Un organism poate trăi numai într-un mediu, la care se adaptează. Organismul care nu are 
capacitatea de a se adapta mediului său fizic, care nu are aptitudinile necesare pentru a rezista 
împrejurărilor şi modificărilor periodice va muri, adică va avea loc o selecţie naturală. Distribuţia 
geografică a plantelor şi animalelor este în funcţie de această lege a adaptibilității. Cel mai bun 
exemplu îl întîlnim în procesul selecţiei naturale şi a luptei pentru existență, unde vedem animale 
care-şi schimbă părul, culoarea, după cum se schimbă şi mediul lor fizic. Această imitare a 
mediului la plante şi animale sunt condiţii naturale de selecție şi protecție în lupta pentru 


existenţă. 

Desigur, influența mediului fizic asupra omului este mai mică, decît asupra plantelor şi 
animalelor. Omul a inventat nenumărate mijloace pentru a rezista schimbărilor mediului fizic, 
pentru a reduce şi a modifica influenţa acestuia, dar nu o poate înlătura cu totul. ' 

Organismul uman dispune, ca şi cel animal, de o gamă variată de mecanisme fiziologice de 
autoreglare: căldura excesivă declanşează transpirația care prin eliminarea apei scade 
temperatura corpului, sau invers, cînd organismul este supus frigului, se declanşează mecanismul 
„piele de găină” , care prin contractarea muşchilor firelor de păr, produce căldura compensatorie 
necesară. Evidenţa acestor mecanisme a făcut ca omul să „mizeze” pe „înţelepciunea corpului”, 
pe existența unor mecanisme de regularizare a trebuinţelor.? Acesta este principiul 
„homeostaziei”, conceptul fiind întrodus de fiziologul american Walter B.Cannon* şi se referă la 
o stare de echilibru a organismului. Ori de cîte ori această stare este perturbată, intervin anumite 
mecanisme fiziologice care tind să o restabilească. Exemplu cel mai sugestiv îl reprezintă 
trebuința de hrană şi de lichid, care nasc senzațiile de foame şi sete: „Fiecare din aceste stări se 
asociază unei mişcări naturale, fiecare din ele excită, împinge la acţiune mai mult sau mai puțin 
viguros; ambele pot fi atît penibile, încît forţează individul care le este pradă să caute o uşurare la 
această senzaţie insuportabilă de neplăcere sau disperare.” 

Aproape toate funcțiile omului sunt supuse şi influenţei temperaturii zonei geografice în 
care trăieşte. 

În ţările foarte calde, puterea de rezistenţă a omului în lupta pentru existență este mai mică, 
fiindcă se ajunge mai uşor la împlinirea exigențelor sale mai principale, avînd mai puţină nevoie 
de combustibil, îmbrăcăminte şi hrană. Astfel, căldura provoacă inerție şi moleşeală, care duc la 
stagnare în dezvoltare. 

În ţările reci, rezistența omului este mai mare, pentru că lupta pentru existență este mai 
aspră şi dură. Obţinerea hranei, îmbrăcămintei şi combustibilului îl silesc pe om să dezvolte o 
activitate mai furtunoasă şi prin aceasta fortifică puterea de rezistență. Omul dintr-o ţară rece este 
mai constant şi mai puţin idealist, decît cel dintr-o ţară caldă. 

Printre primii care s-au preocupat de influenţa acestor factori asupra criminalității au fost 
C. Lombroso, E. Ferri, A.M. Guerry şi A. Quetelet. 

C. Lombroso* conchide că, temperatura excesivă, caldă sau rece, în general, nu are efect 
excitant asupra criminalității, fiindcă frigul mare temperează şi calmează, iar căldura mare 


provoacă inerție. Dar, efect important asupra criminalității o are căldura relativ moderată. 


l Pop T., op. cit., p.614-615. 

i Liery Alain, Manuel de Psychologie generale, Ed. Dunod, Bordas, Paris, 1990, p.209-210. 

3 Cioclei Valerian, op. cit., p.52. 

4 Feertchak Helene, Les motivations et les valeurs en psycho-sociologie, Ed. Armand Colin, Paris 1996, p.119. 


3 Lombroso Cesare, Crime, causes et remedes, Paris, 1898, p.4-33. 

Aceasta excită centrele nervoase ca şi alcoolul, dar fără a ajunge la punctul de a provoca inerție 
şi prin aceasta exercită impulsuri spre criminalitate. 

La factorii fizici sau „cosmo — telurici” făcuse referire şi E. Ferri, luînd în considerație 
climatul, natura solului şi alți factori similari. Ferri, însă, combate opiniile unilaterale, după care 
clima ar avea efectul exclusiv asupra criminalității. Nici mediul fizic, nici mediul social nu pot 
produce crima. Acestea doar dau formă crimei, crima fiind un fenomen de origine complexă: 
biologic, fizic şi social. 

Abordînd domeniul mediului fizic s-a ajuns la constatarea că există o interacţiune între 
temperatură şi criminalitatea specifică diferitelor zone geografice. În sezonul cald şi în regiunile 
geografice din sud predomină criminalitatea împotriva personalităţii, iar în sezonul rece şi în 
regiunile geografice din nord, predomină criminalitatea împotriva patrimoniului. Pe această bază 
A. Quetelet! a elaborat calendarul termic al criminalităţii. La fel, Quetelet şi Guerry au formulat 
„legea termică a criminalității”, potrivit căreia criminalitatea se repetă cu constanță şi 
regularitate de la an la an, aceasta făcîndu-se sub influența unor factori fizici şi sociali. 

În concluzie s-au susţinut următoarele: 

- temperatura afectează echilibrul emoțional; 

- presiunea atmosferică şi criminalitatea echivalentă variază invers proporțional: cînd 
presiunea scade, creşte criminalitatea de violență; 

- umiditatea şi criminalitatea violentă variază, de asemenea, invers proporţional.” 

Am constatat şi noi, că omorurile şi violurile se comit pe parcursul întregului an, dar mai 
frecvent în lunile de primăvară şi vară. Leziunile corporale se comit mai frecvent, odată cu 
coacerea poamei şi fabricarea vinului, precum şi-n perioada hramurilor, ce-i specific pentru 
Republica Moldova. 

În realitate, factorul fizic este numai în aparență determinant, în realitate el fiind numai 
punctul de pornire, de oferire a ocaziilor în comiterea infracțiunilor. Vara au loc ieşiri la natură, 
plimbări etc., oferindu-se ocazii unor mai multe contacte între oameni, care şi favorizează 
infracțiunile contra persoanei. Iarna, dimpotrivă, în condițiile frigului, cînd lipsurile sunt mai 
mari, posibilitățile de cîştig mai reduse, se crează situaţii care favorizează comiterea 
infracțiunilor contra patrimoniului. De asemenea, accidentele de circulație rutieră, catastrofele 
aeriene şi navale au loc în special, pe terenul unor factori fizici naturali, climateric etc. 

Credem că mediul fizic îşi pune amprenta asupra formării personalității umane, dar se pot 


constitui ca factori criminogeni numai în procesul obiectiv al interacțiunii cu alți factori ai 


l Vezi Capitolul II, secţiunea II, p. 2.2.2., lit. b) Şcoala cartografică sau geografică (n.a.). 
? Nistoreanu Gh., Păun C., op. cit., p.180-181. 
3 Ciobanu Igor, op. cit., p.106. 

criminalității. Factorii de mediu se pot constitui în circumstanțe care, de la caz la caz, 


favorizează infracţiunea, nefiind cauze ale acestui fenomen. 


4.3.4. Factorii economici ai criminalității 

Printre factorii care determină sau generează criminalitatea se numără şi factorii 
economici. Aprecierile şi concluziile cu privire la influenţa condițiilor economice asupra genezei 
şi dezvoltării criminalității sunt extrem de variate, discuția existînd asupra cantităţii şi calității 
rolului acestor factori. 

Printre primii s-a preocupat de această problemă C. Lombroso, care a fost nevoit să 
recunoască influența condițiilor economice asupra criminalității. El relevă că, această problemă 
este atît de complexă şi examinarea ei atît de dificilă, încît nu i se poate da o apreciere unică. 
Lombroso nu împărtăşeşte ideea că, criminalitatea este întotdeauna efectul mizeriei, susținînd că 
ea poate fi şi efectul bogăției. Criminalul înnăscut găseşte mai multă ocazie de a comite crime în 
bogăţie, decît în mizerie, iar criminalul de ocazie şi mai mult. Sărăcia şi bogăţia îşi au 
criminalitatea lor specifică, întrucît săracii comit mai ales crime contra proprietăţii, iar bogații — 
contra bunelor moravuri şi a personalităţii. În final, Lombroso conchide că, factorul economic 
are o mare influență asupra criminalităţii, iar mizeria şi sărăcia nu sunt cauze principale ale 
fenomenului, căci şi bogăţia, mai ales cea obţinută rapid, dă o largă contribuţie criminalităţii.! 

Cu privire la influenţa economică asupra criminalităţii s-a expus şi R. Garofalo, care 
începe studiul raportului dintre criminalitate şi condiţiile economice prin expunerea tezei 
socialiste. Anume regimul capitalist, care produce proletariatul şi inegalitatea economică, este 
cauza principală a criminalității. Garofalo examinează inegalitatea economică, încercînd să afle 
dacă aceasta este cauza principală sau, cel puţin, una din cauzele cele mai importante ale 
criminalităţii. Prin proletar el înţelege un individ lipsit de bunuri imobiliare, care nu are alt 
mijloc de existență decît munca sa manuală, retribuită cu un salariu, ce ar asigura strictul 
necesar. Calitatea de proletar însă nu înseamnă mizerie. Cauza mizeriei, în condiţii normale, este 
în majoritatea cazurilor lenevia, trîndăvia, apatia şi lipsa de curaj. La marea majoritate a clasei 
muncitoare nu există mizerie, aceasta suferind doar de imposibilitatea de a-şi procura atitea 
plăceri, de cîte vede că se bucură cei bogaţi. Desigur, cel care lucrează pentru salariu se simte 
sărac în raport cu patronul său; micul proprietar se simte sărac în raport cu marele proprietar etc. 
Sentimentul cupidității există, într-un grad mai mare sau mai mic, la toți oamenii. Dar ca acest 
sentiment să conducă la crimă, trebuie ca individul să se găsească nu într-o condiție economică 


specială, ci într-o condiție psihică specială. 


!! Lombroso Cesare, op. cit., p.161. 

Proletariatul este caracterizat prin lipsa capitalului — condiţie economică permanentă, care 
nu prezintă nimic anormal pentru cei obişnuiţi cu această situație. Ea constituie o stare de 
nemulțumire şi jenă numai pentru acei, care au dorințe sau lipsuri ce nu pot fi satisfăcute prin 
veniturile cotidiene. Dar tot o asemenea stare de nemulţumire şi jenă poate exista, din motive 
analogice, chiar în clasa avuţilor. Nimic nu ne spune că disproporția între dorințe şi posibilitățile 
de a le satisface, ar fi mai mare într-o clasă sau alta. 

În concluzie Garofalo susţine că, ordinea economică nu este o cauză a criminalităţii în 
general; fluctuațiile economice pot duce la argumentarea unei forme de criminalitate, care este 
compensată prin diminuarea unei alte forme, adică sunt cauze posibile ale criminalității 
specifice. 

În acelaşi context remarcăm şi poziţia lui Ioseph van Kan? care susţine că criminalitatea 
trebuie privită ca un produs istoric strîns legat de un anumit loc. Criminalitatea unei regiuni sau a 
unei țări determinate este efectul cauzelor proprii şi particulare ale acesteia. Deci, nu se poate 
vorbi de criminalitate în general. Criminalitatea franceză este deosebită de criminalitatea italiană 
sau germană, compunîndu-se din alte elemente constitutive. 

Analiza criminalității prin prisma factorilor economici nu poate, prin urmare, furniza decît 
rezultate locale. Aşa, analiza criminalităţii în cantonul Zurich, de exemplu, duce la concluzii 
numai pentru Zurich şi nicidecum pentru toată Elveţia (iar pentru criminalitate în general şi mai 
puţin). 

Interesantă ni se pare şi viziunea părintelui criminologiei române T. Pop,” care susţine că 
printre multiplii factori ai criminalității se înscriu şi factorii economici. Precum nu se poate vorbi 
de o prevalare sau predominare permanentă a unui sau alt factor, tot astfel nu se poate vorbi de 
aceasta nici în privinţa factorului economic. Pot fi situații cînd acesta să aibă un rol redus, 
secundar, iar în altele, dimpotrivă, să fie principal, dominant. Variația rolului factorului 
economic, influențează mai ales criminalitatea specifică. 

Însă, după T. Pop,‘ prin importanţa influenţei factorilor asupra criminalității pe primul loc 
se află ereditatea, urmînd apoi educaţia, iar după acestea condițiile economice. 

Condiţiile economice influenţează criminalitatea în mod direct şi în mod indirect. Influenţa 
indirectă se produce prin intermediul celorlalți factori, care în mod diferit sunt influențați de 
condiţiile economice. Diferiți factori criminogeni (antropologici, sociali, economici, fizici etc.) 
se influențează reciproc, rotindu-se într-un singur cerc. Între aceştia există o relaţie de 
interdependenţă. 

f Pop Traian, op. cit., p.416-418. 
2 Kan Ioseph, Les causes economiques de la criminalite, Paris, 1903, p.476-479. 


i Pop Traian, op. cit., p.611-613. 
t Pop Traian, op. cit., p.611. 

La rîndul lor, condiţiile economice sunt clasificate în: 

- condiții economice bune, favorabile; 

- condiții economice rele, nefavorabile. 

Condiţiile economice bune vor putea slăbi, calma, micşora influența nefastă a condiţiilor 
organice nefavorabile. Defectele fizice, anomaliile organice, dispozițiile ereditare rele vor putea 
fi înlăturate sau ameliorate, sau vor putea fi făcute inofensive în cazul condițiilor favorabile. Şi 
invers, condiţiile economice rele, în tendinţa manifestării lor nefavorabile, vor fi împiedicate, 
reținute sau micşorate de influenţa bună a unor condiții organice favorabile. Individul sănătos 
fizic şi psihic, înarmat cu o disciplină morală şi oarecare cultură, va rezista mai uşor tentațiilor 
rele provocate de condiţiile economice nefaste. Acest individ va înfrunta mai uşor lipsurile, 
mizeria, decît individul cu condiţii organice nefavorabile sau cu o educaţie rea. Un individ 
sănătos va putea învinge sărăcia prin muncă, pe cînd un individ bolnav, degenerat etc. nu 
dispune sau dispune prea puţin de acest mijloc. 

Desigur, condiţiile economice rele, lipsurile, mizeria, proasta alimentaţie, lipsa de locuinţă 
etc., produc degenerare fizică şi psihică, care este favorabilă criminalităţii. Ele (condiţiile 
economice rele) slăbesc psihicul şi fizicul individului, îl epuizează, demoralizează, descurajează, 
corupe, slăbind astfel rezistența şi rupînd zăgazurile viciilor, pasiunilor, dispoziţiilor rele. 
Condiţiile economice, totuşi, sunt mai mult cauze posibile ale criminalității specifice. 
Criminalitatea specifică sărăciei este criminalitatea contra patrimoniului, pentru că cel sărac duce 
lipsuri materiale (alimentaţie, locuință, îmbrăcăminte etc.). Fiindcă sărăcia şi bogăţia sunt noțiuni 
foarte relative, este evident că mai mult decît sărăcia, o cauză care explică o mare parte a 
criminalității cu substrat economic, este contrastul între dorinţe (şi nu nevoi de primă necesitate) 
şi posibilitatea satisfacerii lor prin posibilităţi legitime. 

Crizele economice, conchide T. Pop,! sporesc criminalitatea, existînd un paralelism între 
curba criminalităţii şi curba condiţiilor economice, iar pe de altă parte între curbele criminalității 
contra patrimoniului şi contra persoanei. În măsura în care se înrăutăţesc condiţiile economice, în 
acea măsură creşte curba criminalității contra patrimoniului şi invers. 

Printre criminologii secolului XX se înscrie un cercetător şi teoretician de frunte — E. 
Seelig,” care constată că există un raport de dependenţă strînsă între criminalitate şi factorii de 
mediu (în special cei de mediu social), dintre care se evidențiază factorii economici. Datele 
statistice, privind mişcarea criminalităţii şi mişcarea fenomenelor economice (prosperitate, crize 
economice, şomaj etc.), mai cu seamă în cazul crimelor contra patrimoniului, confirmă o 


asemenea legătură şi dependență. Pe de altă parte, există o dependenţă şi o influență ale 


i Pop Traian, op. cit., p.611. 
? Seelig E., op. cit., p.195-235. 

criminalității dictate de factorii psihici, precum şi de dispoziţiile personale determinate de vîrstă, 
sex, etnie, religie etc. Cu alte cuvinte, factorii de bază ai criminalităţii sunt de două feluri, cauze 
(factori) personale sau interne şi cauze (factori) de mediu. 

J. Pinatel! clasifică factorii criminogeni în factori economici, geografici, culturali şi 
politici. Factorii economici, la rîndul lor se formează dintr-o serie de factori cu legături 
interdependente, precum: şomajul, angajarea pe timp limitat, angajarea sezonieră, inflația etc., 
care înrăutățesc echilibrul economic familial, cheltuind rapid economiile făcute în timp, cu multă 
greutate. 

La rîndul nostru, vom încerca să analizăm unii din factorii economici considerați a avea un 


conținut criminogen pronunțat: 


Industrializarea şi urbanizarea 

Unul din cei mai cunoscuţi reprezentanți ai criminologiei moderne, belgianul A. Prins 
constata că, urbanizarea, industrializarea, migrația indivizilor de la sate la oraşe sau dintr-un 
centru industrial în altul, dintr-o regiune sau ţară a lumii în alta, constituie prin ele însele factori 
criminogeni de sine stătători. Aşa apare teoria rolului criminogen al progresului tehnico-ştiințific 
şi industrial, urmată de teoria arealurilor infracționale. 

Este de necontestat că secolul XX a adus pe lîngă mari descoperiri în ştiinţă şi tehnică şi o 
creştere masivă a urbanizării şi industrializării. A crescut viteza de circulaţie a bunurilor şi 
persoanelor, s-au produs fenomene masive de migrație umană (în intervalul 1944-1968, 
populaţia SUA a crescut cu 50 %°), concurenţă etc. Automatizarea societăţii moderne reduce 


29 


individul uman la rolul de simplu „mecanism”, „şurub” al unei maşinării gigantice, ceea ce 
implică un procent de pierdere a tuturor valorilor şi trăsăturilor umane. 

Anume din aceste considerente a apărut în criminologie, concepția că proliferarea 
criminalității în epoca modernă, trecerea acesteia la noi forme, organizate, se datorează însăşi 
progresului social şi fenomenelor ce-l însoțesc.’ 

Industrializarea şi urbanizarea, prin ele însăşi, sunt factori de progres economic şi social, 
oferind noi locuri de muncă, posibilități avansate de instruire şi specializare, bunuri de larg 
consum de calitate tot mai înaltă şi, în consecință, creşterea nivelului de trai al oamenilor. Dar, 
pe de altă parte, ele produc unele efecte secundare cum ar fi : 


- deplasări masive ale populaţiei rurale spre zonele industrializate, în speranţa unui trai 


mai bun şi posibilităţilor avansate de cîştig. Înlocuirea mediului social specific localităţilor 


l Pinatel J., op. cit., p.89-97. 
2 Mocanu I., Un front invizibil, Bucureşti, 1983, p.78. 
i Giurgiu N., op. cit., p.64-65. 

rurale, în care individul era cunoscut şi apreciat la valoarea sa cu un mediu impersonal, urban, în 
care individul a devenit un necunoscut oarecare, este de natură să producă efecte negative asupra 
acestei categorii de persoane; 

- industrializarea, mai ales prin munca de conveier, produce o specializare cu efecte de 


înstrăinare, individul uman neavînd posibilitatea de a-şi manifesta propriile calităţi creatoare; 


- industrializarea şi urbanizarea afectează grav echilibrul ecologic din zona în care sunt 
implantate, acestea avînd efecte negative şi provocînd starea de stres a muncitorilor şi a 
populaţiei.! 

Printre primii promotori ai acestei orientări au fost C.R. Shaw şi H.D. Mckay,’ care au 
încercat să explice factorii criminogeni exogeni din societate, prin prisma procesului urbanizării 
şi industrializării masive. Aceşti factori reprezintă pentru populația aşezărilor urbane şi a marilor 
centre industriale, noi obstacole în adoptarea ei la noua viață socială. Această orientare ajunge să 
considere că infractorul epocii moderne este un produs al dezorganizării sociale datorită 


urbanizării şi industrializării masive. 


Somajul 

Influenţa şomajului este evidentă, constînd în scăderea bruscă şi excesivă a nivelului de trai 
şi producînd grave efecte asupra psihicului uman. Şomajul provoacă o instabilitate emoțională, 
atacînd echilibrul interior al individului, punîndu-l în imposibilitatea de a-şi mai putea realiza, 
prin mijloace legale, aspiraţiile sale. El prejudiciază baza structurii familiale. Autoritatea 
părintelui — şomer se diminuează considerabil. Inversarea rolurilor familiale poate produce stări 
de confuzie, de dezechilibru interior, alcoolism, dorinţa de revanșă împotriva societăţii.” 

De acest fenomen a fost puternic lovită şi Republica Moldova, unde peste 350 mii de 
muncitori calificaţi, funcționari, specialişti, pedagogi, ingineri au fost înlăturați de la locurile de 


muncă şi transformați în şomeri,“ luînd drumul pribejiilor în căutarea unei surse de existenţă. 


Crizele economice şi nivelul de trai 
Scăderea nivelului de trai al păturilor sociale defavorizate se accentuează în timpul crizelor 
economice care afectează populația, producția, nivelul salariilor şi rata şomajului. Studiile 


efectuate” au constatat o corelaţie evidentă între crizele economice şi criminalitate. Aşa, în 


l Nistoreanu Gh., Păun C., op. cit., p.183. 
z Vezi, Capitolul 3, secțiunea 3, p.3.3.1. — Şcoala ecologică de la Chicago (n.a.). 
3 Nistoreanu Gh., Păun C., op. cit., p.184. 


Aaaa : E sak TERE : 5 CA A ; r EE. 
Timuş Andrei, Factorii sociali de minimizare a situației criminogene în Republica Moldova, în Criminalitatea 


organizată şi economia tenebroasă în Republica Moldova (Conferința ştiințifico — practică republicană, 26 februarie 
1999), Ed. ARC, Chişinău, 1999, p.20-25. 


` Ibidem. 

Republica Moldova la ora actuală, prețurile mărfurilor alimentare au crescut în comparaţie cu 
anul 1990 de 12 ori, al mărfurilor industriale de 25 ori, al serviciilor sociale de 45 ori, iar puterea 
de cumpărare a salariului mediu a scăzut de 20 de ori, a pensiilor de 30 ori. Toate depunerile 
băneşti ale populației din cîteva generaţii în băncile de economii, au fost confiscate nelegitim de 
către structurile puterii, iar privatizarea cu bonurile nefaste au adus la iluzionarea celor peste 3 
milioane de acţionari. În aceste condiţii de strangulare, de frustraţie a oamenilor s-a ajuns la 
diferenţierea îngrozitoare a populaţiei: 80 la sută săraci, 10 la sută specialişti şi funcţionari puţin 
asiguraţi şi doar 10 la sută bogaţi. Aceasta este actuala structură socială a Republicii Moldova. 

Trecerea de la un sistem în care interdicția era regula iar dreptul exepţia, la un sistem în 
care dreptul al trebui să fie regulă iar interdicția ar trebui să reprezinte excepția, s-a dovedit a fi 
mult mai anevoios decît s-a crezut în euforia manifestațiilor din Piaţa Marii Adunări Naţionale. 
Prăbuşirea sistemului politic, dezintegrarea structurilor economice cu tot lanţul de consecințe 
negative (inflația, şomajul, creşterea preţurilor, scăderea nivelului de trai, criza morală etc.) au 
lovit din plin societatea noastră. Explozia „ego”-ului a transformat rapid dreptul într-un abuz de 
drept. 

Republica Moldova, parcurgînd actualmente tranziţia către economia de piaţă se află într-o 
stare de severă scădere economică, avînd drept principale caracteristici reducerea capacităţii de 
producție şi a productivității, pierderea pieţelor externe de desfacere a mărfurilor, blocaj 
financiar, şomaj şi inflație. 

Desigur, creşterea explozivă a criminalităţii în ţara noastră poate fi explicată, în mare 
măsură, prin impactul acestor factori criminogeni. 

Aşa, sărăcia, la limitele sale, îi poate determina pe unii indivizi la comiterea de infracțiuni, 
adăugînd şi dorinţa de îmbogățire sau de trai mai bun, care la rîndul ei împinge spre delincvenţă 
un mare număr de persoane.? 

Desigur că situații criminogene similare sunt caracteristice şi celorlalte țări — membre ale 


Comunităţii Statelor Independente, şi chiar țărilor din Europa Centrală şi de Est (ex-socialiste). 


4.3.5. Factorii demografici şi criminalitate 
Cercetările privind rolul factorilor demografici vis-a-vis de criminalitate țin de ultimele 
decenii ale secolului XX. Statistica a constatat faptul că exploziile în rata natalității, structura 
demografică a sexelor, mobilitatea geografică şi socială a populaţiei reprezintă factori 
criminogeni împortanţi. 


1 SER ea i A PRE Fe ia ue š pă 3 i 
Stănoiu R.M., Criminalitatea în România: trecut, prezent, viitor în Tranziția şi Criminalitatea, Ed. Oscar Print, 
Bucureşti, 1994, p.20. 


? Nistoreanu Gh., Păun C., op. cit., p.184-185. 
3 Politic Gabriela, Criminologie (note de curs), Ed. Fundaţiei Chemarea, Iaşi, 1996, p.74. 

Unii autori! evidenţiază că, factorii demografici — sporul natural, explozii în rata natalității, 
structura după vîrstă şi sex şi migrațiile populației, sunt factori criminogeni principali. 

În spectrul factorilor demografici un rol aparte revine ratei natalității. S-a constatat că în 
viaţa umană, perioada cea mai activă din punct de vedere infracțional se situează între 18 şi 30 
ani, cu maximul de intensitate în jurul vîrstei de 25 ani. Din aceste motive, exploziile 
demografice sunt urmate de creşteri semnificative ale delincvenţei juvenile. Aşa, spre exemplu, 
în Europa Occidentală între anii 1960-1980, în SUA şi Canada între anii 1965-1975, în România 
(ca efect al interzicerii avorturilor) între anii 1975-1985, se cunoaşte o puternică explozie a 
criminalității juvenile. Totuşi, relația dintre rata natalității şi criminalitate este de natură 
indirectă, la escaladarea delincventei juvenile contribuind o multitudine de factori. 

În cercetarea criminologică se dă atenţie şi structurii demografice a sexelor? Este un fapt 
evident că la criminalitate participă nu numai bărbații, ci şi femeile. Din punct de vedere 
criminologic este important a stabili în primul rînd, în ce măsură, în ce proporție participă 
femeile la criminalitate, iar în al doilea rînd, la ce fel de infracţiuni participă ele mai frecvent. 

Criminalitatea bărbaţilor este vizibil mai mare. În majoritatea informaţiilor statistice se 
arată că bărbații comit infracțiuni în jur de 90 la sută, față de totalul criminalităţii. Aşa, în 
Republica Moldova în anul 1998, din cele 17.153 persoane ce au săvirşit infracțiuni, 15.286 sau 
89,1 % sunt bărbaţi. Bineînţeles, există variaţii în funcţii de ţară şi de dezvoltare socială a 
acesteia. 

În privinţa naturii infracţiunilor pe care le săvîrşesc bărbaţii, nu există o altă limită decît 
cea impusă de unele infracțiuni, care prin natura lor, nu pot fi săvîrşite decît de femei (exemplu : 
infracțiunea de pruncucidere). Bărbaţii cuprind, practic, tot spectrul de infracțiuni, indiferent de 
natura lor. Explicaţia acesteia ar consta în aceea, că bărbatul dispune de condiții fizice şi sociale 
care-i uşurează comiterea infracțiunilor. 

Criminalitatea femeilor, în raport cu cea a bărbaţilor, este mult mai restrînsă, ele participînd 
mai puţin la criminalitate. Spre exemplu, procentul anului 1998 de participare este de 10,88 % 
(1.867 femei). Altă problemă este că din cele 1.867 femei 145 sau 7,76 % sunt minore. 
Participarea mai mică a femeilor la infracționalitate este cu atît mai remarcabilă cu cît, în 
proporție generală, procentul femeilor este egal (sau aproape egal) cu cel al bărbaților. Desigur, 
aceste deosebiri se datoresc şi perioadei istorice, vîrstei etc. 

Trebuie totuşi evidențiat că procentul mic al participaţiei femeii la infracționalitate nu-i un 


procent fix, ci dimpotrivă, unul variabil. In măsura în care femeia participă tot mai activ la viața 


! Gladchii Gh., op. cit., p.182. 
? Nistoreanu Gh., Păun C., op. cit., p.186. 
3 Ciobanu Ig., op. cit., p.78-80. 

economică, socială, politică etc., în măsura în care ea este tot mai mult antrenată la viața socială, 
în aceiaşi măsură i se oferă mai multe ocazii de a comite infracţiuni, ceea ce conduce la 
participarea într-o mare măsură şi la criminalitate. 

Unii autori români! utilizează conceptul de mobilitate socială, prin care se înţelege 
mişcarea populaţiei umane în plan geografic (numită şi mobilitate orizontală), profesional ori 
social (numită şi mobilitate verticală). 

Mobilitatea geografică este determinată de urbanizare, cunoscînd un avînt deosebit în 
ultimele decenii, datorită industrializării. Ca efect al acestei mobilități apare şi migrația 
persoanelor (de la sat la oraş; dintr-o ţară în alta), care dezorganizează instituţiile sociale 
existente, şi în primul rînd familia. În consecință, creşte rata divorţurilor, despărțirilor şi 
abandonului de familie, micşorarea autorităţii părinteşti, angajarea în muncă a ambilor părinți şi 
ca efect, slaba educaţie a generaţiei în creştere, şcolarizarea prelungită a copiilor şi căsătoria lor 
prematură etc. 

Creşterea rapidă a mediului urban nu a permis amenajarea normală a cartierelor la nivelul 
satisfăcător. Transformările social-culturale rapide în mediul urban a supus individul la o stare de 
„incomoditate”, plasîndu-l în situaţii conflictuale, iar în cosecință, au început să apară tot mai 
frecvent inadaptaţii, alienaţii şi infractorii. Scăderea controlului social a avut ca efect creşterea 
delincvenței. 

Mobilitatea profesională (verticală) poate avea efecte la fel de negative, individul fiind 
forțat de necesitatea schimbării locului de muncă ca rezultat al crizelor economice, falimentelor 


etc.? 


4.3.6. Factorii psihologici în geneza criminalității 

Odată cu apariția statalității şi a sistemului de drept, care a contribuit la formarea 
conştiinţei de drept, s-au pus semne de întrebare în ceea ce priveşte psihologia individului în 
raportul individ — stat şi individ — lege. Astfel, a apărut necesitatea tratării comportamentului 
uman în raport cu normele sociale şi juridice. 

Încă filozofii antici” încearcă a explica problemele complicate ale acceptării unui 
comportament pozitiv sau negativ în raport cu norma de drept. 

Socrate (469 — 399 î.e.n.) a expus un şir de idei despre natura raționalistă a 


comportamentului uman şi conţinutul echitabil al legilor. 


l Nistoreanu Gh., Păun C., op. cit., p.186-187; Politic G., op. cit., p.74-75. 
SAEN 

Ibidem. 
3 Rusnac Svetlana, Psihologia dreptului, Ed. ARC, Chişinău, 2000, p.129-131. 

Platon (427 — 347 î.e.n.) a descris pentru prima dată două categorii psihologice care 
determină caracterul conduitelor umane şi dezvoltarea socială — trebuinţele şi aptitudinile. Legile 
urmează să corespundă cerințelor sociale, iar societatea să fie organizată ţinîndu-se cont de 
aptitudinile membrilor ei. Perturbările în organizarea statului pot fi provocate atît de cauze 
economice, cât şi de cauze spirituale, psihologice.! 

Aristotel (384 — 322 î.e.n.) a reflectat asupra factorilor psihologici, arătînd că „după cum 
omul în perfecțiunea sa este cea mai nobilă dintre fiinţe, în aceiaşi măsură, lipsit de lege şi 
dreptate, este cea mai rea dintre toate”. ? 

Filozofii iluminişti, la rîndul lor, au demonstrat importanța psihologică pe care o exercită 
nu atît norma de interdicţie, cît cea de permitere. 

Astfel, psihologia încearcă abordarea analizei comportamentului infracțional din punct de 
vedere subiectiv, evidențiind particularitățile psihice şi deficiențele de personalitate ale 
făptuitorilor. 

Pe parcursul timpului s-au formulat numeroase grupuri de teorii psihologice asupra 
criminalității. 

Un prim grup implică ereditatea, bazîndu-se pe ideea că infractorul este născut iar nu 
făcut. O poziție interesantă, în acest sens, întîlnim la filozoful francez Th. Ribot care distinge pe 
lîngă ereditatea fiziologică şi ereditate psihologică. Consideră că sunt transmise prin ereditate 
atît instinctele primitive sau naturale, cît şi cele achiziționate. Instinctele sunt obiceiuri fixate 
prin ereditate. Inteligența este „o oglindă, care reflectează universul, instrument miraculos, ea 
este într-un sens, infinită ca lumea, căci ea o îmbrățișează şi o măsoară”.* 

În sfîrşit, ereditatea memoriei despre care Th. Ribot menţiona, că există prea puţine probe 
pentru dovedirea ei. Raritatea probelor explicînd-o prin aceea că memoria, deşi are o utilitate 
incontestabilă, totuşi în viața umană şi în istorie are un rol secundar. Ea nu produce opere ca 
inteligenţa şi imaginaţia, nici acțiuni puternice, ca voința. Ea nu se constată material şi nu cade 
sub influenţa legilor ca pasiunile. 

Ni se pare interesantă şi menţiunea că, inteligența este supusă legii eredității. Sunt 
transmisibile prin ereditate geniul, nebunia, bunul simţ, talentul, aptitudinile etc. Sentimentele şi 
pasiunile, la fel sunt transmise prin ereditate. 

Rezumînd, Th. Ribot susține că: „ereditatea este lege, neereditatea este excepţie”. Între 
ereditatea fiziologică şi cea psihologică există un raport de cauzalitate, prima fiind cauza, iar 
ultima — efectul.* 
| Iluaron, 3akonn // Iluaron. Couunenua B rp&x romax. MockBa, 1972, v.3, p.218-220. 

2 Apucroreus, Ilonuruka // Apucrorenb. Couunenua B YeTbIpex romax. Mockea, 1983, v.4, p.416-421. 


3 Ribot Th., op. cit. p.37. 
4 Pop T., op. cit., p.547-548. 

Majoritatea teoriilor psihologice însă, încearcă alte explicaţii factorilor de natură 
psihologică. Astăzi există cel puţin 37 de teorii care oferă o explicație cauzală a agresivităţii, 
începînd cu cele care fac o comparație a comportamentului uman cu instinctele animalice şi pînă 
la tratările moderne cognitiviste.! 

Într-o primă teorie de orientare psihologică, H.H. Goddard consideră delincvenţa ca o 
expresie a unei incapacități mintale, susținînd că delincvenţii au o capacitate mintală scăzută. 
Ulterior, au fost elaborate teste de inteligenţă şi teste de personalitate (Inventarul Multifazic al 
Personalităţi Minesota), încercîndu-se testarea criminalilor din acest punct de vedere. 
Rezultatele au confirmat existenţa unei corelaţii pozitive, dar scăzute, între unii delincvenţi şi 
gradul de inteligență. Însă de multe ori printre infractori sunt mulţi care vădesc o inteligență 
ascuţită, de aceea, problema explicării fenomenului infracțional nu poate fi pusă, în principal, pe 
seama gradului scăzut de inteligență.” 

Adepții teoriei anomiei sociale şi a oportunității diferențiale (R. Merton, E.Durkheim etc.) 
consideră infracțiunea un rezultat al dereglării normativităţii sociale în situațiile de criză, al 
tensiunii produse de incoerenţa scopurilor propuse şi a mijloacelor de realizare, a blocării 
posibilităţilor de alegere economică, educaţională etc. ° 

Reprezentanţii teoriei învățării sociale (E.Sutherland, T.Hirschi, W.Reckles etc.) au 
menționat în calitate de cauze ale comportamentului agresiv imitarea de modele 
comportamentale, oferite de mass — media prin prezentarea de subiecte cu caracter frustrant, 
ducînd la dezinhibarea instinctelor de apărare şi la declanşarea acțiunilor violente. 

În varianta lui A.Aichorn s-a considerat că delincvenţa constituie o tendință nevrotică, 
întărită de o slabă educaţie, scoțînd în evidență importanţa formării supraeului la delincvent, 
luînd ca model comportamentul unuia dintre părinţi, ignorînd influenţele exterioare. 

H. Mannheim“ evidenţiază trei categorii de factori, care sunt inseparabili în orice crimă : 

- factori fizici, 

- factori psihici, 

- factori sociali, cu o pondere specifică a fiecărei categorii. 

Uneori, într-o crimă săvîrşită, factorii fizici pot fi mai importanţi, în altă crimă săvîrşită pot 
fi mai importanți factorii sociali, iar în alt caz factorii psihici. De cele mai multe ori, factorii 
psihici sunt mai importanți decît ceilalți, fiindcă atît factorii fizici, cît şi cei sociali pot acționa 


numai dacă, mai întîi, ei trec prin factorii psihici. Astfel, factorii sociali şi cei fizici sunt 


| Benesch H., Atlas de la psychologie, La Pochotheque, Paris, 1996, p. 233. 
2 Ungureanu A., op. cit., p.172-174. 

3 Rusnac S., op. cit., p.134. 

4 Mannheim H., op. cit., p.202. 

interiorizați Şi însuşiţi de către factorii psihici, care trezesc nevoi, dorinţe şi planuri mintale, care 
apoi se realizează. 

De factorii psihici ai crimei s-a ocupat şi E.Seelig,! scoţînd în evidenţă instinctele ca surse 
biologice de acţiuni. După acest autor, instinctele sunt de mai multe feluri : 

- instinctele personale (primare) ale individului, ca cele de conservare, de hrană etc.; 

- instinctele sociale, ca instinctul familial; 

- instinctul de reproducere etc. 

În psihologia modernă conceptul de instinct a fost extins, trecîndu-se de la instinctele 
primare, înnăscute la instinctele legate totdeauna de o anumită trebuinţă şi tendinţă, în serviciul 
căreia el se află. La fel, se susţine că termenul de instinct este potrivit pentru instinctele 
animalului, iar pentru instinctele omului mai potrivit ar fi termenul de propensiuni, adică 
tendinţe, impulsuri.? 

Tendintele, emoţiile, cerinţele la rîndul lor constituie adevăratele mobiluri sau motive ale 
acțiunilor umane, inclusiv cele criminale. Astfel, în criminologia românească se distinge fostul 
profesor la psihologie de la Universitatea din Cluj, Alexandru Roşca,” avînd contribuţii 
substanțiale în domeniul psihologiei şi criminologiei, mai exact al psihologiei criminale. 
Lucrările sale: „Infractorul minor”, „Psihopatologia deviaţilor morali”, „Motivele acțiunilor 
umane” — sunt primele lucrări de acest fel în literatura de specialitate din România.* 

Problema motivaţiei, ca o cauză subiectivă, este cercetată pe larg, ajungîndu-se la precizări 
şi concluzii clare. În primul rînd, este delimitat conceptul de mobil sau motiv, susținîndu-se că 
prin mobil sau motiv se înțelege „tot ce dezlănţuie, susţine şi orientează o activitate”.” Aşa, 
amenințarea cu un atac provoacă frica, iar frica devine mobil sau motiv de dezlănțuire a unei 
acţiuni de apărare. În afară de mobil sau motiv apare şi stimulentul, prin care se înţelege un 
obiect care incită sau precipită o anumită acţiune. Stimulentul nu dezlănțuie, nu determină o 
acțiune, fiind ceva din exterior şi exercitînd o anumită acțiune în măsură în care trezeşte o 
cerință, o oarecare necesitate. Aşa, apa este un stimulent care este cerut de organism, cînd apare 
setea. 

Mobilurile sau motivele acţiunilor umane sunt de două feluri: 

-  Mobiluri (motive) primare; 

-  Mobiluri (motive) derivate. 

i Seelig E., op. cit., p.145. 
? Oancea I., op. cit., p.140-143. 


3 Roşca Al., op. cit., p.31-40. 


4 în acest sens, concluziile acestor lucrări le întîlnim în Tratat de psihologie experimentală (Chircev A., Roşca Al., 
Mare V., Pavelcu V., Popescu — Neveanu P., Zagan Gh., Zorgo B.), Ed. Academiei Române, 1963, sub redacția lui 
Al. Roşca. 


ă Roşca Al., Motivele acţiunilor umane, Ed. Universitatea, Cluj, 1943, p.85 şi urm. 

Printre mobilurile sau motivele primare se evidențiază: tendinţa autoconservării; tendința 
sexuală (constă în căutarea sexului opus, fiind o cerință prin care se asigură continuitatea 
speciei); tendința combativă (îndreptată spre mobilizarea energiilor individului în situațiile cînd 
apar obstacole, piedici în calea satisfacerii necesităților proprii); tendința parentală (constă în 
îngrijirea şi paza paternă sau maternă a copilului propriu, în special în cazuri de pericol pentru 
copil); tendința de autoafirmare (ce apare în cazurile impunerii în fața altor persoane, conducerii 
şi dominației pe alți indivizi umani); tendinţa achizitivă (constă în căutarea şi agonisirea de 
bunuri, valori materiale etc.). 

Motivele sau mobilele derivate sunt dezvoltate din motivele primare, reprezentînd dorinţe, 
interese, sentimente, aptitudini, caracter şi voinţă. Aici întîlnim structuri psihice complexe, care 
devin motive şi mobiluri psihice în cauzarea atît a faptelor legale, cît şi în a celor ilegale. Unele 
emoții simple dezvoltă emoții complexe. Spre exemplu, mînia poate deveni o stare emoţională 
persistentă, ajungînd la sentimentul de ură. Emoţiile simple, primare pot forma şi alte stări 
emoționale persistente, anume dorințele. Dorinţa este o stare emoțională la care obiectul emoției 
nu este prezent (de exemplu, dorinţa de iubita sa, care este departe, însă starea emoțională față de 
acea persoană există). 

Emoţiile dezvoltă şi alte stări emoţionale de durată, anume sentimentele sau 
resentimentele. De exemplu, din emoția de frică se dezvoltă sentimentul de frică etc. În urma 
unor eşecuri personale, se poate ajunge la sentimente negative, resentimente (duşmănie, ură, 
gelozie etc.) Resentimentele pot deveni motive sau mobiluri de acţiuni criminale. 

În sfârşit, printre motivele sau mobilele psihice apar şi se dezvoltă interesele. Astfel, în 
legătură cu tendinţa organică de foame se dezvoltă interesul pentru bunurile alimentare; de la 
tendinţa autoafirmării se ajunge la dezvoltarea interesului pentru anumite preocupări prin care 
individul uman s-ar face cunoscut şi aprobat de alții; de la tendinţa achizitivă se va dezvolta 
interesul de a aduna bani, valori materiale etc. În felul acesta interesele devin mobile sau motive 
care declanşează acţiuni, iar cînd interesul este egoist, el poate deveni o cauză a infracţiunii. 

În concluzie am menţiona, că factorii psihici care-l determină pe infractor la comiterea 
crimei, ocupă un loc important. 

În lucrările de criminologie, acestor factori li se acordă o atenţie tot mai mare. În unele 
teorii criminologice (de exemplu, în criminologia clinică, teoria personalității criminale, 
criminologia psihologică etc.) aceşti factori ocupă locul decisiv. 

Criminologia contemporană, bazîndu-se pe datele furnizate de ştiinţa psihologiei, distinge 


trei feluri de factori psihologici: 


l Oancea I., op.cit., p.142-143. 

1) Factori motivaţionali, adică factori determinanti, propulsivi (mobiluri, dorinţe, tendințe, 
emoții etc.); 

2) factori cognitivi (de cunoaştere), fiind factori orientativi, de cunoaştere a situației şi a 
mijloacelor de comitere a crimei (reprezentativi, imaginativi, intelectivi etc.); 

3) factori conativi (de mişcare), adică factorii de punere în aplicare a dorințelor, ideilor, atît 


în cazul săvîrşirii unei fapte permise, cît şi în cazul săvîrşirii unor fapte criminale. 


4.3.7. Factorii socio-culturali şi rolul lor în generarea criminalităţii 

În criminologie! factorii socio-culturali au un rol predominant în socializarea pozitivă sau 
negativă a indivizilor. Numeroase teorii cu privire la cauzele şi condiţiile apariției 
comportamentului criminal, se încadrează în marea grupă a teoriilor sociologice. Aceste teorii se 
opresc, cu precădere, asupra factorilor socio-culturali şi evidenţiază neconcordanţa care intervine 
între valorile şi aspirațiile culturale pe de o parte şi, normele şi mijloacele legitime pe de altă 
parte, de unde şi apariția indivizilor care încearcă să-şi realizeze aspirațiile, idealurile şi scopurile 
sociale şi individuale prin utilizarea unor mijloace ilicite. 

Încă de la naştere, individul ia cunoştinţă cu lumea înconjurătoare şi cu factorii socio- 
culturali. De aici, copilul se va socializa pozitiv sau negativ în raporturile sale familiale, apoi 


şcolare, profesionale etc. 


Familia 

Celula de bază a oricărei societăți contemporane o reprezintă familia. 

Studiile criminologice mai vechi au încercat să acrediteze ideea că cei mai mulți infractori 
provin din familiile dezorganizate, cu o proastă educaţie. Anume educația ar fi elementul 
principal al mediului social. Ereditatea precede influenţa mediului, omul primind anumite 
dispoziţii prin naştere, apoi urmează influenţa exercitată de mediu, în special educația din 
familie. 

Printre primii recunoaşte influenţa educaţiei asupra copilului C. Lombroso’, arătînd că 
aceasta îl nobilitează, corijează pe individ, astfel ea are un efect distructiv asupra criminalității. 
Cea mai mare rată a criminalității revine orfanilor şi descendenților părinților vicioşi, aceştia 
avînd posibilitatea cea mai mică de a beneficia de educaţie. De aici rezultă că educația are un 
important efect asupra criminalităţii. La fel şi copiii abandonați dau un mare contingent de 
criminali. În aceste cazuri, la lipsa de educaţie se mai adaogă influenţa ereditară, căci copiii 


nelegitimi, găsiţi, de regulă, sunt fructul unei greşeli, unui păcat. Ei nu au un nume, care să le 


l Rădulescu S., Banciu D., op. cit., p.181. 
? Lombroso C., op. cit., p.173-176. 

facă onoare; n-au frîu, care să-i oprească pe povărnişul pasiunilor; n-au o mamă, care prin grija, 
iubirea şi sacrificiul său să dezvolte în ei instincte nobile, înnăbuşindu-le pe cele rele; ei găsesc 
mai greu mijloacele de a trăi onest şi astfel sunt împinşi în mod inevitabil la rău. 

Lombroso relatează predominarea sexului femenin în rîndurile orfanilor şi abandonaţilor 
condamnaţi. În acest fapt el vede ceva natural, arătînd că femeia, fiind mai slabă şi mai 
pasionată, decît bărbatul, are mai multă nevoie de scutul şi frîul familiei pentru a putea rămîne pe 
calea cea dreaptă. Femeia, graţie drumului alunecos şi totdeauna deschis al prostituţiei, se abate 
mai uşor, decît bărbatul, din calea cea normală; influenţa eredității aici este atotputernică, căci 
fetele născute dintr-o abatere sexuală sunt mai înclinate la fapte criminale, decît altele.! 

Tot aşa şi descendenţii părinţilor vicioşi sunt împinşi la criminalitate căci, "cum s-ar putea 
apăra de rău un copil nefericit, cînd răul îi este prezent în culorile cele mai seducătoare şi în 
deosebi atunci, cînd acela îi este impus prin autoritatea şi exemplul părinţilor”...? 

De influența educației în familie asupra pornirilor criminale s-a ocupat şi R. Garofalo, 
confirmînd că, problema educaţiei ar avea cea mai mare importanță pentru ştiinţa penală, dacă ar 
fi posibilă transformarea, modificarea caracterului individului prin educație. Dar, dacă educația 
ar avea vreo influenţă, aceasta ar putea exista numai în epoca copilăriei, adică în epoca formării 
caracterului şi nu după formarea acestuia. Educaţia poate avea un efect modificator al 
instinctelor primare, înnăbuşind şi slăbind, dar nicidecum distrugînd instinctele perverse, acestea 
rămînînd pentru totdeauna în psihicul omului. Drept dovadă el invoacă cazul copiilor de negri, 
instruiți în Europa, care reîntorcîndu-se în ţara lor, în scopul de ai civiliza pe compatrioții lor, 
recad în viaţa primitivă, uitînd "atînt gramatica cît şi buna educaţie, aruncîndu-şi hainele fug în 
păduri şi iată-i redeveniţi sălbatici ca părinţii lor, pe care nici nu i-au cunoscut." 

Printre studiile mai recente am remarca opinia profesorului David Abrahamsen, de la 
Universitatea din Columbia. În lucrările sale "Cine este vinovat? Studierea educaţiei şi 
criminalităţii”! şi "Situaţia încordată în familie - cauza principală a conduitei delictuoase", 
autorul se axează pe condițiile familiale ca cauză prioritară a delincvenţei. Anume condițiile în 
care se educă copilul şi vor fi prioritare în alegerea viitorului comportament. Pînă la vîrsta de doi 
ani copiii nu se supun părinților, dar către patru ani această conduită dispare la majoritatea 
copiilor, iar la unii rămîne pentru toată viaţa şi din aceşti copii se formează rîndurile viitorilor 
delincvenți. 

Simptomul viitoarei conduite delictuoase este considerat de Abrahamsen faptul că, copilul 
urinează în pat sau chiuleşte de la şcoală, acest chiul avînd pentru copil o deosebită importanță, 
! Ibidem. 

2 Pop T., op. cit., p.594. 


i Pop T., op. cit., p.595. 
4 Abrahamsen David, Who are the guiety? A study of education and crime, New-York-Toronto, 1952. 

deoarece s-a constatat că chiulul în copilărie este o trăsătură comună pentru majoritatea 
infractorilor adulți. 

Cauzele conduitei delictuoase la copil, pot fi depistate de părinții săi, în special în 
atitudinea afectivă a mamei sale față de manifestările instinctive timpurii ale copilului. Un copil 
devine delincvent fie că în familie nu i s-a acordat atenţie şi el, devenind matur, caută să atragă 
atenția asupra sa prin delicte, fie că în familie a fost prea tutelat şi protestele sale împotriva 
acestei tutele se manifestă mai tîrziu prin delicte." 

De aici rezultă, că tocmai în condițiile familiale rezidă cauza principală, care generează 
criminalitatea. Factorii economici şi sociali sunt lăsaţi pe ultimul plan, punînd pe prim plan 
caracteristica afestivă a familiei: "Am constatat că mai mult decît situția economică sau socială a 
familiei, raporturile afective dintre părinți şi copii influențează dezvoltarea caracterului. 
Experiența noastră demonstrează că situaţia încordată în familie dă naştere la infractori". Pentru 
ca un infractor potențial să devină infractor real sunt necesare două condiţii suplimentare: o 
situație corespunzătoare, "de moment" şi slăbirea controlului şi a rezistenţei din partea supra- 
eului.” 

Cînd ne referim la familie, trebuie să punem în discuţie, în primul rînd, calitatea vieții de 
familie, valoarea sa formativă asupra personalității copilului sau adolescentului. Familia trebuie 
examinată sub aspecte complexe, vizînd modelul de viață pe care îl oferă familia minorului, 
calitatea climatului afectiv, aptitudinile pedagogice ale părinţilor, stilul de viaţă al tuturor 
membrilor familiei etc. Din cercetările făcute în Franţa rezultă că: 3% dintre minorii recidivişti şi 
4,5% dintre recidiviştii adulți provin din familii de mari industriaşi, mari comercianți, înalți 
funcționari ori intelectuali; 2% dintre minorii recidivişti şi 13% din recidiviştii majori provin din 
familii de ţărani; 22% recidivişti minori şi 22% recidivişti majori provin din familii de mici 
funcționari; 13% recidivişti minori şi 13,59% recidivişti majori provin din familii de muncitori 
calificați; 29% minori recidivişti şi 21,68% recidivişti majori provin din familii de muncitori 
specialişti; 27% recidivişti minori şi 18,2% recidivişti majori provin din familii de muncitori 
necalificaţi; 3% şi respectiv 0,97% provin din săraci şi şomeri; 3% şi 4,32% alţii. Din aceste date 
rezultă că cei mai mulţi infractori provin din familii modeste de muncitori de diferite categorii. 

Un factor de importanță majoră îl reprezintă structura familiei. Astfel, avem familii: 

- normale, închegate şi 


- dezorganizate, disociate. 


! Ibidem, p.65-130. 


? Amza Tudor, Criminologie teoretică. Teorii reprezentative şi politică criminologică, Ed. Lumina Lex, Bucureşti, 
2000, p. 190-193. 


3 Oancea IL., op. cit., p.94. 

Familia este considerată a fi normală cînd este încheiată legal, cînd sunt copii, soţii sunt în 
viață şi aceştia împreună îşi cresc şi educă copiii. 

Familia dezorganizată va fi atunci cînd unul sau ambii soți nu mai sunt în viață, cînd sunt 
divorțați, cînd sunt separați (de exemplu, cel puţin unul dintre părinți se află perioade 
îndelungate în locuri de detenție sau prestează diferite munci departe de căminul familial) etc., 
iar copiii cresc sub grija unui părinte sau sunt crescuţi de rude. 

Cercetările întreprinse în criminologia contemporană au arătat că un număr mare de 
infractori provin din familii dezorganizate - 58%. Dintre aceştia, 13% sunt copii naturali; 4% au 
ambii părinți decedați; 18% au un părinte decedat; 6% au părinți divorțați; 13% au părinți 
separați. În cazul recidiviştilor îndeosebi, sunt mai multe familii dezorganizate sau chiar dacă 
sunt organizate, ele constituie un mediu nefavorabil de creştere (de exemplu, 13% provin din 
familii imorale, cu multe neînţelegeri, certuri, venituri modeste etc.). 

Un rol deosebit în dezvoltarea armonioasă a copilului, în formarea însuşirilor sale psihice îl 
are stabilitatea căminului. Cercetările arată că riscul apariției unei conduite antisociale este mult 
mai ridicat în acele familii în care, din anumite motive - divorţ, separare, abandon, absenţe 
îndelungate -, stabilitatea căminului este zdruncinată. În astfel de situaţii, absenţa unui părinte, cu 
atît mai mult a ambilor părinți, lipsesc copilul de posibilitatea de a se identifica afectiv şi 
intelectual cu părinţii, reduc considerabil sentimentul de securitate al copilului, creează pericolul 
lipsei de supraveghere a acestuia şi exercitării unor influenţe negative din afara familiei.! În 
aceste situații, datorită faptului că din sistemul legăturilor şi relaţiilor interne de familie cade o 
verigă esenţială, se creează o anumită disproporție între forţele interne ale familiei. Dacă ceilalți 
membri ai familiei sunt incapabili să refacă această ruptură, să ocupe locul celui plecat, să 
îndeplinească rolul pe care acesta îl avea în cadrul familiei, se va produce o viciere a relațiilor 
reciproce din familie, ceea ce se va răsfrînge negativ asupra minorului. 

Cercetările întreprinse în România, asupra unui lot de infractori care au comis acte de 
violenţă, arată că marea majoritate (65% în 1975) proveneau din familii cu venituri băneşti 
risipite în primele zile după încasare şi în care nu existau nici un fel de preocupări culturale. 
Pentru aceste familii erau caracteristice certurile repetate, stările permanente de conflict şi 
confruntare între membri ai familiei, consumul de băuturi alcoolice, manifestările antisociale 
ate 

Statisticile relevă că, în cazurile unor infracțiuni de violență comise între 1975-1980 în 
România, s-a constatat că, în peste 55% din familiile subiecților investigați, tatăl consuma 


frecvent alcool, modelul respectiv fiind preluat şi de copii, întrucît s-a observat că la tinerii pînă 


l Stănoiu R.M., Introducere în criminologie, Ed. Academiei, Bucureşti, 1989, p.131. 


i Giurgiu N., op. cit., p.175. 

la 26 ani, care au comis infracțiuni de tîlhărie şi viol, debutul consumului de alcool se situează 
între 16-18 ani.! 

Alte investigaţii au pus în evidenţă că peste 30% din minorii care au comis infracțiuni de 
violenţă provin din familii în care fie stilul de educaţie este despotic şi excesiv, fie indiferența 
părinţilor merge pînă la lipsa totală de supraveghere.? 

Congresul al VIl-lea al O.N.U.” pentru prevenirea criminalităţii şi tratamentul 
delincvenţilor, ce a avut loc la Milano în 1985, a relevat că în țările puternic industrializate, din 
totalul infracţiunilor de omor 40% se comit între părinţi. În consecință creşte numărul 
abandonărilor de domiciliu şi tendinţa repetării modelului oferit de părinți. 

Şi în Republica Moldova alterarea climatului din unele familii datorită nefundamentării pe 
principii morale, deosebirilor psiho-fizice, cultural-educative ori nemulțumirilor de ordin 
material, au generat neînţelegeri între soți şi stări tensionate care s-au agravat treptat şi au 
degenerat în crime. În acest context a crescut numărul infracţiunilor în care sunt implicate 
persoane din cadrul aceleiaşi familii. 

Unele studii actuale relevă că "în majoritatea cazurilor între inculpaţi şi persoanele 
agresionate existau relaţii de rudenie (29 cazuri) sau de concubinaj (11 cazuri), iar în altele erau 
prieteni, cunoscuţi, vecini sau colegi (56 cazuri). Numai în 13 cazuri persoanele agresionate au 
fost acostate de inculpaţi, fără a fi existat anterior vreo relaţie de cunoaştere între aceştia.“ 

Cercetări criminologice importante referitoare la influența perturbărilor familiale asupra 
delincvenţei juvenile au fost realizate în SUA de soții Glueck, care, în lucrarea "Delincvenţa 
juvenilă nerelevată" ("Untraveling Juvenile Delinquency") au constatat următoarele: un număr 
important de copii delincvenţi şi-au schimbat reşedinţa în timpul copilăriei, sunt prost întreținuți 
din punct de vedere material şi igienic, au părinții despărțiți ori necăsătoriți, sunt privaţi de 
beneficiul culturii. Personalitatea copiilor delincvenţi este mai amorfă şi lipsită de ambiţie în faţa 
exigențelor vieții, normele lor de comportament sunt mai puțin numeroase şi lipsite de conținut. 
Cel mai adesea ei sunt stresaţi datorită coeziunii reduse a familiilor lor, a stării de încordare 
dintre părinți, a atmosferei familiale nefavorabile, a lipsei de supraveghere şi de interes din 
partea părinților. Drept răspuns, la copiii delincvenţi se remarcă o atitudine de ostilitate şi 


indiferenţă faţă de familia din care fac parte, precum şi faţă de societate. ? 


! Stănoiu R.M., op. cit., p.132. 
5 Giurgiu N., op. cit. p.176. 
Ibidem. 


i Medeanu Tiberiu-Constantin, Crima şi criminalul. Geneza crimelor şi descoperirea criminalilor, Ed. Lumina Lex, 
Bucureşti, 2001, p.40. 


5 Nistoreanu Gh., Păun C., op. cit., p.188-189. 

Rolul familiei trebuie desigur studiat în toată complexitatea influențelor şi reacțiilor pe care 
climatul familial îl produce asupra minorilor, fără a ne îndoi nici o clipă că influența acesteia în 
formarea modelului de comportament este precumpănitoare. 

Educația permanentă transferă familiei un rol esenţial deoarece producția intelectuală poate 
să se desfăşoare la domiciliu, în prima şcoală a copilului, în celula informaţională, copiii fiind 
îmbogăţiți în mod organic în acest sistem.! 

Rolul familiei, însă, nu trebuie exagerat, viața demonstrîndu-ne că nu toți copiii provenind 
din familii de "proastă calitate" evoluează spre comportamentul criminal. Unii din ei obţin 
succese remarcabile pe tărîmurile ştiinţei şi vieții sociale, găsind resurse de a interveni cu forţe 


ieşite din comun în acțiuni de natură cu totul opusă modelului negativ oferit de părinți. 


Scoala 

După familie, şcoala? este instituţia care joacă un rol deosebit în formarea şi perfecţionarea 
continuă a personalității umane. Menită să dezvolte aptitudinile individului, să transmită 
cunoştinţe profesionale, să formeze, să dezvolte şi să consolideze aptitudinile, şcoala pregăteşte 
tînăra generație pentru viaţă. Şcoala reprezintă unul din cele mai importante instrumente ale 
menţinerii statu-quo-ului social, principala funcție a ei este astfel aceea de a reproduce capitalul 
cultural acumulat.” 

Printre primii cercetători asupra efectului instrucției şi a şcolii în formarea personalității a 
fost Lombroso. În opinia sa instrucţia, şi măreşte şi micşorează criminalitatea. Pînă cînd ea nu 
este încă răspîndită în toată ţara şi nu a ajuns la maturitate, înmulțește toate crimele; iar cînd e 
răspîndită şi ridicată la un nivel înalt, le micşorează. Cu alte cuvinte, instrucția şi şcoala modifică 
caracterul criminalităţii, îmblînzind-o.* 

Alţii” susţin că influenţa şcolii asupra criminalităţii este binefăcătoare pentru societate. 
Şcoala prin instrucție, prin educaţie intelectuală dezvoltă facultățile intelectuale, îmbogăţindu-l 
pe om cu cunoştinţe. Dezvoltarea şi luminarea minţii se pun mai mult în serviciul binelui, decît 
al răului. Şcoala impune reflecţie, chibzuinţă, prevedere, precauţiune care îl rețin pe individ de la 
comiterea faptelor rele. Ignorantul, omul cu putere de reflecţie redusă, cu lipsă de prevedere, 
rezistă mai puţin tentațiilor criminale, decît omul cu cunoştinţe, cu facultăți intelectuale mai 


dezvoltate. 


Dobriţoiu Niculae, Criminalitatea în perspectiva integrării, în Revista de Criminologie, de Criminalistică şi de 
Penologie, nr. 4, 1999, p.38. 

? Prin "şcoală" înţelegem toate instituţiile de învăţămînt: preşcolar, şcolar, liceal, superior - n.a. 

3 Stănoiu R.M., op. cit., p.134-136. 

4 Lombroso C., op. cit., p.131. 


” Giurgiu N., op. cit., p.177-179. 

Şcoala poate influenţa atît pozitiv, cît şi negativ asupra evoluţiei personalităţii elevului. 
Influențele negative se pot manifesta prin: 

- manifestări greşite în plan educaţional; 

- excesul de severitate; 

- inechitatea sancționării meritului; 

- manifestări de favoritism; 

- manifestări de subiectivism; 

- neprincipialitatea unor relaţii dintre educator şi cei educați; 

- lipsa competenţei profesionale; 

- toleranţele sau excesele din partea educatorilor; 

- fenomenele de corupție; 

- exemplul negativ etc. Toate aceste manifestări pot genera efecte destabilizatoare asupra 
formării unor caractere mai uşor influenţabile în rău. 

Din statisticile penale rezultă că majoritatea delincvenţilor minori au avut o activitate 
şcolară slabă. Studiile de criminologie realizate în țările occidentale dezvăluie, în majoritatea 
cazurilor, o corelație semnificativă între şcoală şi criminalitate, cel puţin sub două aspecte, şi 
anume: al procentului deosebit de ridicat pe care infractorii cu o pregătire şcolară redusă îl 
reprezintă în ansamblul populaţiei criminale, precum şi a faptului că o serie din însuşirile 
negative ale personalităţii acestuia s-au format şi s-au accentuat în timpul perioadei şcolare, fiind 
consecinţa unor grave erori ce caracterizează sistemul de învățămînt.” Astfel, mulţi infractori au 
săvîrşit abateri, avînd o conduită rea în timpul şcolarizării, chiar din clasele primare. Aceştia nu 
au dat dovadă de adaptare şi integrare în şcoală, de disciplină şi străduinţă la învăţătură. Mai 
mult decît atît, inadaptarea la ei s-a început din primele clase (7-9 ani). Această inadaptare constă 
în: absențe nemotivate de la ore, neascultare şi indisciplină, nepregătirea lecţiilor, încăpăținare şi 
purtare obraznică faţă de pedagogi. În relaţiile cu colegii, se remarcă retragere ori conflicte. În 
timpul orelor precum şi în afara lor: comit mici furturi, "bat strada”, chiulesc de la şcoală, fug de 
acasă, fumează şi consumă alcool etc. Aşa, cercetîndu-se gradul de învățătură al populaţiei 
penale, comparativ cu gradul de învățătură al populaţiei generale s-a stabilit: 

- 6% din minorii condamnaţi sunt analfabeți; 

- 28% au un nivel de pregătire normal; 

- 65% au o pregătire şcolară insuficientă (debilii mintali aici avînd o proporție de 45%). 
Aceste cifre sunt şi mai înfricoşătoare cu privire la recidivişti, unde: 


- 9,9% sunt analfabeți; 


l Pop T., op. cit., p.601-603. 
2 Stănoiu R.M., op. cit., p.135. 

- 49% au o instrucție mediocră; 

- 20% - instrucție primară şi doar 

- 1% - instrucţie liceală.! 

Cercetările efectuate pe intervalul 1971-1975 din România au arătat că 35% din lotul 
investigat nu a frecventat decît cursul primar şi acela adesea incomplet. Performanţele şcolare ale 
acestor infractori au fost slabe şi mediocre. Concluzii similare întîlnim într-un studiu asemănător 
privind intervalul 1976-1980 unde se relevă un nivel scăzut de cultură şi educaţie la infractorii 
care au comis fapte de violență. Aşa, doar 6% aveau şcoala generală, iar 45% nu au absolvit nici 
şcoala primară.? 

Studii mai recente în România în domeniul pregătirii şcolare a inculpaților (anii 1990- 
1991) au relevat că: 

- 77% din infractori au studii de cel mult 8 clase; 

- 19% au absolvit şcoala generală sau profesională; 

- 4% au absolvit liceul. 

Pregătirea şcolară incompletă sau necorespunzătoare, nivelul scăzut de cunoştinţe 
profesionale, lipsa deprinderilor de a munci ordonat şi de supunere la un program normat, nu 
numai că împiedică accesul multor tineri din această categorie la dobîndirea unei integrări socio- 
profesionale corespunzătoare, dar chiar atunci cînd o obțin le conferă o capacitate scăzută de 
adaptare. Aceştia preferă cu multă uşurinţă viaţa parazitară, lipsită de orice constrîngere socială. 

De aceea, este necesar ca în şcoală să se facă nu numai instrucţie, ci şi educație morală. 
Dacă şcoala, instrucția, nu dau roadele binefăcătoare aşteptate, de vină sunt metodele şi 
persoanele care le aplică. Spre regret, în şcoala noastră se aplică metoda unică pentru tipul unic 
al elevului. Nu se face, nici în limitele posibilităților, o individualizare; nu se ţine cont de 
calitățile intelectuale, morale şi fizice ale elevilor. La clasificare se aplică criteriul mecanic al 
mediei. De păsurile, suferinţele, preocupaţiile, dispoziţiile, imboldurile elevilor se preocupă prea 
puţini pedagogi. Nu rareori şcoala creează o atmosferă apăsată, pentru că între profesor şi elev nu 
există o legătură quasi - părintească. Nu se luptă pentru a cîştiga sufletul copilului, nu se 
încurajează talente, avînturi. Prin aceasta se taie aripi, se descurajează şi deformează o bună parte 
din elevi. Considerăm că avalanşa de examene introduse de curînd în liceele din ţara noastră nu 
aduce nici un bine şcolii. Bacalaureatul, examen bun şi necesar în fond, prin metoda şi formele 
aplicate la noi este compromis. Şi nu numai prin faptul că duce la o înflorire a corupției, ci şi prin 


aceea că îi traumatizează pe tineri, care trec astfel obosiţi şi fără elan la instituţiile superioare de 


l Oancea I., op. cit., p.92-97. 
E Giurgiu N., op. cit., p.178. 
3 Medeanu T.C., op. cit., p.41. 

învățămînt; intră în viaţă dezamăgiți, demoralizați, revoltați, cu ideea că "totul se cumpără şi se 
vinde". Acestea sunt condiţii prielnice pentru a deveni duşmani ai ordinii sociale şi poate chiar 
criminali. 

Totuşi, cel mai mare rău al şcolii constă în lipsa educaţiei morale. În anumite privinţe se 
exagerează cu instrucția, împovărîndu-i pe elevi cu prea multe cunoştinţe, iar de educaţia morală 
se uită. Aceasta ar fi una din cauzele principale a imoralităţii şi inculturii, care a luat proporții 
alarmante în Republica Moldova. Familia, unde începe educația morală, în actuala stare de 
slăbire a fundamentului său, face prea puțin. Urmează şcoala, care în loc să completeze lipsurile 
şi greşelile educaţiei în familie, nu face nimic sau face prea puţin. ! 

Nu trebuie niciodată uitat că menirea şcolii nu este numai aceea de a pregăti tineri 
informaţi, dar şi apți de convieţuire socială, nu simple instrumente productive, ci şi cetățeni. 

Rolul şcolii este important şi pentru educarea şi socializarea copiilor, pentru depistarea 


celor inadaptaţi şi punerea în aplicare a unor programe de prevenţie generală. 


Locul de muncă (Profesia) 

Locul de muncă exercită o puternică influență asupra individului prin ansamblul de 
elemente materiale şi socio-umane pe care le presupune, respectiv prin comportamentul 
întregului colectiv de muncă, care îşi desfăşoară activitatea în acelaşi spaţiu, prin modul în care 
este organizată munca etc. 

După aprecierile unor autori? profesia este locul unde procesul de şcolarizare ia sfîrşit. 
Toate statisticile relevă o rată extrem de diferită şi diversă a delincvenţei profesionale. 
Majoritatea profesiilor oferă condiţii pentru săvîrşirea crimelor. 

În colectivul de muncă, indiferent de natura muncii depuse, dacă aceasta este îndeplinită cu 
pasiune, cu dăruire şi responsabilitate, dacă între membrii colectivului există relaţii colegiale 
bazate pe respectarea normelor eticii şi echităţii sociale, ființa umană se desăvîrşeşte, 
progresează, îşi dezvoltă generozitatea şi sentimentul civic. 

Manifestările antisociale apar acolo unde munca nu este prețuită şi utilizată în suficientă 
măsură ca mijloc de educaţie. Orice eşec profesional poate deveni o cauză de dezechilibru pentru 
indivizii slabi, reuşita profesională depinzînd de o mulţime de factori, printre care: gradul de 
pregătire profesională, alegerea corectă a profesiei, capacitatea de adaptare la colectivul de 
muncă şi regimul de disciplină ş.a. 

Majoritatea tinerilor se adaptează mediului de muncă. Însă unii, în timpul pregătirii 


profesionale şi apoi în muncă se dovedesc inadaptabili. Ei manifestă lipsă de interes pentru studii 


l Pop T., op. cit., p.601-604. 
$ Giurgiu N., op. cit., p.180. 

profesionale, apoi şi pentru profesiune, lipsesc nemotivat de la locul de muncă, îl întrerup ori îl 
schimbă. 

O pondere importantă o reprezintă infractorii fără ocupație sau cu un stagiu redus de 
producție, cu rezultate slabe în activitatea profesională. Cercetările întreprinse au arătat că 
majoritatea infractorilor au avut o activitate profesională instabilă. Mai mult de 30% din cei care 
au comis infracțiuni de violență n-au avut nici o calificare, 50% au părăsit în mod frecvent locul 
de muncă; 45% au avut dificultăți de adaptare la normele de disciplină profesională; 70% din 
tinerii care au comis infracțiuni de viol şi tîlhării au schimbat de trei ori locul de muncă în cursul 
unui an şi au obţinut rezultate slabe în activitatea de producţie.! 

Şi statistica judiciară a Republicii Moldova ne permite să facem unele distincții între 
criminali demascaţi, în dependență de ocupațiile sau angajarea lor în sferele sociale la momentul 
săvîrşirii infracțiunilor. Astfel, în anul 1998 s-a relevat că: 

- 4.012 infractori la momentul săvârşirii infracțiunilor erau angajați în cîmpul muncii; 

- 548 - elevi din diferite instituţii de învățămînt; 

- 12.096 - nu au avut nici o ocupaţie. 

Importanța analizei criminologice a structurii criminalității după sfera de ocupaţie la 
momentul săvîrşirii crimelor este evidentă. Cele 70,5% de criminali care nu sunt încadrați în 
muncă şi nu au alte ocupaţii utile pentru societate ne vorbesc convingător despre cauzele şi 
condiţiile favorizante ale criminalității. Un pericol social sporit prezintă extinderea bazei sociale 
a structurilor criminale, pe de o parte, pe contul atragerii în activitatea infracțională a şomerilor 
din localitățile rurale şi urbane. Conform calculelor criminologilor occidentali, sporirea 
şomajului cu 10% duce la creşterea criminalității de la 3,4% la 6,5%. Ca un impact al 
imboldurilor săvîrşirii infracțiunilor printre persoanele fără venituri stabile relevăm şi veniturile 
sau salariile mizere obţinute de muncitori şi ţărani. Fără a ne adînci prea mult în problemă, este 
suficient de evidențiat că situația social-economică a păturilor de jos este extrem de dificilă la 
etapa actuală. În asemenea situaţii membrii societăţii sunt nevoiţi să dea dovadă de eroism la 
învingerea problemelor de existenţă fără a intra în conflict cu legea, deoarece chiar şi cei care în 
condiții normale sunt disciplinați de lege, astăzi recurg la activități criminale, uneori chiar în 
pofida convingerilor nobile, pentru a-şi asigura minimul necesar de existență pentru sine şi 
pentru membrii familiei.” 

Printre elementele componente ale locului de muncă ce pot influența negativ 
comportamentul angajaţilor, favorizînd sau determinînd în mod direct comiterea de către aceştia 


a unor acte de indisciplină, abateri, contravenţii sau chiar infracțiuni am evidenția: 


l Stănoiu R.M., op. cit., p.140-142. 
? Ciobanu I., op. cit., p.83. 

- nivelul de pregătire profesională scăzut al colectivului de muncă; 

- necunoaşterea, indiferența sau disprețul față de legi şi față de regulile de convieţuire în 
societate; 

- tolerarea actelor de indisciplină din partea conducătorului; 

- absenţe nemotivate de la locul de muncă; 

- injurii, calomnii, limbaj indecent; 

- nerespectarea dispoziţiilor şi ordinelor primite din partea conducătorului locului de 
muncă; 

- nerespectarea normelor de muncă; 

- organizarea necorespunzătoare a procesului muncii din partea conducătorului; 

- nedorința sau lipsa de preocupare pentru ridicarea nivelului de cultură generală şi de 
pregătire profesională de către membrii colectivului de muncă.! 

Unele colective nu numai că nu-şi exercită rolul educativ de formare a deprinderilor pentru 
muncă, de stimulare a perfecționării profesionale, ci reprezintă, dimpotrivă, un teren propice 
pentru formarea defavorabilă a personalităţii. S-au relevat, astfel, unele practici ilegale, unele 
forme de presiune exercitate de conducătorii de diferite nivele ca, revendicarea unor sume de 
bani s-au "cadouri" pentru acordarea unor privilegii. În consecinţă se ajunge chiar la unele forme 
organizate de comitere a infracţiunilor în cadrul colectivelor de muncă. Majoritatea infracțiunilor 
de delapidare - 90,9% - s-au săvîrşit în grup, iar 40% din cei condamnaţi au avut calitatea de 
complice, ceea ce indică existența unor raporturi de serviciu care au făcut posibilă organizarea 
săvîrşirii de infracţiuni. ? 

Desigur, ar fi bine dacă colectivul s-ar interesa de problemele care îi preocupă pe oameni, 
ar cunoaşte dificultățile acestora ca, condiţiile de locuit, de transport etc., contribuind la 


înlăturarea lor. 


Starea civilă 

Printre primii care au făcut cercetări privind atitudinea criminalului față de familie, mai 
exact față de celibat şi căsătorie a fost C. Lombroso. El a observat, la vremea sa, că în anul 1880 
la 1.000 de locuitori - în Italia, 48,9% erau condamnaţi celibatari adulţi, 29,7% condamnaţi 
căsătoriți şi 14,3% condamnaţi văduvi şi văduve. Celibatarii au dat un procent ridicat de 
condamnaţi, cei fără familie comițînd un număr mai mare de crime, iar atitudinea acestora faţă 


de familie era una nefavorabilă. 


l Mateut Gh., op. cit., p.143. 
? Stănoiu R.M., op. cit., p.142. 

În Olanda, van Bemmelen a stabilit că în 1929-1930, procentul celibatarilor şi al 
căsătoriților în populația penală şi în cea generală era: 

- celibatari condamnaţi - 28-33%, iar celibatari în populaţia generală - 44,63%; 

- căsătoriți condamnaţi - 64,86%, iar căsătoriţi în populaţia generală - 47,96%. Rezultă că 
celibatarii comit mai multe crime, refuză căsătoria şi familia proprie, care sunt moduri de viaţă 
stabilă şi de durată. 

În general, după ce au ieşit din familia părinţilor sau a celor unde au crescut, după ce trec la 
viața independentă, foştii infractori celibatari nu se străduiesc să aibă o locuinţă proprie, cu 
mobilier propriu, ci preferă să locuiască pe la gazde, în camere închiriate, iar masa o servesc pe 
la birturi şi cîrciumi. Aceasta denotă o neaşezare, totul fiind provizoriu şi instabil în viaţa lor. 

Atitudini negative întîlnim şi în privinţa familiei proprii a criminalilor. În general, în aceste 
familii se produc divorțuri numeroase şi destrămări de familie, ceea ce dovedeşte puțin 
ataşament faţă de familie. Unele cercetări” arată, cu privire la hoţii recidivişti: familie legitimă o 
aveau doar 14,56%; familie destrămată din cauza absenţelor îndelungate (termene de detenţie) - 
5,82%; neînțelegere şi abandon - 12%; separare şi recăsătorire - 6,47%; căsătorii sau concubinaj 
trecătoare - 31,7%; viaţă solitară - 6%. 

În prezent există prea puţine raporturi statistice relevante în privința stării civile a 
infractorilor. Cu toate acestea, s-au evidenţiat unele concluzii conform cărora atît femeile, cît şi 
bărbații necăsătoriți sunt mai predispuşi la comiterea infracțiunilor sexuale, în timp ce în cazul 
soților au fost relevate o serie de infracțiuni săvirşite cu violență, datorate certurilor şi 
neînțelegerilor dintre soţi. 

Am concluziona că familia are o influență benefică asupra individului, disciplinîndu-i 
faptele. Într-adevăr, familia este celula societății, primul mijloc de educaţie socială a omului. 
Între familie, societate şi stat există o strînsă corelaţie, fiindcă genul uman a început printr-o 
familie. De-a lungul anilor familia a pierdut multe din atribuțiile sale religioase, politice, 
economice, dar este greu de înlocuit rolul ei moral, pedagogic şi sentimental. Ea a rămas un 
cămin sufletesc şi o şcoală de respect. Nu degeaba căsătoria este considerată a fi sacramentul 
justiţiei, misterul viu al armoniei universale, formă dată de însăşi natura genului uman. În această 
religie a familiei putem zice că, bărbatul sau tatăl este preotul, femeia sau mama este idolul, iar 


copiii sunt poporul. 


l Oancea IL., op. cit., p.91. 
? Oancea IL., op. cit., p.91-97. 
3 Nistoreanu Gh., Păun C., op.cit., p.190. 

Organizarea timpului liber 

Timpul liber este timpul de care dispune o persoană după ce şi-a onorat obligaţiile 
familiale, şcolare ori profesionale. Timpul liber are următoarele funcții: 

- odihna; 

- divertismentul; 

- dezvoltarea personalităţii. 

Structura timpului liber şi modul în care este utilizat interesează în mod deosebit, pentru că 
cel mai mare număr de infracțiuni se comit în timpul liber. 

Cercetările actuale arată că timpul liber este petrecut din ce în ce mai puţin în cadrul 
familiei. În ultimele decenii au fost identificate noi forme periculoase de petrecere a timpului 
liber, cum ar fi petrecerile tinerilor cu consum abuziv de alcool şi droguri sau chiar asocierea în 
grupuri şi organizații criminale. Bande şi grupuri de minori şi tineri delincvenţi există 
pretutindeni în societatea contemporană, avînd nume diferite: "blousons noirs" în Franţa, 
"viteloni" în Italia, "tedy boys" în Anglia, "halbarken" în Germania, "toizo-zaco" în Japonia etc.! 

Rolul creşterii criminalităţii ca urmare a impactului activităţilor din timpul liber este strîns 
legat de problemele sociale ale integrării. În acest context, neintegrarea socială şi economică a 
tinerilor conduce la stări periculoase de dezechilibru şi frustrare care generează criminalitatea. 

Din aceste motive, o importanță deosebită pentru prevenirea criminalității o prezintă 


organizarea timpului liber al tinerilor. 


Influenţa negativă a mijloacelor de informare în masă 

Cercetările actuale au relevat influența negativă exercitată de mijloacele de informare în 
masă. Pe primele locuri se află violenţa transmisă prin canalele mass-media şi în special video- 
violenţa. 

Tema crimei a fost din totdeauna o sursă de profit important pentru cinematografie şi 
televiziune, aporsimativ 90% din serialele din lume avînd la bază un scenariu polițist sau 
criminal. În acest sens, interesante sunt cercetările întreprinse de Asociaţia americană de 
psihologie care a stabilit că un copil din S.U.A. doar în timpul studiilor în şcoala primară priveşte 
la televizor în mediu 8.000 de omucideri şi 100.000 de alte acţiuni de violenţă. Comunitatea 
americană, înspăimîntată de aceste cifre, a creat Coaliția Naţională de limitare a violenţei 
demonstrate de televiziune. Activitatea acestei coaliţii a avut unele rezultate pozitive: pe canalele 
televizate naţionale ale S.U.A. scenele de violență s-au redus de la 8,6 într-o oră în 1991, la 7,7 - 


în 1992. Mai mult ca atît, în conformitate cu noua lege federală "Despre mijloacele 


l Pinatel J., Criminologie, Paris, 1980, p. 72-75. 

informaţionale", în fiecare televizor produs în S.U.A. trebuie să fie montată o microschemă ce ar 
permite părinților controlul asupra emisiunilor vizionate de copii. La fel, conform programului 
federal pe toate canalele TV (indiferent de faptul dacă sunt de stat sau private) anual se 
majorează timpul pentru emisiuni speciale destinate minorilor şi tineretului, ce au drept scop 
educaţia morală şi civică a generaţiei în creştere.! 

Contribuţii importante la abordarea teoretică a problemei video-violenței a avut 
Simpozionul organizat în noiembrie 1993 de Societatea Română de Criminologie şi 
Criminalistică, cu genericul „mass-media şi criminalitatea”.? În rezoluţii s-a conchis că, violența 
în cinematografie şi televiziune furnizează modele de comportament negativ, cu influenţe 
puternice asupra spectatorului tînăr. Aceste filme comerciale determină creşterea nivelului 
agresiv, iar cel ce le vizionează este scos din lumea reală şi determinat să săvîrşească, pe calea 
imitației, fapte violente, agresive, nechibzuite şi spontane. 

Deşi rolul mass-mediei este complex şi nu conduce întotdeauna la aplicarea violenţei, este 
cert că mesajul transmis se realizează şi interpretează în funcție de propriile aspirații şi imagini 
despre lumea înconjurătoare, astfel încît video-violența va produce efecte doar asupra 


persoanelor cu înclinații şi predispoziţii spre violență. 


Specificul naţional 

Prin el însuşi, specificul naţional nu este un factor criminogen. El constituie o sinteză a 
nivelului de cultură şi civilizație ale unui popor, avînd vechi rădăcini în istoria acestuia. 
Popoarele, indiferent de originea şi natura lor, au caractere particulare, temperament naţional, 
aptitudini, însuşiri etc. prin care, în mod firesc, se resimt manifestările, comportamentul şi actele 
lor. Prin urmare nici criminalitatea nu poate fi independentă, în privința numărului, dar mai ales 
caracterului său, de ansamblul caracterelor şi însuşirilor care formează particularitățile unui 
popor. Acest caracter particular național dă criminalităţii o direcție şi o formă specifică. După 
cum remarcă unii autori” "criminalitatea unei rase poate avea tendinţă pronunţată în comiterea 
crimelor contra persoanelor, iar a alteia contra averii... Italianul are mai multă predispoziție la 
crimă, decît francezul sau englezul. Criminalitatea italiană are tendința pronunţată contra 
persoanelor, omorurile pasionale fiind pe locul întîi în statistică”... 

Printre primii cercetători care studiază influența specificului național se numără Lombroso, 
care cercetează această problemă la evrei şi țigani. După cum arată statisticile naționale, evreii 
din diferite țări prezintă în general o criminalitate mai mică, decît celelalte popoare. Pentru a 


i BopeGa c HacuIIPCTBeHHEIMU npecrynuneHuaMu B CIA, B bopeGa c npecrynnocrero 3a py6exoM, 1995, Ne 5, p.4- 


5. 
? Nistoreanu Gh., Păun C., op. cit. p.191. 


3 Pop T., op. cit, p.559-561. 

stabili o proporție mai precisă între criminalitatea evreilor şi aceea a concetăţenilor lor, trebuie să 
raportăm criminalitatea celor dintii la criminalitatea "negustorilor şi industriaşilor, iar nu la aceea 
a populaţiei în general, fiindcă la evrei prevalează exercițiile profesiunii de negustor şi 
industriaş”.! 

În toate ţările, condamnaţii evrei reprezintă un număr foarte mic, iar criminalitatea acestora 
este specifică, constituind următoarele crime: escrocherii, falsuri în acte, fals de monedă, 
contrabandă, uzura şi alte crime, în special, economico-financiare. 

Lombroso remarcă că dintre evrei s-au recrutat mulți şefi de bande, care s-a distins printr-o 
rară abilitate, iar femeile evreice au dat un prețios concurs acestora. În Franţa a fost un timp, 
"cînd aproape toţi şefii bandelor mari aveau concubine evreice, care erau colaboratoare iscusite 
ale concubinilor lor. Însă din ziua intrării evreilor în viaţa politică, a început să scadă tendinţa lor 
la o criminalitate specifică.” 

Cu privire la ţigani Lombroso remarcă că, "În contrast cu evreii, ţiganii sunt o rasă de 
criminali, reprezentînd toate pasiunile şi viciile. Sunt leneşi, lucrînd numai ca să nu moară de 
foame, mincinoşi, perfizi, ingraţi, răzbunători, hoți, imorali, cruzi şi laşi; de aici derivă proverbul 
din Transilvania, că 50 de țigani pot fi fugăriți cu o rufă muiată... Autoritate, legi, reguli, 
principii, prescripţii, datorii sunt noțiuni şi lucruri inexistente la această rasă ciudată. Dar este de 
remarcat, că această rasă atît de inferioară din punct de vedere moral şi refractară la evoluția 
civilă şi intelectuală, care n-a putut să exercite vreodată o industrie şi care în poezie n-a depăşit 
cel mai sărac lirism, în Ungaria a creat o artă muzicală uimitoare".? 

Deci, acest temperament naţional trebuie luat în calcul, în analiza fenomenului infracțional, 
deoarece, în anumite condiții economice, sociale şi politice, timpul de reacţie populară poate fi 
prevăzut în coordonatele sale de ansamblu. 

Şi în Republica Moldova naționalitatea criminalității este specifică. Din cei 17.153 de 
infractori depistaţi pe teritoriul țării în 1998, 16.779 sunt cetăţeni ai Republicii Moldova (97,6%) 
şi doar 374 (3,4%) sunt cetăţeni ai altor state (de regulă din statele C.S.I.: ucraineni - 114; 
caucazieni - 70; ruşi - 48 etc.). 

Din cei 16.779 cetăţeni ai republicii, 13.216 sunt moldoveni de baştină; 1.258 ruşi; 983 
ucraineni; 732 găgăuzi; 247 bulgari şi numai 8 evrei. Deci, dintre cetăţenii Republicii Moldova 
ce au săvirşit infracțiuni, 78,8% sunt de naţionalitate moldoveni. De aici şi concluzia că 


criminalitatea în ţară este de naționalitate moldoveană şi este o problemă naţională cu rădăcinile 


l Pop T., op. cit., p.560. 
? Lombroso C., op. cit., p.45. 
3 Lombroso C., op. cit., p. 46-49, citat de Pop T., op. cit., p.560-561. 

mult mai adînci decît problemele social-economice actuale ce servesc doar ca catalizatori ai 
fenomenului infracțional. ' 

Majoritatea reprezentanților naționali preferă furturile din avutul proprietarului şi doar 
cetățenii străini, de naționalitate ruşi, preferă mai mult crimele legate de armele de foc şi muniții. 
Anume printre aceste persoane trebuie căutați traficanții de armament din republică. 

Practic fiecare din naționalitățile prezentate, în afară de evrei, îşi au reprezentanții lor 
minori în lumea interlopă. Aici constatăm că din toți moldovenii care au săvărşit infracțiuni, 
14,6% sunt minori. Aproximativ la acelaşi nivel sunt reprezentați de către minori găgăuzii şi 
ucrainenii, avînd cîte 14,6% şi 13,9% respectiv. Cea mai mare pondere a infractorilor minori 
revine însă bulgarilor - 20,2%, urmaţi de ruşi cu 16,6%. 

Avem speranța că criminalitatea moldovenească va descrește, însă iluzia poate fi ştirbită de 
scăderea nivelului natalității, ceea ce sporeşte ponderea criminalilor moldoveni maturi. 

Strîns legată de specificul național este discriminarea, considerată ca un factor criminogen 
important şi fiind asociată cu prejudecata. 

Discriminarea este refuzul de a trata un grup social în conformitate cu tendințele şi 
aspirațiile sale. Ea se poate exercita la nivelul claselor sociale, al sexelor, al apartenenţei 
religioase etc. Aceste preferințe diverse nasc prejudecăți şi atitudini negative cu privire la 
ansamblul grupurilor minoritare. La rîndul lor, prejudecățile nasc sentimente de frustare care 
declanşează manifestări agresive, precum şi dorințe de revanşă din partea celor ce se consideră 


discriminati. În consecinţă, are loc un "conflict de cultură".? 
5 ipi 


Religia 

Religia ar fi acea armonie capabilă de a coordona toate elementele existenței; credința în 
omnipotența unui lucru sau fenomen care depăşeşte inteligența; efortul pentru a înţelege 
neînţelesul, pentru a exprima inexprimabilul, o aspirație către infinit. După E. Durkheim’ religia 
este un sistem solidar de credințe şi de practici relative la lucruri sfinte, care unesc în aceeaşi 
comunitate morală, numită Biserică, pe toți cei care aderă la ea. 

Printre primele cercetări în ce priveşte influența religiei asupra criminalității se numără şi 
opiniile lui Lombroso şi Garofalo. Ambii se preocupă de religiozitatea criminalului, pe care nu o 
găsesc sinceră şi curată, bazată pe un fond etic şi moral, ci pe superstiție şi oportunitate. Religia 
are o putere moralizatoare şi binefăcătoare, atunci cînd se bazează pe o înaltă morală fanatică. În 


acest caz ea are o influenţă şi un efect distructiv asupra criminalităţii. Lombroso crede că, cu cît 


l Ciobanu I., op. cit., p.77-78. 
? Nistoreanu Gh., Păun C., op. cit., p.192. 
3 Pop. T., op. cit., p.146-149. 

o religie este mai tînără, mai recentă, cu atît este mai mare puterea ei moralizatoare, fiindcă 
entuziasmul noilor idei preocupă sentimentele, abătîndu-le de la crimă şi fiindcă organismul ei 
este mai liber de formule, care îi împiedică activitatea. Unele secte religioase, care prin înalta lor 
moralitate, prin idealurile, altruismul, filantropia, abnegaţia şi curăţenia traiului lor sunt focare de 
sfințenie şi virtute.! 

Suntem de părere că în ultimii ani influenţa religiei asupra individului este incontestabilă. 
Nu există servicii divine, cu prilejul marilor sărbători religioase, la care să nu asiste şi participe 
conducătorii statului. 

Astfel, există mulți oameni, în special din păturile sociale inferioare, pe care numai frica de 
Dumnezeu, de păcat şi de pedeapsa veşnică îi reține de la infracțiuni. Explicaţia constă în aceea 
că, religia face educaţie morală, ea este cel mai puternic şi unic zăgaz, cel mai tare frîu al 
criminalităţii. Religia îmblînzeşte sălbătăcia, înmoaie sufletele tari, înnobilează omul, sădeşte în 
el cele mai alese sentimente de iubire, de milă, de cumpătare şi de onestitate. ? 

Religia îşi începe educaţia morală, înainte de a începe şcoala educaţia intelectuală. Copilul 
învaţă de la părinţi şi bunei diverse istorioare religioase moralizatoare, care îşi aşează rodul lor 
etic în sufletul lui, la fel cum albina depune pe fagure nectarul cules din flori, care va da mierea 
de mîine. Fiind pusă temelia moralității individului, prin continuarea educaţiei religioase şi prin 
instrucția intelectuală, se va creşte un individ cu o mare forță morală şi intelectuală, capabil să se 
opună cu succes tentațiilor criminale. 

Cu toate acestea influenţa religiei asupra criminalităţii nu este determinantă şi exclusivă. 
Viaţa de toate zilele ne dovedeşte că şi fără religie se poate obţine fondul moral necesar pentru a 
evita comiterea de infracțiuni. Acest lucru se poate realiza prin cultură, astfel pot fi morali şi 
ateii, cei fără credinţă religioasă. 

Totuşi, mulțimea are prea puţină cultură. Această mulțime poate obține hrana morală 
necesară numai din religie. Marea majoritate a oamenilor din ţara noastră au prea puțină cultură 
sau aproape de loc. Aceasta ar fi una din principalele probleme ale contemporanietăţii. De aceea, 
acestora numai religia le-ar mai putea oferi frînele antiinfracționale, altfel ei s-ar deda la o 


criminalitate enormă. 


Toxicomania 


In toxicomanie se include consumul de droguri şi alcoolismul. 


l Pop T., op. cit., p.599-600. 
2 Mateut Gh., op. cit., p.143. 

Consumul de droguri şi alcool fac parte din categoria elementelor generatoare de crimă. 
Numai în Europa veniturile obținute din vînzarea ţigărilor este de 50 miliarde dolari; alcoolului - 
105 miliarde dolari şi drogurilor - 400 miliarde dolari anual. 

În unele state, precum S.U.A., Columbia, Birma, Laos etc., problema consumului de 
droguri a devenit o problemă națională. 

Aşa, în S.U.A. în 1974 - 23% din minorii în vîrsta de la 12 la 17 ani erau consumatori 
activi de marihuană (cannabis); 3,6% - consumatori de cocaină şi 1% consumatori de heroină. 
Printre tinerii în vîrstă de 18-25 ani: 52% erau consumatori de cannabis, 25% - consumatori de 
cocaină şi 4,5% consumatori de heroină. Numărul consumatorilor de droguri în vîrstă de la 26 
ani este într-o permanentă creştere. Consumatorii de cannabis de la 9,9% în 1974 au ajuns la 
33% în 1992; numărul consumatorilor de cocaină în aceeaşi perioadă a crescut de la 9,0% la 
11,4%; de heroină - de la 0,5 la 0,9%.! 

Dintre pieţele ilicite, care produc imense sume de bani, am evidenţiat, în primul rînd, piața 
drogurilor. Criminalitatea organizată legată de stupefiante ține de una din cele mai grave şi 
dramatice probleme cu care se confruntă societatea mondială. Grupul de lucru al Comunității 
Europene consideră că peste 85 miliarde dolari reprezintă profitul net, care urmează a fi "spălat" 
prin tehnici speciale.? 

Cele mai utilizate droguri sunt: 

- anestezicele - ca phencyclidina sau „PCP"; 

- narcoticele - derivatele opiumului produs din mac; 

- morfina - derivat al opiumului, utilizată în mod legal în medicină; 

- cocaina - produs natural obţinut dintr-o plantă numită "coca"; 

- heroina - produs din morfină şi cocaină; 

- barbituricele - droguri sedativ-hipnotice; 

- tranchilizantele - utilizate în medicină pentru tratarea persoanelor suferinde de boli 
psihice; 

- cannabis (marijuana) - produs din cînepa indiană; 

- haşişul - un concentrat puternic de marijuană; 

- halucinogenele - droguri naturale şi sintetice ca mescalina şi "LSD"; 

- amfetaminele - droguri sintetice ca benzedrina, dexedrina, bifetamina şi metedrina. 

Cea mai răspîndită clasificare a acestei mase imense ar fi următoarea: 


a) stupefiante nocive şi derivatele lor, de origine agricolă, inclusiv opiaceele şi cocaina; 


l Drug Use, by Type of Drug and Age Croup: 1974 to 1992 // Statistical Abstract of the United States. (The National 
Data Book). 114 the Edition, Washington, 1994, p.141. 


s Ciobanu Igor, Crima organizată în economia mondială, în Conferința corpului didactico-ştiinţific Bilanțul 
activității ştiinţifice a USM pe anii 1998/99, USM, Chişinău, 2000, p.15-16. 

b) stupefiante nocive şi derivatele lor de fabricaţie farmaceutică, inclusiv amfetaminele şi 
barbituricele; 

c) droguri netoxice de origine agricolă, ca cannabis sativa. 

Analiza statisticii judiciare denotă că narcomania în Republica Moldova capătă amploare. 
În anul 1998 la evidenţa Centrului narcologic republican se aflau 3900 persoane, în realitate 
numărul de narcomani fiind de 55-60 mii de persoane, majoritatea fiind tineri în vîrstă de 14-25 
ani. 

Prezența unui narcoman într-o familie se transformă în tragedie pentru aceasta, iar 
creşterea numărului de consumatori de droguri în ţară devine un pericol pentru societate. 

Foarte impresionante sunt cheltuielile consumatorului pentru procurarea drogurilor. 
Conform unor evaluări, un narcoman cu "stagiu" de un an şi mai mult are nevoie de 4.000 lei pe 
lună sau aproape 50 mii lei anual. Dacă am lua în consideraţie numărul real de consumatori, 
cheltuielile aproximative doar în ţara noastră s-ar ridica la 250-300 milioane dolari. Este uşor de 
imaginat în acest context şi numărul infractorilor aflați în goana obținerii sumelor pentru 
procurarea drogurilor, prin furturi, jafuri, tilharii şi alte crime cupidante şi cupidant-violente. 

Cu toate că Moldova a aderat la Convențiile Internaţionale privind substanțele narcotice şi 
psihotrope din anii 1961 şi 1971, precum şi la Convenţia ONU privind combaterea traficului 
ilicit de substanţe narcotice şi psihotrope din anul 1998, legislaţia naţională n-a fost pe deplin 
racordată la aceste acte internaționale. Este nereglementată, pînă în prezent, răspîndirea 
substanțelor psihotrope, precum şi circulația precursorilor. 

Un document internaţional important îl constituie Convenţia de la Viena împotriva 
traficului de droguri, adoptată la 20 decembrie 1988 şi intrată în vigoare în anul 1990. Ea 
vizează conferirea caracterului penal pentru activitățile de "spălare" a banilor proveniți din 
traficul de droguri. Întrucît pînă la sfîrşitul anului 1992 la Convenţie aderaseră deja 106 state, 
există speranţa unei armonizări a legislaţiilor penale în acest domeniu.? 

Alcoolismul este şi el un factor criminogen important, producînd grave efecte asupra 
sănătății omului, determinînd o anumită slăbire a rezistenţei fizice şi psihice a acestuia. Alcoolul 
întunecă raţiunea şi dezlănţuie pasiunile şi viciile, oferindu-le cîmp prielnic de desfăşurare. Am 
putea descrie două stări fundamentale de alcoolism: 

1) alcoolismul acut şi 


2) alcoolismul cronic. 


l Golubenco Gheorghe, Obreja Eugen, Nacobusinessul: o dimensiune a crimei organizate, în Criminalitatea 
organizată şi economia tenebroasă în RM (Conferinţa ştiințifico-practică republicană, 26 februarie 1999), Ed. ARC, 
Chişinău, 1999, p.149-152. 


A Ciobanu Igor, Tehnici şi metode de prevenire şi combatere a crimei organizate, în Analele ştiinţifice ale USM, 
Chişinău, 1998, p.73-75. 

La rîndul său, alcoolismul acut poate avea o formă uşoară (beţia uşoară este însoțită de o 
diminuare a atenției şi o prelungire a timpului de reacție, cauzînd numeroase infracțiuni din 
imprudenţă, accidente rutiere şi de muncă etc.) şi o formă gravă (beţia gravă provoacă o stare de 
confuzie mentală, conduce la delir şi agresivitate, exagerează nevoile sexuale).! 

Acoolismul cronic are un impact şi mai grav asupra psihicului uman, fiindcă modifică 
mentalitatea individului, dezvoltă agresivitatea şi impulsivitatea, pierderea sensurilor eticii şi 
moralei. Această formă a alcoolismului duce la săvîrşirea numeroaselor infracțiuni de violență. 

Mulți infractori sunt recrutați anume din rîndul alcoolicilor. S-a constatat că marea 
majoritate a infracțiunilor se comit în această stare. 

Spre exemplu, raionul Donduşeni,” ce face parte din zona criminogenă de nord-vest (alături 
de Briceni, Glodeni, Drochia, Edineţ, Ocniţa, Făleşti, Rîşcani şi Ungheni) se caracterizează prin 
frecvenţa cea mai înaltă în regiune a infracțiunilor săvârşite de persoane în stare de ebrietate. În 
ansamblu, zona de nord-vest se caracterizează prin cea mai redusă criminalitate pe motiv de beție 
din ţară. Cel mai redus nivel infracţional din Republica Moldova este condiționat aici, credem, în 
primul rînd, de particularitățile psihologice, obiceiurile, de modul de viaţă al populației date. 
Dimitrie Cantemir” scria pe timpuri, că “locuitorii din Moldova de Sus sunt mai puţin războinici, 
nefiind atraşi la războaie, preferă să-şi dobindească în linişte şi în sudoarea frunţii bucata de 
piine. Ei sunt foarte evlavioşi... Arareori vei întilni aici cazuri de tilhării şi dacă între ei apar 
tulburări interne, acestea-s provocate de boierii din Moldova de Jos. Respectă virginitatea pină 
la căsătorie, fapt deosebit de rar întîlnit la locuitorii din Moldova de Jos". 

Pe de altă parte, zona criminogenă de sud-vest (include raioanele Vulcăneşti, Cahul, 
Cantemir, Leova, Comrat, Hînceşti şi Cimişlia) se evidențiază prin criminalitatea pe motivul 
beţiei, întîietatea pe republică deţinînd-o raionul Hînceşti, unde pe parcursul anilor 1993-1995 în 
stare de ebrietate au fost comise circa jumătate din numărul infracţiunilor descoperite.* 

Alcoolismul este mai răspîndit şi are o influență mai mare asupra criminalităţii, în păturile 
sociale inferioare, decît în păturile sociale mai înalte, mai culte şi mai bogate. Aceasta s-ar 
explica şi prin faptul că, organismul omului sărac este mai slăbit, mai rău alimentat şi mai puţin 
rezistent, fiind mai repede copleşit de efectul alcoolului. Omul sărac îşi potoleşte foamea şi 
suferințele cu alcoolul, fiind mai puțin precaut şi avînd mai puțină judecată în aprecierea 
efectelor alcoolismului. Oamenii din această categorie, fiind privați de alte plăceri, se limitează 


doar la unica plăcere accesibilă - alcoolul. In opoziție cu aceştia, omul mai civilizat, prin cultura 


! Nistoreanu Gh., Păun C., op. cit., p.193-194. 

? Ciobanu Igor, Criminalitatea irganizată la nivel transnaţional..., op. cit., p.90. 
? Cantemir Dimitrie, Descrierea Moldovei, Chişinău, 1973, p.14. 

4 Ciobanu I., op. cit., p.96. 

sa, este înarmat cu o energie fizică, psihică şi intelectuală superioară, cu ajutorul căreia poate 
înțelege şi stopa efectul primejdios al alcoolului. 

Unii autori! consideră că alcoolismul şi criminalitatea sunt două duşmane ale societăţii, 
între care există o bună prietenie. Alcoolismul roade sănătatea omului, alimentează, încurajează 
şi promovează criminalitatea. Alcoolismul are şi efecte ereditare dezastruoase. Generaţiile 
viitoare poartă consecințele viciului alcoolismului părinților lor: mortalitate ridicată, degenerare 
fizică şi psihică, imbecilism şi debilism, rezistență fizică şi psihică redusă etc. 

Toate aceste condiţii sunt foarte prielnice pentru comiterea crimelor, alcoolismul furnizînd 


un contingent mare de criminali. 


4.3.8. Factorii politici şi criminalitatea 

Aceşti factori în generarea criminalității au o deosebit de puternică influență în trei situații 
specifice: 

1) războiul, 

2) revoluția; 

3) criza politică. 

Războiul poate fi convențional (împotriva unui alt stat) şi civil (pe teritoriul unui stat). 
Războiul civil este cel mai periculos în criminogeneză, fiindcă produce efecte puternice 
criminogene. Acest tip de război este periculos prin faptul că în timpul lui se creează centre 
antagoniste de putere, indivizii se polarizează, legislația se ignorează complet, se instaurează 
haosul şi anarhia socială, politică şi economică, se escaladează agresivitatea şi violenţa. În aceste 
situații, infractorii de profesie au un cîmp de acţiune enorm şi ideal. De asemenea, starea de haos 
şi anarhie încurajează la comiterea de infracţiuni şi persoanele care anterior n-au comis crime.? 
Războiul civil este, în consecință, cea mai înaltă expresie a unei crize politice pe teritoriul unui 
stat. 

Revoluţia este o stare de criză politică de mare amploare, ce are drept scop înlăturarea de la 
putere a unui grup conducător, cucerirea puterii politice şi schimbarea orînduirii sociale. Cea mai 
răsunătoare revoluţie (şi cu cele mai distructive consecinţe) a fost revoluţia din octombrie 1917 
în Rusia. 

Deci, revoluția este o formă a luptei pentru cîştigarea puterii politice. Ea nu-şi alege 
mijloacele pentru atingerea scopurilor sale. După efectele produse am deosebi revoluții: 
distructive şi "de catifea" (în urma revoluţiei "de catifea" a fost înlăturat de la putere preşedintele 


Georgiei E., Şevarnadze în 2003). 


! Pop T., op. cit., p.607-608. 
? Nistoreanu Gh., Păun C., op. cit., p.195-196. 

Criza apărută în rezultatul revoluţiei afectează grav sistemul legislativ, care nu mai este 
respectat, precum şi organele de control, care, fie că sunt eliminate, fie că nu-şi îndeplinesc 
atribuţiile. 

După revoluție urmează o perioadă de tranziţie, în care criminalitatea cunoaşte o adevărată 
explozie. 

Criza politică. Deşi războiul şi revoluţia apar în rezultatul crizei politice, am prefera 
evidențierea acesteia din considerentul că ea (criza politică) poate fi generată şi de alți factori. 
Aşa, în Republica Moldova începînd cu anul 1991 criza economică a generat o puternică criză 
politică. Ca rezultat, marea majoritate a populației nu participă la conducerea statului, nu 
votează, sunt indiferenți față de alegeri. Aceasta se datorează şi instabilității regimului politic, 
prezenţei numeroaselor partide şi mişcări politice care afectează grav conştiinţa poporului. 
Campaniile electorale se transformă în adevărate lupte, bătălii, cu insinuări şi înjosiri reciproce. 
În rezultat, o parte considerabilă a populaţiei îşi pierde încrederea, idealurile umane fiind cele 
care au de suferit. 

Se prejudiciază atît valorile sociale, cît şi cele individuale. Spre deosebire de valorile 
sociale, cele individuale se manifestă ca nişte aprecieri, de care omul dă dovadă în raport cu 
obiectele şi fenomenele în funcţie de criteriul satisfacerii unei trebuinţe, aşteptări sau ideal. 

În criminologie există un şir de teorii conflictuale care argumentează că comportamentele 
tipice ale oamenilor relativ lipsiţi de putere sunt mult mai mult posibile de a fi definite oficial ca 
comportamente criminale. 

Aceste teorii susțin că există o tendință generală ca ratele oficiale ale criminalităţii să fie 
corelate cu puterea. Puterea corupe, însă puterea absolută corupe absolut - aprecia criminologul 
american G. Vold - dar oamenii cu putere absolută nu sunt niciodată definiţi drept criminali. 
Aceasta, cel puţin, cît sunt în fruntea sistemului şi cît timp deţin puterea absolută. Aşa a fost şi în 
cazul generalului Noriega, în cazul preşedintelui Filipinelor Marcos, în cazul dictatorului S. 


Husein din Irak etc. 


i Amza Tudor, Criminologie, Ed. Lumina Lex, București, 1998, p.315. 

Capitolul V 
PERSONALITATEA INFRACTORULUI 


Secţiunea I 
NOȚIUNEA ȘI CONCEPTUL DE PERSONALITATE A INFRACTORULUI. 
ASPECTELE CRIMINALULUI 


5.1.1. Noţiunea de personalitate a infractorului 

Personalitatea infractorului este un concept criminologic complex, ce cuprinde noțiunea 
psiho-socială şi noţiunea juridico-penală a infractorului. În literatura de specialitate opiniile 
asupra personalităţii sunt foarte diferite. După cum remarcă criminologul Eysenk,' aproape 
fiecare autor are o definiţie, un punct de vedere propriu cu privire la personalitate. 

Dar, în dreptul penal pe primul plan este situată fapta infracțională, infracțiunea, care are 
un contur şi o explicaţie foarte completă. În schimb, infractorul, personalitatea acestuia, este 
puţin studiată. Chiar atunci cînd se face mențiune despre vinovăţie, care nu poate fi decît o 
atitudine psihică a omului, tot nu se face menţiune despre om, decît indirect. Subiectului 
infracțiunii îi este destinat articolul 21 din Codul penal al Republicii Moldova,” conform căruia 
"sunt pasibile de răspundere penală persoanele fizice responsabile care, în momentul săvîrşirii 
infracțiunii, au împlinit vîrsta de 16 ani". Prin aceasta omul, care a comis infracţiunea, este trecut 
în umbră, el fiind subînţeles şi constituind doar un punct de reper şi un subiect menit a suporta şi 
a executa pedeapsa. O astfel de situație avem în medicină, unde se ţine seama numai de boală şi 
nu de bolnav. 

În sfera dreptului penal, noţiunea de infractor îmbracă denumirea de persoană, care în 
vizorul noii legislații poate fi fizică şi juridică. 

Dreptul penal, avînd ca obiect apărarea valorilor sociale împotriva infracțiunilor, operează 
cu noțiunea de subiect al infracțiunii, sau subiect al raportului juridic penal. Acest subiect în 
momentul efectuării urmăririi şi cercetării penale se numeşte învinuit (pînă la înaintarea 
învinuirii - bănuit). În momentul în care acţiunea se pune în mişcare în justiţie şi subiectul devine 
parte în procesul penal - se numeşte inculpat. În sfărşit, persoana fizică împotriva căreia a fost 
pronunţată o hotărîre judecătorească de condamnare se numeşte condamnat. 

Toate denumirile arătate, deşi se referă la una şi aceeaşi persoană, nu au acelaşi conținut, 
avînd în vedere ipostaze şi faze diferite, succesive pe care persoana care a comis infracțiunea le 
parcurge. Fiecare din aceste noțiuni au în vedere persoana celui care a comis infracțiunea, care a 
fost deferit justiției ca purtător a anumitor trăsături, drepturi şi obligații. 


! Busenk H.J . Crime and personality, London, Routledge and Kegan Paul, 1964, p. 2. 
i Codul penal al Republicii Moldova, Monitorul Oficial al Republicii Moldova, 2002, nr. 128-129, art. 1012. 

Dar, aceste noțiuni nu sunt totdeauna identice cu noțiunea de infractor, întrucît nu 
întotdeauna învinuitul este infractor sau infractorul este învinuit. 

Infractorul este definit ca persoana care a săvîrşit cu vinovăţie vreuna din faptele pe care 
legea le pedepseşte ca infracțiune consumată sau ca tentativă, ori care a participat la săvîrşirea 
unei asemenea fapte ca autor, instigator sau complice.? 

După cum am precizat mai sus, termenul de infractor îl întîlnim mai cu seamă în Codul 
penal al Republicii Moldova, fără a fi însă definit. Precizăm, totuşi, că terminologia utilizată nu 
este unitară. Întîlnim astfel termenul de subiect al infracțiunii, persoana care a săvirşit 
infracțiunea, condamnatul. 

În opinia noastră, termenele de subiect al infracţiuni şi făptuitor sau persoana care a comis 
infracțiunea, se suprapun. 

Nu ne vom opri aici la pluralitatea de infractori, care reprezintă situaţia în care un număr 
de două sau mai multe persoane au săvârşit, prin eforturi conjugate, aceeaşi infracţiune.” 

În sfîrşit, o primă noţiune a personalităţii ar fi aceea că: 

Personalitatea este un sistem biopsihosociocultural, constituit fundamental în condiţiile 
existenţei şi activităţii sale, unde subiectul uman este privit în trei ipostaze ale sale: 

a) Homo Faber, subiect pragmatic al acţiunii; 

b) Homo Sapiens, subiect epistemic al cunoaşterii; 

c) Homo Valens, subiect axiologic, purtător şi creator al valorilor. 

Aici, noţiunea de "personalitate" înglobează esența omului ca subiect (creator) şi obiect 
(operă) a procesului social-istoric, manifestîndu-se sub forma unui sistem de atribute 
biopsihosociale: de structuri psihice inedite care se exteriorizează în activitatea de cunoaştere 
senzorială şi logică a lumii; stări şi însuşiri, cu o structură mai organizată şi caracterizate printr-o 
stabilitate relativă; comportamente, subordonate manifestărilor caracterial-temperamentale etc. 
Toate acestea sunt raportate la ambianța naturală şi umană şi la criteriile normativ-valorice ale ei. 

Noţiunea de personalitate implică şi caracteristicile persoanei, ale omului ca entitate 
concretă într-un cadru social definit, referindu-se doar la subiecții umani. 

Nu vom utiliza noţiunea de "individ" care are o utilizare mai vastă, înglobînd calitățile 
speciei şi fiind folosită în desemnarea unui exponent al lumii vii: atît umane, cît şi animale.‘ 

Discuţia ştiinţifică referitor la noțiunea de "personalitate" şi conţinutul ei, care a 


început în cele mai vechi timpuri, nu este nici pe departe epuizată. G. Allport a colectat 


i Kpumunonorua (nox pex. JlonroBoă A.H.), Usa. HOPMA-HHOPA.M, Mockea, 1999, p.274-306. 
i Dicţionar juridic penal, Ed. Ştiinţifică şi enciclopedică, Bucureşti, 1976, p.134. 


i Grama Mariana, Participanţii la infracţiune şi particularitățile răspunderii lor, centrul Editorial al USM, Chişinău, 
2004, p.10. 


4 Rusnac S., op. cit., p.76-77. 

aproximativ 50 de definiţii ale personalităţii, în care sunt implicate circa 19 mii de denumiri 
şi trăsături psihice.! 

O a doua noțiune a personalității susține că "personalitatea este posibilitatea omului de a-şi 
organiza şi controla conştient comportamentele, de a-şi dirija atitudinile şi conduitele, de a-şi 
formula scopurile, de a-şi planifica activitățile". În această accepţiune modelul personalităţii 
include: 

- apartenența la specia umană; 

- psihicul uman este singurul exponent al lumii vii dotat cu rațiune şi voinţă; 

- adaptarea şi interdependenţa socială, ce se manifestă în tendinţa de identificare cu un 
anumit grup social; 

- creativitatea şi achiziția, adică învăţarea, dezvoltarea şi influențarea schimbărilor pe 
parcursul vieții. 

A treia noțiune a personalității arată că "personalitatea reprezintă îmbinarea unitară 
nonrepetativă a însuşirilor psihologice care caracterizează mai pregnant şi cu un mai mare grad 
de stabilitate omul concret şi modalităţile sale de conduită".? 

Pornind de la noţiunea generală a personalităţii, criminologii contemporani definesc 
personalitatea infractorului aproape în mod similar. Aşa, R.M. Stănoiu conchide că prin 
"personalitatea infractorului se înţelege sinteza trsăsăturilor bio-psiho-sociale cu un înalt grad de 
stabilitate şi care sunt definitorii pentru acel individ care cu vinovăţie a comis o faptă ce prezintă 
pericol social şi este prevăzută de legea penală". 

Gh.Mateuţ“ înţelege prin personalitatea infractorului "ansamblul trăsăturilor individuale 
bio-psiho-sociale ale omului, care, la un moment dat, este marcat de "stigmatul" juridic al 
comiterii unei fapte prevăzută de legea penală”. 

După T.Amza,” "criminalul este acea persoană care a comis o infracţiune cu vinovăţie sau 
la care a participat ca autor, complice sau instigator". 

În concepţia lui S. Rădulescu şi D. Banciu“, “subiectul delictului” este fie persoana care 
comite acțiunea ilicită (subiect activ), fie persoana care suferă consecinţele negative ale acestei 
acțiuni (subiect pasiv). Subiect activ al infracțiunii poate fi atît o persoană fizică (un individ), cît 


şi o persoană juridică (o organizaţie, societate comercială, bancară etc.)". 


| Dicţionar enciclopedic de psihologie, coord. Ursula Şciopu, Ed. Babel, Bucureşti, 1997, p.517. 
E Roşca Al., Psihologie generală, Ed. didactică şi pedagogică, Bucureşti, 1975, p.466. 

3 Stănîu R.M., op. cit., p.119; Gheorghiu-Brădet I., op. cit., p.121. 

i Mateuţ Gh., op. cit., p.131. 

5 Amza T., op. cit., p.34. 

ê Rădulescu S., Banciu D., op. cit., p.69. 

I.Oancea! arată că „criminal în sens crimonologic este persoana care a săvirşit o crimă, O 
faptă penală prevăzută de legea penală, pentru care persoanei respective i se aplică o pedeapsă”. 

Un alt criminolog român, A. Ungureanu”, conchide că "personalitatea infractorului este o 
sinteză a tuturor trăsăturilor bio-psiho-sociale, cu un înalt grad de stabilitate, care atribuie o 
identitate de sine inconfundabilă individului infractor, concretizată într-o atitudine antisocială”. 
O definiţie similară întîlnim şi la N. Giurgiu.” 

Contribuţii importante la studierea personalității infractorului şi-au adus şi criminologii din 
Republica Moldova: C. Florea, V. Bujor, Gh. Gladchi, O. Bejan, M. Laşcu, O. Pop ş.a. Aşa, Gh. 
Gladchi* sesizează în eminenta lucrare de criminologie că “personalitatea înfractorului poartă în 
sine cauzele săvirşirii infracțiunii, fiind veriga principală a întregului mecanism al 
comportamentului criminal, iar acele particularități ale ei care generează un astfel de 
comportament trebuie să formeze obiectul nemijlocit al profilaxiei". 

În raport de cele expuse anterior, putem conchide că prin noțiunea de personalitate a 
infractorului înțelegem ansamblul trăsăturilor individuale bio-psiho-socio-culturale, precum şi 
totalitatea calităților sociale ale omului, care în corelaţie cu alte condiții impersonale determină 


comiterea unei fapte, prevăzută de legea penală. 


5.1.2. Concepte ale personalităţii infractorului. Aspectele criminalului 
Personalitatea infractorului nu reprezintă un nou tip al personalității umane, ci este o 
personalitate obişnuită care se caracterizează prin unele trsăsături comportamentale specifice. 
Specificul constă în prezenţa pericolului social la infractor. În asemenea mod, dacă am exclude 
pericolul social din comportamentul infractorului am avea un om normal: 
PI (personalitatea infractorului) 


PS (pericolul social) 


ON (omul normal) 

Personalitatea infractorului apare acolo şi atunci, unde şi cînd a fost săvîrşită infracţiunea. 
De regulă, însă, personalitatea infractorului apare cu mult înainte de săvîrşirea infracțiunii. 
Trăsătura principală care caracterizează personalitatea infractorului este aceea că a săvirşit 


o crimă; nu este criminal cel care are numai intenția de a săvîrşi o crimă. Săvîrşindu-se o crimă, 


l Oancea IL., op. cit., p.76. 

2 Ungureanu A., op. cit., p.166. 
i Giurgiu N., op. cit., p.180. 

4 Gladchi Gh., op. cit., p.231. 

persoana comite o faptă gravă interzisă şi oprită de lege, pentru care este judecat şi condamnat, 
ceea ce întăreşte, din punct de vedere social şi juridic, statutul său de infractor. 

Există multe persoane care deşi nu sunt criminali, se abat de la conduita normală, încalcă 
normele de conviețuire socială, cum sunt alcoolicii, persoane cu conduită rea în cadrul 
microgrupului său social etc. Aceştia prezintă pericol social, conduita deviantă fiind 
predelincventă. Din punct de vedere criminologic, aceste persoane, pentru că nu au comis încă 
crime, nu sunt cercetate. Aceasta reiese din obiectul de studiu al criminologiei, mai cu seamă că 
prima misiune a ei este de a cerceta şi de a scoate în evidență cauzele săvirşirii crimei şi 
mijloacele ei de combatere şi profilaxie. 

Personalitatea infractorului este un concept criminologic complex care include două 
noțiuni: 

1) noțiunea psiho-socială de personalitate; 

2) noțiunea juridico-penală de infractor. 

lată de ce în cadrul tuturor curentelor, teoriilor şi şcolilor criminologice, personalitatea 
infractorului a fost şi este definită în mod diferit. La sistematizarea modului de definire a 
conceptului indicat, trebuie să reieşim din principalele orientări criminologice, şi anume: 

- orientarea biologică; 

- orientarea psihologică şi 

- orientarea sociologică. 

În cadrul orientării biologice (sau bioantropologice), personalitatea infractorului este 
sinonimă cu individualitatea fizică şi patologică, adică cu o sumă de stigmate care configurează 
portretul-tip distinct al comportamentului uman. 

Printre reprezentanţii acestei orientări reamintim pe C. Lombroso, E. Kretschmer (teoria 
constituției predispozant delincvenţiale), B. di Tulio (teoria constituţiei delincvente), P. lakobs 
(teoria cromozomului crimei), O. Kinberg (Krimberg) (teoria inadaptării sociale). 

În cadrul orientării psihologice, accentul în formarea personalităţii se pune pe factorii 
individuali, subiectivi. În această ordine de idei aici se înscriu teoriile de orientare psihologică 
atît clasice, cît şi contemporane, şi anume: S. Freud, care a elaborat una din cele mai ingenioase 
teorii de înțelegere a personalității umane (freudismul, bazat pe importanța gîndirii 
inconştientului (id), a conştientului (ego) şi supraconştientului (superego); A. Adler (teoria 
inferiorităţii, bazată pe complexul de inferioritate), D. Abrahamsen (teoria privind rolul familiei 
în formarea personalităţii), E. de Greef (teoria asentimentului, bazată pe criză şi starea psihică 
periculoasă); J. Pinatel (teoria personalității criminale), M.B. Clinard (teoria frustrării), W. 


Reckless (teoria rezistenţei la frustrare); L. Festinger (teoria disonanţei cognitive şi volitive).! 


l A se vedea, Programa analitică a cursului "Criminologie", Chişinău, 2003. 

Spre exemplu, L. Festinger consideră că personalitatea infractorului se caracterizează prin 
tulburări de socializare şi identificare; pornind de la mecanismele psihologice de frustrare şi de 
la influenţa lor asupra mecanismului trecerii la actul infracțional, această teorie atribuie un rol 
important fenomenelor dizarmonice, tensionale care se produc pe parcursul procesului de 
socializare a individului. 

În cele din urmă, în orientarea sociologică, conceptul de personalitate a infractorului este 
bazat pe ideea că persoana este rezultatul influențelor determinate de factorii socio-culturali. 

Printre teoriile contemporane de orientare sociologică se înscriu şi: H. Mckay, C.R. Shaw, 
F. Thrasher (teoria ecologică); E. Sutherland (teoria "asociaţiilor diferenţiate”); Th. Sellin (teoria 
"conflictului de cultură”); R. Merton (teoria anomiei sociale); R. Cloward, L. Ohlin (teoria 
"oportunității diferențiate"); T. Hirschi (teoria apartenenţei sociale); F. von Liszt, A. Prins (teoria 
"apărării sociale"); K. Marx, F. Engels, W. Bonger (teoria marxistă). Aceste teorii acordă o mare 
importanță influenţei factorilor sociali în apariţia, formarea şi modelarea personalității umane. 
Spre exemplu, teoria marxistă defineşte personalitatea ca o expresie a ansamblului relațiilor 
sociale, individul uman aflîndu-se într-o dependență determinantă față de condiţiile vieții 
materiale. Astfel se recunoaşte influenţa decisivă a factorului economic. 

În ultimele decenii, cercetările criminologice referitoare la personalitatea infractorului au 
cunoscut salturi enorme. Problemele de bază la acest capitol s-au concentrat în jurul chestiunii de 
a şti care este natura reală a personalităţii criminalului. Primele răspunsuri au apărut în teoria 
clasică a dreptului penal, potrivit căreia criminalul dispune de liberul arbitru, libera alegere, 
avînd responsabilitate, capacitate de alegere şi posibilitatea de a acţiona liber. Dacă infractorul a 
comis o infracţiune înseamnă că aceasta a fost alegerea lui, el a hotărît aşa şi deci, el este cauza 
faptei, fiind supus, mai tîrziu, răspunderii penale. 

Teoria liberului arbitru cu timpul a intrat în umbră. Acest fapt se datorează dezvoltării 
ştiinţelor biologice, psihologice, psihiatrice, sociologice etc. Se adoptă teoria determinismului, 
potrivit căreia orice fenomen are o cauză. Deja şcoala pozitivistă italiană argumentează că 
criminalul nu este absolut liber, ci este un om determinat de diverse cauze în acțiunile şi faptele 
sale. Acesta a fost un prim punct de plecare, teoriile multiplicîndu-se şi dezvăluindu-se cîte un 
aspect sau altul al personalităţii infractorului, emiţînd ipoteze care, împreună, au deschis noi 
orizonturi în cunoaşterea şi cercetarea problemei date. 

În cele ce urmează, vom încerca să ne expunem pe marginea unor aspecte ale criminalului, 
care nu trebuie confundate cu cercetările juridice privind criminalul, deşi între acestea există o 
strînsă interdependenţă. În criminologia contemporană aspectele principale care trebuie să fie 


cercetate sunt: 


5 Ungureanu A., op. cit., p.177-180. 

a) evoluția ideilor, tezelor şi teoriilor despre criminal; 

b) caracteristicile generale ale criminalului, cum sunt particularitățile bio-psiho-sociale. 
Anume aceste aspecte permit cercetările comparative între criminali şi noncriminali; 

c) tipurile de criminali; 

d) aspectele diferenţiale ale criminalului după vîrstă, sex etc. 

În această secțiune ne vom opri la primul aspect, ce ţine de evoluţia ideilor, tezelor şi 
teoriilor, adică evoluția concepțiilor despre criminal (celelalte aspecte vor fi relatate în secţiunile 


următoare). 


Concepţia criminalului antropologic 

Fondatorul antropologiei criminale, Cesare Lombroso, a făcut ample cercetări de 
antropologie, antropometrie şi psihiatrie, concentrîndu-şi atenția asupra anatomiei şi trăsăturilor 
morfologice ale criminalilor. Concluziile sale au fost expuse în celelbra lucrare "L'Uomo 
delinquente" (Omul delincvent) din 1876, unde se susține că criminalul se caracterizează prin 
anumite anomalii organice şi psihice. Astfel, la Lombroso, criminalul este un tip deosebit de 
tipul omului normal, fiind o varietate biologică inferioară. Una din tezele sale principale a fost 
aceea că "criminalul se naşte criminal; criminalul este înnăscut", fiind marcat de anumite 
stigmate anatomice, fiziologice şi psihologice. 

Teoria lui Lombroso a stîrnit cel mai mare ecou în lumea juriştilor şi a medicilor, fiind 
lansată celebra lozincă "Jos justiţia, trăiască medicina". Necătînd la multiplele greşeli, opera lui 
Lombroso este prima încercare meritorie de proporţii, care caută cauzele obiective ale crimei şi 
criminalului, trecînd de la studiul juridico-penal, la studiul ştiinţific, pozitivist şi criminologic. 

Cu toate că teoria lui Lombroso a fost aspru criticată, ştiinţa antropologiei criminale s-a 
dezvoltat în continuare, avîndu-i ca urmaşi pe N. Goring? şi E.Hooton.* Ultimul, pe baza 
cercetării a 13.873 de infractori şi 3.200 de noninfractori, dovedeşte că tezele lui Lombroso sunt 
exagerate şi nu toate cercetările acestuia au avut la bază metode ştiinţifice, concepte suficient de 
clare cu privire la cauze, corelaţii, structuri morfologice şi psihice etc. 

Ultimele concepţii privind criminalul antropologic susțin că: 

- nu există un criminal înnăscut, ci există oameni cu anumite predispoziţii înnăscute spre 
lăcomie, spre violenţă şi agresivitate, spre infracțiuni sexuale. Aceste predispoziții în anumite 


situații favorizante pot conduce la crime; 


l A se vedea, Ciobanu Igor, Criminologie (volumul 1), capitolul II, secțiunea III, p.2.3.2. 
i Goring N., The English Convict, London, 1913. 
i Hooton E., The American Criminal, Harvard University Press, Cambridge, 1939. 

- stigmatele anatomice, fiziologice şi psihologice, arătate de Lombroso, nu sunt proprii 
numai criminalilor, ci şi multor necriminali; 

- transmiterea prin ereditate a unor stigmate poate avea loc de la rudele apropiate (părinţi, 
bunei), dar nu de la sălbatici şi primitivi (teoria atavismului); 

- stigmatele menţionate de Lombroso pot contribui la comiterea crimelor doar în mod 
indirect, prin dezvoltarea unor complexe de inferioritate în psihicul posesorului, care nu se poate 


adapta în viața socială datorită acestor defecte. 


Concepţia personalităţii criminale 

Cercetările actuale au arătat că multe din trăsăturile criminalului se regăsesc şi la 
noncriminali. Necătînd la aceasta, există opinia că criminalul prezintă unele trăsături distincte, 
specifice. Argumentul vine din practica penitenciară, unde personalul şi administrația 
penitenciarului au multe contacte cu deţinuţii, reuşind să-i cunoască bine. La ieşire din 
penitenciar după ispăşirea pedepsei, lucrătorii penitenciarului fac pronosticuri neoficiale, 
indicînd persoanele care vor comite iarăşi crime şi se vor reîntoarce. În majoritatea cazurilor 
aceste pronosticuri se adeveresc. 

Un alt argument al acestei concepții are la bază cercetările ştiinţifice din cadrul 
criminologiei clinice şi examenelor individuale. Pe baza acestor examene individuale, efectuate 
de medici, psihologi, sociologi, s-a consemnat că criminalii au o gamă de trăsături negative: 
cruzime, agresivitate, egoism, lipsa de iubire, lipsa de moralitate etc. Desigur că există criminali 
egoişti, spre exemplu, şi noncriminali egoişti, dar egoismul criminalului este foarte accentuat față 
de egoismul noncriminalului. 

În baza acestor argumente s-a născut teoria personalităţii criminale, avîndu-l ca cel mai de 
vază reprezentant pe J. Pinatel.! 

Conform acestei concepţii criminalul are un şir de trăsături de bază: 

- egocentrismul, prin care criminalul se dovedeşte a fi egoist şi foarte individualist; 

- labilitatea, după care criminalul are o construcție psihică şi morală firavă, schimbătoare; 

- lipsa de afectivitate, prin care criminalul se manifestă lipsit de milă, de căință, de 
simpatie; 

- agresivitatea, unde criminalul are tendinţe spre violență, cruzime, duritate. 

În concluzie, J. Pinatel susţine că personalitatea criminală există cu două condiţii: 

1) ea trebuie să întrunească toate trăsăturile de mai sus; 

2) persoana dată trebuie să prezinte o stare de pericol social. Pinatel menţionează că în 


15% pentru infractori starea periculoasă, de pericol social, este epizodică; pentru 20% ea este 


l Oancea IL., op. cit., p.87-88. 

cronică, iar pentru 55% ea este marginală. Anume din această categorie se recrutează cei mai 
mulţi recidivişti.! Considerăm această teorie contemporană bine argumentată ştiinţific, ea avînd o 


contribuție importantă la dezvoltarea ştiinţei criminologiei. 


Concepţia biotipologică 

Conform acestei concepții comportamentul omului depinde de tipul constituției anatomice, 
care este o unitate morgologică şi funcţională. În anumite condiţii tipul constituţiei anatomice 
contribuie într-o mare măsură la inadaptarea socială. Printre teoriile biotipologice se numără 
teoriile lui Kretschmer, Pende, Viola ş.a. 

După Kretschmer, principalele tipuri biotipologice sunt: 

1) tipul picnic; 

2) tipul atletic; 

3) tipul astenic; 

4) tipul displastic. 

Între fiecare tip biotipologic şi trăsăturile psihice, temperamentale, există o strînsă 
corelaţie; fiecare tip are felul său de manifestare, comportare şi adaptare socială.” Aşa, tipul 
picnic este deschis, sociabil, exteriorizat; tipul atletic este fizic bine dezvoltat, sănătos, adaptabil 
etc.; tipul astenic este puţin sociabil, timid; tipul displastic este asocial, restras şi dificil în 
relațiile cu alți oameni. 

O corelaţie importană întîlnim între constituţia bio-tipologică şi tipul de criminalitate.* 

În concepţiile biologice se înscrie şi conceţia inadaptării sociale cu privire la criminal a lui 


O. Kinberg.* 


Concepţia personalității psihopatice 

Această concepțe este extrem de discutată, pentru că mulți cercetători susțin că 
investigaţiile trebuie să se concentreze asupra criminalului normal, sănătos psihic şi nu asupra 
criminalilor psihopaţi, nevrotici, bolnavi mintali. Argumentul principal este acela că criminalii 
psihopaţi sunt iresponsabili şi, deci, nu răspund penal. Am considera că în cercetarea 
criminologică, dimpotrivă, e necesar a include studiul acestei categorii de persoane. Această 
categorie sau grupă o alcătuiesc psihopații. În concepţia lui Mannheim această categorie poate fi 
divizată în două subgrupe: 

- psihopații; 
! Ibidem. 
2 Ştefănescu-Goangă F., Roşca Al., Cupcea S., op. cit., p. 38. 


3 A se vedea, Ciobanu I., Criminologie (volumul 1), capitolul III, secțiunea I, p. 3.1.1. 
4 Ibidem, p.3.1.2. 

- psihonevroticii. 

Participarea acestora la criminalitate este destul de mare. Aşa, crime săvirşesc: 2% 
psihotici, 4% psihotici “de margine”, 1% alcoolici, 25% psihopaţi cu tuplburări sexuale, 5% 
debili mintali, 13% psihopaţi cu tulburări psihopatice.! 

La rîndul lor, criminalii psihopatici pot fi clasificați în: 

a) criminalul paranoid, cu o tendinţă psihică puternică de afirmare proprie. Ajunsă în stare 
de dezvoltare exagerată, conduce la tensiuni, conflicte, orgoliu nelimitat, megalomanie, atitudini 
egoiste etc.; 

b) criminalul pervers, ce se caracterizează prin indisciplină, lipsa de afecțiune pentru 
oameni, lipsa de milă, prezența urii şi a cruzimii; 

c) criminalul hiperemotiv, care în stare de dezvoltare exagerată ajunge la o sensibilitate 
exesivă, conflictînd cu alți oameni. 

Criminalii psihonevrotici sunt şi ei de mai multe feluri: 

a) criminalul neurastenic, caracterizat prin aceea că suferă cronic de oboseală, insomnie, 
surmenaj, dureri de cap etc. Aceste stări nu-i permit să facă faţă exigențelor vieţii, împingîndu-l 
la comiterea infracțiunilor; 

b) criminalul psihastenic, ce suferă de obsesii, tensiune nervoasă, îndoieli etc.; 

c) criminalul isteroid, caracterizat prin stări de criză nervoasă, care pot ajunge pînă la leşin, 


convulsii, explozii emoţionale etc.? 


Concepţia caracterologică 

Această concepție este nouă, avîndu-i ca reprezentanți pe Heymans, Wiersma, R. Le Senne 
şi R.Resten. În lucrările lor bazate pe caracterologia criminală ei scot în evidență rolul 
caracterului psihic în acțiunile criminale. Anume în structura psihică a omului, este cuprins 
caracterul, "soarta" omului sau "destinul". 

Caracterul, în sensul caracterologiei criminale, este un concept complex, alcătuit din mai 
multe părți constitutive, şi anume: emotivitate, activitatea psihicului, reconstituirea sau puterea 
de refacere a energiei psihice cheltuite în timpul activităţii. Omul trăieşte emoţii pozitive şi 
negative. Emoțiile fac parte din caracter, care se exprimă prin activitatea desfăşurată de individ. 
Aceste părți se unesc şi alcătuiesc caracterul, care stă la baza oricărui comportament. După 
Resten* deosebim următoarele tipuri de caractere: 

- nervos; 

! Mannheim H., op. cit., p.258. 
2 Oancea I., op. cit., p.82-84. 


i Resten R., La caracterologie du criminel, P.U.F., Paris, 1959. 
4 Resten R., op. cit., p.69. 

- sentimental; 

- coleric; 

- pasional; 

- sanguin; 

- flegmatic; 

- amorf; 

- apatic. 

Marea majoritate a infracțiunilor, reieşind din datele statistice, se comit de: tipul nervos 
(31%), tipul coleric (16%), tipul sanguin (12%), tipul amorf (16%), tipul apatic (22%). Celelalte 
tipuri, fiind mai emotivi, mai retraşi, cu puţine relații sociale, comit mult mai puţine infracțiuni 
sau chiar deloc. 

Concepţia caracterologică este o modalitate de investigare a unor noi aspecte profunde cu 
privire la personalitatea infractorului. Prin aceasta ea face să progreseze cunoaşterea 


criminalului. 


l Oancea I., op. cit., p.84-86. 

Secțiunea II 
FACTORII CARE CONTRIBUIE LA FORMAREA PERSONALITĂȚII 
INFRACTORULUI 

Paradoxul constă în faptul că factorii care stau la baza dezvoltării personalității nu pot fi 
uşor identificaţi. Personalitatea, precum şi individul este un produs integral al proceselor ce stau 
la baza raporturilor sociale ale subiectului. Dar există o trăsătură distinctă a personalităţii. Ea este 
determinată de natura relațiilor ce au format-o: a relațiilor sociale în care se implică doar omul în 
scopul unei realizări obiective.! 

Datorită interacțiunilor permanente ce au loc între factorii endogeni şi exogeni, 
personalitatea nu este o structură statică, ci una dinamică. Ea se formează pînă în jurul vîrstei de 
22-25 de ani şi continuă să evolueze în timp. 

De aici şi controversele teoretice care acordă prioritate fie factorilor endogeni (individuali), 
fie factorilor exogeni (mediul social). Este logic şi preferenţiabil să se acorde atenţie şi valoare 
egală celor două categorii, fiecare avînd importanţa sa în formarea orientării antisociale a 
personalităţii infractorului.?. 

În această secţiune a lucrării nu ne vom opri la unele dintre componentele mediului 
psihosocial care exercită influență asupra formării personalității şi anume — familia, şcoala, locul 
de muncă (profesia), starea civilă, organizarea timpului liber, influența negativă a mijloacelor 
de informare în masă, specificul naţional, religia şi toxicomania - subiecte analizate minuţios în 
capitolul anterior (vezi, secţiunea III, p. 4.3.7.), ci vom face o trecere în revistă a altor modalități, 
cum sunt: 

- înstrăinarea (alienarea); 


- frustrarea; 


inadaptarea; 
- învăţarea; 


- micromediul; 


macromediul. 


5.2.1. Rolul înstrăinării (alienării) în procesul formării personalității infractorului 
Cea mai tipică formă de manifestare negativă în planul comportamentului este considerat 
fenomenul de înstrăinare (alienare). 
Înstrăinarea (alienarea) are loc atunci cînd individul se îndepărtează de modelul normativ 
recunoscut şi acceptat ca normal, datorită dificultăților de integrare în sfera relațiilor sociale. 


l Rusnac S., op. cit., p.166. 
? Nistoreanu Gh., Păun C., op. cit., p.203-206. 

Această formă de manifestare este o consecinţă a influențelor sociale negative care intervin 
pe parcursul procesului de socializare, prin convertirea persoanei spre criminalitate şi se 
manifestă ca un factor general de perturbare a factorului uman. Înstrăinarea este principala 
condiție şi componentă a conduitei antisociale. Ea este, în acelaşi timp, etapa de tranziţie de la 
comportamentul social normal la comportamentul antisocial. 

Conduita antisocială, ca formă de exprimare a formei de înstrăinare (alienare) a 
individului, se caracterizează prin aceea că îl întoarce pe individ împotriva societăţii şi a valorilor 
ocrotite prin sisteme normative, pe calea convingerii, deprinderii şi opțiunii contrare societății. ' 

Procesele enorme ale dezvoltării sociale, schimbările spectaculoase care se datorează 
revoluţiei tehnico-ştiinţifice aduc modificări importante în mediul natural şi social al individului. 
Aceste procese pot determina, pe lîngă consecinţele pozitive, şi anumite forme de inadaptare la 
un nou mod de viaţă, dificultăţi în asimilarea unor valori şi norme, a unor modele culturale, 
deosebite de cele cu care individul deja s-a acomodat. 

Dificultăţile de adaptare şi integrare a oamenilor se regăsesc în mutaţiile socio-culturale, 
mai cu seamă în migrația de la sat la oraş. Datorită acestui proces are loc creşterea marilor 
aglomeraţii urbane care generează fenomenul de înstrăinare şi în care acțiunea factorilor 
tradiționali este puţin eficientă. Formarea unor mari comunități sociale eterogene duce la slăbirea 
posibilităților de integrare şi control social. 

Starea de înstrăinare se poate exprima pe trepte şi etape: de la simple abateri şi contestări 
nepermise de normele generale de convieţuire socială, pîna la diverse infracțiuni cu diferite 
grade de periculozitate socială. Această stare de antisociabilitate se caracterizează prin aceea că îl 
fac pe individ să se întoarcă prin convingeri, deprinderi şi opțiuni împotriva societăţii însăşi şi a 
valorilor ocrotite de sistemele sale normative.” 

Diferențierea claselor sociale determină existenţa unor raporturi contradictorii între 
acestea. În această sferă de raporturi, înstrăinarea apare mai ales datorită contradicţiei dintre 
egalitatea oamenilor, care este doar declarativă. În realitate există o inegalitate enormă în privința 
repartiției produsului social. Această inegalitate determină apariția unor forme de inechitate 
socială, fac ca unele grupe sociale să ocupe o poziţie dezavantajoasă din punct de vedere 
material şi social, manifestînd, în consecinţă, atitudini negative. Datorită acestor stări de lucruri, 
agravate de criza economică din țara noastră, au apărut posibilități de înavuţire şi îmbogăţire fără 
muncă, generînd un enorm parazitism social. În planul structurilor de personalitate au apărut 
atitudini individualiste, disprețul faţă de muncă, ignorarea sau chiar încălcarea drepturilor 


celorlalți membri ai societății. 


: Ungureanu A., op.cit., p.181-182. 
2 Giurgiu N., op. cit., p.167-169. 

Distribuirea inegală de cunoştinţe, la rîndul său, duce la separarea muncii fizice de munca 
intelectuală, făcînd ca anumite grupuri sociale să ocupe o situație dezavantajoasă din punct de 
vedere social. 

Înstrăinarea sau alienarea nu duc însă întotdeauna la comiterea faptelor infracţionale, 
deoarece, în unele cazuri, poate să se manifeste chiar în mod creator în diferite domenii: 


literatură, artă, pictură etc. 


5.2.2. Formarea personalităţii infracţionale prin frustrare 

Frustrarea este o reacţie generală de nemulţumire a unor categorii de persoane. Starea de 
frustrare apare şi se intensifică în condițiile schimbărilor sociale, avînd un efect destabilizator şi 
traumatizant şi pot conduce la modificarea personalităţii indivizilor. 

Cele mai frecvente cauze ale frustrării sunt: eşecul, dezamăgirea, izolarea etc., toate ca 
urmare a fenomenelor de respingere, de marginalizare socială, profesională şi individuală. Toate 
acestea reprezintă o reacție generală de nemulțumire. 

Deşi frustrarea nu este identică cu înstrăinarea (alienarea), ea este strîns legată de aceasta şi 
poate exprima una din cauzele şi componentele psihice ale înstrăinării. Dacă, însă, înstrăinarea 
(alienarea) se poate constitui şi în lipsa unor procese de frustrare, atunci frustrarea nu se poate 
exprima decît printr-un fenomen de înstrăinare, ca un proces în lanţ de transformări succesive, 
debutînd cu un eşec şi finalizînd printr-o ripostă de tip conflictual.! 

Spre deosebire de înstrăinare, frustrarea are ca sursă importantă de provenienţă, 
distribuirea inegală a şanselor de realizare individuală în cadrul ofertei sociale. Toţi analiştii sunt 
de acord în această privință, că nu se poate pune semnul egalității între poziția socială şi structura 
operațională existînd şi alți factori în afară de ocupație, care determină locuri diferite pentru 
indivizi în cadrul grupului social din care fac parte: vîrsta, sexul, condițiile de viață şi trai, gradul 
de educaţie şi de instruire şcolară, profesională etc.? Din aceste considerente, şansa indivizilor ce 
aparțin unor poziții diferite în structura socială de a obţine prin mijloace egale ofertele sociale nu 
este identică. Studiile efectuate în majoritatea țărilor relevă că infractorii recidivişti fac parte într- 
o proporţie majoritară păturilor sociale defavorizate. 

Dacă înstrăinarea (alienarea) reprezintă un proces dezadaptiv mai îndelungat, mai puţin 
tensionat şi agresiv — depersonalizarea indivizilor neavînd la bază procese conflictuale acute, 
frustrarea reprezintă un proces dezadaptiv tensionat, conflictual, chiar depersonalizarea 
individului parcurgînd procese de mare intensitate care îl împing la revanşă şi ripostă, în 


condiţiile unei îndepărtări deliberate şi adeseori brutale de la regulile general admise. În acest 


À Ungureanu A., op. cit., p.182-183. 
2 Giurgiu N., op. cit., p.170-171. 

context, trebuie să acordăm o atenție sporită teoriilor moderne de orientare sociologică care pun 
în evidenţă rolul progresului tehnico-ştiințific al stărilor de dezorganizare sau anomie socială, pe 
de o parte, şi a celor de orientare psihologică care consideră eşecul şi frustrarea drept cauze ale 
comportamentului criminal, tocmai în raport de stările de disconfort social evidenţiate de 
primele.! 

5.2.3. Personalitatea infracțională şi inadaptarea 

Personalitatea infractorului este produsul unei socializări defectuoase sau insuficiente şi 
constituie doar o verigă în lanțul cauzal. Această personalitate, formată în condiții defavorabile, 
nu conduce în mod inevitabil la comiterea crimelor, ci numai asociată cu anumite împrejurări 
concrete de viață ar favoriza trecerea la act, în urma unui proces psihic de alegere conştientă a 
individului. Potrivit acestor concepţii, ceea ce deosebeşte infractorul de noninfractor nu sunt nici 
particularităţile biopsihice, nici acţiunile întîmplătoare de scurtă durată, ci întregul drum pe care 
îl parcurge individul.? 

În raport de natura cauzelor care converteşte individul spre conduita antisocială se înscrie 
şi inadaptarea la cerinţele sociale impuse de formarea unei personalități normale. 

Aşa, în atitudinea faţă de propria persoană pe locurile de frunte se află: demnitatea, dorința 
de perfecționare şi autodepăşire, curajul, spiritul autocritic etc. Formarea acestor trăsături în 
structurile de personalitate ale individului, crearea modelului de personalitate multilateral 
dezvoltată nu se poate realiza decît treptat, în cadrul unui lung şi anevoios proces de devenire şi 
transformare a individului.” 

Dar, în cadrul unor insuficiențe, infirmități sau incapacității de ordin individual apare 
contradicția dintre om şi propria sa natură. Această contradicție nu ne interesează din punct de 
vedere criminologic decît din unghiul din care se raportează la social. Totuşi, apreciem că 
dificultățile de integrare ce pot apărea în legătură cu această contradicție pot pune în discuție 
numai dificultățile de ordin personal, existența unei stări generale de inadaptabilitate a tuturor 
indivizilor la comportamentul social, fiind exclusă prin însăşi vocația omului spre modelul 
existenţei sale sociale.* 

În acest sens se evidenţiază sociologia “funcționalistă”, denumită astfel întrucît plasează 
indivizii şi grupurile în structuri, roluri şi relaţii sociale, analizînd funcţiile şi disfuncțiile 
existente într-o anumită societate. 

Aceste teorii au o idee comună, considerînd criminalitatea ca un rezultat al stării de 
frustrare şi inadaptare a indivizilor şi grupurilor defavorizate social şi economic, incapabile să 
! Tbidem. 

2 Kyapasnes B.H., Ilpuaunnocre B kpumunonoruu, Mockea, KOpurmueckaa uureparypa, 1966, p.19. 


3 Stănoiu R.M., op. cit., p.121. 
i Giurgiu N., op. cit., p.171-172. 

obțină, prin mijloace legale, scopurile şi obiectivele propuse. Autorii teoriilor în cauză susţin că 
aceşti oameni împărtăşesc aceleaşi dorinţe şi idealuri de realizare socială ca şi membrii claselor 
favorizate, dar ei nu le pot obţine pe căi licite. De aici ar rezulta o tensiune socială, o stare de 
frustrare şi inadaptare care conduc la comiterea faptelor penale.! În criminologie aceste teorii mai 
sunt cunoscute şi sub numele de “teorii ale tensiunii sociale”. Printre acestea se înscrie şi teoria 
inadaptării sociale a lui O. Kinberg. 

Unii autori” disting inadaptarea absolută şi inadaptarea relativă, utilizînd şi unele concepte 
legate de fenomenul de inadaptare, ca cele de “slabă adaptare”, “adaptare dificilă” sau 


“inadaptabilitate”. 


5.2.4. Formarea personalităţii infracționale prin învăţare 

Din ansamblul factorilor care contribuie la formarea personalității infractorului, 
criminologia este interesată de contradicţiile care apar în sfera raporturilor umane.” 

În literatura de specialitate s-au arătat trei grupuri de raporturi contradictorii în care punctul 
de referință este omul, şi anume: 

1. raporturile contradictorii ale omului în planul infrastructurii societății; 

2. raporturile contradictorii între oameni (grupe, clase, comunități); 

3. raportul omului cu propria sa natură.‘ 

Astfel, personalitatea infractorului ca şi a noninfractorului se formează în aceleaşi sfere ale 
vieții sociale şi este supusă influenței aceloraşi canale de informaţie. Deosebirea constă în 
conţinutul acestor informaţii care este diferit în cazul infractorului în raport cu noninfractorul. În 
marea majoritate a cazurilor procesul de formare a personalității infractorului este un proces de 
lungă durată, în cadrul căruia influenţele negative se acumulează treptat, sub forma unor 
reprezentări deformate ale valorilor sociale, în conştiinţa individului, ce se exteriorizează la 
început în acte de conduite negative minore, dar care, cu timpul, se multiplică, devin constante şi 
definitorii pentru individ, orientîndu-i întreaga comportare şi degenerînd, în împrejurări 
favorabile, în fapte criminale.” 

Numai examinarea condiţiilor concrete în care individul se dezvoltă, a influențelor pe care 


le suferă în procesul socializării poate explica de ce sub influența aceloraşi condiții generale 


i Nistoreanu Gh., Păun C., op. cit., p.147. 

Giurgiu N., op. cit., p.172. 

3 Tudosescu I., Acțiunea umană şi dialectica vieții sociale, Ed. Politică, Bucureşti, 1980, p.69. 

4 Stănoiu R.M., Rolul contradictțiilor în etiologia comportamentului delincvent, în S.C.J., nr. 1, 1987, p.35. 


Š KynpaBnes B.H., op. cit., p.20. 

conduita antisocială apare numai la anumite persoane." Zis altfel, aceste condiţii pot explica 
mecanismele prin care posibilitatea se transformă în realitate. 

Învăţarea comportamentului infracțional în cursul experienței de viață a individului 
constituie cea mai importantă cale de formare a personalităţii infractorului. 

Învăţarea comportamentului deviant poate avea loc în mod progresiv, sub influența 
negativă a unor factori sociali şi educaționali care acţionează fie în cadrul microgrupului, fie prin 
abaterea treptată de la modelul social unanim acceptat, datorită aceloraşi factori. Deci, are loc o 
determinare antisocială a personalității printr-un fenomen de integrare (adaptare) negativă. 

Cercetările  criminologice au relevat numeroase căi şi forme de învățare a 
comportamentului infracțional , accentuîndu-se calitatea negativă a vieţii de familie, a mediului 
şcolar şi stradal, a grupului de anturaj, pe calitatea slabă a locului de muncă, pe influenţa 
negativă a unor factori din mediul socio-cultural. 

Modalitatea învăţării nu presupune nici incapacitatea de integrare socială şi nici o 
dezadaptare de la un model comportamental normal preexistent la unul antisocial. Totuşi, 
modalitatea învăţării vizează sfera cea mai largă şi comună de infractori care nu au ajuns la 
dobîndirea unui model de comportament antisocial din cauza incapacităţilor lor de adaptare, ci 
din cauza învăţării altui model. Acest model duce la determinarea antisocială a personalității 
printr-un fenomen de integrare (adaptare) negativă.? 

În criminologie s-au formulat mai multe teorii care au la bază căile şi factorii de învăţare: 
teoria lui Edwin Sutherland privind asociaţiile diferenţiale, teoriile conflictului de culturi etc. 

Cercetările occidentale? se referă la învăţarea achiziționată ca factor de formare a 
personalităţii, evidenţiindu-se cadrul familial, unde acordă un loc important relațiilor cu mama, 
cu tatăl, cu fraţii şi surorile, trecînd apoi la cadrul şcolar, profesional, la influența mediilor de 
habitat, legînd toate aceste medii de influențare într-o strînsă interdependențţă. 

Dintre multiplele forme de învăţare a comportamentului infracțional evidențiem: 

1) familia; 

2) şcoala; 

3) locul de muncă (profesia); 

4) micromediul (mai ales grupul de anturaj); 

5) macromediul (influența mediului social la nivel global). 

Dat fiind faptul că primele trei forme au fost analizate în capitolul anterior, ne vom referi 
în continuare doar la micromediu şi macromediu. 

6 Stănoiu R.M., Introducere în criminologie, op. cit., p.128. 
| Ungureanu A., op. cit., p.184. 


2 Giurgiu N., op. cit., p. 172-179. 
? Ibidem. 

Micromediul 

În criminologie s-au făcut multiple cercetări vizînd relaţiile sociale, viața socială şi 
grupul social în care se găseşte criminalul. Din aceste concepte rezultă că socializarea este unul 
din principalele mecanisme de formare a personalităţii. 

Socializarea este un proces de însuşire şi interiorizare a normelor şi valorilor sociale, a 
modelelor de comportament de către individul uman, care devine membru al unei comunități sau 
al unui grup social. Deci, socializarea este condiția primordială în formarea şi afirmarea 
personalității. Mecanismele socializării sunt: 

- modelarea; 

- învățarea; 

- controlul social. 

Modelarea socială se axează pe necesitatea istorică de afiliere, manifestată în dorința 
individului de a face parte dintr-un grup, realizînd în cadrul lui aspiraţia de autoidentificare şi 
autoafirmare, asigurînd o stare de protejare. Necesitatea de afiliere semenilor apare doar în 
condiţiile menţinerii raporturilor cu comunitatea umană. În cazul lipsei acestor raporturi ia 
naştere fenomenul numit privare socială, adică lipsirea de posibilitatea de comunicare cu 
semenii. De-a lungul istoriei civilizației umane sunt cunoscute numeroase exemple de privare 
socială a oamenilor. Spre exemplu, Kamala, o fetiță găsită la opt ani după naştere, a crescut în 
mediul lupilor; ea putea doar să urle şi să scoată strigăte sălbatice, să se deplaseze în patru labe, 
mîncînd direct de pe pămînt. Ea aşa şi nu a fost în stare să înveţe limbajul articulat, rămînînd la 
starea de sălbăticie. În nici unul din cazurile similare cunoscute indivizii umani n-au putut fi 
recuperaţi, nu au căpătat integritatea care caracterizează pesonalitatea.! 

Prin modelare se formează abilitățile, deprinderile şi conduitele sociale. Anume în primii 
ani de viață modelarea decurge cel mai activ. De la părinți copiii învaţă prin imitare cele mai 
simple activităţi. În primele luni de viaţă copilul imită reacţiile afective, la 7 luni începe să 
reproducă gesturi simple, la 8-9 — gesturi mai complexe, convenţionale, la un an, posedînd un 
sistem de reprezentări, recurg la acestea, repetînd comportamentul persoanelor cunoscute. După 
trei ani copilul începe să imite atitudinile celor din jur.? 

Printre primii care a elaborat teoria instruirii şi a elaborat legile imitației” a fost sociologul 
francez Gabriel Tarde. El consideră că infractor poate deveni orice individ. Infractori înnăscuți 
nu există, fiind moştenită doar aptitudinea de a învăţa. Tarde formulează trei legi ale instruirii 


prin imitație: 


l Rusnac S., op. cit., p.78-79. 
? Ibidem. 


3 Tarde Gabriel., Philosophie penale (Etudes penales et sociales, Criminalite compares), Paris, 1886. 

1) Cu cît mai des contactează indivizii, cu atît mai uşor şi mai bine ei însuşesc comportarea 
unii de la alții. 

2) Imitaţia este răspîndită în orice societate. Tinerii îi imită pe maturi, săracii pe cei bogaţi, 
țăranii pe aristocrați. Aceasta s-ar explica prin tendința de a se egala: tinerii — cu cei mai în 
vîrstă, săracii — cu cei bogaţi etc. 

3) În procesul imitării comportamentul precedent al individului se modifică pînă la 
schimbarea completă.! 

În situaţia în care micromediul individului exercită o influenţă negativă asupra acestuia, 
posibilitatea apariţiei unei atare conduite sporeşte. Într-adevăr, formarea personalităţii individului 
şi în special a caracterului său este rezultatul influențelor conjugate pe care existența socială o 
exercită asupra particularităților fiziologice, biologice şi psihice ale individului. 

Fiind integrată într-un anumit grup, persoana suportă consecințele apartenenței sociale, 
realizate în forma unor relaţii socioafective. Acest proces de integrare se desfăşoară în cîteva 
etape succesive. Pentru început are loc aurodeterminarea individului, fenomen care necesită o 
comparare cu alți indivizi umani. Raportindu-se la grupul social, individul acceptă şi 
încorporează norme, valori, etaloane, pe care le transformă în reguli de comportament şi care 
înlesnesc nu numai cunoaşterea şi înţelegerea de sine, ci şi cunoaşterea de alţii şi comunicarea cu 
ei. 

Identificarea este un fenomen psihosocial care contribuie la conştientizarea individului 
uman ca membru al societății, şi mai concret, al unui grup social, ca element al unui sistem de 
interacțiuni şi relații sociale. Dacă pentru început are loc o identificare în cadrul grupului de 
apartenență, mai apoi, prin intermediul contactelor directe şi indirecte cu alte comunități, 
persoana nu numai că se autocunoaşte, ci se separă pe sine şi pe grupul său de alte entități 
sociale.? 

Contribuţii de seamă în tratarea fenomenului identificării o au psihologii britanici H. Tajfel 
şi J.C. Turner, care au dezvoltat conceptul de grup social, definit ca “o totalitate de indivizi care 
se acceptă ca membri ai unei categorii sociale, împărtăşesc consecințele afective ale 
autodeterminării sale şi aprecierile colective ale grupului și apartenenţei sale la el”.5 

Distingem mai multe criterii de clasificare a grupurilor: 


- din perspectiva raportului individ-grup: grup de apartenenţă şi de referință; 


l Gladchi Gh., op. cit., p.241. 
z Rusnac S., op. cit., p.79. 


i Turner J.C., Towars a Cognitive Redefinition of the Social Group, în Social Identity and Intergroup Relations, 
Cambridge, Paris, 1982, p.15-19. 

- din considerația numărului de persoane-membri ai grupului: mic (familie, cerc de 
prieteni, şcolar, profesional etc.), în care se menţin raporturi interpersonale directe, şi mare 
(clasă, etnie, cetăţeni ai unui stat etc.); 

- după tipul de normativitate: formal (instituţionalizat), nonformal (constituit în scopul 
rezolvării unei sarcini curente) şi informal (pentru atingerea unor scopuri specifice — cerc de 
interese etc.); 

- după tipul de activitate pe care o desfăşoară individul: învăţătură, muncă etc.; 

- în conformitate cu atitudinea față de criteriile valorice-normative ale societăţii: orientat 
pozitiv, marginalizat, antisocial, criminal etc.! 

În Republica Moldova, spre regret, nu s-au întreprins cercetări serioase privind influența 
micromediului social ambiant imediat şi, mai ales, a grupului care formează anturajul, din 
considerentul că este domeniul cel mai greu de abordat. 

Membrii anturajului, de multe ori, instigatori, complici sau tăinuitori ai infractorului neagă 
relațiile cu subiectul investigat, fiind cointeresați să rămînă necunoscuţi pentru forțele de ordine. 
Totodată, atît anturajul clădit pe relații pur personale şi greu de identificat, cît şi mediul stradal, 
greu de coordonat pentru o investigaţie riguroasă, nu oferă şanse reale pentru investigaţii şi 
cercetări majore. Aceasta cu atît mai mult cu cît fiecare infractor are propriul lui cerc de prieteni, 
iar fiecare stradă sau cartier îi oferă o multitudine de posibilităţi de influențare, adeseori în sens 
negativ, care, practic, sunt imposibil de identificat.” 

Desigur, unele cercetări au fost întreprinse, obținîndu-se date interesante în această 
privință. Astfel, s-a constatat că de cele mai multe ori criminalul nu are relaţii sociale trainice, 
uneori fiind un individ izolat şi singur. Criminalul îşi caută o anumită societate şi anume 
grupurile de criminali. El consideră că printre astfel de indivizi se simte mai acasă. În plus, el 
adoptă şi învaţă felul de viaţă şi de comportare ale acestor grupuri. Aşa se explică jargonul, 
tatuajul etc., pe care îl practică criminalii, foştii condamnați din locurile de detenție, care 
reprezintă o mentalitate plină de simboluri, cu elemente ce amintesc de relaţii din lumea 
criminală, limbaj vulgar, plin de cinism. Tot în astfel de grupuri sociale, marginalizate, s-a 
învățat un anumit cod de comportare, ce înclină spre legea tăcerii, legea păstrării secretelor etc.” 

În concluzie, socializarea individului se construieşte pe fundalul cunoştinţelor, 
deprinderilor şi motivațiilor dobîndite în cursul socializării primare, ulterior intervenind multipli 
factori caracterizați pin structuri educaţionale şi mecanisme de influenţă din ce în ce mai 


puternice. Ca rezultat al întregului proces, conduitele indivizilor se identifică cu cerințele 


l Rusnac S., op. cit., p.80. 
2 Ungureanu A., op. cit., p.189. 
3 Oancea IL., op. cit., p.92. 

rolurilor sociale, în aşa fel încît prescripțiile socio-culturale ale mediului psihosocial devin 


constante, transformîndu-se în repere de bază ale personalităţii. 


Macromediul 

Macromediul sau mediul social la nivel global , în ansamblul său, poate avea un rol 
semnificativ în apariția conduitei antisociale, în formarea personalităţii infractorului. Astfel, 
procesul de socializare desfăşurat pe fondul unor contradicții aspre între individ şi societate, între 
aspiraţiile legitime şi mijloacele pe care societatea le oferă pentru îndeplinirea lor, duce uneori la 
apariția unor forme de inadaptare, de formare a unor personalități antisociale. Apariţia conduitei 
antisociale decurge din însăşi esenţa societăţii, din crizele economice care bîntuie în aceste 
societăţi. În acest context, anomia reprezintă o stare caracteristică societăților dezorganizate din 
punct de vedere social, zguduite de schimbări sociale, economice, politice şi culturale sau crize 
socio-economice profunde, în urma cărora se amplifică tendinţele de devianţă socială.? 

Majoritatea teoriilor criminologice recunosc faptul că mediul social global exercită nu 
numai o influenţă pozitivă asupra individului uman, dar şi negativă, contribuind la orientarea sa 
antisocială. Printre acestea se numără teoria dezorganizării sociale, teoria anomiei sociale, teoria 
frustrării, teoria conflictului de cultură, teoria rolului criminogen al progresului tehnico-ştiințific 
şi industrial etc. 

Spre exemplu, criminologul belgian C. Debuyst arată că, violenţa poate fi învățată prin 
influenţe care acționează în trei direcţii: 

1) Direcţia formelor violente din cultură, unde sunt arătate scheme comportamentale 
violente pe care cultura le propune ca soluţii pentru anumite stări conflictuale: lupta pentru 
putere în orice domeniu, mentalitatea bazată pe cultul violenței, lupta generală pentru existenţa 
umană etc.; 

2) direcția transmiterii violenţei pe canale culturale: 

- transmiterea directă prin intermediul acţiunilor violente colective; 

- transmiterea culturală a unor scheme de comportament din partea unui grup către 
membrii săi a unei anumite stări de pericol pe care l-ar reprezenta pentru acest grup anumite 
categorii de persoane (emigranți, evrei, arabi etc.); 

- transmiterea pe canalele mass-media a schemelor de comportament violent care pot avea 


o finalitate negativă (nu neapărat imediată) prin mesajul pe care-l poartă; 


i Rădulescu Sorin, Anomie, devianță şi patologie socială, Ed. Hyperion, Bucureşti, 1991, p.38. 
? Nistoreanu Gh., Păun C., op. cit., p.209-210. 

3) direcţia condiţiilor generale de viaţă. Fiecare individ se confruntă şi suportă influenţa 
negativă, prin învățarea comportamentelor negative pe care mediul social le oferă prin : conflicte 
economice, dificultățile şi problemele de locuit, industrializare şi urbanizare, toxicomanie etc. 

Desigur, atît personalitatea noninfractorului, ca şi cea a infractorului, este supusă şi la nivel 
macrosocial aceloraşi canale de influenţă. Cu toate acestea, nici mediul social şi nici natura 
informaţiilor, a căilor lor de difuzare nu este omogenă, felul de receptare individuală a 
informaţiilor socio-culturale depinzînd, în cele din urmă, în mare măsură , de modul de receptare 
a fiecărui individ.! 

Influenţa mediului social la nivel global se amplifică şi datorită integrării internaţionale, ce 
a luat amploare în ultimele decenii. Orice stat cu frontierele deschise este expus nu numai 
efectelor favorabile ale culturii şi civilizaţiei mondiale, ci şi creşterii criminalității organizate pe 
plan internaţional. Acestea sunt influențe criminogene internaţionale. Este cert că, crima 
organizată are nevoie de noi pieţe de desfacere, de noi filiere necontrolate. În plus, ea are o 
viteză de desfăşurare şi o capacitate de adaptare excepţională, dispunînd şi de mijloacele băneşti 


adecvate scopurilor propuse. ? 


l Giugiu N., op. cit., p.181-183. 
? Nistoreanu Gh., Păun C., op. cit., p.193. 

Secţiunea III 
COORDONATELE BIO-PSIHO-SOCIALE ALE PERSONALITĂȚII 
INFRACTORULUI 


5.3.1. Coordonatele biologice ale personalităţii infractorului 
Dintre coordonatele biologice ale personalităţii infractorului evidențiem virsta şi sexul 
infractorului. 

Virsta infractorului reprezintă o trăsătură individuală a personalității care ne indică nivelul 
de dezvoltare bio-psiho-socială a acestuia. Astfel, vîrsta caracterizează gradul de dezvoltare a 
aptitudinilor fizice ale persoanei (forța fizică, dezvoltarea instinctelor, inclusiv a celor sexuale 
etc.), nivelul dezvoltării psihice (intelectul, voinţa sau afectivitatea), nivelul dezvoltării sociale 
(gradul de şcolarizare, profesia, starea civilă, experienţa de viață etc.). Toate aceste caracteristici 
ne pot da indicaţii referitoare la explicarea comportamentului deviant în general. 

Criminologia distinge cinci categorii de vîrstă: 

1) copilăria (de la 0-12 ani); 

2) adolescenţa (12-22 ani, unde preadolescenţa cuprinde vîrsta între 12-15 ani; adolescenţa 
propriu-zisă - 15-18 ani; postadolescenţa — 18-22 ani); 

3) tinereţea (de la 22-35 ani); 

4) vîrsta adultă (de la 35-60/65 ani); 

5) vîrsta a treia sau bătrîneţea (de la 60/65 ani). 

Vîrsta prezintă interes în criminologie deoarece în raport cu ea se constată atît o curbă 
specifică de evoluţie, numerică, cît şi tipologică a infractorului. 

Astfel, de regulă, sub raport numeric, curba criminalității este ascendentă în perioada 
copilăriei şi adolescenţei, staționară în perioada vîrstei tinere şi adulte şi descendentă în perioada 
bătrîneții. 

La fel, statisticile relatează că sub aspectul tipologiei infracțiunilor săvirşite: 

- pentru vîrsta copilăriei şi adolescenței ponderea o dețin infracțiunile contra persoanei, 
bazate pe aplicarea forței fizice, temeritate, nesăbuinţă şi violență (agresivitate); 

- pentru vîrsta adultă, ponderea o deţine criminalitatea profesională şi criminalitatea 
organizată. 

- pentru vîrsta bătrineții, ponderea o deţine recidivarea unor fapte comise în perioada 


adultă, precum şi infracțiunile de parazitism social etc. 


l Giurgiu N., op. cit., p.185. 

Totuşi, aceste grupe de vîrstă în criminologie sunt diferite de grupele de vîrstă luate în 
considerație în dreptul penal şi statistica judiciară. Astfel, în dreptul penal se operează cu doar 
două categorii (grupe) de vîrstă: 

- minorii (14-18 ani, unde de la 14 la 16 ani minorii se prezumează responsabili doar 
pentru un număr limitat de infracțiuni; 

- majorii (peste 18 ani).! 

Desigur că crime se comit şi între 0-14 ani, dar aceşti minori sunt iresponsabili penal. 

După cum vedem, în criminologie, drept penal şi statistică judiciară nu există o clasificare 
unică după vîrstă, de aceea ni se pare interesantă propunerea criminologului A. Ungureanu, care 
nu neagă utilitatea constituirii unor grupe de vîrstă distincte în criminologie față de cele din 
dreptul penal şi statistica judiciară, dar opinează pentru punerea în acord a unei unice clasificări 
în cadrul acestor ştiinţe, deoarece criminalitatea, ca obiect de studiu al criminologiei, nu poate 
ignora grupele de vîrstă în raport de care intervin responsabilitatea penală, iar datele necesare 
cercetării criminologice sunt furnizate, în cea mai mare parte, de statistica judiciară. 

În consecință, autorul consideră că ar trebui ca, în fiecare ţară, grupele de vîrstă avute în 
vedere în criminologie să fie identice cu cele din dreptul penal şi statistica judiciară, instituite 
prin lege; sau, invers, statistica judiciară să fie adaptată la grupele de vîrstă din criminologie, 


pentru a putea servi mai bine cercetărilor criminologice.? 


Sexul infractorului 

Sexul reprezintă ansamblul trăsăturilor morfologice şi sociale prin care indivizii umani se 
împart în bărbați si femei. 

Diferenţele dintre sexe se explică prin factori de natură biologică, psihică, socială şi 
culturală. Din acest punct de vedere, bărbaţii se deosebesc de femei în plan anatomo-morfologic, 
fiziologic, psihic şi social, precum şi prin manifestările comportamentale.” 

Datorită acestor deosebiri, în criminologie au apărut un şir de teorii ale deosebirii dintre 
sexe. Desigur, diferența între caracterele anatomice, fiziologice şi psihologice ale sexelor, 
precum şi între condiţiile sociale, morale şi economice ale acestora, este relevantă şi pentru 
criminalitate, căci aceasta nu este un fenomen impersonal, ci este o expresie a fiinţelor umane. 

Este indiscutabil faptul că între bărbat şi femeie sunt deosebiri esențiale, dar este 
discutabilă originea, natura, proporțiile şi efectele acestor deosebiri, şi prin urmare ale 


inegalităților dintre sexe. 


l Ungureanu A., op. cit., p.195-196. 
7 Ungureanu A., op. cit., p.196. 
i Mateuţ Gh., op. cit., p.132. 

Printre primele cercetări în această problemă se înscriu opiniile savantului T. Pop,! care 
consideră deosebirea dintre bărbat şi femeie ca fiind de ordin multiplu: 

1) deosebirea dintre bărbat şi femeie este de ordin biologic, avînd o natură atît de profundă, 
încît determină superioritatea integrală şi constantă a bărbatului față de femeie. Caracterele 
anatomice, fiziologice, psihologice, intelectuale mai superioare ale bărbatului îl fac pe acesta, 
sub toate raporturile, superior femeii. Această superioritate biologică, esențială, a bărbatului îi 
asigură, în mod firesc şi superioritatea socială. Anume, inferioritatea biologică a femeii este 
cauza fatală a inferiorității sale, în toate domeniile vieţii, a tuturor pretinselor nedreptăți; 

2) deosebirile şi inegalitățile dintre sexe sunt arbitrare. Bărbatul fiind mai puternic fizic, în 
mod arbitrar, tiranic, impune femeii umilinţa inegalităţi şi a subordonării; 

3) deosebirea constă şi în misiunea distinctă a celor două sexe. Deosebirile sunt esenţiale şi 
necesare pentru armonia societăţii. Caracterele, însuşirile distincte ale bărbatului şi ale femeii se 
completează şi armonizează pentru a colabora în unire. 

Totuşi, după T. Pop, nu există o deosebire vădită între caractere, însuşiri etc. Unele 
caractere şi însuşiri sunt superioare la bărbaţi, iar altele la femei. Nu se poate vorbi de 
superioritatea unui sex asupra celuilalt. Inferioritatea unor caractere sau însuşiri se compensează 
cu superioritatea altor caractere sau însuşiri. Deci, femeia este atît inferioară, cît şi superioară 
bărbatului. 

De deosebirile anatomice, fiziologice, psihologice şi intelectuale dintre sexe s-a preocupat 
şi cercetătorul francez H. Marion,” care consideră că deosebirile anatomice şi fiziologice dintre 
bărbat şi femeie ar fi: constituția anatomică, fizică mai puternică a bărbatului, decît a femeii; 
scheletul şi constituția femeii mai mică, mai slabă ca a bărbatului; talia, statura şi greutatea 
corpului femeii mai mică; musculatura femeii este mai slab dezvoltată decît cea a bărbatului, de 
unde urmează că bărbatul este mai puternic, viguros din punct de vedere fizic; inima femeii în 
general este mai mică şi mai uşoară decît a bărbatului etc. 

Totuşi, Marion consideră aceste însuşiri şi caractere drept secundare, relevînd că este 
firesc ca puterea musculară etc. la femeie să fie mai puţin dezvoltate, decît la bărbat, fiindcă de 
secole s-a făcut prea puţin apel la ele. Dar, diferenţele ce există sunt mai profunde, ireductibile, 
fiind legate de funcția maternală a femeii, care este esenţa sa. Toate caracterele morfologice, 
fiziologice şi psihice, ce depind sau se leagă de funcțiile sale proprii, ca instinctul matern, 
gestația, constituie natura sa proprie în forma cea mai evidentă. De aici decurg toate 


inferioritățile, dar şi superioritățile femeii. 


l Pop T., op. cit., p.561-562, 
i Marion Henri, Psyhologie de la femme, VIII-me Ed., Paris, 1921, p.49-57. 

Deosebirile psihice între bărbat şi femeie ar fi mai esenţiale, decît cele fizice. La femeie 
prevalează capacitățile, însuşirile, calitățile sufleteşti, iar la bărbat capacitățile, facultățile 
intelectuale. La femeie predomină sentimentul, la bărbat rațiunea. Femeia este mai sensibilă, mai 
impresionabilă, mai sentimentală, mai capricioasă, mai pasionată decît bărbatul. Bărbatul este 
volitiv, femeia este afectivă. 

Bărbatul are o capacitatea mai mare de reflecţie, de logică, de creaţie, de abstracţie, de 
aprofundare. Femeia, pe de altă parte, are o capacitate mai mare de intuiție, de observaţie, de 
recepție etc. 

La diferențele anatomice, fiziologice şi psihologice dintre sexe se adaugă şi diferențele de 
secole ale tratamentului lor. Bărbatul şi-a creat şi menținut o situație superioară, de dominație 
asupra femeii, ultima fiind oprimată, umilită şi nedreptăţită de bărbat. 

Printre cele mai ample studii în această problemă se numără şi opera lui J. Finot?, 
“Prejudecata şi problemele sexuale” care menționează că cu cît ne întoarcem mai înapoi în timp, 
cu atît găsim mai rea, mai inferioară situaţia femeii. Evoluția situației femeii merge paralel cu 
evoluţia civilizaţiei şi progresului uman. În orînduirile primitivă, sclavagistă, feudală şi chiar 
capitalistă, bărbatul îi stima pe oamenii mai tari decît el şi-i dispreţuia pe cei mai slabi, printre 
care se găsea şi femeia. În toate (cu mici excepţii) culturile vechi bărbatul era cel venerat sau 
divinizat. În mîinile bărbatului se centraliza puterea materială şi spirituală. 

Omul secolelor trecute vedea în femeie un spirit rău, un fel de zeiță a răului. Foarte puţini 
gînditori, scriitori şi filosofi au apreciat femeia, văzînd în ea o consolatoare şi inspiratoare divină 
a bărbatului. “Lucru curios, bărbații care au practicat cel mai nobil cult al femeii, le-au aşezat 
printre cele mai mari şi generoase spirite ale pămîntului. Dante şi Plutarh au fost cei dintii care 
au ştiut a cînta femeia sublimă în sufletul său, înțelegătoare în inteligenţa sa, adevărată călăuză şi 
înger protector al umanităţii”. 

Astfel, femeile shakespeariene: Desdemona, Isabelle, Persida, Silvia, Rosalinde, Viola, 
Virgilia etc. — rămîn incomparabile ca grație, devotament, delicateţe, sentimente sau sacrificii. 
Aceste femei strălucesc prin prezenţa lor de spirit, bunul lor simţ, raţionamentul lor cuminte şi 
clarvăzător. 

Dar, pe de altă parte, mulți bărbaţi celebri s-au arătat a fi mesoghini şi sceptici, cruzi şi 
iraționali față de femeie. Printre aceştia au fost Voltaire, Rousseau, Montesquieu, Diderot şi alţii. 
Spre exemplu, Napoleon, adversar hotărît al femeii, a impus prin spiritul său autoritar 


redactorilor Codului civil, ca să sancţioneze prin lege supremaţia bărbatului revendicată de 


i Pop T., op. cit., p.563. 
? Finot Jean, Prejuge et problems des sexes, Paris, 1913, p.105-132. 
i Pop T., op. cit., p.565. 

secole; Schopenhauer prezenta femeia sub forma unui monstru apocaliptic; filosoful Neitzsche se 
cutremura la gîndul eliberării apropiate a femeii; Strindberg şi Moebius prezentau femeia nu 
numai ca mai inferioară bărbatului, ci şi ca inamica sa crudă şi neîmpăcată;, Weininger 
elaborează teoria superiorității absolute a bărbatului, pe care femeia nu o poate atinge şi nici 
apropia. Femeia nu poate fi genială, nu are nici personalitate, nici suflet, nici voință, nici 
moralitate — zice autorul. ' 

Întru susținerea principiului egalității dintre sexe s-a ridicat Finot?, devotat partizan al 
feminismului, care susține că femeia nu este inferioară bărbatului. Atîtea femei celebre strălucesc 
în literatură, artă şi ştiinţă. Geniul şi inteligența nu se datorează sexului. Femeia este atît 
inferioară, cît şi superioară bărbatului. Dacă într-un domeniu femeia nu este superioară, ea îl 
depăşeşte pe bărbat în domeniul vecin. Femeia, deci, este egală cu bărbatul căci nimic nu 
autorizează inferioritatea ei din punct de vedere intelectual, moral sau fiziologic. Nu sunt condiții 
organice implacabile, care ar impune femeii o mentalitate mai slabă. Chiar şi maternitatea, care 
separă cele două sexe, le face, dintr-un anumit punct de vedere, diferite, dar nu inferioare unul 
altuia. 

Ca un argument în susținerea principiului egalității dintre sexe apare Gina Lombroso, 
distinsă intelectuală cu reputație mondială, doctor în litere şi doctor în medicină, fiica lui Cesare 
Lombroso şi soţia celebrului istoric italian Fererri. Lucrarea sa “L’ame de la femme”, este un 
studiu care face portretul cel mai reuşit al femeii, punînd la punct situaţia sexelor şi raporturile 
dintre ele. 

Aşa, autoarea încearcă să combată tendinţa de masculinizare a femeii, tendinţa care va 
priva societatea de un ajutor preţios, fără a da femeii fericirea pe care speră s-o obţină.” 

Afară de diferenţele fizice şi morale dintre cele două sexe, mai este o diferenţă de ordin 
psihologic dominantă. Această diferență constă în aceea că femeia este a/truistă, alterocentristă, 
în sensul că ea aşează centrul plăcerii şi ambiţiei sale nu în sine însăţi, ci într-o altă persoană pe 
care o iubeşte şi de care voieşte să fie iubită: soț, copii, tată, prieten etc. În opoziţie cu femeia, 
bărbatul este egoist, egocentrist, în sensul că tinde să facă din sine, din interesul, plăcerile şi 
ocupațiile sale, centrul lumii unde trăieşte. Această deosebire există datorită misiunilor diferite 
ale sexelor, din care izvorăsc, în mod necesar, inegalitățile şi diferenţele dintre ele. Altruismul 
feminin este o necesitate a speciei, căci naşterea şi educaţia copiilor reclamă sacrificii. Dar, 


alterocentrismul nu implică o superioritate morală a sexului feminin asupra celui masculin, 


l Pop T., op. cit., p.566. 
? Finot J., op. cit., p.149-493. 


î Lombroso Gina, L'ame de la femme, Paris, 1924, p.14. 

pentru că altruismul, ca şi alterocentrismul, poate inspira generozitate, perversitate, spirit de 
sacrificiu, virtuţi şi vicii. 

Aşa, virtuțiile şi viciile masculine esenţiale sunt: logica, curajul, sîngele “rece”, ambiția, 
orgoliul, toleranța, reflexiunea, pasivitatea, indiferența etc. Şi invers, virtuțile şi viciile femeii 
sunt: sentimentalismul, compătimirea, spiritul de sacrificiu, generozitatea, lipsa de logică, spiritul 
de intrigă, tendinţa de stăpînire, pasiunea, intuiţia, parţialitatea etc. 

Datorită acestor deosebiri, criminalitatea în rîndurile femeilor se caracterizează prin unele 
particularităţi de ordin: 

- cantitativ; 

- calitativ. 

Aşa, delincvenţa feminină prezintă ponderea cea mai redusă, fiind raportată la cea 
masculină. Printre cauzele inferiorității criminalității feminine sunt: constituția fizică mai slabă, 
firea timidă şi impresionabilă; spiritul altruist al femeii ca frîu împotriva criminalității; gestaţia şi 
maternitatea fiind piedici fizice sau morale la comiterea infracțiunilor etc. 


Deci, femeia are mai puțină dispoziție şi capacitate pentru săvîrşirea infracțiunilor. 


5.3.2. Coordonatele psihologice (psihiatrice) ale personalităţii infractorului 

Structura psihologică a individului nu poate fi înțeleasă fără infrastructura biologică pe 
care ea se clădeşte şi în afara suprastructurii sociale în care ea se integrează. 

Pentru caracterizarea personalității se utilizează particularitățile psihice centrale, şi anume: 

- temperamentul, 

- caracterul, 

- aptitudinile; 

- inteligenţa. 

Aceste particularități psihice iau parte nemijlocită la constituirea personalității 
infractorului, ele formînd ansamblul însuşirilor, stărilor şi proceselor de natură subiectivă ale 
individului, determinate de mecanismele sale cerebrale şi de interacțiunea acestora cu lumea 
înconjurătoare. 

Temperamentul. Din cele mai vechi timpuri s-au făcut încercări de a face o distincţie între 
indivizii umani şi de a găsi unele însuşiri comune, care i-ar întruni în tipuri, facilitînd 
cunoaşterea fiecărui om în parte. În calitate de criteriu de tipologizare a fost aleasă latura 
dinamico-energetică a personalității, manifestată în comportament. Una din primele tipologii 
cunoscute în prezent este cea creată de Hipocrate din Kos, părintele medicinii, care a observat 


existenţa a patru forme de bază de comportament: 


l Pop T., op. cit. p.567-570. 

- coleric ! (puternic, excitabil, exploziv, nestăpînit); 

- sangvinic (rapid, optimist, vioi, mobil, echilibrat); 

- flegmatic (lent, rigid, rezistent, capabil de multă stăpînire); 

- melancolic (sensibil, pasiv, uşor inhibabil). 

În secolul XX unii criminologi au alcătuit tipologii complexe, luînd drept bază asemănările 
corporale, biometrice şi incidențele statistice ale patologiilor psihice. Aşa, E. Kretschmer 
distinge trei tipuri fundamentale: 

1) picnic, avînd statura medie, faţă rotundă, gît scurt şi gros, torace slab şi bombat, pîntece 
rotund, comunicativ, extrovertit, emotiv, mimică şi gesturi vii, expresive; 

2) astenic (leptozom) cu statură înaltă, slab, cu umerii drepți, față prelungită şi 
triunghiulară, burtă trasă, piele uscată şi anemică, rezervat, taciturn, interiorizat, puţin 
comunicativ; 

3) atletic, avînd o statură medie, musculatură dezvoltată, uneori puternic fizic, torace larg, 
corp puternic, lent în gîndire, conservator, autoritar, organizat, gesticulație şi mers ritmic. 

Pornind de la această tipologie, în 1940 W.H.Sheldon, specifică că tipurile pure se întîlnesc 
foarte rar, fundametînd o altă clasificaţie, care întruneşte tipurile: 

- endomorf; 

- ectomorf; 

- mesomorj. 

La rîndul lor, C. Jung şi R. Eysenck evidenţiază tipurile introvertit, extravertit şi 
ambivert.? 

Temperamentul constituie ansamblul de particularități ale psihicului, determinate şi 
condiționate de tipul de activitate nervoasă superioară a individului. 

Deci, temperamentul este o dimensiune energetico-dinamică a personalității umane 
manifestată în acţiuni şi comportamente. Dacă vom încerca o grupare a calităților 
comportamentale determinate de specificul activității psihice şi manifestate în temperament, am 
defini: 

- activitatea senzorial-perceptivă (reacţia la acțiunea stimulului); 

- activitatea cognitiv-logică (calităţi ale gîndirii, memoriei, imaginației); 

- particularităţile afectivității şi ale voinţei (creativitate, activism, forță etc.); 


- capacitate de exercitare a activităţilor psihice. 


1 PEP š A A $ A Gica d 3 fi 
Explicația vine de la modul în care sunt amestecate în organism humorile (substanțele lichide) şi care din ele este 
dominantă (n.a.). 


? Rusnac S., op. cit., p.66-67. 

De aici putem să creăm nişte portrete ale tipului de sistem nervos, acestea nefiind, însă, 
stricte: 

- colericul - energic, impulsiv, agitat, plin de iniţiativă, avînt, nestăpînit, predispus spre 
agresivitate, exagerare, crize nervoase, iritare; 

- sangvinul - activ, echilibrat în sentimente, expresiv, plastic, comunicativ, adaptiv, 
rezistent, echilibrat psihic în situaţii dificile, dar are dificultăți în fixarea scopurilor, menţinerea 
intereselor şi persistenţa în acțiuni şi sentimente; 

- flegmaticul — calm, cu un echilibru afectiv, sentimente durabile, răbdător, capacități de 
muncă cu migală, atenţie, prudenţă, înclinat spre rutină, indiferent la cele ce se întîmplă în jur, 
are o voinţă slabă, predispus spre lenevie; 

- melancolicul — capacitate redusă de muncă, lipsit de rezistenţă, emotiv, foarte prudent, 
dependent de grup, ordonat, capabil de a realiza activități migăloase, profund şi temeinic în 
sentimente, în anumite circumstanţe nefavorabile poate deveni retras şi tensionat.! 

Unii cercetători” au ajuns chiar să remarce o concordanţă între tipul de temperament şi 
desenele papilare. Se întîlnesc trei tipuri de desene papilare: spirală, nod şi arc. La colerici 
predomină “spiralele”, în proporție de 70%, restul 30% fiind “noduri”. La sangvinici situaţia este 
diametral opusă - 70% “noduri” şi 30% “spirale”. Dacă pe toate degetele se întîlneşte “nodul”, 
putem vorbi despre un temperament flegmatic, iar dacă la un singur deget întîlnim un “arc”, 
atunci avem un temperament melancolic. 

Într-o formă pură temperamentul poate fi găsit la copiii în vârstă de 10-12 ani, adică atunci 
cînd încă nu s-a format capacitatea de reglare conştientă a comportamentului. 

Desigur, ştiinţa contemporană pe lîngă aceste patru temperamente de bază a mai stabilit 
prezenţa a încă circa 72 de temperamente,” dar acestea prezintă un alt obiect de studiu. 

Caracterul este o totalitate a însuşirilor psihice şi morale ale individului uman manifestate 
în comportamentul şi acțiunile sale, în atitudinile şi poziția sa față de sine, față de alţii, faţă de 
societate şi faţă de valorile unanim recunoscute ale acesteia. 

Sau, caracterul este o sumă de particularități individuale în raport cu relaţiile pe care 
subiectul le întreține cu lumea exterioară. La acest conglomerat de particularități contribuie: 
motivația, trebuințele, sentimentele superioare, convingerile morale, aspiraţiile, idealurile, 


concepţiile despre lume şi viaţă etc. 


l Rusnac S., op. cit., p.68-69. 


2 

O60308 H.H., CBA3b  HeKOTOpEIX HHTEIIICKTYaJIBHEIX, XApaKTEpOJNOTHUECKUX H COIMAJIEHO-IICHXOJIOTHUCCKHX 
PakTopoB B CHCTEME MEXJIUUHOCTHEIX OTHOIMEHUĂ, B COBpeMEHHEIC IICHXOINOTO-INEAATOrHUCCKUHE IpOGIIeMEI 
BBICIICĂ UIKOJIBI, Jlennnrpaa, 1974, p. 32. 


5 Bacuunses B., KOpunnueckaa ncuxonorua, H3-Bo Ilurep, Cankt-Ilerepõypr, 1997, p. 110. 

Caracterul este nucleul personalității! unde se concentrează întreaga individualitate 
psihică şi morală a persoanei, iar după cum trăsăturile caracterului se manifestă față de lumea 
înconjurătoare se disting caractere: 

- extravertit (exteriorizat) şi 


- introvertit (interiorizat). 

La fel, în structura caracterului se disting trăsături volitive: perseverență, hotărîre, 
independenţă, curaj, insistență sau nehotărtre, dependenţă, încăpăţinare etc. 

În sfîrşit, distingem trăsături: 

- afective — pasionare, sentimentalism, indiferenţă, inexpresivitate etc.; 

- intelectuale — curiozitate, inventivitate, experienţă, învăţare etc.; 

- sociale — altruism, comunicativitate, iniţiativă, sau egoism, neîncredere etc. 

Toate aceste trăsături se află în strînsă concordanţă, determinînd profilul irepetabil şi unic 
al omului. Caracterul este influențat de condiţiile socio-istorice de formare a personalității, de 
modelele culturale acceptate în societate, de grupul de apartenenţă al persoanei etc. 

Între temperament şi caracter există o strînsă legătură. Temperamentul cuprinde 
manifestările dinamice ale personalității, iar caracterul — relația cu lumea interioară şi cu 
ambianța. "Temperamentul, totodată, determină anumite trăsături ale caracterului, care se 
fundamentează pe calitățile neurofiziologice ale individului uman, suportînd în permanență un 
control social. De aici, pot fi evidenţiate mai multe tipuri de caracter: 

- tipul armonios — adaptabil la mediu, pozitiv față de cerinţele sociale, cu autoapreciere 
reală, sociabil, optimist, principial etc.; 

- tipul conflictual cu ambianța — impulsiv, nereţinut, se supraapreciază, cu capacităţi 
atrofiate de comunicare, egoist, lipsit de compasiune etc.; 

- tipul cu conflicte interne — nu poate armoniza raportul dintre social şi personal, se 
subapreciază, afectat de nevroze sau chiar de stări patologice grave etc.; 

- tipul influenţabil — lipsit de opinii, principii, dependent de grup, uşor influenţabil, fără de 
inițiativă.’ 

Aptitudinile reprezintă categoria însuşirilor psihice care determină capacitatea omului de a 
realiza anumite performante în activitatea profesională. Aptitudinile pot fi: 

- înnăscute; 

- dobindite pe parcursul vieții. 

Chiar de la naştere omul posedă un anumit capital ereditar, care, însă, se află în germene şi 


nu determină complet profilul personalității. Pentru dezvoltarea acestor aptitudini este nevoie de 


! Mateut Gh., op.cit., p. 136-137. 
= Rusnac., op. cit., p. 72-74. 

învăţarea şi dobîndirea deprinderilor de realizare a activităţilor psihice, lucru ce poate fi obţinut 
pe parcursul maturizării organismului şi a sistemului psihic. 

O altă clasificare a aptitudinilor ar fi cea în: 

- aptitudini elementare, ce ţin de formarea reprezentărilor, ale gîndirii, imaginației, voinței, 
atenției etc. 

- aptitudini complexe — reuniuni ale celor elementare: capacitatea de acumulare a 
cunoştinţelor, inteligența, spiritul de observaţie. Aşa, aptitudinile muzicale întrunesc capacitatea 
auditivă, inclusiv auzul muzical, armonic, intern, simţul ritmului, memoria şi imaginaţia 
muzicală. 

La rîndul lor, aptitudinile complexe pot fi: 

- generale — utile în toate domeniile, fiind caracteristice majorităţii indivizilor; 

- speciale — se manifestă doar la anumiţi indivizi umani în domenii restrînse de activitate: 
scriitori, pictori, muzicieni etc. Acestea sunt aptitudini creative (talent), indivizii posedînd 
viziuni noi, creative, neobişnuite. Tot la aptitudinile speciale se atribuie şi genialitatea — 
capacitatea viziunilor şi realizărilor epocale.! 

Este cert faptul că realizarea individului depinde şi de instincte, stări afective, pasiuni etc. 

În concepția unor autori? instinctul este un sentiment periferic ce apare foarte des mai 
puţin ca o cauză decît ca o ocazie. Instinctul îşi trage această caracteristică din trebuinţa care îi 
este instrumentul imediat. Ca şi trebuinţa, instinctul apare cu atît mai independent față de 
stimulul periferic cu cît excitabilitatea proprie a organismului, în momentul în care acestea se 
manifestă, este mai mare. 

Prin aceasta, instinctul, conservator al trecutului, se distinge pe rînd de obişnuinţă, 
creatoare de viitor, şi de reflex, instrument al prezentului. 

Stările afective, la rîndul lor, în măsura în care determină plăcerea ori durerea, stau la baza 
formării sentimentelor. Reprezentarea plăcerii poate să împingă către un obiect, după cum 
reprezentarea durerii poate să îndepărteze. Astfel se naşte atracția fără plăcere, sau dragostea, şi 
aversiunea fără durere, sau ura. 

În sfirit, pasiunea este o afecţiune prin care persoana afectată este antrenată la acte pentru 
care ea nu se mai consideră cauza integrală. 

Inteligența. Un factor psihic important în etiologia crimei este capacitatea de judecată şi 
nivelul mintal al criminalului. Inteligența contribuie la: rezolvarea problemelor, adoptarea 


deciziilor, alegerea comportamentului în fiecare situație concretă, alegerea mijloacelor pentru 


! Ibidem, p.70-71. 
2 Pradines Maurice, Traite de Psychologie Generale, Tome I, Ed. P.U.F., 1986, p.127-153. 
3 Cioclei V., op. cit., p.37-40. 

atingerea scopului, anticiparea rezultatelor, posibilitatea de autocontrol, autoevaluare, 
autoorganizare.! 

Inteligența este o aptitudine care evoluează şi se dezvoltă prin învăţare pe parcursul vieții. 
Ea poate fi caracterizată prin trei dimensiuni: 

- profunzime — operaţie a gîndirii ce permite identificarea, memorizarea, evaluarea, 
diferențierea etc.; 

- amplitudine — produs al gîndirii ce implică posibilitățile omului de a examina totul în 
ansamblu, precum şi a analiza detaliile, a clasifica, a sistematiza, a transforma raporturile; 

- volum sau conţinut al gîndirii: simbolic, semantic, comportamental etc.? 

Inteligența joacă un mare rol în procesul de afirmaţie profesională şi socială. Conduita 
criminală, la fel, depinde de împrejurările de viață, de capacitatea de gîndire, de prevederea 
consecințelor ce apar în cazul săvîrşirii unei infracțiuni. Totuşi, criminalul nu se gîndeşte, ori se 
gîndeşte prea puţin, la pedeapsa ce urmează comiterii infracţiunii şi altor consecinţe. Studiile 
psihologice au dovedit că majoritatea criminalilor n-au prevedere, n-au gîndire, fiindcă n-au 
nivelul de inteligenţă necesar cuprinderii mintale a faptei ce o săvîrşesc.” 

Măsurarea inteligenţei poate fi efectuată prin tehnici şi teste psihologice, printre cele mai 
răspîndite fiind cele ale lui Wechsler, Eysenk, Sarkov, Amathauer. Coeficientul de inteligență 
(IQ) este un raport între vîrsta mintală şi cea cronologică, iar în mod normal deficienţa mintală 
începe sub 70, pe cînd inteligenţa superioară este mai mare de 130. 

În sumă, temperamentul, caracterul, aptitudinea şi inteligenţa formează anumite trăsături 


psihologice specifice criminalului. 


Trăsături psihologice specifice criminalului 

Distingem cinci trăsături psihologice specifice, caracterizate prin anumite tendințe, şi 
anume: 

1) Egocentrismul,; 

2) labilitatea; 

3) agresivitatea, 

4) indiferența afectivă; 

5) indiferența morală. 

1) Egocentrismul este o trăsătură a persoanei, ce se caracterizează prin tendinţa de a 


raporta totul la propria persoană. Astfel, criminalul îşi face o imagine pozitivă despre sine, 


l Benesch H., Atlas de la Psychologie, La Pochotheque, Paris, 1996, p. 195. 
? Rusnac S., op. cit., p.71. 
3 Oancea I., op. cit. p.145. 

considerîndu-şi propria persoană ca “centru al universului”, punct de reper pentru toate 
sentimentele, emoţiile sale. El se rupe de realitatea înconjurătoare şi cade în subiectivism, 
dezvoltîndu-şi sentimentul exagerat de afirmare proprie, iar cînd acesta nu reuşeşte, se dezvoltă 
mînia Şi invidia pentru cei din jur. Aşa, se ajunge la sentimente de frustrare, disperare, orgoliu, 
vanitate care îl împing la izolare sau la conflicte cu semenii. În multe cazuri egocentrismul se 
poate asocia cu egoismul, care înseamnă punerea intereselor proprii mai presus de cele ale altor 
oameni şi a societăţii, în general; lipsa sentimentului de simpatie şi de generozitate pentru alți 
oameni. Rolul egocentrismului, combinat cu cel al egoismului, în declanşarea şi trecerea la actul 
criminal, este foarte mare. Tendinţa egocentristă (şi egoistă) este mai puternică şi învinge orice 
altă tendință de opunere sau de reţinere de la crimă. Frica de pedeapsă este mai mică decît 
dorinţa de afirmare de sine şi soluţionare a intereselor proprii. 

2) Labilitatea. Denumirea provine de la cuvîntul de origine latină “labilis”, ce ar însemna 
în traducere directă “a se ține într-un fir de păr”, ”a fi gata să cadă”, “a fi gata să se rupă”. 
Structura psihică labilă este o structură slabă şi nestatornică. Posesorul acesteia are o voinţă şi o 
putere de stăpînire slabă. J. Pinatel” arată că structura labilă poate fi privită din mai multe 
unghiuri de vedere: 

1) criminalul are o prevedere redusă şi nesigură; 

2) posedă o influiențabilitate şi sugestivitate pronunțată; 

3) poate lua hotărîri pripite, ulterior abandonate; 

4) relaţiile de tovărăşie şi prietenie cu alți oameni sunt schimbătoare şi trecătoare; 

5) criminalul-labil este ca un lichid fără formă şi care va lua forma vasului în care se 
toarnă. 

3) Agresivitatea. Reieşind din situația că majoritatea infracțiunilor se comit prin acțiuni 
(af, tilhărie, omor etc.), adică, în mare parte prin acte agresive, rolul agresivităţii infractorului 
joacă un rol important. 

Agresivitatea (de la latinescul “ad gresus” —“a acționa față de cineva cu o intenţie ostilă”) 
este o formă de manifestare a unei tendințe existente în lumea animală şi cea umană, anume 
tendința combativă, de înlăturare a piedicilor şi obstacolelor ce intervin în momentul satisfacerii 
unor trebuinţe. În situaţia cînd se satisface nevoia de foame, sete, apărare de un pericol, 
agresivitatea este utilă în limitele necesare. În cazul comiterii de crime, însă, agresivitatea 
depăşeşte toate limitele, utilizîndu-se în scopuri antisociale. 

Agresivitatea poate fi de mai multe feluri: 


- autoagresivitate (automutilare pentru a scăpa de încorporarea militară); 


l Oancea I., op. cit., p.151. 
? Pinatel J., op. cit., p.493. 

- agresivitate fiziologică (are loc atunci cînd se aplică forţa fizică a omului pentru atingerea 
unor scopuri); 

- agresivitate patologică (se întilneşte în cazul bolnavilor psihopaţi şi psihotici); 

- agresivitate ocazională (este spontană, întîlnindu-se în special în cazul unor conflicte 
interumane). 

Studiindu-se mecanismele fiziologice şi emoţionale ale agresivităţii, s-a constatat că ea 
intensifică şi agravează fapta ce se comite prin ajutorul agresivităţii încît, uneori devine greu de 
stăpînit şi de controlat.! 

4) Indiferenţa afectivă, stare fizico-psihică ce constă în absența unor emoţii şi sentimente 
de prietenie, tovărăşie, simpatie față de alți oameni. Se subînțeleg sentimentele şi emoțiile de 
participare la bucuria şi durerea altuia, dar mai ales o sensibilitate morală, ce ar permite 
distingerea între ce este bine sau rău pentru altul. 

Această trăsătură importantă a criminalului de lipsă a stărilor afective a fost dezvăluită de 
criminologia clinică. Este o trăsătură care generează sau favorizează comiterea de infracțiuni. 
Cînd lipseşte sentimentul de milă faţă de victimă, faţă de durerea şi suferinţele ei, criminalul nu 
mai întîlneşte nici o piedică emotiv-morală şi trece la săvîrşirea infracţiunii. 

De regulă, la mulți criminali persistă o răutate şi o cruzime reală, ei fiind reci sub aspect 
afectiv față de semenul său. Indiferenţa afectivă este o trăsătură a omului care se comportă fără a 
avea emoţii şi înclinații altruiste capabile de a-l reţine de la crimă. 

Originile indiferenţei afective pot fi atît un deficit bio-constituțional moştenit, cît şi de 
ordin educativ şi de mediu social. Fie că perversiunea criminalului izvorăşte din plăcerea 
morbidă ce i-o provoacă suferința altuia, fie că în familiile lor de naştere părinții au avut 
aptitudini şi comportamente dure, violente faţă de copii sau alţi membri ai familiei.’ 

5) Indiferenţa morală sau insensibilitatea morală este o problemă discutată din cele mai 
vechi timpuri. Anume, s-a discutat mult că un criminal nu se poate opri de la comiterea crimei de 
teama pedepsei prevăzute de lege. C. Beccaria în celebra sa lucrare “Despre infracțiuni şi despre 
pedepse” scria: “Este mai bine să previi crimele decît să le pedepseşti, pentru că acesta este 
scopul final al oricărei legi bune. Vrei să previi crima? Verifică dacă legile sunt simple, clare şi 
că întreaga forță a națiunii e unită în apărarea lor; verifică dacă legile nu favorizează categoriile 
sociale, verifică dacă oamenii se tem de legi şi nu se tem de nimic altceva. Teama de legi este 


salutară, dar fatale şi fertile pentru crimă sunt temerile unui om sau altul.”.? 


l Oancea IL., op. cit., p.152-153, 
2 Oancea IL., op. cit., p.153-154. 


i Beccaria Cesare, On Crimes and Punishments, Indianapolis, 1963, p.94 

Criminalul, dacă ar prevedea că pedeapsa implică un rău mai mare decît avantajul obținut 
din crimă, dacă ar acorda atenţie evitării pedepsei care îl aşteaptă, el s-ar opri, posibil, de la 
crimă, dar aceste elemente sunt slab dezvoltate la criminal. Cel de săvîrşeşte infracțiunea este 
preocupat mai mult de aspectele concrete ale comiterii ei, de ştergerea urmelor şi luarea 
măsurilor în privinţa ascunderii bunurilor. 

Cu timpul, în criminologie şi psihologie (psihiatrie) au apărut un şir de termeni ce derivă 
din indiferența morală: sensibilitatea morală, nebunia morală etc. Importante merite în această 
materie le-a avut R. Garofalo, care face distincția între nebunul moral şi insensibilul moral. 
Primul se caracterizează prin aceea că trăieşte o plăcere anormală în timpul comiterii crimei, pe 
cînd insensibilul moral este lipsit de repugnanța interioară firească care reține de la crimă, 
existentă la oamenii oneşti şi la oamenii cu simţ moral. 

Soții Glueck observă şi ei că sensibilitatea morală, la oamenii predispuşi spre crimă, este 


slab dezvoltată, fiindu-le caracteristică înclinația spre distrugere.! 


Deficiențe, tulburări şi boli psihice ale infractorilor 

Psihicul uman este coordonatorul întregii vieţi a individului şi purtătorul principal al 
capacității sale de adaptare la viaţa socială, iar sănătatea psihică a individului reprezintă 
elementul definitoriu al personalității. 

În aşa fel, orice deficiență, tulburare şi boală psihică influenţează în mod direct asupra 
comportamentului individului, generînd devieri de la normele de conviețuire socială. Cu toate că 
fac parte din domeniul special al psihiatriei, în studierea lor sunt interesate criminologia şi 
dreptul penal, fiindcă acestea gravitează în jurul licitului sau ilicitului penal. 

În acest sens menţionăm prevederile articolului 23 din Codul Penal al Republicii Moldova: 
“Nu este pasibilă de răspundere penală persoana care, în timpul săvîrşirii unei fapte 
prejudiciabile, se afla în stare de iresponsabilitate, adică nu-şi putea da seama de acţiunile ori 
inacțiunile sale sau nu putea să le dirijeze din cauza unei boli psihice cronice, a unei tulburări 
psihice temporare sau a altei stări patologice. Faţă de o asemenea persoană, în baza hotărîrii 
instanţei de judecată, pot fi aplicate măsuri de constrîngere cu caracter medical.” 

Printre deficiențele şi tulburările psihice ale infractorului se înscriu: 

- perversităţile; 

- mitomania,; 

- anxietatea; 


- fobia; 


l Oancea I., op. cit., p.155. 
? CP a RM, art.23. 

- depresia; 

- apatia şi sociopatia. 

Perversităţile reprezintă anomalii ale unor instincte de bază ale omului, cum ar fi 
instinctele: de conservare, de reproducere, de unire, de asociere. Sau, anomalia instinctului de 
conservare se manifestă prin autodistrugere sub forma alcoolismului, consumului de droguri etc., 
avînd şi o vocaţie criminogenă bine cunoscută. Aşa, anomalia instinctului de reproducere, ce se 
caracterizează prin hiper-hipo-sexualitate, preferințe pentru raporturi sexuale anormale, care duc 
la săvîrşirea infracțiunilor privind viața sexuală: viol, incest, perversiuni sexuale etc. 

Mitomania este o boală psihică, caracterizată prin tendinţa de a denatura adevărul, de a 
inventa fapte care nu s-au petrecut în realitate. Unii autori! definesc termenul de “mitoman” ca 
fiind persoana care are mania de a minți, iar “mitomania” — mania de a minți. 

Mitomanii sunt inventivi, abili, mici isterici cu manifestări apropiate schizoizilor şi pot fi 
adevăraţi “specialişti” în stimularea unor agresiuni sau alte crime violente.? 

Anxietatea este o stare afectivă caracterizată prin sentimente de nelinişte, insecuritate, 
frică panică, aşteptarea unui pericol. De regulă, apare ca reacție la o stare de stres sau alte 
tulburări patologice complexe. În plan fiziologic, se manifestă prin tahicardie, transpiraţie, 
tensiune, schimbare a vocii, dereglarea respirației etc. Anxietatea generează o imaginaţie bogată, 
cu multiple scene de groază, care îi livrează conştiinţei individului ideea pericolului şi 
amenințării, poate provoca scăderea capacităţii de rezistență a individului, ale randamentului 
intelectual, ducînd la dereglări comportamentale şi chiar la conduite criminale.” 

Fobia este frica iraţională , necontrolată, involuntară şi constantă a individului faţă de un 
obiect bine precizat, avînd la bază fie experiențe traumatizante, fie anxietăți neconştientizate. 
Printre cele mai răspîndite fobii sunt: claustrofobia — frica de locuri închise (înguste), agorafobia 
— de spaţii deschise, hidrofobia — frica de apă, aerofobia — de înălțime, patofobia — de boli, 
zoofobia — de animale, xenofobia — de străini, de necunoscut etc. 

Depresia este o stare ce se caracterizează prin tensiune nervoasă, dispoziție pesimistă, idei 
obsesive, insomnie, lipsa poftei de mîncare etc. Depresia este provocată de situaţii, evenimente 
sau circumstanţe dramatice, majore pentru individ. Aceste pot fi: stresul, eşecul profesional şi 
social, incapacitatea de autoafirmare etc. Depresiile sunt cea mai frecventă stare patologică 
întâlnită în societatea industrială, unde o persoană din zece suferă de această stare.” Poate avea 
mai multe manifestări comportamentale: sentimentul de inutilitate, negarea sinelui, diminuarea 
trebuinţelor personale, sau preocuparea excesivă de problemele personale, conduite agitate, 
i Marcu Florin, Maneca Constantin, Dicţionar de neologisme, Ed. Ştiinţifică, Bucureşti, 1966, p. 464. 

2 Ungureanu A., op. cit., p.201-203. 


3 Rusnac S., op. cit., p.59. 
a Şchiopu Ursula (coord.), Dicţionar de psihologie, Babel, Bucureşti, 1997, p.219. 

iritabilitate față de alții. Uneori individul poate fi preocupat de ideea suicidului şi încercarea de 
a-l realiza, alteori devine complet indiferent faţă de tot ce îi trezea interesul anterior.! 

Apatia şi sociopatia. Apatia este o stare psihică ce se exprimă prin pasivitate, indiferență, 
lipsă de dorinţe şi de motivaţie faţă de problemele lumii înconjurătoare. Apatia poate fi: 

- fizică sau constituțională (se constată la persoanele cu anumite deficienţe de natură fizică 
sau cu o anumită configuraţie a temperamentului şi inteligenței); 

- disfuncțională, determinată de disfuncțiile endocrine sau deficiențele somatice (ale 
glandelor tiroidă, suprarenale, sexuale etc.); 

- socială, determinată de dificultățile de adaptare (crize legate de pierderea persoanei 
iubite, şomaj, detenție etc.); 

Sociopatia, se deosebeşte de apatia socială prin faptul că are un spectru mai larg, fiind 
denumită ca “tulburări de personalitate acompaniate de lipsa de respect față de obligațiile 
sociale, raporturi tensionate cu alţi indivizi umani, agresivitate sporită, manifestare puternică a 
lipsei de interes”. Se mai caracterizează prin egocentrism, lipsă de compasiune, sociopaticii 
avînd o atitudine conflictuală cu o anumită persoană, cu un grup sau chiar cu comunitatea umană 
în general. Sunt nonconformişti şi nu acceptă valorile socio-umane generale, acceptate de 
majoritatea oamenilor. În consecință pot da dovadă de comportamente antisociale şi criminale? 

La rîndul lor, bolile psihice ale infractorului se pot clasifica în: 

1) nevroze; 

2) psihopatii; 

3) psihoze. 

1) Nevrozele sunt tulburări sau reacţii variate, cu caracter funcțional, relativ uşoare şi 
reversibile, manifestate prin suferinţe şi conflicte intrapsihice despre care bolnavul este conştient. 
Deosebim nevroze: 

- astenică,; 

- obsesivo fobică; 

- isterică; 

- mixtă sau motorie.* 

În general, nevrozele nu constituie un factor criminogen, dar fiind însoţite de stări de 
anxietate pot conduce la unele conduite sociale agresive. Spre exemplu, hiperemotivitatea prin 
prisma nevrozei fricii, poate duce la fuga de la locul accidentului, vătămări a integrității 


corporale sau chiar omoruri fără necesitate în cazul jafurilor şi tilhăriilor, legitima apărare 


l Rusnac S., op. cit., p.59-60. 
? Rusnac S., op. cit., p.60. 
3 Mateut Gh., op. cit., p.138-139. 

imaginară etc. Cu toate că nevrozele pot da naştere la conduite agresive, nevroticii sunt 
consideraţi, în majoritatea cazurilor, responsabili. 

2) Psihopatiile (““psyche” — suflet şi “pathos” — boală) sunt deficienţe de natură psihică ce 
constau în tulburări de adaptare familială şi socio-profesională. Psihopaţii îşi păstrează în 
întregime capacitatea de cunoaştere, nu sunt exoneraţi de răspunderea şi pedeapsa penală, dar 
prezintă o serie de atitudini structurate anormal, fapt ce îi determină la conduite antisociale. 

Cele mai răspîndite forme ale psihopatiilor sunt: 

- psihopatie astenică; 

- psihopatie epileptoidă; 

- psihopatie isterică; 

- psihopatie paranoidă etc.! 

Psihopatiile pot să se manifeste prin impulsivitate, instabilitate, încăpăţinare, înclinație spre 
perversiune, toxicomanie. Psihopaţii au un simț moral slăbit, aflîndu-se într-u conflict permanent 
cu cei din jur, incapabili de adaptări de lungă durată în mediul familial şi profesional. 

Spre deosebire de nevrotic, psihopaticul nu-şi cunoaşte şi nici nu-şi recunoaşte boala. El nu 
suferă din această cauză, însă îi face să sufere pe toţi cei din jurul său. În sfârşit, toţi psihopaţii au 
o slabă adaptare la mediu, sunt puţin ascultători la sfaturile, observaţiile şi îndemnurile celor din 
Jur, fiindu-le caracteristică tendința spre recidivă. 

3) Psihozele reprezintă cele mai grave afecțiuni psihice cu caracter ireversibil şi exclud 
starea de responsabilitate a persoanei. Faţă de aceste persoane nu se aplică pedeapsa penală, ci 
măsuri de siguranță (cap. X al CP al RM), precum ar fi “Internarea într-o instituţie psihiatrică” 
(art. 100 CP al RM). 

Bolnavul îşi pierde conştiinţa propriei existenţe, raportul cu sinele, cu cei din jur, cu 
întreaga lume reală. El se poate identifica cu diverse personalități, ca Napoleon, Cezar etc. 
Psihopaticii nu-şi înţeleg starea în care se află, nu pot aprecia real situaţiile zi-de-zi, nu pot stabili 
relații cu cei din jur. 

Printre formele psihozei sunt: 

- psihoze maniaco-depresive; 

- schizofrenia; 

- epilepsia; 

- psihoze post-traumatice; 

- psihoze acute (generate de intoxicații profesionale ori alcool); 


- psihoze infecțioase; 


i Ungureanu A., op. cit., p.201-203. 

- paranoia. 

Unele dintre ele pot trece neobservate, spre exemplu, paranoia, care, însă, evoluînd, 
creează adevăraţi despoțţi sau tirani (Hitler, Stalin). Cele mai grave omoruri în serie, omoruri 
sadice sunt comise de schizofrenici şi epileptici. De aceea această categorie de bolnavi trebuie să 
fie controlată, formînd o preocupare permanentă pentru familiile din care fac parte şi medicii 
psihiatri.! 

În această secţiune ne-am referit doar la coordonatele biologice şi psihologice (psihiatrice) 
ale personalităţii infractorului, fiindcă coordonatele sociale (familia, nivelul de instrucţie şi 


educaţie, şcoala, profesia etc.) au fost analizate în cap IV, secţiunea III, p. 4.3.7. 


! Mateuţ Gh., op. cit., p.140-141. 

Secţiunea IV 
PEDEAPSA ŞI CARACTERISTICILE EI 
5.4.1. Teorii bazate pe fundamentul dreptului de a pedepsi (Istoricul şi evoluţia acestora) 

Este foarte probabil, că primele preocupări pentru pedepsirea unor comportamente 
individuale, considerate periculoase, au fost determinate de necesitatea autoprotejării 
comunităților umane, constituite în condiţii naturale vitrege, care le amenințau permanent 
supraviețuirea. În mod firesc, reacţia grupului aflat în pericol a fost severă la adresa celora care, 
prin acţiunile lor, amplificau starea de risc.! 

Pedepsele erau considerate ca o veritabilă retribuţie pentru răul provocat, ori ca ispăşire a 
păcatului săvîrşit. Deşi modelate după “legea talionului”, ele se diferențiază şi în funcție de 
poziţia socială a inculpatului sau a părţii lezate.? 

Îmbinînd normele barbare ale cutumelor arhaice cu elemente inerente evoluţiei sociale, 
dintre care rafinamentul religios a jucat un rol aparte, popoarele antice au dovedit să dezvolte 
sisteme “legislative şi instituționale”, care răspundeau, în bună măsură, mai ales prin asprimea 
lor, scopurilor pentru care fuseseră create — stăpînirea fenomenului criminalității. 

Din cele mai vechi timpuri apare întrebarea-cheie, şi anume, dacă societatea are dreptul de 
a pedepsi. Dacă da, atunci care este fundamentul dreptului de a pedepsi; prin ce se justifică şi se 
legitimează aceste temeiuri; ce îndreptățește societatea ca să pedepsească etc. În special, se 
evidenţiază problemele ce ţin de: responsabilitate şi iresponsabilitate; natura, funcțiile şi scopul 
pedepsei; modul de executare al pedepselor; condiţiile şi limitele de aplicare a pedepselor; 
concepţia despre criminal, criminalitate şi despre organizarea luptei contra acesteia; orientarea 
antisocială a personalității infractorului etc. 

Una din primele clasificări ale teoriilor bazate pe fundamentul dreptului de a pedepsi o 
întîlnim la părintele criminologiei române T. Pop, care le repartizează în trei grupuri: 

- teoriile absolute; 

- teoriile relative; 

- teoriile eclectice. 

Teoriile absolute au la bază ideea că pentru fapta comisă se cuvine o răsplată. Este just ca 
cel ce a făcut o faptă rea să-şi ia răsplata pentru aceasta. Această răsplată se concepe şi se aplică 
pe măsura evoluţiei, întîi în formă de răzbunare, apoi în formă de ispăşire a păcatului, şi în fine, 


în formă de pedeapsă. 


i Drîmbă Ovidiu, Istoria culturii şi civilizației, Ed. Ştiinţifică şi enciclopedică, Bucureşti, 1985, vol. 1., p. 61-92. 
2 Ciobanu Igor, Isoricul crimei, în Revista Națională de Drept, Chişinău, 2001, nr. 4, p.4-5. 
3 Pop T., op. cit., p.189-192. 

Primind aspectul unui dar divin, pedepsele erau considerate ca o veritabilă retribuție pentru 
răul provocat, ori ca o ispăşire a păcatului săvirşit. Pedeapsa se aplica pentru a provoca suferinţa, 
prin care se curăța fapta rea. 

Nu este om, care bucurîndu-se de bunul său simţ, să cuteze a susține, că nu e just ca crima 
să fie pedepsită şi virtutea recompensată. Sentimentul justiției, care cere recompensa celor buni 
şi pedeapsa celor răi, este universal. El este proclamat de toate religiile, de toți filosofii şi în toate 
timpurile. Necesitatea de justiție care nu este satisfăcută în această lume ne face să credem într-o 
altă viață unde în fine se va face dreptate fiecăruia după faptele sale. 

Dintre cele mai cunoscute teorii absolute evidenţiem: 

- teoria răzbunării, 

- teoria justiției absolute. 

Teoria răzbunării este cunoscută din cele mai vechi timpuri, forma cea mai rudimentară 
întîlnind-o în răzbunarea din partea familiei sau rudelor victimei. Lipsind o puternică autoritate 
centrală, victima este în drept să se răzbune asupra agresorului său, ca să-şi facă singură dreptate. 

Vedem astfel, că, la început, răzbunarea purta un caracter privat. Ca formă mai avansată 
apare răzbunarea socială şi cea religioasă.! 

Teoria răzbunării a fost mult timp teoria dominantă, avînd la bază principiul că răul trebuie 
răsplătit cu rău. Cea mai echitabilă şi perfectă formă a răzbunării — talionul - a dominat secole în 
şir legislaţiile penale. 

Răzbunarea religioasă, ca concepție teoretică, atribuie dreptului de a pedepsi o origine 
divină. Astfel, statul în persoana autorităţilor (rege, împărat, faraon etc.) este delegat al 
divinității, reprezentanți vizibili ai acesteia, iar dreptul şi legile apără ordinea divină. Dreptul de a 
pedepsi capătă un caracter mistic ce emanează din ceruri. Prin infracţiune se lezează divinitatea 
şi ordinea instaurată de aceasta, iar infractorul trebuie să-şi ispăşească păcatul (crima) pentru a da 
satisfacție divinității. 

Acest principiu al justiţiei absolute a fost propovăduit de şcolile catolice. În ele punctul de 
plecare este suveranitatea dreptului divin: reprezentantul puterii sociale deţine puterea prin 
voinţa lui Dumnezeu, fiind delegatul acestuia pe pămînt; ceilalți reprezentanți ai puterii divine 
sunt miniştri ai acesteia, exercitînd justiția pe pămînt şi pedepsindu-i pe cei ce fac rău, obligîndu- 
i astfel să-şi ispăşească păcatele pentru greşelile comise. Deci, justiția absolută şi infinită are ca 
lege fundamentală principiul: 

- binele trebuie răsplătit cu bine, iar răul cu rău; 

- cel bun şi cel just trebuie să fie recompensat şi fericit, iar ticălosul şi perversul trebuie să 


fie pedepsit; 


! Ciobanu Igor, Criminologie, vol.1, op. cit., p.67-69. 

- cel de încalcă legile divine trebuie să-şi ispăşească păcatele prin suferinţă. 

Această teorie, numită şi teoria expiațiunii divine, a avut numeroşi reprezentanți: Tertulian, 
Sfîntul Augustin, Selden, Jozef de Maistre ş.a. În operele lor expiaţiunea (ispăşirea păcatului — 
n.a.) este legea supremă, fără de care lumea nu poate exista. Această lege este absolută şi ea 
trebuie să se îndeplinească, fie prin mîna oamenilor, fie prin mîna lui Dumnezeu. Nici un rău nu 
rămîne şi nu trebuie să rămînă nepedepsit. 

Este cert că astăzi teoria răzbunării nu poate fi acceptată, fiindcă conferă pedepsei un 
fundament mistic. Ea confundă ordinea socială cu cea divină, viaţa fizică cu cea spirituală, legea 
pozitivă cu religia. Impunînd cu forța cerințe religioase, ea desființează orice libertate 
individuală, fiind favorabilă pentru întronarea tiraniei, abuzului şi pentru excesivitatea pedepsei. 

Alături de teoria răzbunării s-a situat şi teoria justiției absolute, avîndu-i ca reprezentanți 
pe E. Kant, Hegel, V. Cousin şi I. Kohler. 

Emanuel Kant (1724-1804) pune la fundamentul pedepsei dreptatea absolută, care cere 
răsplătirea binelui şi pedepsirea răului. Pedeapsa trebuie să se aplice, fiindcă s-a comis o 
infracțiune şi aceasta în baza legii dreptăţii absolute, trebuie ispăşită. Prin infracţiune se violează 
dreptatea, de aceea pedeapsa (şi legea penală) este un imperativ categoric al rațiunii, neavînd 
necesitatea altei justificări. Pedeapsa trebuie să fie aplicată, fiindcă aşa o cere în mod imperios 
rațiunea, deoarece s-a comis un rău, o infracţiune. Pedeapsa este scopul final şi nu mijlocul sau 
instrumentul util pentru societate. Ea nu poate fi aplicată ca un simplu mijloc pentru obţinerea 
unui alt bine, fiindcă aceasta ar însemna a-l trata pe om ca pe un lucru, a te servi de el ca de un 
instrument, ceea ce ar fi incompatibil cu personalitatea şi demnitatea morală a lui. Infractorul 
trebuie pedepsit înainte de a gîndi la utilitate pentru el, pentru concetățenii lui sau pentru 
societate. Un om condamnat la moarte pe o insulă, care va fi curînd părăsită de concetăţenii săi, 
trebuie să-şi execute pedeapsa înainte de dizolvarea societăţii, pentru ca crima să nu rămînă 
nepedepsită, iar poporul să nu se acopere de ruşinea de a fi complicele criminalului. “Mai bine să 
piară un singur om, decît un popor, căci, cînd dreptatea este nesocotită, oamenii nu au rațiune de 
a trăi.” 

Aici raportul între infracţiune şi pedeapsă este de o perfectă egalitate. Prin pedeapsă 
infractorului i se provoacă un rău egal sau echivalent, sub raport material şi moral, cu răul cauzat 
prin infracțiune. 

Teoria lui E. Kant a fost aspru criticată, fiindcă se îndepărtează prea mult de exigenţele şi 
posibilitățile realității. Egalitatea absolută între infracțiune şi pedeapsă este irealizabilă, iar 


excluderea principiului utilității pedepsei este contra realității obiective şi a logicii. 


l Pop T., op. cit., p.193-197. 
? Pop T., op. cit., p.198-199. 

La rîndul său Hegel formulează teoria dialectică (o redăm aici ca parte componentă a 
teoriilor justiției absolute), după care dreptul este o noţiune absolută. Infracţiunea este negarea 
dreptului absolut şi inviolabil, iar pedeapsa consistă în acest proces de anulare. Prin pedeapsă se 
anulează negarea dreptului; astfel pedeapsa este negarea negației dreptului. Pe cît de puternică 
este negația injustă, pe atît de puternică trebuie să fie negația justă, adică afirmația cuprinsă în 
pedeapsă. 

La fel şi ceilalți reprezentanţi ai teoriei justiției absolute consideră că fundamentul 
dreptului de a pedepsi este dreptatea. Nu se poate căuta fundamentul pedepsei în utilitatea sa. 

Ea poate fi însă unul din efectele posibile ale pedepsei, dar nu fundament, căci pentru ca 
pedeapsa să-l corijeze pe infractor, ea trebuie acceptată ca justă. Deci, pedeapsa apare ca un 
antidot al otrăvii strecurate în societate prin infracţiune.! Teoriile relative şi utilitare justifică 
pedeapsa cu totul din alt unghi de vedere. Aici pedeapsa nu se aplică pentru că s-a comis o 
infracţiune, care este o faptă trecută, ci în vederea viitorului, ca infractorul pe viitor să nu mai 
comită infracţiuni. Dreptul de a pedepsi are la bază utilitatea sau necesitatea sa. Dacă pedeapsa 
nu ar fi utilă şi necesară pentru individ şi societate, nu ar fi legitimă. Societatea are dreptul de a 
pedepsi, fiindcă pedeapsa este o măsură utilă şi necesară pentru apărarea şi conservarea ei. 

Primele menţiuni ale necesității şi utilității, ca fundament al dreptului de a pedepsi, le 
întîlnim în Legea lui Manu, în Legile lui Moise, iar într-o formă mai avansată la Platon, Seneca, 
Cicerone etc.? 

Teoriile relative sau utilitare au numeroase varietăţi şi forme ce provin din diversitatea 
punctelor de vedere, sub care se cercetează funcţiile şi scopul pedepsei: intimidare, utilitate, 
necesitate, constrîngere, prevenție, retribuţie, apărare socială etc. 

Printre cele mai cunoscute teorii, care au la bază ideea utilității sau necesităţii evidenţiem: 

- teoria contractului social, 

- teoria prevenţiei generale; 

- teoria prevenției speciale; 

- teoriile tutelei, satisfacției şi comandamentului; 

- teoriile utilității, 

- teoriile apărării. 

Teoria contractului social apare în sec. XVII, fiind reprezentată de Hugo Grotius, Tomas 
Hobbes, Pufendorf, Jean-Jeaques Rousseau, Cesare Beccaria, Montesque etc. 

Fundamentul dreptului de a pedepsi îşi găseşte expresia în convenția socială, numită 
contract social. Anume din acest contract şi derivă dreptul societăţii de a pedepsi. 


i Pop T., op. cit., p.200. 


? Brînză Sergiu, Evoluția reglementărilor privind protecția penală a proprietății pe teritoriul Republicii Moldova, 
Ed. ARC, Chişinău, 2001, p.25 şi urm. 

Iniţial, omul a trăit în decurs de secole fără a cunoaşte legile şi instituţiile societății. 
Aceasta a fost o stare naturală de libertate fără limite, de egalitate absolută între oameni. La o 
anumită perioadă istorică a apărut, însă, necesitatea înlocuirii stării naturale cu starea socială. 
Societatea, în aşa fel, se constituie printr-o convenţie, contract social al oamenilor. 

La baza contractului social se află trei forme sau drepturi principale: 

1) dreptul la apărare, care aparține individului şi pe care acesta l-a cedat societății; 

2) dreptul de a pedepsi, pe care îl obţine societatea; 

3) dreptul de a sancţiona legile, îndreptat împotriva celora care ar viola legile asocierii. 

Reieşind din conţinutul acestor drepturi temelia statului o reprezintă voinţa liberă, iar nu 
forța. Dar în cazul cînd criminalul atacă dreptul social, el se declară trădător al comunității şi 
încetează de a-i mai fi membru. Din acea clipă existenţa statului nu poate fi compatibilă cu 
existenţa criminalului, unul din cei doi trebuind să moară. Prin judecată se declară că criminalul 
a încălcat tratatul social şi, prin urmare, nu mai este membru al statului, fiind îndepărtat ca 
infractor al pactului, prin exilare, ori prin moarte, ca duşman public.! 

Teoria contractului social a fost criticată, pentru că se bazează pe o ipoteză ce întră în 
contradicție cu natura socială a omului, care nu poate trăi fără societate şi în afara societăţii. Aşa- 
zisa stare naturală în care ar fi trăit omul este imposibilă, pentru că chiar omul primitiv ne oferă 
un început de ordine socială. 

Teoriile prevenţiei generale. Din cadrul acestora am evidenția: 

- teoria intimidării; 

- teoria constringerii psihologice. 

Teoria intimidării are la baza fundamentului dreptului de a pedepsi intimidarea persoanelor 
predispuse spre criminalitate. Printre reprezentanți se numără Filangieri, Gmelin şi Mittelstadt, 
care consideră că, cu cît pedeapsa va fi mai severă, cu atît va fi mai intimidantă, mai 
înfricoşetoare, descurajindu-i pe cei înclinați spre crimă. Infracțiunea atrage după sine în mod 
inevitabil pedeapsa, iar aceasta fiind extrem de severă va înfrîna înclinațiile şi tentativele 
criminale. 

Secole de-a rîndul a dominat ideea intimidării, care şi-a găsit reflecţie în cele mai odioase 
pedepse, însoţite de mutilări, moarte cu terori etc. 

Desigur că astăzi ni se pare absolut anormal de a-i provoca infractorului suferințe 
nemeritate, exagerate, doar în scopul de a produce un efect cît mai intimidant în faţa altor 
persoane. 

Teoria constringerii psihologice, care mai este cunoscută şi sub numele de teoria lui 


Feuerbach, are la bază ideea că criminalul comite crima pentru a-şi satisface unele plăceri. În 


l Pop T., op. cit., p.204-208. 

această situație pedeapsa are un efect de constrîngere psihologică asupra individului, paralizîndu- 
i pornirile criminale. Pentru ca această constrîngere să se producă, este necesar ca răul ce derivă 
din pedeapsa lui să fie mai mare decît binele ce derivă din infracțiune. 

Totuşi, criminalul adeseori nu cunoaşte, sau cunoaşte vag, consecinţele legale ale faptei 
sale, neavînd posibilitatea de a compara binele ce derivă din infracțiune şi răul pe care-l aduce 
pedeapsa. Dimpotrivă, imaginea răului nu reţine persoana de la comiterea crimei, ci o stimulează 
la o mai mare precauţiune, pregătire, ascundere a urmelor şi bunurilor etc. 
reţinerii, au la bază reformarea morală a criminalului. Pedeapsa este justificată, utilă şi necesară, 
fiindcă prin ea se face adaptarea socială a persoanei care a comis o crima. Pedeapsa tinde să-l 
rețină pe criminal de la o viitoare infracțiune, pe de o parte prin intimidare, iar pe de altă parte, 
prin înlăturarea condiţiilor şi capacităților proprii comiterii. 

Acest grup de teorii au avut o mare importanță pentru evoluţia sistemului penitenciar şi în 
general pentru politica penală. Prin ideile lor s-a ajuns la necesitatea reformării morale, la 
adaptarea socială a infractorilor. 

Teoriile tutelei, satisfacţiei şi comandamentului.” Din acest grup fac parte: 

- teoria tutelei sau protecției; 

- teoria garanţiei juridice; 

- teoria carității, prevederii şi vindecării, 

- teoria satisfacţiei sau reparaţiei,; 

- teoria comandamentului. 

Teoria tutelei sau protecției, avîndu-l ca reprezentant pe Vargha, consideră că pedeapsa 
este necesară, pentru a da satisfacție dreptului lezat. Dar această satisfacție poate fi numai o 
măsură de tutelă, de protecţie asupra criminalului şi nicidecum un mijloc de suferință, care este 
în contradicție cu principiul umanismului. 

Teoria garanţiei juridice, susținută de Silvio Ranieri, constată că dreptul de a pedepsi îşi 
exercită funcţia de tutelă nu pentru a se răzbuna pe criminal, nici pentru a compensa ofensa sau 
culpa adusă, ci pentru conservarea drepturilor individuale şi colective, pentru conservarea ordinii 
juridice. 

Pedeapsa este garanţia juridică, invocată în cazul săvîrşirii unei infracţiuni. 

Teoria carității, prevederii şi vindecării consideră criminalul drept un bolnav, iar pedeapsa 
este justificată prin necesitatea de a-l vindeca. În cazul acestei teorii, dreptul este o măsură de 


caritate şi în cazul aplicării lui îl pune pe criminal în imposibilitatea de a mai comite crime. 


l Pop T., op. cit., p.212-213. 
? Pop T., op. cit., p.214-215. 

Nu am fi absolvit de acord cu acest punct de vedere, pentru că pedeapsa se aplică doar 
persoanelor responsabile. Faţă de criminalii bolnavi, iresponsabili se aplică măsuri de 
constrîngere cu caracter medical. 

Teoria satisfacţiei sau reparaţiei, expusă de Welcker, - pedeapsa se justifică prin 
necesitatea satisfacției sau reparației. Infracțiunea provoacă pagube materiale şi morale. 
Pagubele materiale pot fi reparate prin mijloace de drept civil, pe cînd pagubele morale afectează 
individul şi societatea, diminuează respectul față de lege, încurajează răul prin exemplul negativ 
dat. De aceia, pedeapsa este necesară pentru a repara această pagubă, pentru a da o satisfacție, 
restabilind respectul faţă de lege şi reintegrînd dreptul lezat. 

Teoria comandamentului, formulată de Bertauld, găseşte justificarea pedepsei în dreptul de 
a comanda, de a da ordine, care aparțin puterii sociale şi care implică dreptul de a lua măsuri 
necesare pentru a asigura respectul față de lege. Dreptul de a comanda implică dreptul de a face 
să se respecte ordinul, iar în caz de nerespectare - de a sancţiona. Sancţiunea ordinului este 
pedeapsa. Deci, dreptul de comandament implică dreptul de a pedepsi pe cel ce a violat ordinul. 
Cine are dreptul de a comanda are şi dreptul de a pedepsi. 

Criticînd această teorie, am menţiona că ea indică numai autoritatea, căreia aparține dreptul 
de a pedepsi, dar nu furnizează informaţii despre fundamentul şi scopul pedepsei. Ea poate 
conduce, în mod arbitrar, la despotism şi exces de penalitate. 

Din grupul teoriilor relative! fac parte şi teoriile utilității, promovate de E. Bentham, 
Jhering, F. von Liszt. 

E. Benthan (1748-1832) aşează fundamentul dreptului de a pedepsi pe utilitatea publică, 
interesul sau folosul public. Acest fundament reiese din principiul dreptului de a servi societatea, 
statul, iar această servire şi realizare se face în interesul public. Pentru a asigura utilitatea în 
interesul public, este necesară aplicarea pedepsei pentru infracţiune, care tulbură ordinea publică. 
Pedeapsa are scopul de a înlătura de la totalitatea cetățenilor un rău mai mare, decît suferința 
cauzată infractorului. 

Dar după ce criterii distingem interesul public de interesul privat, particular al unei 
persoane, al unei clase, al unui partid etc. Doar anume interesul public a servit ca pretext al 
exceselor şi crimelor, pe care le întîlnim în istorie. Interesul public a fost invocat pentru a 
justifica moartea a zeci de milioane de oameni în lagărele staliniste etc. 

Franz von Liszt, de asemeni pune la baza dreptului de a pedepsi ideea utilitară. Dreptul este 
creat pentru om şi are drept scop apărarea intereselor sale vitale. Anume apărarea intereselor, 
reprezintă esenţa dreptului. Pedeapsa este scopul, iar fundamentul pedepsei trebuie căutat în 


însuşi scopul ei. 


l Pop.T., op. cit., p.216-220, 

Baza juridică a pedepsei se găseşte în necesitatea acestuia şi nu în oportunitatea sa. Sau, 
baza juridică a pedepsei se găseşte în necesitatea menţinerii ordinii publice. 

În sfîrşit, din grupul teoriilor relative fac parte şi teoriile apărării: 

- teoria apărării sociale; 

- teoria noii apărări sociale;! 

- teoria legitimei apărări. 

Teoria legitimei apărări consideră crima ca o agresiune contra societăţii, care tulbură 
liniştea acesteia. De aici apare dreptul şi chiar obligația de apărare contra agresiunii, iar 
instrumentul acestei apărări este pedeapsa. Astfel, dreptul la legitima apărare a societății justifică 
pedeapsa. 

Infracţiunea este un atac la condițiile naturale de existență a societăţii, iar pedeapsa este 
reacția defensivă la acest atac. Dreptul de a pedepsi este manifestarea acelei legi naturale, în 
virtutea căreia orice organism viu, şi-n special organismul social, reacționează împotriva a tot ce 
tulbură condiţiile sale de existenţă. 

Din îmbinarea şi concilierea teoriilor absolute şi relative s-au născut teoriile ec/ectice; care 
reprezintă o combinaţie a ideilor şi elementelor de bază din cadrul acestor teorii opuse. Teoriile 
eclectice încearcă să satisfacă atît exigenţele justiției, cît şi interesele societății. Astfel s-a 
conciliat cerința moralei, de a pedepsi pentru fapta rea comisă, cu necesitatea şi utilitatea 
societăţii de a pedepsi pentru ca fapta să nu se repete în viitor. 

Teoriile eclectice reunesc în pedeapsă represia şi prevenţia, avînd în vedere atât trecutul, cît 
şi viitorul. Fundamentul dreptului de a pedepsi este dreptatea şi utilitatea socială. 

Dreptatea cere ca pedeapsa să fie meritată, iar societatea în care se aplică această pedeapsă 
— să fie necesară şi utilă acesteia. Această doctrină au adoptat-o încă legislațiile penale din sec. 
XIX, unele idei menținîndu-se şi astăzi în legislaţiile penale naționale. Spre exemplu, conform 
art.61 din CP al RM: „Pedeapsa penală este o măsură de constrîngere statală şi un mijloc de 
corectare şi reeducare a condamnatului... Pedeapsa are drept scop restabilirea echităţii sociale, 
corectarea condamnatului, precum şi prevenirea săvîrşirii de noi infracțiuni atît din partea 
condamnaților, cît şi a altor persoane. Executarea pedepsei nu trebuie să cauzeze suferinţe fizice 
şi nici şă înjosească demnitatea persoanei condamnate”. 

Bazele teoriilor eclectice au fost puse de către Broglie, prin publicaţia unui articol despre 


sistemul eclectic în septembrie 1828 şi dezvoltat de către Rossi în tratatul de drept penal (1829). 


l Vezi Teoria apărării sociale, în Ciobanu I. Criminologie, vol.1, cap. III, sect. III, p.3.3.6. 
2 Pop T., op. cit., p.221-229. 
3 CP al RM, cap. VII, art. 61. 


139 


Astfel, teoria lui Rossi consideră că fundamentul dreptului de a pedepsi este dreptatea, dar 
nu cea absolută, căci aceasta nu se poate realiza, ci dreptatea şi necesitatea conservării ordinii de 
drept. Dreptatea este cea care cere pedeapsa, dar măsura şi limitele acesteia se află în utilitate. 
Dreptul de a pedepsi derivă din justiție, fiind limitat doar de utilitatea socială. 

Interesante concepții întîlnim şi în teoria lui Carrara, care menţionează că pentru 
conducerea şi administrarea societății este necesară prezenţa unei autorități superioare. Această 
autoritate trebuie investită cu o putere, capabilă să oprească anumite fapte şi să exercite 
represiuni faţă de cei care le-au comis. Deci, autoritatea superioară este puterea sau autoritatea 
publică, care are la baza dreptului de a pedepsi legea eternă a armoniei generale. Unica bază şi 
măsură a recompensei celui bun şi a pedepsirii celui rău este dreptatea, care în final duce la 
apărarea omenirii. 

Anume, necesitatea apărării sociale şi reprezintă fundamentul dreptului de a pedepsi în 


cadrul teoriilor eclectice, iar drept baze fundamentale apar dreptatea şi apărarea. 


5.4.2. Pedepsele în Moldova medievală şi Tara românească 

La fel ca şi în alte state, în evoluţia dreptului de a pedepsi din Moldova medievală şi Ţara 
românească se disting diferite faze sau perioade, fiecare indicînd o nouă etapă de evoluţie cu noi 
concepţii sau sisteme.’ 

Astfel, distingem patru faze sau perioade: 

1) perioada răzbunării (private şi publice sau sociale); 

2) perioada expiațiunii (ispăşirii) divine; 

3) perioada de tranziţie (talionul şi compoziţia); 

4) perioada etatică sau politică. 

Cea mai primitivă şi rudimentară manifestare a dreptului de a pedepsi a fost răzbunarea 
victimei sau familiei (rudelor) acesteia asupra agresorului, numită răzbunarea privată. Astfel, 
victima prin răzbunare, în mod inconştient, pe de o parte îşi satisface, într-un mod dezordonat şi 
exagerat, orgoliul şi dreptul lezat, iar pe de altă parte — asigură instinctul de conservare, 
imobilizîndu-l pe viitor în vederea săvîrşirii de noi agresiuni pe infractor. 

Responsabilitatea şi răzbunarea aveau un caracter colectiv şi nelimitat. Pentru fapta comisă 
răspundea nu numai autorul ei, ci şi familia, rudele sale. Acest lucru se datora şi înrudirii prin 


sînge, numită şi răzbunarea sîngelui. 


l Pop T., op. cit., p.225-228. 


i Vezi, Criminalitatea în Moldova şi Țara românească, în Ciobanu Igor Criminologie, vol.1, cap.II, secț. 1, p.2.1.3. 

Tot în acea perioadă apare şi expiațiunea (ispăşirea), care este considerată a fi legea 
supremă, fără de care lumea nu poate exista. Tot răul este ispăşit fie prin mîna oamenilor, fie prin 
mîna unei divinităţi. Nici un rău nu rămîne şi nici nu trebuie să rămînă nepedepsit. 

O primă limită în exercitarea răzbunării a fost talionul, care fixa măsura pedepsei, pe care 
victima avea dreptul s-o aplice agresorului. Anume talionul a reglementat răzbunarea privată şi 
răzbunarea sîngelui, ducînd la autoconservarea şi autoapărarea speciei umane. Tribul agresor 
urma să sufere acelaşi rău sau pagubă, pe care el o cauzase tribului din care făcea parte victima. 

Legea talionului a însemnat un important procedeu în evoluţia dreptului de a pedepsi. 
Desigur că dreptatea impusă de legea talionului este barbară şi primitivă, dar în epoca respectivă 
a fost singura care s-a putut impune minților oamenilor. Astfel, talionul se întîlneşte în legislații 
din timpurile cele mai vechi şi pînă în secolele XVIII-XIX. 

Drept exemplu, dreptul talionului se regăseşte în: Codul lui Hammurabi, legile lui Manu 
(Manama-Dharma-Sastra), vechiul cod chinezesc (Ta-Tsing-Zeu-Zee), cărţile lui Moise (la 
evrei), legile lui Solon (la greci), legea celor XII table (la romani), vechile legi engleze, franceze 
şi germane etc. 

Pedeapsa talionului a existat şi în vechea lege românească. Aşa, spre exemplu, în anul 
1669 vornicul Stroie Leurdeanul, care-l omorise pe postelnicul Constantin Cantacuzino, fusese 
osîndit la pedeapsa talionului de divanul ţării: „Atuncea Antonie Vodă împreună cu părintele 
Vlădică Teodosie şi cu amîndoi episcopii şi cu toți egumenii de pre la toate mănăstirile cîte sunt 
în ţară, făcură mare judecată; căutînd la Sfinta pravilă, aflară ca să-l omoare şi pre Stroie, ca să ia 
plată, precum au făcut”.! 

În Condica Caragea din 1818: „Prepuitorii să se osîndească la pedeapsa ce era să 
pătimească cel prepus cînd s-ar fi găsit vinovat”,” iar condica penală a lui I.S. Sturza Vodă 
(1826) prescrie tavtopathia (denumirea grecească a talionului) pentru clevetire, aplicînd 
clevetitorului pedeapsa care s-ar fi aplicat clevetitului, dacă ar fi fost pedepsit. 

La etapa feudalismului timpuriu scopurile principale ale pedepselor în Moldova şi Țara 
românească erau: represiunea, expiațiunea (1spăşirea), repararea daunei şi înfricoşarea sau 
intimidarea. Treptat, pedepsele penale au început să fie mai diferențiate, ţinîndu-se cont de 
circumstanţele în care a fost săvîrşită infracțiunea, de starea socială a vinovatului şi de alți 
factori. Totuşi, în perioada feudalismului pedepsele aplicate se caracterizau printr-o cruzime 
deosebită. Acest lucru îl întîlnim în clasificarea pedepselor în sistemul dreptului penal medieval 


din Ţările Româneşti, unde distingem patru tipuri de pedepse: 


i Pop T., op.cit., p.241. 
? Ibidem. 

1) pedepse corporale, care la rîndul lor se împart în: - pedeapsa cu moartea (prin 
spînzurare, decapitare, tragerea în țeapă, arderea de viu, înecarea, îngroparea de viu, 
sugrumarea); 

- mutilarea; 

- înfierarea; 

- bătaia (simplă — cu toiagul, cu nuielele, cu biciul; bătaia pe ulițe sau prin tîrg; la tălpi sau 
falange; cu buzduganul sau cu topuzul); 

2) pedepse privative de libertate (clasificate în ocnă, temniţă, grosul, varta, surghiunul); 

3) pedepse pecuniare, ca: duşegubina, confiscarea sau gloaba (hatalmul, osluhul, tretina 
sau pripasul); 

4) pedepse complementare: tortura, degradarea civică şi raderea bărbii.! 

Vedem că majoritatea acestor pedepse se bazează pe ideea intimidării, cu toate accesoriile 
şi consecinţele sale fatale. Cea mai uşoară pedeapsă era considerată a fi bătaia cu toiagul, cu 
nuielele sau cu biciul. Pedepsele corporale mai uşoare urmăreau şi umilirea condamnatului, 
stigmatizarea acestuia, prin aplicarea suplimentară a pedepselor ruşinoase: înfierarea; bătaia 
condamnatului pe străzile oraşului sau satului; plimbarea acestuia călare pe măgar, cu capul către 
coadă, purtînd la gît o inscripție cu indicaţia crimei comise , bătaia în piaţa publică. 

Totuşi, coroana barbariei o constituiau mutilarea, tortura şi moartea. Mutilările constau în: 
tăierea limbii, nasului, urechilor, degetelor, mînii, piciorului, scoaterea ochilor, jupuirea pielii 
etc. 

Tortura se aplică atît ca mijloc de interogare, cît şi ca mijloc de agravare a pedepselor 
corporale. Aplicarea torturii avea loc la cestiunea preparatorie, ordonată pentru a obține 
mărturisirea crimei şi la cestiunea prealabilă, pusă înainte de executarea unei sentinţe capitale. 

Cestiunea preparatorie avea la bază ordaliile, ca mijloc de obţinere a probelor, la care erau 
supuşi bănuiţii, în scopul de a li se dovedi vinovăția. Ordaliile constau în aplicarea torturilor, iar 
rezistența acuzatului la acestea făcea proba nevinovăției sale. Acea persoană care rezista mai 
mult torturii sau care avea mai puține leziuni îl învingea pe adversarul său. Se considera că prin 
aceste ordalii puterea cerească îşi pronunţa judecată (de aici, ordaliile au luat denumirea de 
judecată a lui Dumnezeu). Cele mai cunoscute ordalii erau: ţinerea în mînă a unui fier roşu; 
băgarea mînii în apă fiartă; mergerea cu picioarele goale pe un fier încins sau pe cărbuni aprinşi; 
brodechinele — încălțăminte de lemn, în care sunt strînse picioarele acuzatului; aplicîndu-se, la 


mici intervale, colţuri de fier etc. 


i Ceterchi Ioan (coord.), Istoria dreptului Românesc, vol.I, București, 1980, p.447-456. 
a Pop T., op.cit., p.251. 

În Moldova medievală şi Ţara românească se aplicau nu numai pedepsele prevăzute de 
pravile, boierii avînd dreptul a aplica şi alte pedepse sau cumulul acestora. În interes de clasă, 
pedepsele erau inegale: pentru aceeaşi faptă, în dependenţă de statutul social al persoanei, se 
aplicau pedepse diferite.! 

Un pas important în evoluţia dreptului de a pedepsi s-a făcut prin compoziție sau sistemul 
compozițional, care consta în transformarea economică a răzbunării. Zis altfel, compoziţia este 
echivalentul pecuniar, crima răscumpărîndu-se sau compensîndu-se cu bani sau alte bunuri. 

La început compoziţia era facultativă, mai tîrziu devine obligatorie. Unicul obstacol, pe 
care îl întîmpina compoziția în epoca primitivă, era tîrguiala în jurul sumei, pe care criminalul 
urma să o achite victimei. Compoziţia se fixa, de regulă, întru-un anumit număr de capete de vite 
sau într-o sumă exactă de bani. 

Cu timpul, compoziţia capătă forma unui obicei sau tradiţie. Puterea obiceiului determina 
acordul, căci nici o parte nu se putea considera umilită sau înşelată. Compoziţia se accepta fără 
ruşine şi fără dezonorare, fiindcă era fixată şi întărită de obiceiuri. 

Cu timpul este decretată obligativitatea compoziției, în baza căreia criminalul era obligat, 
dator să plătească sau să dea compoziţia, iar victima era datoare s-o primească. Dacă criminalul 
refuza să plătească compensaţia legală, era considerat excomunicat, adică pus în afara legii şi 
putea fi omorît de către oricine. 

Problema compoziției este actuală şi astăzi, în legislaţia penală națională întrezărindu-se 
unele măsuri de compensare materială a victimei. 

În perioada de destrămare a feudalismului, în secolul al XVIII-lea, în Moldova şi 
Principatele Româneşti se răspîndesc ideile umaniste. Sub influența curentului beccarianist, se 
produc modificări importante, mai ales în sistemul pedepselor, umanizîndu-se represiunea penală 
şi condițiile de executare a pedepselor. Apar noi principii: individualizarea răspunderii penale şi 
excluderea răspunderii familiale; legalitatea incriminării şi a pedepsei; aplicarea pedepsei doar de 
către instanţa de judecată în baza unei hotărîri motivate; umanizarea pedepselor prin excluderea 
mutilării; executarea pedepselor cu scopul corectării vinovatului.” 

Necătînd la faptul că pedeapsa cu moartea a fost păstrată, în practică ea a înregistrat un 
puternic regres. Sub domnia lui Alexandru Mavrocordat şi a lui Alexandru Ipsilanti nici o 
pedeapsă capitală n-a fost executată. Mutilarea ca pedeapsă corporală a fost exclusă în Condica 


criminalicească a Moldovei şi a Țării româneşti din 1851. 


Rotaru Mihail, Evoluţia pedepselor în sistemul dreptului penal medieval din Moldova şi Țara românească, în Rolul 


pedepsei în societatea de tranziţie (Conferinţă ştiințifică-practică internațională 14-15 februarie 2002), Chişinău, 
2002, p.57-62. 


: Ceterchi loan (coord.), Istoria dreptului românesc, vol.I, Bucureşti, 1984, pag.308-320. 


143 


Sub domnia lui A. I. Cuza, în anul 1860, bătaia a fost desfiinţată (la fel şi înfierarea). 
Regulamentele organice au desfiinţat tortura, iar ocna şi temniţele înlocuiesc pedepsele capitale 
tot mai frecvent. 

Compoziţia continuă să existe, dar la o scară destul de redusă. În 1833, Logofeţia dreptății 
atrage atenţia instanțelor că sunt nule învoielile de despăgubire făcute de criminali cu victimele 
sau familiile acestora. 

În Moldova, Condica criminalicească din 1820/1826 interzice confiscarea, omiţînd-o chiar 
din lista pedepselor. Pe tot parcursul secolelor XVIII-XIX are loc perfecționarea legislației 
penale cu toate că multe pedepse denotă o discriminare socială vădită, deoarece pentru boieri se 
prevedeau pedepse pecuniare, sau în cel mai rău caz surghiun la mănăstire sau domiciliu, iar 


pentru păturile de jos — pedepse cu ocna şi temnita. 


5.4.3. Noţiunea, scopul, funcțiile şi sistemul pedepselor 

Fundamentul dreptului de a pedepsi a evoluat de la o societate la alta. Prin urmare, au 
evoluat şi noțiunea, scopul, funcțiile şi sistemul pedepselor. 

În dreptul penal din ţările străine nu găsim definiţii şi noţiuni juridice ale pedepsei, 
întîlnind doar tratări doctrinale, lucru caracteristic şi pentru Republica Moldova. Una din cele 
mai reuşite noţiuni ni se pare a fi cea a criminologului Bujor V.,! după care pedeapsa este o 
categorie ştiinţifică utilizată pentru a releva un fenomen social distinct ce constă într-o negare şi 
dezaprobare a samovolniciei individului şi care se manifestă prin aplicarea, în numele legii a 
măsurilor de constrîngere a persoanelor vinovate de săvîrşirea unei fapte interzise de legea 
penală şi care are drept scop apărarea societății de atentate infracționale, prevenirea de noi 
infracțiuni, restabilirea ordinii de drept şi a echităţii în societate. 

Necătînd la faptul că în doctrina penală nu există o unitate de opinii pe marginea noţiunii 
de pedeapsă, există repere care ne permit să soluționăm corect chestiuni particulare ce apar în 
procesul de calificare a faptelor şi stabilire a pedepselor, cunoaşterea semnelor individuale ale 
infracţiunii comise şi verificarea conformităţii lor cu prevederile legii. ? 

Scopul pedepsei este diferit în legislaţiile penale naționale. Aşa, în sistemul de drept 
continental scopul pedepsei ţine de: intimidare, răsplată, preîntîmpinare şi corectare a 
vinovatului. În sistemul dreptului anglo-saxon accentul se pune pe elementul represiv, 
restabilirea echităţii sociale, intimidarea şi apărarea societăţii de atentate criminale. 

Pedeapsa este principalul mijloc de realizare a scopului legii penale, de aceea scopul 


pedepsei coincide cu scopul legii penale. Conform art. 2 al CP al RM, „Legea penală apără, 


: Bujor Valeriu, Referinţe asupra noţiunii, scopului, funcţiilor şi sistemului pedepsei, în Rolul pedepsei în societatea 
de tranziţie (Conferinţa ştiințifico-practică internaţională 14-15 februarie 2002), Chişinău, 2002, p.2 1-27. 


? Brânza Sergiu, Infracţiuni contra vieții, sănătăţii, libertăţii şi demnităţii persoanei, Chişinău, 1999, p.8. 

împotriva infracțiunilor, persoana, drepturile şi libertățile acesteia, proprietatea, mediul 
înconjurător, orînduirea constituțională, suveranitatea, independenţa şi integritatea teritorială a 
Republicii Moldova, pacea şi securitatea omenirii, precum şi întreaga ordine de drept. Legea 
penală are, de asemenea, drept scop prevenirea săvîrşirii de noi infracţiuni”. 

Pentru realizarea scopului propus, Codul Penal al Republicii Moldova determină care fapte 
prejudiciabile constituie infracţiuni, prevăzute de legea penală şi pasibile de pedeapsa penală,” 
aplicată persoanelor care le-au săvârşit. 

La fel, scopul pedepsei penale reiese şi din art. 61, alineat 2 CP al RM, unde „pedeapsa are 
drept scop restabilirea echităţii sociale, corectarea condamnatului, precum şi prevenirea săvîrşirii 
de noi infracțiuni atît din partea condamnaților, cît şi a altor persoane; executarea pedepsei nu 
trebuie să cauzeze suferinţe fizice şi nici să înjosească demnitatea persoanei condamnate”. 

Totuşi, adevăratul scop al pedepsei penale nu poate fi regăsit decît în finalitatea legii 
penale însăşi care, prin instituirea şi aplicarea ei urmăreşte apărarea valorilor sociale ocrotite de 
legea penală împotriva infracțiunilor, prin prevenirea şi combaterea acestora, prin corectarea şi 
reeducarea condamnaților, prin restabilirea ordinii de drept. 

Funcțiile pedepsei reies din legea penală a Republicii Moldova, s-au mai bine zis din 
Codul penal, care este unica lege penală, ce cuprinde norme de drept ce stabilesc principiile şi 
dispozițiile generale şi speciale ale dreptului penal, precum şi determină faptele ce constituie 
infracțiuni şi prevede pedepsele ce se aplică infractorilor.* 

De aici, distingem următoarele funcții ale pedepsei penale: 

- funcţia de constringere; 

- funcţia de corectare; 

- funcția de reeducare; 

- funcţia de restabilire a echităţii sociale; 

- funcţia de prevenție generală; 

- funcția de prevenție specială. 

Spre exemplu, funcția de constringere este o măsură statală, aplicată de instanțele de 
judecată, în numele legii, persoanelor care au săvirşit infracțiuni, cauzindu-le anumite lipsuri si 


restricții drepturilor lor.” 


| CP al RM, art.2. 

2 CP al RM, art.14. 

3 CP al RM, art.61, al.2. 
4 CP al RM, art.1. 

5 CP al RM, art.61, al.1. 

Aşa, pedeapsa poate prevedea şi izolarea temporară sau definitivă a condamnatului din 
societate prin: arest, închisoare sau detenţiune pe viaţă.“ Această izolare poate fi foarte dureroasă, 
dar absolut necesară pentru schimbarea unei mentalități antisociale şi pentru apărarea, protejarea 
societății împotriva periculozităţii infractorului, care de altfel, urmează a fi corectat şi reeducat în 
condiţiile acestei izolări. 

Funcţia de corectare şi reeducare constă în influențarea asupra mentalități şi deprinderilor 
condamnatului, în sensul înlăturării pozițiilor antisociale şi formării altora corespunzătoare 
exigenţelor societății. Acest proces depinde de persoana celui condamnat, de metodele şi 
procedeele ce i se aplică în funcție de împrejurarea că este infractor primar, minor sau recidivist. 
În toate cazurile, prin executarea pedepsei se urmăreşte formarea unei atitudini corecte faţă de 
ordinea de drept şi de regulile de convieţuire socială, precum şi formarea unor deprinderi 
conforme cu morala majorităţii membrilor societății.” 

Funcţia de restabilire a echităţii sociale îmbracă haina unui rău cu care se răspunde răului 
produs prin săvîrşirea infracțiunii. Răul, suferinţa pe care o implică pedeapsa, decurg din 
lipsurile şi restricţiile, precum şi constrîngerile prevăzute de lege: restricția de libertate, restricția 
drepturilor civile etc. Totodată, în cazul infracțiunilor ce cauzează prejudicii materiale victimei, 
pedeapsa este şi un mijloc de reparare a prejudiciului. 

Funcţia de prevenție generală are un scop mediat, îndepărtat, atenționînd toţi cetăţenii 
despre posibilitatea pedepsei penale, în cazul cînd ar fi tentaţi să comită infracţiuni. Este o 
dispoziţie de preîntîmpinare, ce implică teama sau frica de pedeapsă, ultima avînd un rol 
preventiv general antiinfracțional. 

În sfîrşit, funcţia de prevenţie specială ca scop al pedepsei este definită prin faptul că 
pedeapsa are un scop imediat, de a preveni săvîrşirea de noi infracţiuni din partea condamnaților, 
adică a persoanelor care deja au săvîrşit infracțiuni. Prevenția specială se realizează prin funcția 
de corectare şi reeducare, care depinde de personalitatea infractorului, categoria pedepsei 
aplicate, durata sau cuantumul ei concret, precum şi de modul de executare a acesteia. 

Sistemul pedepselor în legea penală se elaborează luîndu-se în considerație nivelul de 
dezvoltare social, economic, politic şi cultural a societăţii într-o perioadă istorică concretă. El 
trebuie să reflecte concepția politică juridico-penală cu privire la ansamblul mijloacelor şi 
procedeelor folosite în lupta împotriva criminalității. 

În diferite perioade istorice sistemul pedepselor a fost diferit, dar întotdeauna s-au căutat 
soluţii din cele mai variate pentru diversificarea, nuanţarea şi eficacitatea mijloacelor respective. 


Anume instituția pedepsei este cea care a evidenţiat principiile fundamentale ale egalității, 


6 CP al RM, art.62. 
= Bujor Valeriu, op.cit., p.23-24. 

umanismului, democratismului, legalităţii, reprezentînd limitele de aplicare ale pedepsei. Prin 
lege sunt stabilite cuantumul şi modalitățile, categoriile pedepselor, acestea fiind condiții 


obligatorii ce necesită a fi îndeplinite pentru ca pedeapsa să poată fi aplicată legal. 


5.4.4. Trăsăturile şi categoriile pedepselor în viziunea noului Cod Penal 
al Republicii Moldova 
Am menţionat în secțiunea anterioară că pedeapsa este o sancţiune de drept penal care 
constă în aplicarea măsurilor de constrîngere şi reeducare, prevăzute de lege, pentru săvîrşirea 
infracțiunilor şi care se aplică de instanţa judecătorească infractorului în scopul prevenirii de noi 
infracțiuni atît din partea condamnaților, cît şi a altor persoane. Din această noțiune se disting şi 
trăsăturile esenţiale ale pedepsei: 

1) pedeapsa este o măsură de constrîngere, aplicată infractorului ca reacție socială la 
infracțiunea săvîrşită; 

2) pedeapsa este un mijloc de corectare şi reeducare a condamnatului; 

3) pedeapsa este un mijloc de împiedicare a repetării conduitei antisociale; 

4) pedeapsa este un mijloc de constrîngere statală, fiind aplicată de stat în numele 
societății; 

5) pedeapsa este un mijloc de restabilire a echităţii sociale; 

6) pedeapsa este prevăzută de lege doar pentru o infracțiune concretă, fiind o consecință a 
infracțiunii; 

7) pedeapsa se aplică infractorului, adică numai persoanei care a săvîrşit cu intenție sau din 
imprudenţă o faptă prevăzută de legea penală; 

8) pedeapsa se aplică în scopul prevenirii de noi infracțiuni. 

Pedepsele pot fi clasificate în mai multe categorii: 

1) pedepse private sau restrictive de libertate (arestul, trimiterea într-o unitate militară 
disciplinară (pentru militarii care îndeplinesc serviciul militar în termen), închisoare, detențiune 
pe viață); 

2) pedepse pecuniare (amenda); 

3) pedepse privative sau restrictive de drepturi care au ca obiect diferite categorii de 
drepturi (privarea de dreptul de a ocupa anumite funcţii sau a exercita o anumită activitate; 
retragerea gradului militar, a unui titlu special, a gradului de calificare (clasificare) şi a 
distincțiilor de stat; munca neremunerată în folosul comunității). 

Codul penal al Republicii Moldova prevede, prin articolul 62, două categorii de pedepse: 

1) pedepse principale; 


2) pedepse complementare. 

Pedepsele principale sunt: 

a) munca neremunerată în folosul comunităţii, ce constă în antrenarea condamnatului, în 
afara timpului serviciului de bază sau de studii, la muncă, determinată de autoritățile 
administraţiei publice locale, stabilită pe un termen de la 60 la 240 de ore şi executată cîte cel 
mult 4 ore pe zi;! 

b) arestul! constă în privarea de libertate pe un termen de la 3 la 6 luni; 

c) trimiterea într-o unitate militară disciplinară, se aplică militarilor care îndeplinesc 
serviciul militar în termen, pentru o durată de pînă la doi ani; 

d) închisoarea, ce constă în izolarea impusă a persoanei vinovate de mediul normal de 
viaţă şi plasarea ei într-un penitenciar pe un termen de la 6 luni la 25 de ani; în cazul unui 
concurs de infracțiuni — termenul va fi de pînă la 30 de ani, iar în cazul unui cumul de sentinţe — 
de pînă la 35 de ani;* 

e) detențiunea pe viaţă” — privarea de libertate a condamnatului pentru tot restul vieţi. 

În cadrul pedepselor principale se înscriu, la fel, amenda şi privarea de dreptul de a 
ocupa anumite funcţii sau de a exercita o anumită activitate. Aceste pedepse pot fi aplicate, 
însă şi ca pedepse complementare. 

Pedepsele complementare se aplică ca un complement sau adaos la pedepsele principale şi 
anume: 

- retragerea gradului militar, a unui titlu special, a gradului de calificare (clasificare) şi a 
distincțiilor de stat." 

Considerăm că noul Cod penal al Republicii Moldova corespunde standardelor 
democratice internaţionale, determinînd pedeapsa ca un mijloc de constrîngere statală aplicat 
exclusiv de instanța de judecată. Ea constă în limitarea sau privarea infractorului de unele 
drepturi şi libertăți, cauzîndu-i anumite lipsuri şi restricții, şi nicidecum nu are drept scop 


cauzarea unor suferinţe fizice sau înjosirea demnităţii umane. 


5.4.5. Pedeapsa cu închisoarea sau pedeapsa cu moartea. Opinii şi controverse 
Particularitățile de ispăşire a pedepsei cu închisoarea în perioada de tranziție sunt 
determinate de noile schimbări democratice ce au loc în Republica Moldova, de reformele 


radicale în viața socială, economică şi spirituală. Dar, care este situaţia reală şi ce se întîmplă 


| CP al RM, art.67. 
2 CP al RM, art.68. 
3 CP al RM, art.69. 
4 CP al RM, art.70. 
5 CP al RM, art.71. 
ê CP al RM, art.66. 

după pronunțarea sentinţei privative de libertate? Sentința se execută şi din acest moment 
greşelile societății ating culmea. Condamnaţii primari, oamenii neperverşi, pentru care, în multe 
cazuri, ar fi fost suficientă o pedeapsă nonprivativă de libertate cu funcție de intimidare, sunt 
încarcerați în societatea celor mai primejdioşi criminali, fiind trimişi ca ucenici la şcoala 
acestora. Infractorii primari sunt plasați în izolatoarele de anchetă în aşa fel, ca să se poată 
familiariza cu atmosfera criminalilor, să se poată „infecta cu microbii perversității şi a 
stricăciunii”.! Şi spre regret nu este nimeni şi nimic ce ar putea paraliza şi împiedica acest proces 
de disoluţiune morală, ce se începe în condamnatul cel mai onest chiar din prima zi a încarcerării 
sale. În primul rînd, personalul închisorilor noastre chiar dacă ar dori să ajute la refacerea morală 
a condamnaților, la stimularea sentimentelor bune, nobile, nu o poate face, fiindcă nu are 
pregătirea necesară în această privinţă şi nu are condiţiile materiale şi morale necesare la o astfel 
de operă. Adevărul este şi mai trist, căci în multe cazuri, personalul este compus din indivizi 
corupți, ei însuşi fiind criminali. Aceştia alimentează, speculează, exploatează condamnaţi în 
scopul îmbogăţirii lor. Astfel, penitenciarele în loc de a deveni instituţii de corectare, reeducare, 
reformare, readaptare socială, devin adevărate incubatoare, şcoli, ateliere pentru pregătirea şi 
desăvîrşirea criminalilor. Cine a intrat în închisoare, oricît de noncriminal ar fi fost, mai mult ca 
sigur, va ieşi criminal. 

Cu drept cuvînt s-ar putea afişa lozinca pe fațada închisorilor noastre: Lăsaţi orice speranță, 
cei intraţi aici! 

Situaţia este şi mai tristă atunci, cînd unii infractori primari, minori, ajung atît de uşor în 
închisori, pentru infracţiuni comise într-o clipă de criză acută. Alţii însă, criminali persistenţi şi 
primejdioşi se strecoară pe furiş, cu multă abilitate printre textele codului penal, sau ştiu să le 
facă mai elastice fiindcă au situaţii înalte sau se află sub protecția şi umbrela oamenilor cu astfel 
de situaţii, împrăştiind în jurul lor corupția. 

leşiţi din închisori, demoralizaţi şi infectați cu microbul criminalităţii, criminalii ce şi-au 
executat pedeapsa sunt respinşi de societate şi vor trebui să rămînă pe calea comiterii crimelor.? 

Începînd cu 1994, în Republica Moldova a demarat procesul de reformare a sistemului 
penitenciar, principala sarcină a căruia a fost şi este adoptarea legislaţiei conform Constituţiei şi 
tratatelor internaţionale. Noul Cod de executare a sancţiunilor de drept penal consolidează pentru 
prima dată statutul juridic al condamnaților, stipulează drepturile şi obligaţiile lor. Prin acestea se 
numără: 

- anularea interdicţiilor asupra corespondenţei; 


- dreptul de a se abona oficial şi fără limite la presa periodică; 


l Pop T., op.cit., p.540-542. 
? Ibidem. 

- lărgirea sistemului de menționare în formă de vizite de lungă (pînă la 5 zile) şi de scurtă 
durată (pînă la 4 ore); 

- oferirea asistenţei juridice, fiind prevăzută în acest sens vizita avocatului; 

- ieşiri de scurtă durată în cazuri excepţionale: decesul unei rude apropiate sau în caz de o 
boală ce pune în pericol viața condamnatului, în caz de calamităţi naturale ce au cauzat daune 
materiale condamnatului sau familiei lui la locul de trai; 

- acordarea asistenţei juridice, medicale şi de alt gen, inclusiv contra plată; 

- acordarea dreptului la întîlniri cu slujitorii cultelor, înfăptuirea obiceiurilor religioase, 
folosirea obiectelor de cult şi a literaturii religioase. 

În prezent există trei categorii de penitenciare în care se execută pedeapsa cu închisoarea: 

- de tip deschis; 

- de tip semiînchis; 

- de tip închis.! 

Spre regret, sistemul penitenciar al Republicii Moldova funcționează în condiţii social- 
economice grele, fiind finanțat insuficient. Astfel, planul de finanţare a DIP pe anul 2002 
constituia 52 mln. lei din cele 125 mln. lei necesare sau 38 % din necesitatea minimă de 
funcţionare a Departamentului, fapt ce pune în pericol funcţionarea stabilă a sistemului.? 

La data de 01.04.2002 în sistemul penitenciar se aflau 10.515 deţinuţi, dintre care: 

- anchetați penal — 181 persoane; 

- acuzaţi — 1.607 persoane, care se află în prima instanță de judecată; 

- persoane în aşteptarea intrării în vigoare a sentinţei — 1.289; 

- condamnaţi — 7.043; 

- persoane care se află sub tratament în instituţiile de reabilitare socială — 132.5 

Conform legislaţiei în vigoare, suma pentru alimentarea unui condamnat în anul 2001 
constituia 5,60 pe zi. Însă, reieşind din Planul finanțării DIP, raţionul zilnic al unui condamnat a 
constituit doar 2,05 lei sau 41% din suma inițială. Considerăm că comentariile aici sunt de 
prisos, deţinuţii neavînd în raţionul zilnic carne, peşte, produse lactate, grăsimi etc. 

În multe instituţii condiţiile de detenţie ale deţinuţilor nu corespund legislaţiei în vigoare, 
baza materială este complet uzată, 80% din penitenciare sunt suprapopulate, avînd nevoie de o 
restaurare capitală. Edificiile tehnico-genistice de pază şi mijloacele de legătură şi-au epuizat pe 


deplin resursele, devenind inutile. 


! CP al RM, art.72. 


3 Lipadat Gheorghe, Particularitățile de ispăşire a pedepsei privațiunii de libertate în perioada de tranziție, în Rolul 
pedepsei în societatea de tranziție (Conferința ştiințifico-practică internațională, 14-15 februarie 2002), Chişinău, 
2002, p.12-20. 


3 Ibidem. 

La toate acestea se plusează deficitul acut de colaboratori calificaţi. Ca rezultat, în anul 
2001 au fost înregistrate evadări din penitenciarele nr. 4-Cricova, 8-Bender, 9-Pruncul, 18- 
Brăneşti, 19—Goieni, 2-Bender, 3-Chişinău, 5-Chahul, 17-Rezina. Numărul condamnaților aflați 
în căutare a fost în 2002 de 173 persoane. Rezolvarea acestei probleme este foarte dificilă din 
lipsa mijloacelor financiare pentru achiziționarea combustibilului, mijloacele de legătură etc. 

Am propus în repetate rînduri modificarea radicală a regimului de ispăşire a detenției, 
oferind numeroase exemple pozitive, cum ar fi reforma penitenciară din Franţa, unde începînd cu 
anul 1985 s-au umanizat considerabil condițiile de ispăşire a pedepsei: în penitenciarele din 
Franţa a fost organizat un serviciu social — educativ, condamnaților li s-a permis să studieze la 
diverse instituții de învăţămînt, să obțină studii profesionale, să se trateze în afara instituțiilor 
penitenciare, fără a se afla sub controlul permanent al administraţiei penitenciarului. 

Penitenciarul urmează să fie apreciat nu ca un instrument de intimidare şi de izolare a 
elementelor socialmente periculoase dar, în primul rînd, ca un mijloc de corijare şi educaţie. 

Tradiționale în acest sens sunt măsurile represive, care nu costă mai puțin decît reformele 
sociale şi, în fine, nu se justifică. 

Diferențierea acțiunii corecționale şi deținerea separată a condamnaților de un grad divers 
de pericol trebuie să se înfăptuiască în instituţii şi comisii de clasificare, create pe lîngă 
penitenciare, membrii cărora vor aprecia personalitatea fiecărui condamnat şi vor elabora 
recomandări pentru programele educative individuale. În componenţa acestor comisii, care ar 
determina regimul de detenţie al condamnaților şi se vor preocupa de problemele vizînd studiile 
de cultură generală şi tehnico-profesionale, angajarea în muncă a acestora, trebuie să fie incluşi 
specialişti de diferite profesii: jurişti, medici, sociologi, educatori, profesori, colaboratori ai unor 
servicii speciale. Faptul acesta va permite o analiză detaliată a capacităților şi aptitudinilor 
fiecărui condamnat, graţie cărora va deveni posibilă, prognozarea particularităților de comportare 
a condamnatului respectiv. 

Antrenarea mijloacelor de informare în masă la propagarea intoleranței pentru 
manifestările violente, desfăşurarea unor cercetări ştiinţifice bine orientate, consacrate elucidării 
unor condiții a celor mai avansate metode de prevenire a influenţei negative a mediului criminal 
va contribui pe toate căile la politica legislativă a statului în domeniul reglementării juridice a 
reabilitării sociale a condamnaților. 

La fel, printre problemele primordiale care ar urma să fie soluționate în sistemul 
penitenciar al Republicii Moldova se înscriu: 


- elaborarea programelor complexe de profilaxie a tuberculozei; 


Ciobanu Igor, Reabilitatea condamnaţilor-parte a politicii legislative a Moldovei, în Legea şi viaţa, nr.4, 1998, 
p.28-29. 


151 


- îmbunătățirea asigurării medicale prin alocarea mijloacelor financiare pentru 
achiziționarea medicamentelor şi utilajului medical; 

- antrenarea condamnaților în cîmpul muncii în vederea reabilitării sociale ulterioare; 

- îmbunătățirea condiţiilor de trai a deținuților; 

- asigurarea deținuților cu hrană în conformitate cu standardele internaţionale; 


- pregătirea cadrelor de înaltă calificare pentru sistemul penitenciar; 


modernizarea instituţiilor penitenciare. 

De la momentul de cînd statul a luat definitiv în mînile sale justiția, principalele pedepse 
aplicate au fost privaţiunea de libertate şi pedeapsa cu moartea. Majoritatea crimelor atrăgeau 
după sine pedeapsa cu moartea, recurgîndu-se la astfel de măsuri barbare ca arderea pe rug, 
turnarea pe gît a unei mase de metal topit, îngroparea de viu, tragerea în ţeapă, etc. 

Ducea oare cruzimea pedepselor la scăderea nivelului criminalității? Experienţa şi practica 
secolelor arată că nu. Dimpotrivă, cruzimea generează indiferența faţă de soarta proprie, față de 
soarta altor compatrioți şi în consecință, nerespectarea legilor draconice, drastice. În Franţa 
secolului XVIII hoţii de buzunare erau decapitaţi, iar în mulțimea care privea execuția, erau 
atestate numeroase acte de furt. Drept că aceeaşi practică contrazice aceste constatări. De 
exemplu, în timpul domniei lui Vlad Ţepeş în Moldova, datorită pedepselor crude, cum era 
tragerea în ţeapă, s-a redus considerabil numărul crimelor. 

Totuşi, care pedeapsă îşi atinge mai bine scopul-pedeapsa cu închisoarea sau pedeapsa cu 
moartea? Este oare pedeapsa cu moartea o treaptă pe scara pedepselor penale? Are oare statul 
dreptul de a ucide? Acestea şi multe alte întrebări ne apar atunci cînd încercăm să ne expunem 
„pro” sau „contra” pedepsei cu moartea. Un lucru este sigur: pedeapsa cu moartea nu-i face pe 
oameni mai buni, iar executarea ei în public are o influență negativă asupra societăţii. Efectul 
preventiv al pedepsei cu moartea nu este mai mare decît cel al detenţiunii pe viaţă. „Deşi 
colaboratorii de poliție sunt adepţii pedepsei cu moartea, faptele demonstrează că acolo unde 
pedeapsa cu moartea este reglementată, poliţiştii sunt în acelaşi pericol ca şi acolo unde ea a fost 
abrogată”. 

În genere, pedeapsa cu moartea creează influenţe imprevizibile asupra societăţii. S-a 
constatat că numărul infracțiunilor de omucidere nu a crescut după abrogarea pedepsei cu 
moartea pentru astfel de infracțiuni. Cu atît mai mult că prin natura ei, executarea pedepsei 
capitale poate avea numai efectul prevenirii generale, fiind lipită de efectul prevenirii speciale. 

În sfîrşit, pedeapsa cu moartea este asemănătoare cu o răfuială, cu o răzbunare față de 
infractor. Pe scara pedepselor penale pedeapsa cu moartea nu este o treaptă, ci mai degrabă o 


prăpastie, fiindcă după aplicarea ei situaţia rămîne ireversibilă. Odată fiind rupt firul vieții, el nu 


i Kenunoii C.I., Cmepriaa Ka3H5: 3a H IpoTuB, MockBa, 19809, p.32. 

mai poate fi legat. lată de ce caracterul injust şi inuman al pedepsei cu moartea este accentuat de 
faptul că în justiție nu poate exista convingerea că această pedeapsă a fost şi este aplicată 
totdeauna unui vinovat sau că este aplicată infractorilor cei mai periculoşi pentru societate. 

Şi Republica Moldova se confruntă cu dilema — este necesară sau nu aplicarea pedepsei 
capitale, chiar şi după abrogarea ei. Această dilemă a atras de-a lungul secolelor atenția 
filozofilor, politicienilor, gînditorilor. Printre aceştia se înscrie juristul şi filozoful francez 
Montesquieu, Charles-Louis de Secondat, baronul de La Brede (1689-1755), care în lucrarea sa 
„Despre spiritul legilor” cere aplicarea pedepsei cu moartea, afirmînd că aceasta se conţine în 
însăşi natura lucrurilor, ea izvorăşte din rațiune şi din esenţa binelui şi a răului. Cetăţeanul merită 
pedeapsa cu moartea atunci cînd el a atins securitatea altei persoane pînă într-atât, încît a lipsit-o 
de viaţă. În această situaţie, pedeapsa cu moartea este ca un leac pentru societatea bolnavă. 

Cesare Beccaria în lucrarea sa „Despre infracțiuni şi pedepse” consideră că pedeapsa cu 
moartea ar fi necesară dacă persoana, deşi privată de libertate, mai are încă astfel de relații şi o 
astfel de putere încît atinge securitatea naţiunii, dacă existența lui poate produce o revoluţie 
periculoasă pentru forma de guvernămînt stabilită. 

Filozoful — idealist german Emmanuel Kant a elaborat o teorie proprie cu privire la 
pedeapsă, la originea căreia stă ideea abstractă a dreptăţii. Kant încearcă să aplice principiul 
egalității dintre infracțiune şi pedeapsă: „Acel rău, pe care tu pe nedrept îl pricinuieşti altui om, 
tu ţi-l pricinuieşti singur; insultîndu-l, te insulti; furîndu-l, te furi; lovindu-l, te loveşti; omorîndu- 
l, te omori”. Deci, imperativul categoric kantian cere ca în cazurile de omor să fie aplicată 
pedeapsa cu moartea, cu excepţia cazurilor de pruncucidere şi omor în duel. 

Pentru pedeapsa cu moartea s-a pronunţat şi Enrico Ferri, care cere o aplicare cît mai largă 
a acestei categorii de pedepse: „Pedeapsa cu moartea este înscrisă de natură în toate colțurile 
universului şi în toate momentele vieţii universului”? 

Totuşi, pedeapsa cu moartea nu va reduce numărul infracțiunilor şi nici numărul 
infractorilor care le vor comite, precum nu va salva nici societatea de fenomenul criminalităţii. 
Aplicînd pedeapsa cu moartea, nu ne vom afla într-o poziție mai bună decît acelaşi infractor care 


a comis o crimă gravă; atît doar că ne vom afla de cealaltă parte a baricadei, ca executori ai legii. 


i Beccaria Cesare, Despre infracțiuni şi pedepse, Bucureşti, 1965, p.38-52. 


2 Gîrlea Radomir, Reflecţii asupra pedepsei cu moartea, în Rolul pedepsei în societatea de tranziţie (Conferința 
ştiințifico-practică internațională, 14-15 februarie 2002), Chişinău, 2002, p.87-91. 

Secţiunea V 


ORIENTAREA ANTISOCIALĂ A PERSONALITĂȚII INFRACTORULUI 


5.5.1. Semnificaţia şi gradul de intensivitate a orientării antisociale 

Cercetarea criminologică vizează determinarea cauzelor unei infracțiuni, intervenind doar 
post factum, ulterior momentului la care infracțiunea s-a consumat. Confruntînd efectul, adică 
infracțiunea săvîrşită, încercăm să evidenţiem din multitudinea de circumstanţe pe cele care au 
contribuit, într-o măsură mai mare sau mai mică, la producerea acestui efect, determinînd, 
totodată, eficienţa şi contribuția lor, calificîndu-le drept cauze sau condiţii. 

Literatura criminologică utilizează conceptul de orientare antisocială a personalității, 
care este diferit ca mod de manifestare şi grad de intensitate. Din aceste considerente, conceptul 
analizat are două semnificaţii: 

1) defineşte incapacitatea individului de a răspunde adecvat sistemului de norme şi valori 
promovat de societate. Individul orientat antisosial recunoaşte sistemul legal de valori, dar 
personalitatea sa prezintă o inadaptare, o disfuncție, neputînd să reacționeze întotdeauna în 
conformitate cu aceste valori şi norme; 

2) elimină sistemul de norme şi valori generale ale societăţii, însuşindu-şi norme şi valori 
proprii, care sunt contrare, opuse celor eliminate. Aici nu mai avem stări de inadaptare, 
disfuncție ci dimpotrivă, personalitatea infractorului este pe deplin adaptată, dar la norme şi 
valori ilicite, criminale. Acest tip de orientare antisocială este caracteristic recidiviştilor.? 

Aceste semnificaţii au fost dezvoltate de teoriile etiologice şi cele dinamice, referindu-se la 
două faze distincte ale comportamentului criminal. Primele se referă, în special, la ce se întîmplă 
cu o persoană pînă în momentul „trecerii la act”, ier celelalte se referă la ce se întîmplă cu 
criminalul în momentul faptei, descriu „trecerea la act” în sine.’ 

Privite în ansamblu, teoriile examinate, deşi au pretenţie de a aduce schimbări esenţiale cu 
privire la problemele fundamentale ale criminologiei nu au depăşit încă stadiul unor cercetări de 
suprafață. Multe din tezele expuse prezentate ca „noi” sau radicale, nu fac decît să reia idei 
exprimate cu mult înainte.“ 

Gradul de intensitate a orientării antisociale a personalității infractorului ne vorbeşte 
despre pericolul social potențial pe care îl prezintă acesta. De exemplu, un recidivist prezintă un 


pericol social potențial mai mare, decît un individ neadaptat, dar care nu contestă sistemul de 


l Stănoiu R.M., op.cit., p.144. 

? Nistoreanu Gh., Păun C., op.cit., p.211. 

3 Cioclei Valerian, Manual de criminologie, Ed. ALL Beck, Bucureşti, 1998, p.164-165. 
a Stănoiu Rodica Mihaela, Criminologie, Ed.Oscar Print, Bucureşti, 1997, p.210. 

norme şi valori impus de societate. Ultimul prezintă un pericol social potenţial mai redus, deşi 
într-o situație concretă favorabilă el poate săvîrşi o infracțiune. 

Orientarea antisocială a personalității poate avea grade diferite de intensitate. Criteriul de 
evaluare a intensității orientării antisociale poate fi determinat de atitudinea individului față de 
valorile sociale, existente într-o societate. 

În majoritatea cazurilor, personalitatea infractorului, ca şi a noninfractorului, se formează 
în aceleaşi sfere ale vieţii sociale: familie, şcoală, cerc de prieteni, loc de muncă, dar caracterul 
relațiilor dintre oameni, conținutul faptelor lor, interesele lor diferă. Am considera că nu în 
deosebirile din viața socială rezidă caracterul favorabil sau nefavorabil al influențelor 
determinate în orientarea personalităţii, ci în însuşi conţinutul informațiilor şi capacitatea de 
asimilare şi interpretare a lor. Statul, societatea nu pot asigura asemenea filtre protectoare care ar 
selecta, înaintea receptării lor de către individ, informaţiile pozitive, reținîndu-le pe cele 
negative, amorale sau criminale. 

Totuşi, mecanismul de formare a orientării antisociale a personalității se supune aceloraşi 
coordonate principale, indiferent de tipul de societate. Formarea unei atare orientări nu poate fi 
decît produsul impactului unor informaţii cu caracter contradictoriu: pozitive şi negative, 
perturbante. 

Este cert că orientarea antisocială a personalității nu se formează brusc, dintr-odată, ci este 
un proces de lungă durată, pe al cărui parcurs are loc acumularea informaţiilor receptate, inclusiv 
a celor negative şi, pe această bază se constituie concepțiile şi deprinderile antisociale. 

Pe de altă parte, eficiența modelatoare a informațiilor negative, perturbante este în relație 
cu trăsăturile de caracter ale individului. Aceste trăsături influențează capacitatea sa de receptare 
a unor asemenea informaţii, care pot dobîndi un caracter dominant, determinînd astfel orientarea 


personalității. 


5.5.2. Personalitatea şi situaţia concretă de viață (situaţia preinfracțională) 
Problema pe care ne propunem s-o examinăm o constituie rolul personalității şi situația 
concretă de viaţă în producerea infracțiunii. Actul infracțional în esență, constituie răspunsul pe 
care personalitatea orientată antisocial îl oferă unei situaţii determinate.! 
Există un şir de lanţuri cauzale independente care în anumite circumstanţe concrete de timp 
şi spațiu se pot intersecta şi interveni în conduita individului. Dar, situația concretă de viață oferă 
subiectului mai multe variante posibile de comportament. Majoritatea acestora au un caracter 


licit, altele însă, au un caracter ilicit, semnificînd abateri de la valorile ocrotite de lege. 


l Nistoreanu Gh., Păun C., op.cit., p.212. 

Fiind examinate obiectiv, posibilitățile de realizare în viaţă a valorilor sunt diferite, avînd 
un grad de probabilitate diferit. La fel, din punct de vedere subiectiv, rolul acestora este diferit, 
subiectul avînd, de regulă, înclinații apriorice pentru una sau alta dintre variantele de 
comportament ce-i sunt oferite de situaţia concretă de viaţă. 

În cazul personalităţii cu o vădită orientare antisocială există posibilitatea ca aceasta să 
caute sau să creeze situația concretă de viață în al cărei context va săvirşi infracțiunea. De 
exemplu, hoțul de buzunare recidivist plecat în căutarea unei potenţiale victime, găsind-o în 
persoana unei femei cu poşeta deschisă, nu va acţiona decît într-un singur mod, săvîrşind 
infracțiunea. Remarcăm că, în această situație, orientarea antisocială a personalității constituie 
factorul generator şi prin aceasta cauza infracţiunii. 

Situaţia concretă de viață are semnificația unei condiţii necesare, fie a unei condiţii 
necesare Şi suficiente, făcînd posibilă săvîrşirea infracțiunii. Săvîrşirea infracțiunii în cazul unei 
personalități cu orientare antisocială deosebit de evidenţiată va fi mult mai puțin dependentă de 
particularitățile situației concrete de viaţă. Pe de altă parte, în anumite situaţii concrete de viaţă, 
chiar o personalitate lipsită total de tendinţe antisociale poate săvîrşi o infracțiune, dar pentru 
aceasta este nevoie ca respectivele situaţii să aibă un caracter limită, impunîndu-i subiectului 
comportamentul ilicit.? 

Am conchide că, situația concretă de viaţă, zisă şi situație preinfracțională reprezintă un 
ansamblu de circumstanţe exterioare personalităţii infractorului, care precedă actul infracțional. 

La rîndul său, situația preinfracțională este compusă din două elemente: 

- evenimentul (evenimentele); 

- circumstanțele. 

Evenimentul este elementul care determină apariția ideii infracționale în mintea 
personalității infractorului şi poate avea o largă variabilitate în timp. El poate fi un răspuns 
imediat la o provocare, spre exemplu, omorul în cazul flagrantului de adulter. Aici ideea 
omorului apare în momentul constatării evenimentului. Pe de altă parte, acelaşi eveniment poate 
dura în timp, subiectul pregătindu-se, în mod premeditat, de comiterea aceleiaşi infracțiuni. 

Evenimentul poate fi decisiv, ca în cazul adulterului ori nesemnificativ, cum ar fi în cazul 
omorului comis de un alcoolic. 

Circumstanţele reprezintă elementele în care fapta infracțională se pregăteşte şi se execută. 
Ele nu au legătură cu motivaţia infracțională dar sunt decisive în cazul trecerii la act.” Aşa, în 


cazul hoțului de buzunare, prezenta unei poşete deschise va favoriza realizarea infracțiunii. 


! Stănoiu R.M., Introducere în criminologie, op. cit., p.147. 
? Stănoiu R.M., op.cit., p.148. 
i Nistoreanu Gh., Păun C., op. cit., p.212. 

Intervenția situaţiei concrete nu poate fi considerată drept un produs al hazardului, ci mai 


degrabă al activităţii conştiente şi voluntare a subiectului. 


5.5.3. Mecanismul trecerii la act 

Infracțiunea, ca orice altă activitate umană, este un act conştient şi volitiv, ceea ce 
înseamnă că infractorul înainte de a trece la act, are închipuirea mentală a viitoarei sale conduite. 
Observăm că, în principiu, momentul trecerii la act este momentul impactului dintre 
personalitate şi situaţia concretă de viaţă. Subiectul este pus în situația de a alege una din 
variantele de comportament.! 

Anume, trecerea la act, la săvîrşirea infracțiunii este elementul care diferenţiază infractorii 
de noninfractori. Şi în acest proces situația concretă de viaţă creează premise mai mult sau mai 
puţin favorabile trecerii la act. În funcţie de intensitatea orientării antisociale a personalității 
infractorului, pentru a se trece la comiterea infracțiunii, situația concretă de viaţă este condiția 
necesară, sau necesară şi suficientă.? 

În procesul psihologic de alegere între mai multe variante de comportament intervin un şir 
de criterii: 

-  motivaționale (mobil şi scop); 

- valorice; 

- morale; 

- afective; 

- materiale. 

Cele mai importante ni se par a fi criteriile motivaționale. Dar aici considerăm că ar fi 
necesare unele precizări între motiv-mobil-scop. Cuvîntul englez motive acoperă în acelaşi timp 
în franceză motif şi mobile (al unei acțiuni). Motivul este mai rațional, mobilul mai afectiv. În 
literatura de specialitate se utilizează, în majoritatea cazurilor, termenul de motiv. Acest termen, 
care stă la originea categoriei mai ample de motivație şi care este totodată elementul de bază al 
procesului pe care aceasta încearcă să-l desemneze, este prea general şi vag. Motivul a devenit în 
timp o noțiune atît de cuprinzătoare, încît este dificil să i se mai găsească o semnificație unică şi 
unanim acceptată. 

Fiecare criminolog, psiholog foloseşte o accepţiune mai mult sau mai puțin personală a 


termenului, atrăgînd totodată atenţia asupra diferitelor interpretări posibile: 


! Stănoiu R.M., op.cit., p.148-150. 
? Nistoreanu Gh., Păun C., op.cit., p.213. 

Motivele sunt concretizările trebuințelor. Ele constituie componența dinamică şi 
direcțională a actului concret. Termenul motivație este folosit în acelaşi sens cu motiv. Cîteodată, 
în limbajul curent, motivul desemnează obiectul însuşi sau scopul care motivează subiectul. 

Se consideră că există trei caracteristici principale ale motivului în sensul de concept 
explicativ: 

1) cuvîntul este utilizat în contexte în care conduita este pusă sub semnul întrebării şi nu 
doar explicată. Aici motivul este utilizat de regulă în „discursuri” morale sau legale unde 
acțiunile trebuie să fie justificate, explicaţiile fireşti fiind insuficiente; 

2) cuvîntul este utilizat pentru a se referi la o „rațiune directivă” şi implică o dispoziție 
directivă la individul a cărui conduită este examinată. Dacă respectivul individ are un motiv, el 
are cu siguranţă un scop, oricît de slabă ar fi influenţa acestuia; 

3) motivul trebuie să dea rațiunea pentru care o persoană acționează. Motivul acţiunii unui 
individ poate să coincidă cu raţiunea sa, dar trebuie să fie raţiunea pentru care el acționează. Aici 
se scoate în evidență posibilitatea existenţei unui decalaj între „rațiunile” invocate ori aparente şi 
cele reale ale acțiunii. Motivul trebuie să reflecte scopul către care comportamentul a fost efectiv 
dirijat iar nu scopul aparent ori eventual invocat de autorul comportamentului. 

Una din cele mai profunde viziuni asupra conceptului de motiv o întîlnim la psihologul 
american Newcomb:? „ Motivul, la fel ca şi termenii non tehnici de „dorinţă” şi de „trebuinţă”, 
este un termen care se prelungeşte interior şi exterior. Asemenea termeni se referă în acelaşi timp 
la o stare interioară de insatisfacție, de tensiune, de dezechilibru, de frustrare şi la ceva din 
mediul înconjurător, cum ar fi condiţiile de viaţă”. 

Trecerea la act surprinde faza dinamică în producerea infracțiunii. Confruntarea de 
argumente în favoarea sau împotriva unei anumite decizii devine acută, are aspect conflictual. 
Opţiunea în favoarea săvîrşirii faptei infracționale are semnificaţia unei eliberări psihice pentru 
infractor şi a unui eşec social, care se va consuma o dată cu procesul de trecere la act, de 
transformare a posibilităţii în realitate. Acest lucru se referă şi la infracțiunile comice din 
imprudență, ele fiind tot o expresie a unor personalități orientate antisocial, caracterizate prin 


impulsivitate, agresivitate sau negligenţă faţă de valorile sociale ocrotite de lege.” 


l Cioclei Valerian, Mobilul în conduita criminală, op. cit., p.41-46. 
a Constantini Helene, Le concept de Motivation, Ed. E.S.F., Paris, 1973, p.34-38. 
3 Nistoreanu Gh., Păun C., op. cit., p.214. 

Secţiunea VI 
CLASIFICĂRI ȘI TIPOLOGII ALE INFRACTORULUI. 
UNELE TIPURI DE CRIMINALI 


5.6.1. Noţiuni generale cu privire la clasificarea şi tipologia infractorului 

Criminalii nu reprezintă o masă de oameni uniformă, ci, după cum se constată din practică, 
sunt de o mare varietate şi diversitate. Fiecare criminal este unic în felul său, fiind constituit 
dintr-un şir de trăsături fiziologice, psihologice şi sociale, care nu se repetă întocmai la ceilalți 
criminali. De aici, cercetarea ştiinţifică şi clasificarea infractorilor este dificilă, fiindcă, operîndu- 
se cu o masă neuniformă şi heterogenă de indivizi, nu se pot trage concluzii generale referitoare 
la cauzele şi condiţiile criminalităţii. 

Personalitatea este un rezultat al relaţiilor sociale. Ea îndeplineşte un sistem de funcţii, care 
determină şirul relațiilor sociale. Comportamentul personalității este determinat de factorii 
sociali, economici, politici, psihologici şi psihici, aceştia aflîndu-se în legătură strînsă cu statutul 
şi rolul individului în viaţa de toate zilele. 

Din această cauză, majoritatea cercetătorilor şi criminologilor, încă din cele mai vechi 
timpuri, au stabilit că indivizii umani pot fi uniţi în anumite clase sau grupuri în funcție de 
posedarea unor trăsături comune de natură biologică sau socială. Aşa a apărut noţiunea de tip, 
tipuri de criminali sau tipologii criminale. Dar nici o tipologie clasică sau contemporană nu 
reuşeşte să întrunească toată varietatea personalităților umane, noţiunea de „tip” fiind un 
construct mental, care ne facilitează procesul de ordonare al realităţii sociale, servind drept 
etaloane a căror cunoaştere ne poate oferi o înţelegere şi o tratare a comportamentului individului 
studiat.! 

Ştiinţa criminologică confruntîndu-se cu aceste probleme a recurs la ştiinţa tipologiei, 
„care se ocupă cu clasificările în tipuri şi criteriile după care acestea se fac”, cu descrierea 
tipurilor şi metodelor prin care aceştia pot fi determinaţi. Această ştiinţă preconizează existența 
unor grupe de persoane, a unor categorii de criminali cu trăsături asemănătoare. Persoanele cu 
astfel de trăsături alcătuiesc şi aparţin aceluiaşi tip, formînd un model care le reprezintă. În acest 
mod, tipul este un concept, o idee, o schemă care reprezintă pe toţi cei care au asemenea trăsături 


şi fac parte din acelaşi grup sau categorie.’ 


l Rusnac S., op. cit., p.175. 
2 Popescu-Neveanu P., Dicţionar de psihologie, Ed. Albatros, Bucureşti, 1978, p. 735-736. 
3 Oancea I., op. cit., p. 98-99. 

Prin noţiunea de „tip” înţelegem o totalitate de trăsături caracteristice şi distinctive ale unui 
grup social. De exemplu, tipul militarului, caracterizat prin disciplină, organizare, punctualitate 
sau tipul artistului — om plin de imaginaţie, mai puţin organizat etc. 

Tipul poate fi studiat doar în cadrul tipologiei, care ar putea fi definită ca ştiinţa tipurilor, 
claselor, grupurilor. La rîndul său, tipologia personalității infracționale nu poate fi studiată 
separat de tipologiile general-psihologice, pentru că nu avem un „psihic criminal” sau o 
„moştenire genetică criminală”, dar atît psihicul, cît şi constituția genetică contribuie la 
determinarea conduitelor umane, inclusiv la cele criminale. La acestea se alătură componența 
socială a personalității care are o mare importanță. Modul în care individul a trecut prin procesul 
de socializare, a asimilat normele sociale, şi-a creat un sistem de valori individuale, care 
corespund sau nu celor unanim acceptate de majoritatea indivizilor, este important în 
determinarea şi alegerea viitorului comportament. 

La baza tipologiei personalității infracționale trebuie să fie puse, neapărat, particularitățile 


psihologice: atitudinile, scopurile, motivația etc. 


5.6.2. Clasificarea infractorilor 

Criteriul clasificării variază după concepţia despre geneza criminalităţii. Astfel poate fi 
utilizat criteriul antropologic, psihologic, sociologic etc. Printre primele clasificări o enumerăm 
pe cea a lui Lombroso, ! care studiază caracterele fiziologice şi psihice ale criminalilor, arătînd 
punctele de asemănare şi de deosebire dintre ele. 

Aşa, Lombroso clasifică criminalii în: 

1) criminali născuţi; 

2) nebuni morali; 

3) criminali epileptici (epileptoizi); 

4) criminali pasionali; 

5) criminali nebuni (la această categorie se mai axează criminalii alcoolici, criminalii 
isterici şi criminalii seminebuni sau matoizi); 

6) criminali de ocazie; 

7) criminali de obicei; 

8) criminali latenți. 

După Lombroso, Enrico Ferri a dovedit şi a impus teza necesităţii clasificării infractorilor. 
Numai în baza criticilor lui Ferri, Lombroso a admis ideea clasificării. 


Ferri îi clasifica pe criminali în cinci categorii: 


: Pop T., op. cit., p.496. 

1) criminalii nebuni sau alienaţi (autorul susține că responsabilitatea socială este singurul 
criteriu care trebuie să existe pentru toți criminalii, inclusiv şi pentru alienaţi; criminalii alienați 
se disting de criminalii născuţi şi nebunii morali, găsind printre primii diferite forme de alienare 
mintală; aceştia ar fi indivizii atinşi de mania persecuției, certei, cleptomaniei, piromaniei etc., 
care comit fără motiv crime foarte fioroase, ca sergentul Bertrand, ce a dezgropat 18 cadavre, cu 
care şi-a satisfăcut poftele sexuale şi apoi le-a tăiat cu sabia); 

2) criminalii născuţi sau instinctivi (sunt sălbatici, brutali, vicleni şi leneşi, care nu fac nici 
o deosebire între crimă în general şi o meserie; pentru aceştia pedeapsa nu are efect, ei 
considerînd închisoarea ca un risc natural al profesiei lor; în închisoare nu suferă, simțindu-se ca 
un pictor în atelierul său, gîndindu-se la o nouă „operă”; au tendinţe ereditare la crimă); 

3) criminalii de obicei (se recrutează din indivizi, care comit în copilărie primul delict, 
aproape în exclusivitate contra proprietății şi pe care închisoarea îi corupe moral şi fizic, 
producîndu-le obiceiul cronic de a repeta crima; la formarea criminalilor de obicei contribuie şi 
societatea, care nu le întinde o mînă de ajutor, ca să-i ajute la regăsirea locului în societate, ci, 
abandonîndu-i, le aplică măsuri polițienești şi judiciare aspre); 

4) criminalii din pasiune (sunt rari şi comit aproape totdeauna crime contra persoanelor; 
sunt de un temperament sanguin, de o sensibilitate exagerată, comiţînd crime mai ales în tinerețe; 
mînia, onoarea lezată sunt cele mai frecvente mobile ale crimelor lor; comit crima nu cu 
premeditate, ci pe faţă şi în accesul pasiunii); 

5) criminalii de ocazie (se deosebesc de criminalii născuţi prin aceea că la ultimii 
impulsurile exterioare nu au o forță determinantă; criminalii de ocazie la determinarea crimei 
sunt influenţaţi de ocazie, întîmplare, care dezvoltă tendinţele criminale). 

Pe aceeaşi linie de cercetare, în istoria criminologiei s-a înscris şi clasificarea lui 
R.Garofalo, care a întrodus criteriul anomaliei morale. În viziunea autorului există, că şi la Ferri, 
cinci categorii de criminali „adevăraţi”, adică cei care comit delicte naturale: 

1) criminali asasini sau tipici (definiţi ca nişte monştri în ordinea morală, avănd caractere 
comune cu sălbaticii, lipsiți de instinctul bunăvoinţei sau milei); 

2) criminali violenti; 

3) criminali improbi; 

4) criminali cinici; 

5) criminali convenţionali sau „revoltații” (crimele acestora constau în nesupunerea față de 
lege). 


La rîndul său, A. Lacassagne distinge: 


l Pop.T., op. cit., p.497-501. 

1) criminali de sentiment sau de instinct (sunt incorigibili, fiind determinaţi la crimă de 
tendinţele ereditare, obişnuinţă sau viciu); 

2) criminali de acţiune sau de ocazie (numiţi şi pasionali); 

3) criminali de gîndire sau frontali (printre aceştia se înscriu şi criminalii alienaţi). 

La baza acestei clasificări, Lacassagne pune ideea că viața cerebrală se manifestă în trei 
forme: omul iubeşte, gîndeşte şi lucrează. De aici vine şi distincția între oameni: la unii 
predomină sentimentele, la alții inteligența, la a treia categorie activitatea. 

G. Tard susţine şi el că criminalii trebuie clasificați, însă după criteriul sociologic. Astfel, 
distinge: 

1) criminali urbani; 

2) criminali rurali; 

3) criminali asasini; 

4) criminali violenţi.! 

Dintre criminilogii români se evidențiază I. Tanoviceanu,” care acceptă trei categorii de 
infractori: 

1) infractori născuţi; 

2) infractori de ocazie; 

3) infractori de obicei. 

Această clasificare corespunde celor trei tipuri de cauze cu influență puternică asupra 
voinţei: 

a) natura omului sau ereditatea îl face pe infractor născut; 

b) educaţia rea sau o serie de împrejurări rele dau naştere infractorului de obicei; 

c) circumstanțele exterioare, ce influențează apariţia infractorilor de ocazie şi de obicei. 

În psihologia şi criminologia modernă, tipologia personalităţii infracţionale ține cont de un 
cerc mai larg de criterii. Prima divizare ține de: 

1) gradul de conştientizare şi dirijare psihică a comportamentului, unde se disting 
infractorii normali şi infractorii anormali. 

Infractorii normali nu sunt afectaţi de patologii psihice, crima fiind conştientizată. Astfel, 
fiind conştienţi de caracterul antisocial al comportamentului lor, aceşti infractori au la bază 
motive egoiste, de regulă cupidante, comițînd furturi, delapidări, infracţiuni economice, etc. 

Infractorii anormali posedă dereglări psihice de diversă natură, patologii care nu le permit 


o conştientizare deplină şi adecvată a acţiunilor, comportamentelor. 


l Pop T., op. cit., p.501-506. 
. Tanoviceanu I., Curs de drept penal, vol. 3., Bucureşti, 1912, p.38-42. 

2) A doua divizare se face în funcţie de tendința de repetare a infracțiunilor, unde 
distingem infractori recidivişti! şi infractori nerecidivişti. 
Infractorii nerecidivişti mai pot fi numiți şi infractori primari, care nu repetă 


comportamentul criminal. 


3) A treia divizare se face în funcție de gradul de pregătire infracțională. Aici evidențiem 
două tipuri: 

a) infractori ocazionali sau situaționali; 

b) infractori de carieră. 

Infractorii ocazionali sau situaționali sunt indivizii care au comis infracțiuni în virtutea 
unor circumstanţe deosebite (de ordin material, afectiv, etc). Pentru ei crima este un fenomen 
contradictoriu modului obişnuit de comportament. Unii autori? evidenţiază şi cîteva subtipuri ale 
infractorilor ocazionali (situaționali): 

a) persoanele cu anumite patologii psihice, care în situaţii extremale anihilează 
posibilitatea de autodirijare a comportamentului; 

b) persoanele cu o autoevaluare neadecvată a posibilităților proprii, mai frecvent sporită; 

c) persoanele ce au comis crime sub impactul unor stări psihice, în urma acțiunilor altor 
persoane; 

d) persoanele dezadaptate social. 

Infractorii de carieră sunt orientați spre un mod de viaţă antisocial, crima devenind o 
meserie, un mod de viaţă. Printre trăsăturile lor definitorii se înscriu: 

a) crima este principalul mijloc de asigurare materială; 

b) recurgerea la violenţa fizică are loc doar în situații extremale; 

c) sunt conştienţi de perspectiva privării de libertate; 

d) în detenție continuă să-şi perfecționeze deprinderile criminale etc. 

În criminologia română, una dintre cele mai interesante încercări de elaborare a tipologiei 
infractorilor îi aparţine criminologului Ion Oancea, care a unit formele de tipologie propuse de 
E. Seelig şi J. Pinatel, definind următoarele tipuri de criminali: 

1) criminalul agresiv (violent); 

2) criminalul achizitiv; 

3) criminalul caracterial, 


4) criminalul lipsit de frine sexuale; 


Analiza mai detaliată a infractorilor recidivişti va fi expusă în p.5.6.3.(n.a.). 
? Rusnac S., op. cit., p.177-178. 
3 Oancea I., op.cit., p.99-100. 

5) criminalul profesional; 

6) criminalul ocazional; 

7) criminalul debil mintal; 

8) criminalul recidivist; 

9) criminalul ideologic (politic); 

10) criminalul alienat. 

Criminalul agresiv (violent) se caracterizează prin emotivitate puternică, însoţită de 
descărcări reactive ce se manifestă prin acte de violență. El este lipsit de sentimentele de milă şi 
compasiune faţă de alţi oameni, manifestînd doar duşmănie şi ostilitate. În cazul unei puteri 
fizice slabe, comite acte de agresivitate verbală, manifestate prin insulte, calomnii, amenințări 
etc. Cînd individul are o construcție corporală puternică, atletă, atunci agresivitatea se manifestă 
şi prin utilizarea forței fizice, în formă de vătămări ale integrității corporale, chiar cu utilizarea 
armelor reci şi a altor obiecte (bastoane, vergi de metal, pietre, etc.). De regulă sunt cunoscuţi în 
microgrupul lor social ca oameni certăreți, agresivi, bătăuşi, manifestîndu-se subit, spontan, fără 
motive întemeiate. 

Criminalul achizitiv este caracterizat prin tendința de luare, strîngere, achiziționare de 
bunuri şi valori materiale în scop personal: de cîştig, de întreţinere, de îmbogăţire etc. Aceasta 
este o tendință comună animalelor şi oamenilor, avînd un substrat biologic. Dar, la oamenii 
cinstiţi, necriminali, această tendinţă are anumite limite, care lipsesc la criminalul achizitiv. 

Criminalul caracterial posedă nişte tulburări caracteriale, care îl plasează în seria de treceri 
de la omul normal, sănătos psihic, la omul anormal, dar nu bolnav psihic. Exemple sunt cele 
exprimate în comportările omului încăpăţinat, ale omului stăpînit de vicii, pasiuni şi pervesiuni, 
pe care nu le poate stăpîni. În aceste cazuri, o primă caracteristică constă în aceea că o anumită 
tendinţă se dezvoltă în mod pronunţat şi domină întreaga persoană, iar voinţa şi controlul de sine 
nu le pot stăpîni. 

Criminalul lipsit de frîne sexuale comite infracţiuni legate de viața sexuală: violul, 
perversiuni sexuale faţă de minori etc. Viaţa sexuală este legată de instinctul sexual, care vizează 
raporturi sexuale între persoane de diferit sex şi care este o necesitate fiziologică, firească, 
normală şi permisă. Ea este permisă pe baza liberului consimţămînt. Cînd se încalcă aceste 
interdicții, individul devine criminal prin lipsă de frîne sexuale. 

Criminalul profesional săvîrşeşte infracțiuni în mod sistematic în scopul cîştigării 
resurselor de viață şi trai. Criminalii profesionali pot fi pasivi (nu muncesc şi nu-şi cîştigă 
existenţa din muncă, ci doar din infracțiuni) şi activi (îşi cîştigă existența din infracțiuni 


complexe, organizate: trafic de ființe umane, falsificare de bani, furturi prin efracție etc.). 


164 


Criminalul ocazional comite o crimă fiind împins de factorii exteriori, ocazionali, speciali. 
Exemplul minorului, care, lăsîndu-se antrenat de alții, comite un furt. De regulă, pînă la 
comiterea unei crime au o conduită bună, nu recidivează şi comit fapta numai datorită unei 
împrejurări, ocazii sau situaţii exterioare. 

Dar, nu toţi cei care se găsesc într-o împrejurare critică comit infracțiuni; unii rezistă şi se 
pot stăpîni. De aici apare dilema: ocazia dă naştere hoţului (adică factorii externi sunt decisivi) 
sau ocazia îl descoperă pe hoţ (factorii interni sunt decisivi).! Majoritatea cercetătorilor susţin că 
în cazul criminalului ocazional poate să fie şi o contribuţie a unor factori interni, dar factorii 
externi sunt, totuşi, predominanţi. Sunt anumite situaţii, împrejurări excepționale care pot 
împinge la crimă şi pe un om care, în alte împrejurări, n-ar comite fapta. 

Criminalul debil mintal posedă un şir de trăsături specifice: 

a) are nişte limite restrînse de a ţine seama de alți oameni şi de reacția acestora; nu prevede 
că alții pot gîndi mai bine, mai promt, motiv pentru care el nu se poate adapta, neagă realitatea şi 
nu-şi dă seama că alții ştiu şi înțeleg mai mult; 

b) nu are capacitate de prevedere asupra săvîrşirii crimei; posedînd un orizont temporal, nu 
prevede exact consecințele mai îndepărtate ale faptelor sale; 

c) are o gîndire concretă, dar infantilă, descurcîndu-se greu în activitatea sa şi avînd nevoie 
de sprijin. 

Debilitatea mintală poate fi: 

1) gravă, compusă din idioţi şi imbecili, cu un coeficient de inteligenţă pînă la 50, adică 
egal cu nivelul de inteligență al unui copil pînă la 10 ani; 

2) uşoară, în care se înscriu mărginiții şi submediocrii, cu un coeficient de inteligență pînă 
la 90, aproape de inteligenţa normală.” 

Criminalul ideologic sau politic este individul care, avînd anumite idei şi convingeri 
politice, ştiinţifice ori religioase, comite, datorită acestor idei, fapte penale. De regulă, criminalul 
politic este un militant care propagă şi luptă pentru anumite reforme şi schimbări sociale. După, 
scopurile urmărite, criminalul politic se deosebeşte de criminalul de drept comun. Experienţa 
istorică arată că mulți luptători, consideraţi la un moment dat ca duşmani şi criminali, pedepsiți 
în lagăre şi temnițe, mai apoi au fost consideraţi ca eroi şi aplaudaţi de popor. Dar, nu se 
consideră criminali politici cei care însoțesc această luptă cu asasinate, deturnări de avioane, 
catastrofe etc., adică persoanele care comit acte de terorism. 

Criminalul alienat este persoana iresponsabilă, anormală, bolnavă psihic sau alienată. Cu 


toate că, din punct de vedere juridico-penal ele nu poartă răspundere penală şi nu li se pot aplica 


l Oancea I., op.cit., p.103-108. 
? Oancea I., op.cit., p.109-110. 

pedepse penale, acestora li se aplică măsuri de siguranță, cu caracter medical. Din punct de 
vedere criminologic, criminalul alienat prezintă anumit interes pentru cercetarea ştiinţifică şi 
anume, datele privind felurile, categoriile şi trăsăturile caracteristice alienaţilor sunt necesare a fi 
cunoscute. De regulă, comit crime pe neaşteptate, prin surprindere; multe crime sunt brutale, 
crude, fără explicaţii, absurde şi de neînțeles. ' 

În sfârşit, o ultimă încercare de elaborare a tipologiei infractorilor îi aparține criminologului 
şi psihologului american Lewis Yablonski, ? care a folosit drept criteriu de clasificare trăsăturile 
de personalitate a individului, evidențiind patru tipologii: 

1) infractorii socializați, devin criminali în rezultatul impactului cu mediul social, de la 
care preiau valorile negative. Înclinaţia antisocială a acestor criminali este un rezultat al imitării 
şi influenţei microgrupului social, în care predomină valorile negative. 

2) Infractorii nevrotici, parțial conştienţi de maladia lor şi critici faţă de aceasta. Nervoza 
este o tulburare mintală minoră, după cum am arătat în una din secțiunile anterioare, o stare 
patologică de limită care apare în cazul unei suprasolicitări nervoase, al necazurilor şi 
insatisfacțiilor repetate cu caracter personal, familial sau profesional. Dirijaţi de anxietate, 
emotivitate etc., nevroticii pot comite crime de tipul cleptomaniei, piromaniei etc. Totuşi, 
nevrozele nu diminuează posibilitatea de autoconştientizare a acțiunilor, afectînd doar 
comportamentul. 

3) Infractorii psihotici sunt indivizi instabili, impulsivi şi dificili, al căror comportament 
face să sufere mai ales anturajul lor; inadaptaţi social ei au adesea de-a face cu justiția.’ 
Infractorii psihotici prezintă o periculozitate socială sporită, fiind foarte agresivi, violenţi, cruzi. 
Unii autori“ disting cîteva forme de psihopatii: 

-  psihopaţi psihastenici (tensionațţi, reactivi, anxioşi); 

-  psihopaţi explozivi (Gritabili, violenți, conflictuali, brutali în comunicare, pasionați de 
jocurile de hazard, destrăbălare sau perversiune sexuală, beţii etc.); 

-  psihopaţi isterici (demonstrativi, nesinceri); 

-  psihopaţi paranoidali (orgolioşi, suspicioşi). 

4) infractorii sociopați pot cauza daune morale, materiale şi chiar fizice, fără de a resimți 
vreo anxietate sau un sentiment al vinovăţiei. Sociopatia se manifestă prin egocentrism, lipsa de 
compasiune față de alți oameni sau o compasiune limitată. De regulă, infractorii sociopaţi sunt 


sănătoşi din punct de vedere psihic, calmi, nesinceri, instabili etc. Printre deficienţele de caracter 


l Oancea I., op.cit., p.112-115. 
? Yablonski Lewis, Criminology. Crime and criminality, Harper Collins Publishers, New York, 1990, p.50-68. 
3 Sillamy Norbert, Dicționar de psihologie, Univers enciclopedic, București, 1996, p.251-252. 


t EnuxeeB M.M., Omas u ropuanueckaa ncuxonorua, KHOpuanueckaa nureparypa, Mockea, 1996, p.128-133. 

ale acestora se înscriu: lipsa remuşcărilor, a fricii, afectivitatea săracă, indiferenţă în relaţiile 
interpersonale, comportament bizar şi neprevăzut etc.! 

In spectrul tipologiilor infracționale se înscriu şi clasificările, efectuate în legislațiile penale 
naționale. Aşa, conform Codului Penal al Republicii Moldova distingem: 

1) infractori periculoşi, care au comis infracţiuni grave, deosebit de grave sau excepțional 
de grave, săvîrşite cu intenţie şi fiind conştienţi de caracterul pejudiciabil al acţiunii sau 
. . .. . PE . . pt Să . 3 
inacţiunii, precum şi de urmările ei prejudiciabile. 

2) infractori ocazionali, care au comis o infracțiune din imprudenţă, îşi dădeau seama de 
caracterul prejudiciabil al acţiunii sau inacţiunii sale, dar considerau în mod uşuratic că ele vor 
putea fi evitate.“ 

3) Infractori responsabili, adică persoanele care au capacitatea de a înţelege caracterul 
prejudiciabil al faptei, precum şi capacitatea de a-şi manifesta voinţa şi a-şi dirija acțiunile. 

4) Infractori iresponsabili sunt persoanele care nu puteau să-şi dea seama de acţiunile ori 
inacțiunile lor şi nu puteau să le dirijeze din cauza unei boli psihice cronice, a unei tulburări 


psihice temporare sau a altei stări patologice.€ 


5.6.3. Personalitatea infractorului recidivist 

Criminalitatea recidivă a fost şi rămîne una dintre cele mai periculoase tipuri de 
criminalitate. Săvîrşirea infracțiunilor în mod repetat este o dovadă elocventă despre 
ineficacitatea măsurilor de corectare şi reeducare a infractorilor. Această categorie de infractori 
prezintă un pericol social sporit, deoarece astăzi criminalitatea recidivă a devenit mai periculoasă 
şi profesională. Aceşti infractori înrăiți, „din obişnuinţă” sau „de profesie”, complică şi mai mult 
starea criminogenă din țară, săvîrşind în mare parte crime dintre cele mai grave. Dauna socială a 
criminalității recidive se manifestă şi prin exemplul negativ, prin influența exercitată de 
criminalii recidivişti asupra persoanelor cu o voință uşor influenţabilă, precum şi asupra 
minorilor atraşi în activitatea criminală. 

Încercînd o clasificare a criminalităţii recidive, am începe cu recidiva (recidiviştii) în sens: 

1) juridico-penal,; 


2) criminologic. 


l Rusnac S., op.cit., p.179-181. 
? CP al RM, art.16. 
3 CP al RM, art.17. 
4 CP al RM, art.18. 
5 CP al RM, art.22. 
ê CP al RM, art.23. 

În sens juridico-penal se consideră recidivă comiterea cu intenţie a uneia sau mai multe 
infracţiuni de o persoană cu antecedente penale pentru o infracţiune săvîrşită cu intenţie. În 
acelaşi sens juridico-penal distingem trei feluri de recidivă (şi, respectiv de recidivişti): 

a) recidiva propriu-zisă (persoana a comis cu intenție una sau mai multe infracțiuni, avînd 
deja antecedente penale pentru o infracțiune săvîrşită cu intenție); 

b) recidiva periculoasă (persoana anterior condamnată de două ori la închisoare pentru 
infracțiuni intenționate a săvîrşit din nou cu intenţie o infracțiune sau persoana anterior 
condamnată pentru o infracțiune intenţionată gravă sau deosebit de gravă a săvirşit din nou cu 
intenție o infracțiune gravă sau deosebit de gravă); 

c) recidiva deosebit de periculoasă (persoana anterior a fost condamnată de trei sau mai 
multe ori la închisoare pentru infracțiuni intenţionate şi a săvîrşit din nou cu intenţie o infracţiune 
sau persoana anterior condamnată pentru o infracțiune excepțional de gravă a săvîrşit din nou o 
infracţiune deosebit de gravă sau excepţional de gravă).! 

În sens criminologic, recidiviştii sunt persoanele anterior condamnate, indiferent de 
ridicarea sau stingerea antecedentului, precum şi persoanele care au săvirşit infracțiuni, dar 
pentru care pedeapsa penală, din diferite considerente, nu le-a fost aplicată. 

Concept: Totalitatea crimelor, săvirşite în cadrul unui teritoriu, într-o perioadă de timp 
determinată şi în a căror săvirşire sunt prezente semnele criminalității repetate se numeşte 
criminalitate recidivă.? 

Distingem următoarele tipuri de criminalitate recidivă: 

1) persoanele la care starea de recidivă a fost stabilită conform art. 34 CP al RM; 

2) persoanele anterior condamnate, dar la care condamnarea a fost stinsă sau reabilitată 
(art. 111 CP al RM -— „Stingerea antecedentelor penale”; art.112 CP al RM -— „Reabilitarea 
judecătorească”); 

3) persoanele liberate de răspunderea penală şi de pedeapsa penală cu aplicarea altor 
măsuri, ca: „Liberarea de răspundere penală cu tragerea la răspundere administrativă”(art.55 CP 
al RM); „Liberarea de răspundere penală în legătură cu renunţarea de bună voie la săvîrşirea 
infracțiunii” (art.56 CP al RM) etc.; 

4) persoanele care au comis o infracțiune, dar față de care nu s-a aplicat, din diferite 
considerente, legea penală şi pedeapsa penală. De exemplu, au expirat termenele de prescripţie — 
„Prescripția tragerii la răspundere penală” (art. 60 CP al RM). 


Structura criminalității recidive poate fi caracterizată după diferite criterii: 


l CP al RM, art.34. 


j Ciobanu Igor, Criminalitatea recidivă, în Analele științifice ale Universității de Stat din Moldova, Serie nouă, nr.6, 
Chişinău, 2002, p.278-286. 

1) pe categorii de infracţiuni (în dependenţă de obiectele atentării şi caracterul motivaţiei 
crimelor săvîrşite); 

2) după caracterul ultimelor infracțiuni şi al celor anterioare (în dependență de săvîrşirea 
crimelor unitare (similare) sau variate); 

3) după numărul antecedentelor penale (sau măsurilor care le-au înlocuit); 

4) după gradul pericolului social al infracțiunilor săvîrşite; 

5) după intensitatea recidivei (în dependență de durata timpului dintre eliberare şi 
săvîrşirea unei noi infracțiuni); 

6) după tipul categoriilor de pedeapsă. 

Conform datelor statistice, mai bine de trei pătrimi din numărul total al infracțiunilor, 
săvîrşite de către recidivişti, sunt infracţiuni împotriva proprietății. 

La efectuarea investigațiilor criminologice ce vizează compartimentul infracțiunilor 
contra proprietăţii accentul se pune, în primul rînd, pe furturi, jafuri, tîlhării şi escrocherii. Aceste 
patru tipuri de infracţiuni constituie circa 90 % din totalul infracțiunilor analizate.! Predomină în 
special furturile din magazii, depozite, apartamente, precum şi furturile de buzunare (pungăşiile). 

După furturi predomină infracțiunile de sustragere cu aplicarea violenţei, îndreptate în 
special asupra averii personale — jafurile, tilhăriile. Pe ultimul loc se află răpirea mijloacelor de 
transport. 

Din categoria generală a crimelor săvîrşite de recidivişti un loc deosebit revine 
huliganismului (art. 287 CP al RM). Acestui tip de infracțiune îi revine mai bine de jumătate din 
numărul total al infracțiunilor în structura criminalității recidive. Spre deosebire de infractorii 
primari, recidiviştii sunt predispuşi la săvîrşirea actelor de huliganism agravat (alin.(3) art. 287 
CP al RM). 

La fel, pentru recidivişti sunt caracteristice şi contravenţiile administrative ca: manifestarea 
lipsei de respect față de judecată (art.200/7 CCA al RM); ofensa adusă judecătorului (art.200/8 
CCA al RM)? 

Răspîndite şi tradiționale pentru criminalitatea recidivă sunt astfel de infracțiuni ca: 

- eschivarea de la plata pensiei alimentare sau de la întreţinerea copiilor (art. 202 CP al 
RM); 

- eschivarea de la acordarea ajutorului material părinților sau soțului (art. 203 CP al RM); 

- atragerea minorilor la activitatea criminală sau determinarea lor la săvîrşirea unor fapte 
imorale (art.208 CP al RM); 


- acţiuni violente cu caracter sexual (art. 172 CP al RM) etc. 


f Ciobanu Igor, Caracteristica generală a infracțiunilor contra proprietății (analiză juridico-criminologică), în 
Analele ştiinţifice ale Universităţii de Stat din Moldova, Serie nouă, Nr. 4, Chişinău, 2000, p.151-154. 


? Codul cu privire la Contravențiile Administrative al Republicii Moldova. 


169 


Cele mai rar întîlnite crime în structura criminalității recidive sunt crimele săvîrşite de 
persoane cu funcţie de răspundere (Capitolul XV al CP al RM); crimele economice (Capitolul X 
al CP al RM); crimele contra justiției (Capitolul XIV al CP al RM) şi crimele săvîrşite din 
imprudență. 

Divizarea criminalității recidive pe categorii de infracțiuni ne permite să distingem: 

- recidivişti speciali; 

- recidivişti generali (ocazionali). 

Recidivistul special prezintă, de regulă, un pericol social, mai sporit decît cel general, 
deoarece are loc procesul de „profesionalizare” a recidivistului. Conform cercetărilor! la fiecare 
al zecelea recidivist se formează particularitățile unui „profesionalist”, căruia îi sunt 
caracteristice deprinderile şi procedeele de săvîrşire a unui tip concret de infracțiuni. 

Două treimi din recidiviştii speciali săvîrşesc infracțiuni contra proprietăţii. Conform 
aprecierilor specialiştilor”, în Republica Moldova există două tipuri (forme) de proprietate: 
privată şi publică. Pentru recidivişti nu este importantă forma de proprietate (cu atît mai mult că, 
formele de proprietate nu sunt noțiuni juridice, ci economice, sinonime ale apropriaţiunii private 
şi publice, şi anume în această calitate se vorbeşte despre ele în Constituţia RM°) , ci accesul la 
acele bunuri sustrase. Pericolul social sporit al acestora constă în faptul că, pentru ei, săvîrşirea 
sistematică a infracțiunilor de sustragere devine un mod parazitar, constant de existență. Pentru 
aceşti criminali este caracteristică orientarea antisocială foarte stabilă, iar comportamentul lor 
deviant este regula pe care o urmează în viaţă. Acest lucru se observă evident la „hoţii de 
buzunare”. Majoritatea dintre ei sunt recidivişti deosebit de periculoşi cu lungi biografii 
criminale şi cu lungi termene de detenție. Fiind foarte „calificați” şi posedînd o adevărată 
măiestrie în acest domeniu, mulți dintre ei o perioadă lungă de timp se află în libertate, fiind 
reținuți după săvîrşirea unui număr impunător de pungăşii. Anume „hoţii de buzunare” reprezintă 
circa 37% din numărul total al recidiviştilor. 

Mai bine de 50% din recidivişti se specializează în alte forme de sustragere (furturi din 
încăperi, apartamente, depozite etc.).* 

Despre specializarea activităţilor criminale ne vorbesc elocvent datele statistice de la 
hotarul secolelor. De exemplu, 39% din numărul condamnaților pentru furturi din apartamente 
aveau trei şi mai multe antecedente penale numai pentru furturi cu pătrundere în locuinţe; 70% 
din hoţii de buzunare au fost anterior condamnaţi de trei şi mai multe ori anume pentru furturile 
de buzunare (pungăşii - art. 192 CP al RM). 

l Ciobanu I., op. cit., p.279. 
? Brînza Sergiu, Infracțiuni contra proprietății, Chişinău, 1999, p.11. 


3 Constituția RM, Monitorul Oficial al RM, nr.1, 1994. 
i Ciobanu I., op. cit., p, 280. 

În acest mod, în criminalitatea recidivă contemporană se observă o tendinţă constantă de 
dominație a recidivei speciale, ce reflectă un înalt grad de profesionalizare a criminalilor 
recidivişti. Din aceste considerațiuni vom face o scurtă trecere în revistă a criminalității 
profesionale şi a personalităţii infractorului profesionist. 

Criminalitatea profesională constituie tipul criminalităţii ce se manifestă printr-o activitate 
criminală permanentă a participanţilor, ce constituie principala sursă a veniturilor lor şi necesită 
o specializare a cunoştinţelor, deprinderilor şi priceperilor, precum şi apartenenţa criminalilor, 
care posedă o anumită specializare, la o subcultură şi la un mediu criminal relativ închis şi 
ierarhizat.! 

Nu am fi de acord cu opinia că "acest tip de criminalitate nu trebuie confundat cu cel al 
recidiviştilor, întrucît nu orice recidivist este neapărat un criminal profesionist, precum şi nu 
orice criminal profesionist este un recidivist...".? Din contra, toţi infractorii profesionişti devin 
recidivi speciali, precum şi recidivii speciali se transformă în profesionişti. 

În acelaşi sens, nu am face o strictă delimitare între tendinţele de "profesionalizare" şi 
"specializare" a infractorilor. 

Profesionalizarea, ca şi specializarea, presupune comiterea infracțiunilor de un anumit tip 
şi utilizarea unor anumite mijloace şi metode de săvîrşire a infracțiunilor, dar neapărat criminale. 
Nu suntem de acord cu opinia unor cercetători care includ în categoria criminalilor profesionişti 
şi persoanele cu funcţii de răspundere care comit unele infracţiuni cu caracter economic. 

Criminalitatea profesională ar avea cîteva caracteristici: 

- are o continuitate istorică de decenii şi chiar secole; 

- se bazează pe transmiterea experienței criminale; 

- are tradiții şi obiceiuri criminale cu o largă paletă de norme neformale de conduită şi viaţă 
(statutul în lumea criminală, argoul, tatuajele, arta criminală etc.); 

- aduce subiecţiilor ei venituri considerabile, care pot satisface în suficientă măsură 
necesitățile lor de existență, în condiții de relativă uşurinţă, în raport cu posibilitățile celorlalți 
membri ai societății; 

- se amplifică fără precedent datorită: aprecierii incorecte a pericolului real al 
profesionalismului criminal; insuficienţei şi uneori incoerenței legislative, care dă posibilităţi de 
dublă interpretare şi aplicare; concedierilor colaboratorilor cu experienţă din instituţiile abilitate 
să aplice legea; conectării rapide a ţării noastre la filierele criminalității internaționale, ce a 


determinat un adevărat import de tehnologie infracţională modernă.” 


l Bujor Valeriu, Bejan Octavian, Criminalitatea profesională, Ed.Lyceum, Chişinău, 1999, p.4. 
? Bujor Valeriu, Bejan Octavian, op. cit., p.5. 


Dea SIA ` SE : . A T A ONEAN A 
Ciobanu Igor, Criminalitatea organizată la nivel transnaţional, în Analele ştiinţifice ale Universităţii de Stat din 
Moldova, seria „Ştiinţe socio-umane”, vol.I, Chişinău, 2000, p.91-95. 

Pentru personalitatea infractorului profesionist! sunt caracteristice: 

- posedarea şi menţinerea unui complex de cunoştinţe, deprinderi şi "măiestrii” necesare 
activităţii criminale profesionale; 

- alegerea şi optarea pentru un anumit tip de infracţiune (furt, escrocherie etc.), în 
dependență de caracterul şi nivelul pregătirii anterioare, capacitățile fizice şi intelectuale, care 
determină specializarea ulterioară şi calificarea obținută; 

- intensitatea activității criminale, care depinde de gradul de calificare: cu cît calificarea 
este mai înaltă, cu atît şi activitatea criminală e mai intensă; 

- colectarea informaţiei necesare despre locul şi condiţiile posibilei acțiuni criminale 
(informaţia poate fi "vîndută" ulterior la un preţ de 10-15% din suma bunurilor furate); 

- inventivitatea şi rafinamentul sporit; 

- dotarea tehnică modernă; 

- acceptarea stilului de viață criminal; 

- integrarea strînsă şi autoidentificarea cu lumea interlopă; 

- stratificarea şi ierarhizarea strictă; 

- cunoaşterea argoului şi tatuajelor (de exemplu, hoţii de buzunare folosesc un vocabular 
de circa 400 de termeni speciali, care reflectă particularitățile activităţii lor). 

La rîndul lor, recidiviştii generali mai sunt numiţi şi huligani-recidivişti. Aceştia sunt 
persoane neantrenate în cîmpul muncii, cu o pregătire şcolară şi profesională joasă, care consumă 
abuziv droguri şi alcool. Personalitatea acestor recidivişti este deformată de obiceiurile şi 
deprinderile lor de a rezolva orice conflict sau situaţie pe cale violentă, în majoritatea cazurilor ei 
fiind provocatori de conflicte. 

Criminalii-recidivişti din această categorie sunt predispuşi la săvîrşirea infracțiunilor din 
cele mai variate, săvîrşind atît infracțiuni de sustragere, cît şi alte infracțiuni. 

Delimităm două direcții principale în cazul acestui tip de criminali: 

- diferenţierea şi 

- specializarea. 

Ambele direcţii au legitățile sale de determinare în dependență de numărul condamnărilor 
anterioare, de caracterul primei infracțiuni, de timpul sau durata dintre infracțiuni ş. a. 

Astfel, diferențierea este mai frecvent întilnită în cazul recidiviştilor care şi-au început 
"activitatea" cu infracțiuni de huliganism sau alte infracțiuni violente. Actele de huliganism, 


vătămările integrității corporale sau omorurile nu pot servi drept sursă stabilă de existență, de 


l Bujor V., Bejan O., op. cit., p.12-28. 

aceea următoarele crime sunt cele de sustragere. În următoarele condamnări recidivul în cazul 
infracțiunilor de violenţă se va micşora cu mai bine de 50%. 

Specializarea este mult mai frecventă în cazul unei condamnări anterioare pentru o crimă 
de sustragere. Astfel, în cazul unei noi condamnări mai bine de 50% vor fi pedepsiți anume 
pentru sustragere. Două condamnări anterioare pentru furturi creează verosimilitatea unei noi 
condamnări anume pentru această categorie de crimă în mai bine de 2/3 din cazuri.? 

Ponderea recidiviştilor generali este de aproximativ 40% din completul criminalității 
recidive. 

O altă clasificare” a criminalilor recidivişti, îi divizează în trei mari categorii: 

1) recidiviştii antisociali, reprezintă cea mai periculoasă categorie de criminali. Ei sunt cei 
mai activi la săvîrşirea crimelor, avînd un comportament stabil şi consecvent. Anume din această 
categorie fac parte recidiviştii speciali, "profesionali". Ei reprezintă, după această clasificare, 
aproximativ 40% din numărul total de recidivişti. 

2) Recidiviştii situativi, se caracterizează prin nestatornicie față de valorile sociale; prin 
lipsa unor principii morale ferme; supremația calităților individuale negative asupra celor 
pozitive. Caracterul crimelor săvîrşite de aceste persoane depinde în mare măsură de situația 
concretă în care a nimerit recidivistul. Ei reprezintă în masa totală a criminalităţii recidive circa 
30-35%. 

3) Recidiviştii asociali, se caracterizează prin degradarea completă a personalității. La 
această categorie sunt atribuite persoanele cu numeroase condamnări avînd o vîrstă înaintată. 
Aceşti recidivişti au un intelect limitat; o motivație primitivă; sunt alcoolici, narcomani, avînd 
chiar şi unele înclinații psihopatice. 

În literatura criminologică unii autori“ definesc recidiva în: 

- penitenciară care presupune o perioadă anterioară de detenţie; 

- persistentă (multirecidivism) - presupune săvîrşirea a trei şi mai multe infracțiuni. 

Acelaşi autor utilizează denumirile de recidivişti - în sensul infractorilor de obicei şi 
pseudorecidivişti - în sensul recidiviştilor ocazional. 

După I. Oancea’, recidiviştii sunt de două feluri: 

1) recidivişti postcondamnatorii (persoanele, care după ce au fost condamnaţi pentru prime 


infracțiuni, săvîrşesc din nou alte infracțiuni); 


; 3enunckui A.®., PenuruB npecryniennă, Xapbkos, 1980, p. 84. 

? Ciobanu Igor, Criminalitatea recidivă, op. cit., p. 280-286. 

3 Kpumunonorua (nox pex. B. KynpaBnega u B. SMunoBa), op. cit., p.218-232. 
4 Giurgiu N., op. cit., p.199-200. 

5 Oancea I., op. cit., p.110. 

2) recidivişti postexecutorii (după ce au executat pedepse pentru prime infracţiuni, 
persoanele comit din nou alte infracțiuni). 

În teoria dreptului penal! recidiva postexecutorie mai este cunoscută şi sub denumirea de 
recidivă reală spre a o deosebi de recidiva postcondamnatorie - cunoscută şi sub denumirea de 
recidivă fictivă. Între recidiva posteondamnatorie şi recidiva postexecutorie ca principale 
modalităţi ale recidivei există nu numai o deosebire formală dar şi o deosebire de fond care 
decurge tocmai din caracterul simptomatic al recidivei după executare şi care, dovedeşte odată în 
plus că cel condamnat nu s-a reeducat după condamnarea suferită şi după executarea pedepsei 
spre deosebire de recidiva postcondamnatorie la care, dovada incorigibilităţii prin pedeapsa 
aplicată infractorului nu este pe deplin făcută. 

Formele pe care recidiva le poate avea în funcție de variațiunile celor doi termeni sunt 
desemnate în teoria dreptului penal ca fiind modalități ale recidivei. Cea mai bună clasificare la 
ora actuală o considerăm a fi a criminologului român Octavian Pop?, care utilizează mai multe 
criterii, astfel: 

1) în funcție de momentul săvîrşirii noii infracțiuni după condamnarea anterioară mai 
înainte de executarea pedepsei sau după executarea acesteia, recidiva poate fi - 

a) postcondamnatorie - situaţie care presupune comiterea, de către aceeaşi persoană, a unei 
noi infracţiuni după rămînerea definitivă a hotărîrii de condamnare pentru infracțiunea anterioară 
şi mai înainte de executarea în întregime a pedepsei pronunţată de instanţa de judecată pentru 
acea infracțiune; 

b) postexecutorie - situația care presupune săvîrşirea unei noi infracțiuni după executarea 
integrală a pedepsei, sau stingerea executării pedepsei prin grațiere sau prin prescripţie, 
pronunțată pentru infracțiunea anterioară; 

2) după natura infracțiunilor care formează pluralitatea, sub forma recidivei se pot distinge: 

a) recidiva generală, atunci cînd sunt comise crime de natură diferită (furt, jaf, tîlhărie 
etc.); 

b) recidiva specială cînd existenţa ei este condiționată de săvîrşirea unor infracţiuni de 
acelaşi fel, de aceeaşi natură (recidivistul comite numai furturi, altul - numai ecscrocherii etc.). 
Pentru ambele forme ale recidicvei este comun un singur model de prevenire a criminalității - 
prevenirea specială; care vizează complexul de măsuri destinate să împiedice săvîrşirea unor 
fapte antisociale de către persoanele care au săvîrşit deja o infracțiune. Va fi recidivă specială şi 


atunci cînd existența ei este condiționată de asemănări între infracțiunile ce formează termenii 


l Pop Octavian, Recidiva postexecutorie, Ed. Mirton, Timişoara, 2003, p.29-30. 
i Pop Octavian, op. cit., p.17-28. 


Ciobanu Igor, Modelele de prevenire a criminalităţii, în Analele ştiinţifice ale Universităţii de Stat din Moldova, 
Seria Ştiinţe socioumaniste, vol. I, Chişinău, 2003, p.128-132. 

acesteia cu privire la sursa legislativă;' de exemplu, ambele infracţiuni sunt incriminate prin 
acelaşi articol al Codului penal; 

3) în funcție de gravitatea condamnării pentru prima infracțiune, recidiva poate fi: 

a) absolută, cînd existenţa ei nu este condiționată de gravitatea primei condamnări; 

b) relativă, cînd existența ei este condiţionată de o anumită gravitate a condamnării 
pronunţată pentru infracțiunea anterioară; 

c) recidiva mare - care este condiționată de existența unei condamnări pentru prima 
infracţiune de o anumită gravitate; 

d) recidiva mică ce presupune săvîrşirea unei noi infracțiuni de către aceeaşi persoană care 
anterior a mai fost condamnată la pedepse cu detenţie de o gravitate redusă; 

4) în funcție de timpul scurs între executarea pedepsei pentru infracțiunea anterioară şi 
săvîrşirea următoarei infracțiuni, recidiva poate fi - 

a) permanentă sau perpetuă, cînd existenţa ei nu este condiţionată de săvîrşirea noii 
infracțiuni într-un anumit termen; 

b) temporară, cînd existenţa recidivei este condiționată de comiterea noii infracțiuni numai 
într-un anumit termen de la condamnare (de exemplu, pînă la reabilitare) sau de la executarea 
pedepsei pronunţată pentru infracțiunea anterioară; 

5) în raport cu locul unde s-a aplicat pedeapsa definitivă ce formează primul termen al 
recidivei, aceasta poate fi - 

a) națională (teritorială), cînd această pedeapsă se aplică, spre exemplu, de o instanţă din 
Republica Moldova sau România; 

b) internaţională cînd pedeapsa - condamnarea definitivă ce formează primul termen al 
recidivei este pronunțată de o instanţă străină; 

6) în ultimul rînd, după criteriul tratamentului sancționator al recidivei, aceasta poate fi - 

a) cu efect unic, care presupune aplicarea aceluiaşi tratament penal atît pentru infractorul 
aflat la prima recidivă cît şi pentru multirecidivist; 

b) cu efect progresiv, ce presupune agravarea pedepsei recidivistului la o nouă infracțiune- 
recidivă; 

c) cu regim sancționator uniform care impune acelaşi regim de sancţionare pentru toate 
modalitățile recidivei; 

d) cu regim sancționator diversificat - regim sancționator diferit pentru fiecare modalitate a 


recidivei.? 


i Bulai Costică, Recidiva în Dreptul Penal Român, în S.C.J, nr.1, 1966, p.80-81. 
i Pop O., op. cit., p.18-23. 

Cunoaşterea modalităților recidivei prezintă o deosebită importanţă teoretică şi practică 
pentru că, în general, recidiva pune pe primul plan problema luptei împotriva recidivistului ca 


fenomen social deosebit de dăunător pentru societate.! 


Portretul psihologic şi criminologic al recidivistului 

Nenumăratele studii ale recidiviştilor au demonstrat existenţa în structura personalității 
acestora a unei conjugări a deficienţelor individuale şi sociale. Astfel, infractorii recidivişti dau 
dovadă de inadaptare socială, imaturitate, egocentrism, infantilism social, dorințe de a exista pe 
spatele altora, necesităţi sporite în raport cu posibilitățile, impulsivitate şi indiferență afectivă, 
agresivitate, scepticism, stări interne de tensionare şi conflict, percepere deformată a realităţii, 
dificultăţi în autoevaluare etc.” 

Deşi tipul recidivist predomină printre bărbați, se întîlnesc femei cu comportament 
recidivist, studiile demonstrînd şi tendinţe de creştere a infracţiunilor comise de acestea.* 

Nu rareori recidiviştii săvîrşesc infracțiuni în grup şi atunci personalitatea lor îşi pierde 
capacitățile individuale, primind în schimb "recunoaşterea" şi susținerea "tovarăşilor”. Sub 
influența grupului recidivistul poate participa la săvîrşirea infracțiunilor care nu-i sunt 
caracteristice: de la furt la jaf, tîlhărie, huliganism. În activitatea acestor grupuri se observă 
influența unor participanți asupra celorlalți membri ai grupului. Aceasta, în consecință, duce la 
posibilitatea săvîrşirii infracțiunilor diferențiate: de la jafuri şi tilhării, pînă la infracțiuni 
economice.“ 

Un deosebit interes prezintă analiza gradului de pericol social al infracțiunilor primare şi al 
celor următoare. În literatura juridică există opinia potrivit căreia cu fiecare condamnare 
recidivistul săvîrşeşte crime tot mai grave şi mai grave. Dar, cercetările nu au confirmat această 
ipoteză. Dimpotrivă, o dată cu creşterea numărului de condamnări gradul pericolului social al 
ultimelor crime se reduce. Creşte verosimilitatea săvîrşirii unor astfel de crime ca: eschivarea de 
la plata pensiei alimentare sau de întreţinere a copiilor ş. a. Această stare de lucruri este 
determinată în mare parte de procesul continuu de degradare a criminalului recidivist. 

Pentru elaborarea unor măsuri eficace îndreptate spre profilaxia şi combaterea recidivei, 
structura criminalității recidive este analizată în dependenţă de intensitatea comportamentului 


criminal al recidiviştilor. 


i Dobrinoiu Vasile ş.a., Drept Penal - parte generală, Ed. Didactică şi Pedagogică, Bucureşti, 1992, p.179. 
2 Rusnac S., op. cit., p.177. 
i Zaporojan Igor, Criminalitatea re chip de femeie, Ed. Elan Poligraf, Chişinău, 2000, p. 19-32. 


4 
3anopoxan Hrope, YKIOHeHHe OT YIUIATEI HaJlOrOB H OTBETCTBEHHOCTE 3a TO npecrynnoe Jeanne, KumuneB, 
2003, p. 395. 

Astfel, recidiviştilor cu un număr mare de condamnări le este caracteristică o intensitate 
mai mare decît celorlalți. O înaltă intensitate se observă la recidiviştii speciali, predispuşi la 
săvîrşirea infracțiunilor de sustragere: aproximativ 70% de infracțiuni sunt săvîrşite în primul an 
după eliberarea din locurile de detenţie. 

În sfîrşit, ultimul criteriu de abordare a structurii criminalităţii recidive constă în tipul şi 
durata măsurilor de pedeapsă. În dependenţă de aceşti factori s-a constatat că nivelul recidivei 
este cu mult mai mare la persoanele condamnate pe termene scurte (pînă la un an) sau pe 
termene de detenţie lungi (de la 10 ani). Mult mai rar vor săvîrşi crime cei condamnaţi la: 
amendă (art. 64 CP al RM); munca neremunerată în folosul comunității (art. 67 CP al RM); 
pedepse cu suspendarea condiţionată a executării (art. 90 CP al RM) ş.a. 

Infractorului recidivist îi sunt caracteristice unele particularități specifice: 

1) Sfera motivaţională a infracțiunii. La criminalii recidivişti motivaţia infracțională este 
cu mult mai limitată şi săracă comparativ cu motivaţia socială a persoanelor care au săvîrşit 
infracțiuni primare. Dominante sunt motivele materiale, emoționale, egoiste. La majoritatea 
recidiviştilor lipseşte necesitatea psihologică de a munci sistematic. Astfel, la momentul 
condamnării 1/4 din numărul total de recidivişti apți de muncă nu se ocupau cu nici o activitate 
social utilă. E şi mai regretabil faptul că în 2/3 din cazuri acestea sunt persoane avînd cea mai 
frumoasă vîrstă - 25-44 ani. 

Statistica recidivismului arată că la momentul săvîrşirii unei noi infracțiuni în cîmpul 
muncii nu erau antrenați 26,1% din numărul total de recidivişti. Dintre ei au lucrat în decursul 
unei luni pînă la săvîrşirea infracțiunii 41,1%; pînă la 6 luni - 26,1%; de la 6 luni pînă la un an - 
16%; mai mult de un an - 15,1%. 

Săvirşirea repetată a infracțiunilor este indisolubil legată de modul parazitar de viaţă al 
recidiviştilor. Două treimi din recidiviştii neamplasaţi în cîmpul muncii aveau două şi mai multe 
condamnări anterioare. 

Sustragerea de la munca social utilă a recidiviştilor este strîns legată de deformarea 
personalităţii, astfel încît ei dau prioritate intereselor materiale, nu celor morale. Recidiviştii îşi 
creează un sistem motivațional antisocial al crimelor săvîrşite. Printre cele mai cunoscute motive 
din care recidiviştii săvîrşesc iarăşi infracțiuni sunt cele de profit - 25,1%; din intenţii huliganice 
- 26%; din dorinţa de a se răzbuna, din gelozie şi invidie - 10%; sub influenţa altor persoane - 
7%. 

Există o strînsă legătură între criminalitatea recidivă şi toxicomanie (consumul de droguri 
şi alcool). În multe cazuri, necesitatea toxicomaniei devine un motiv dominant, un stimul 


suplimentar al motivaţiei criminogene.! 


l Ciobanu I., Criminalitatea recidivă, op. cit., p.281-283. 

2) Conştiinţa juridico-socială reprezintă o altă particularitate a personalităţii infractorului 
recidivist. Defectele conştiinţei sociale ale acestora se exprimă, în primul rînd, prin 
individualismul şi egocentrismul său, calitățile morale joase. Acestor criminali le este 
caracteristic egoismul, ura, răzbunarea, cruzimea, invidia, lăcomia etc. 

Recidivistul nu cunoaşte autocritica, avînd o motivaţie individuală, proprie, a crimei 
săvîrşite; el crede în superioritatea sa față de lege şi față de societate. 

Despre procesul continuu de deformare a conştiinţei sociale a recidiviştilor ne vorbeşte 
faptul că 20% din numărul lor au săvîrşit o nouă crimă aflîndu-se în locurile de detenție. 

În ce priveşte conştiinţa juridică a criminalilor recidivişti, în mare parte nu cunosc normele 
de convieţuire socială, iar dacă şi le cunosc - nu le respectă; nu se tem de pedeapsă şi neglijează 
legile. 

Analiza comparativă a conştiinţei juridice a cetățenilor care respectă legea şi a 
recidiviştilor a arătat că ultimii cunosc cu mult mai bine conţinutul articolelor din Codul penal. 
Dar, aceste cunoştinţe sunt unilaterale şi formale, nerespectîndu-se, în esenţă, principiile generale 
ale dreptului. Mai bine de jumătate din recidiviştii chestionați au recunoscut că îşi dădeau seama 
de caracterul prejudiciabil al faptelor sale, dar nu au dorit să respecte legea. Mai mult ca atât, şi- 
au creat propriile legi şi principii, deosebite de legile şi principiile majorităţii.! Circa 52% din 
numărul total de recidivişti condamnaţi la închisoare au recunoscut că şi-ar fi putut atinge scopul 
rîvnit şi pe căi legale, dar pentru aceasta se cerea timp mai îndelungat. 

Faptul că conştiinţa juridică a recidiviştilor este deformată poate fi argumentat prin modul 
cum apreciază ei corectitudinea şi justețea sentinței judiciare şi a pedepsei stabilite. Cu cît mai 
multe condamnări au, cu atît mai încrezuţi sunt de caracterul inechitabil şi injust al pedepselor ce 
le sunt aplicate pentru infracțiunile comise. Aşa, din numărul recidiviştilor care au două 
condamnări anterioare au recunoscut pedeapsa ca fiind echitabilă infracțiunii 49%; cu trei-patru 
condamnări - 47%; cu cinci şi mai multe - 42%. 

3) Poziţia socială a criminalilor recidivişti este o altă particularitate specifică şi anume, 
pentru aceştia este caracteristic faptul că ei şi-au început foarte de timpuriu activitatea de muncă. 
Aşa, 91% din recidivişti au început a munci pînă la vîrsta de 18 ani. Mai bine de 50% din ei la 
acel moment aveau 16 ani sau chiar şi mai puţin. Dar, acest element pozitiv al biografiei treptat 
dispare. La început are loc schimbul des al ocupaţiei, iar mai tîrziu - abandonarea completă a 
muncii. 

De regulă, recidiviştii au un stagiu de muncă general foarte mic, incomparabil cu vîrsta şi 


aptitudinile de muncă. Stagiul de muncă este compus din cîteva perioade dintre condamnări. 


1 
Cepena Banenrun, Tonkorna3 BauecnaB, Ilnoxornrok Banenruna, Bommox Jlunua, Kpumnnabnas CyOKyI5Typa, 
Kumunes, 2002, p.3-13. 


? Ciobanu I., op. cit., p.284. 


178 


Astfel, 1/3 din recidivişti aveau un stagiu de muncă ce nu depăşea 5 ani. Într-o grupă numeroasă 
de recidivişti în vîrstă de 30-49 ani un astfel de stagiu îl aveau 14,1%. Cu cît mai mari erau 
termenele de detenție, respectiv, cu atît mai mic era stagiul de muncă al recidiviştilor. 60% din 
recidivişti, care au săvîrşit prima infracțiune la o vîrstă minoră, aveau un stagiu de muncă pînă la 
5 ani. 

Recidiviştii plasați în cîmpul muncii pînă la condamnare îndeplineau, de regulă, munci 
necalificate, ce nu necesitau o pregătire specială profesională. Rareori, însă, recidiviştii din 
diverse țări conlucrează între ei în materie de trafic de ființe umane, contrabandă etc. Tăinuirea 
obiectelor şi mărfurilor la trecerea frontierelor, ulterior evaziunile fiscale reprezintă în sine o 
activitate criminală complexă.! 

Petrecerea timpului liber al recidiviştilor este strîns legat de consumul de alcool şi, ca 
rezultat, ei devin predispuşi spre violență şi agresivitate. Cu atît mai mult, cu cît aplicarea masivă 
a noilor tehnologii conduce la suprimarea locurilor de muncă, la creşterea şomajului, ce 
afectează în proporţii tot mai mari întreaga populaţie.” Acestea sunt premisele viitorului act 
infracțional. De regulă, numărul actelor imorale şi al contravenţiilor este de două-trei ori mai 
mare decît numărul infracțiunilor săvîrşite. Trecutul criminal în multe cazuri determină alegerea 
prietenilor, prioritate avînd cei cu biografii similare. Spre exemplu, fiecare al 10-lea recidivist a 
arătat că a săvîrşit o nouă crimă sub influența persoanelor cu care a făcut cunoştinţă după 
eliberarea din închisoare. 

În literatura de specialitate s-a menţionat că, în pofida unor circumstanţe de caz, în funcţie 
de condiţiile ce au influențat dezvoltarea omului, starea lui psihică, tendința spre agresivitate se 
poate trezi la orice persoană şi la aceasta apare o predispoziţie reală spre violenţă.” 

Relațiile familiale ale recidiviştilor sunt deformate şi anormale. Pentru ei este caracteristic 
că: legăturile familiale lipsesc sau au fost rupte; concubinajul cu persoane ce au înclinații 
analogice şi comportamente deviante de la normele de conduită unanim acceptate în societate. 
Cele mai multe divorțuri aparțin grupei de vîrstă 30-59 ani. Cu cît mai multe condamnări au 
recidiviştii, cu atît mai des se rup relațiile de familie. La fel, în sfera familială recidiviştilor le 
este caracteristic că ignorează obligaţiunile părinteşti, fac abuz de alcool, sistematic îşi bat copiii, 


soția şi chiar îşi atrag copiii minori la consum de alcool şi în activitatea infracțională. 


Vremea Igor, Evaziunea fiscală a întreprinderilor, instituțiilor şi organizațiilor (aspecte juridico-penale), CE USM, 
Chişinău, 2003, p.126-127. 


i Pop Octavian, Violenţa în perioada de tranziție, Ed. Mirton, Timişoara, 2003, p.54. 


i Dumneanu Ludmila, Analiza juridico-penală şi criminologică a terorismului, CEP USM, Chişinău, 2004, p.131. 

În anii '60 ai sec. al XX-lea criminalitatea recidivă se caracterizează prin vîrsta înaintată, 
faţă de infractorii primari. Actualmente, are loc procesul de "întinerire" a recidivei. Cel mai mare 
grup criminogen este compus din persoane avînd vârstă de la 19-35 ani - 77%. 

4) O altă particularitate specifică a personalităţii recidivistului o constituie rezistența la 
procesul de reeducare. 

Pornind de la eşecul penitenciar şi de la gradul ridicat de antisociabilitate pe care îl 
presupune acest eşec, am aprecia că personalitatea recidivistului se caracterizează printr-o 
complexitate de trăsături negative psihosociale, care caracterizează şi pe ceilalți infractori, dar şi 
printr-o interacţiune mai intensă a acestora, determinînd o mai mare promptitudine în trecerea la 
actul criminal. 

Printre alte trăsături caracteristici personalității recidivistului ar fi: 

- eşecul şcolar; 

- proveniența din familii cu tendinţe conflictuale; 

- absenţa unor idealuri pozitive; 

- degradarea intensă a procesului de socializare, unde familia este lipsită de momente 
pozitive, iar părinții evaluați negativ, fără putere de exemplu pozitiv; 

- consum abuziv de alcool şi droguri; 

- agresivitate şi violență, bazată pe forţa fizică sau mecanică; 

- orientarea spre subcultura criminală; 

- absenţa legăturilor pozitive cu cei din afară, în perioada detenţiei; 

- existența unui anumit mod de a gîndi, bine fixat, cu tendinţe de justificare a propriului 
comportament; 

- absenţa milei, dragostei, sentimentului de culpabilitate; 

- slaba preocupare pentru adaptarea la viitor, dezinteresul pentru proiectarea propriului 


destin ş.a.? 


Cauzele şi condiţiile criminalităţii recidive 

Criminalitatea recidivă are aceleaşi cauze şi condiţii, caracteristice criminalității în general. 
Totodată, îi sunt caracteristice şi anumite particularități. 

Astfel, cauzele şi condiţiile criminalității recidive ar putea fi divizate în cîteva grupe: 

1) Circumstanţele de pînă la prima condamnare, care persistă şi după executarea pedepsei: 

- reîntoarcerea în mediul negativ, vicios (în primul rînd, în familia dezavantajată); 


- reinserarea legăturilor vechi cu persoanele ce duc un mod de viață parazitar; 


4 Ciobanu I., op. cit., p.284-285. 
i Ungureanu Augustin, op. cit., p.211-213. 

- stabilirea contactelor cu persoanele condamnate din locurile de detenţie (şi, respectiv, 
influenţa acestora după ispăşirea pedepsei). 

2) Neajunsurile în activitatea organelor de drept: 

- procentajul scăzut de descoperire a infracţiunilor; 

- slaba eficacitate a pedepsei aplicate față de recidivişti; 

- încălcările multiple ale cerinţelor legii despre cercetarea multilaterală, deplină şi obiectivă 
a circumstanțelor săvîrşirii infracțiunii; 

- corupția şi protecționismul, care în ultimii ani au atins cote de apogeu. 

Statistica judiciară ne demonstrează convingător că numărul crimelor nedescoperite, 
săvîrşite de recidivişti, creşte an de an. Totodată, în anii precedenţi în teoria şi practica judiciară 
accentul era pus pe unica măsură de pedeapsă considerată a fi justă - închisoarea, fiind 
completamente ignorate alte măsuri şi tipuri de pedepse nonprivative de libertate. Dar, în acelaşi 
timp, cercetările au demonstrat că închisoarea nu întotdeauna poate da efectele dorite. Mai bine 
de trei pătrimi din numărul de recidivişti au avut anterior pedepse private de libertate. 

3) Greutățile reintegrării sociale după o condamnare privativă de libertate: 

- pierderea vechilor legături sociale pozitive; 

- apariția legăturilor antisociale (cu recidiviştii din locurile de detenție); 

- dificultățile adaptării sociale după o pedeapsă cu închisoarea; 

- dereglările psihice provocate de detenţia îndelungată; 

- crearea stereotipurilor şi idealurilor de comportament criminal ce are la bază tradiţiile şi 
obiceiurile lumii criminale. 

4) Neajunsurile procesului de cercetare şi reeducare a condamnaților din locurile de 
detenţie: 

- slaba organizare a muncii social-utile în instituțiile de corectare şi reeducare; 

- organizarea nesatisfăcătoare a procesului instructiv-educativ şi profesional al 
condamnaților; 

- influenţa negativă a consumului de droguri şi alcool în locurile de detenţie. În pofida 
interdicţiilor severe, în locurile de detenţie sunt destul de răspîndite stupefiantele, băuturile 
alcoolice, banii, armele reci ş.a. 

5) Liberarea prematură a condamnaților din locurile de detenție, adică a persoanelor care 
nu au meritat liberarea condiționată înainte de termen. Conform prevederilor legii, liberarea 
condiționată înainte de termen (art. 91 CP al RM "Liberarea condiționată de pedeapsă înainte de 


termen") poate fi aplicată condamnaților care au reparat integral daunele cauzate, precum şi dacă 

printr-o purtare exemplară şi printr-o atitudine cinstită faţă de muncă au dovedit corectarea lor.! 
Însă, aceste prevederi ale legii adeseori rămîn doar pe hîrtie. 

6) Slaba organizare a procesului de reabilitare în instituţiile de stat şi obşteşti. Practic, la 
moment nu există nici o instituţie sau organizaţie, de stat sau obştească, care s-ar preocupa de 
angajarea în muncă a foştilor condamnaţi, de asigurarea lor cu spațiu locativ, îmbrăcăminte, 
hrană, nemaivorbind de reabilitarea psihologică a condamnaților. În ultimii ani această problemă 
a devenit stringentă, dat fiind numărul mare de condamnaţi şi criza social-economică adîncă care 
a lovit greu societatea. 

7) Slaba organizare a supravegherii postexecutării a foştilor condamnaţi recidivişti. 
Această supraveghere ar trebui exercitată la un nivel înalt de structurile MAI de comun acord cu 


organele administraţiei publice locale, însă ultimele nu acordă atenţia cuvenită acestei probleme.” 


Măsuri de prevenire şi combatere a criminalității recidive 

Studiind cauzele criminalității recidive, stabilind starea, structura şi dinamica acesteia, 
criminologia îşi propune să evalueze măsurile impuse şi să elaboreze programe convingătoare de 
prevenire a criminalității, de resocializare şi reintegrare socială a delincvenţilor. Respectiv, 
scopul general şi constă în fundamentarea unei politici penale eficiente, în măsură să producă 
efecte dorite. 

Prevenirea criminalității desemnează un proces social permanent, care presupune aplicarea 
unui ansamblu de măsuri cu caracter social, cultural, economic, politic, administrativ şi juridic, 
destinate să preîntîmpine săvîrşirea faptelor antisociale, prin identificarea, neutralizarea şi 
înlăturarea cauzelor fenomenului infracțional. 

Preîntîmpinarea criminalităţii recidive urmează a fi dusă în două direcții: 

a) în sens larg (social), adică implicarea tuturor organismelor statale şi obşteşti în lupta cu 
fenomenele şi procesele negative. Există opinia că, sarcina prevenirii actelor ilicite nu este numai 
a criminologiei, dar şi a organelor administrative care, de asemenea, au obligaţia să prevină orice 
acțiune care ar putea să tulbure ordinea de drept; toate măsurile preventive, chiar cele impuse de 
săvîrşirea unei infracțiuni, sunt în esență măsuri cu caracter administrativ şi excluse ca atare din 
problematica specifică dreptului penal.* 

Însă profilaxia nu înseamnă doar preîntîmpinarea săvîrşirii pentru prima dată a unei fapte 
prevăzute de legea penală, ci şi împiedicarea repetării faptei penale de către aceeaşi persoană. 


i Pop Octavian, Laşcu Mihail, Instituţia liberării condiţionate în dreptul penal, Chişinău, 2002, p.16-25. 
? Ciobanu Igor, op. cit., p.281-283. 


3 Ciobanu Igor, Conceptul şi formele prevenirii criminalităţii, în Materialele conferinței ştiințifico-practice 
internaționale 18-19 aprilie 2003 Criminalitatea în Republica Moldova: starea actuală, tendințele, măsurile de 
prevenire şi de combatere, Chişinău, 2003, p.150-154. 


4 Moraru Victor, Confiscarea specială în dreptul penal, Chişinău, 2001, p.11. 

Acest tip de prevenţie se realizează prin măsuri de resocializare şi reintegrare socială a 
persoanelor care au săvîrşit deja o infracţiune şi a fost condamnată pentru aceasta.! Profilaxia 
postpenitenciară are ca scop neadmiterea săvirşirii la general a faptei antisociale şi, în special, a 
noilor fapte de către cei condamnați anterior. Aceasta şi este profilaxia recidivei, deoarece 
practica ne demonstrează că recidiviştii, de regulă, nu-şi schimbă comportamentul. Statistica 
constată că recidivul juridico-penal se află în limitele a 40-50%;7 

b) în sens îngust: 

- perfecționarea reglementărilor juridice ale luptei împotriva recidivismului (penală; 
procesual penală; execuţional penală etc.); 

- perfecționarea activităților de preîntimpinare ale organelor de drept (MAI, MJ, 
Procuratura); 

- atragerea organizațiilor de stat şi obşteşti în lupta împotriva criminalităţii recidive; 

- înlăturarea tendinţelor negative; spre exemplu, în ultimii ani, în legătură cu reformele 
economice, colectivele de muncă refuză tot mai des angajarea persoanelor anterior condamnate, 
cu atît mai mult a recidiviştilor. Astfel, eforturile organelor de drept în procesul de resocializare, 
de reintegrare postcondamnatorie devin insuficiente.’ 

Făcînd o abstracție de prevenirea penală, evidenţiem că prevenirea se realizează de mult 
timp şi prin mijloace nepenale, cu caracter social, economic, educaţional, cultural etc. Diverse 
concepții, teorii şi practici sociale au pus în evidență un palier extrem de bogat şi variat de 
implicare a unor căi cu caracter nepenal în prevenirea criminalității. 

În multe societăţi se încearcă ţinerea delincvenţilor potenţiali, cu atît mai mult a 
recidiviştilor, cît mai departe de ţintele lor, de victime sau de situaţii criminogene. În acest scop 
sunt folosite paşapoartele, codurile cifrate etc., în combinație cu cazierul juridic al listelor negre 
şi alte mijloace similare pentru a împiedica intrarea în ţară a persoanelor nedorite. Totodată, se 
procedează sistematic la expulzarea conducătorilor grupurilor criminale organizate, a teroriştilor 
internaţionali sau a delincvenţilor profesionişti. 

Un efect preventiv deosebit ar avea şi unele îmbunătăţiri aduse modului şi procesului de 
executare a pedepselor cu închisoarea, printre care: 

- plasarea deţinuţilor în funcție de nivelul de degradare morală; 

- supravegherea legăturilor dintre deţinuţi, în scopul neadmiterii formării de grupuri cu 
orientări antisociale în jurul recidiviştilor; 


i Laşcu Mihail, Pop Octavian, Aspecte de teorie şi practică judiciară în materia infracţiunii de loviri sau vătămări 
cauzatoare de moarte, Chişinău, 2001, p.87. 

i Bujor Valeriu, Miron Ion, Violenţa sexuală: aspecte juridico-penale şi criminologice, Chişinău, 2001, p.73. 

3 Ciobanu Igor, Criminalitatea recidivă, op. cit., p.285-286. 


4 Ciobanu Igor, Organisme neguvernamentale în lupta împotriva criminalității organizate, în Analele științifice ale 
Universității de Stat din Moldova, seria Ştiinţe socioumaniste, vol. I, Chişinău, 2001, p.172-175. 

etc.; 

- destrămarea ierarhiilor criminale prin izolarea liderilor criminali; 

- realizarea de acțiuni menite să formeze la condamnaţi o imagine şi o atitudine negativă 
faţă de obiceiurile şi tradițiile mediului criminal; 

- cointeresarea colaboratorilor penitenciarelor în reducerea recidivei penitenciare; 

- admiterea amnistiei individual față de fiecare condamnat şi doar în cazurile de 
prognozare a unei conduite neprejudiciabile; 

- pregătirea condamnaților pentru viața în condiții de libertate şi în medii fireşti prin 
aplicarea unui regim privilegiat sau de semidetenţie în ultimele luni de închisoare. ' 

Pentru profilaxia criminalităţii recidive important este Ansamblul de principii pentru 
protejarea tuturor persoanelor supuse unei forme oarecare de detenţie sau încarcerare adoptat 
de 76-a Sesiune plenară a ONU din 9 decembrie 1988?, pe care le redăm în continuare: 

Luînd act de raportul Grupului de lucru asupra proiectului Ansamblului de principii pentru 
protecția tuturor persoanelor supuse unei forme oarecare de detenţie sau încarcerare care s-a 
reunit în perioada celei de a 43-a sesiune a Adunării generale şi a contribuit la elaborarea 
proiectului de ansamblu de principii, 

Considerind că Grupul de lucru a hotărît să prezinte textul proiectului de Ansamblul de 
principii celei de a 6-a Comisii în vederea examinării lui şi a adoptării, 

Convinsă că adoptarea proiectului de Ansamblul de principii reprezintă o contribuție 
importantă la protejarea drepturilor omului, 

Considerind că textul ansamblului de principii trebuie să fie pe larg difuzat, 

1. - Aprobă Ansamblul de principii pentru protecția tuturor persoanelor supuse unei forme 
oarecare de detenţie sau încarcerare, cu textul care figurează în anexă la prezenta rezoluţie, 

2. - Exprimă recunoştinţa sa Crupului de lucru pentru proiectul Ansamblului de principii 
pentru protecția tuturor persoanelor supuse unei forme oarecare de detenție sau încarcerare, 
pentru contribuţia sa importantă la elaborarea Ansamblului de principii, 

3. - Roagă pe Secretarul general să informeze statele membre ale ONU sau pe membrii 
Instituţiilor specializate să adopte Ansamblul de principii, 

4. - Cere imediat să se facă totul pentru ca aplicarea Ansamblului de principii să fie în mod 
universal cunoscut şi respectat. 


A 76-a Sesiune plenara 9 decembrie 1988 


l Bujor Valeriu, Bejan Octavian, Criminalitatea recidiviştilor, Chişinău, 1998, p.27-32. 


? Ansamblul de principii..., reprodus după Ungureanu A., op. cit., p. 397-408 (ortografia şi gramatica se păstrează — 
n.a.). 

ANEXĂ 
ANSAMBLUL DE PRINCIPII PENTRU PROTEJAREA TUTUROR PERSOANELOR 
SUPUSE UNEI FORME OARECARE DE DETENȚIE SAU DE ÎNCARCERARE. 
ÎNŢELEGEREA ANSAMBLULUI DE PRINCIPII 

Prezentele principii se aplică protejării tuturor persoanelor supuse unei forme oarecare de 
detenţie sau încarcerare. 

FOLOSIREA TERMENILOR 

a) Termenul “arestare” - prin acesta se înţelege actul care constă din reținerea unei 
persoane pe baza unei presupuse infracțiuni sau pe baza hotărîrii unei autorități. 

b) Termenul "persoană deținută” - prin aceasta se înţelege orice persoană 
privată de libertatea individuală fără ca aceasta să fie urmarea unei condamnări pentru vreo 
infracțiune. 

c) Termenul "persoană închisă" - prin aceasta se înțelege orice persoană 
lipsită de libertate individuală ca urmare a unei condamnări pentru infracțiune. 

d) Termenul "detenție" - prin aceasta se înțelege condiția unor persoane deținute aşa 
cum a fost definit mai sus. 


ra 


e) Termenul "încarcerare" - prin aceasta se înțelege starea persoanei 
încarcerate aşa cum sunt ele definite mai sus. 

f) Expresia "o autoritate judiciară sau alta” - prin aceasta se înțelege o autoritate 
judiciară sau alta abilitată prin lege şi al cărei statut şi durata mandatului oferă garanţiile cele 


mai puternic posibile de competenţă, imparțialitate şi independenţă. 


Principiul | 
Orice persoană supusă unei forme oarecare de detenţie sau încarcerare este tratată cu 


umanitate şi respect faţă de demnitatea inerentă persoanei umane. 


Principiul 2 
Măsurile de arestare, detenţie sau încarcerare nu sunt aplicate decît în strictă conformitate 
cu dispoziţiile legii şi de către autoritățile competente sau persoanele care au dreptul de a face 


acest lucru. 


Principiul 3 
Dacă o persoană este supusă unei forme oarecare de detenţie sau încarcerate nu poate fi 
admisă, în ceea ce-o priveşte, nici un fel de restricție sau derogare de la drepturile omului 


recunoscute sau în vigoare într-o ţară, în aplicarea legilor, a convențiilor, reglementărilor sau 

obiceiurilor, sub pretextul că prezentul Ansamblu de principii le recunoaşte într-o măsură mai 


mică. 


Principiul 4 
Orice formă de detenție sau de încarcerare şi orice măsură punînd în discuție drepturile 
individuale ale unei persoane supuse unei forme oarecare de detenţie sau de încarcerare trebuie 


să fie hotărite fie de către autoritatea judiciară sau alta, fie sub controlul său efectiv. 


Principiul 5 

1. - Prezentele principii se aplică tuturor persoanelor care se află pe teritoriul unui stat dat, 
fără nici o distincție, care să se bazeze pe rasă, sex, limbă, religie sau convingeri religioase, 
opinii politice sau altele, origine națională, etnică sau socială, avere, naştere sau pe oricare alt 
criteriu. 

2. - Măsurile aplicate în conformitate cu legea şi destinate în exclusivitate protejării 
drepturilor şi condiţiilor particulare ale femeilor, mai ales ale femeilor însărcinate şi ale mamelor 
cu copii de vîrstă mică, ale copiilor, ale adolescenților şi ale persoanelor bătrîne, bolnave sau 
handicapate, nu sunt considerate ca fiind măsuri discriminatorii. Necesitatea acestor măsuri şi a 


aplicării lor putînd face întotdeauna obiectul unui examen al unei autorităţi judiciare sau alta. 


Principiul 6 

Nici o persoană supusă unei forme oarecare de detenție sau de încarcerare nu va fi supusă 
torturii, nici unor pedepse sau tratamente crude, inumane sau degradante. Nici o circumstanță, 
oricare ar fi, nu poate fi invocată pentru a justifica tortura sau oricare altă pedeapsă sau tratament 


crud, inuman sau degradant.! 


Principiul 7 
].-Statul trebuie să editeze legi ce interzic toate actele care violează drepturile şi 
îndatoririle' enunțate în prezentele principii, să prevadă sancţiuni adecvate autorilor acestor acte 


şi să ancheteze în mod impartial în caz de plîngere. 


l în aplicarea acestui principiu a se vedea: “Convenţia împotriva torturii şi a altor pedepse ori tratamente cu cruzime, 
inumane sau degradante”, adoptată de Adunarea generală a ONU la 10 decembrie 1984 şi “Convenţia europeană 
pentru prevenirea torturii şi a pedepselor sau tratamentelor inumane sau degradante”, adoptată la Strasbourg la 26 
noiembrie 1987, “Protocolul nr.l la Convenţia europeană pentru prevenirea torturii şi a pedepselor sau 
tratamentelor inumane sau degradante” şi “Protocolul nr.2 la Convenţia europeană pentru prevenirea torturii şi a 
pedepselor sau tratamentelor inumane sau degradante”. 

2.-Funcţionarii care au motive de a crede că o violare a prezentului Ansamblu de principii 
s-a produs sau este, pe punctul de a se produce, vor semnala cazul superiorilor lor şi la nevoie, 
celorlalte autorităţi sau instanțe de control sau de recurs competente. 

3.- Orice altă persoană care crede că s-a produs o violare a prezentului Ansamblu de 
principii sau că este pe punctul de a se produce are dreptul de a semnala cazul superiorilor, 


funcționarilor în cauză cît şi celorlalte autorităţi sau instanţe de control sau de recurs competente. 


Principiul 8 
Persoanele deţinute sunt supuse unui regim conform condiției lor de persoane 


necondamnate. Ele sunt deci separate de persoanele condamnate de fiecare dată cînd este posibil. 


Principiul 9 
Autoritățile care arestează o persoană, o menţine în detenţie sau anchetează afacerea, 
trebuie să-şi exercite strict puterile ce le-au fost conferite prin lege, şi să-şi exercite aceste puteri 


fără a deveni prin aceasta obiectul unui recurs în fata unei autorităţi judiciare sau alta. 


Principiul 10 
Orice persoană arestată va fi informată de motivele acestei măsuri în momentul arestării 


sale şi va fi încunoştinţată fără întîrziere de orice acuzație adusă împotriva ei. 


Principiul 11 

1.- O persoană nu poate fi ținută în detenţie fără a avea posibilitatea de a fi audiată fără nici 
o întîrziere de o autoritate judiciară sau alta. O persoană deţinută are dreptul de a-şi asigura 
propria sa apărare sau să fie asistată de un apărător în conformitate cu legea. 

2.- Persoana deţinută şi, dacă este cazul, apărătorul său vor primi fără întîrziere şi în 
întregime comunicarea ordinului de detenţie cît şi a cauzelor care îl motivează. 

3.- O autoritate judiciară sau alta va fi împuternicită să controleze, după cum va hotărî 


menţinerea detenției. 


Principiul 12 

|. - Vor fi consemnate: 

a) motivele arestării; 

a) ora arestării, ora la care persoana arestată a fost condusă la locul de detenţie şi 
aceea a primei apariţii în fața unei autorităţi judiciare sau alta; 


b) identitatea responsabililor cu aplicarea legilor referitoare; 

c) indicații precise privind locul de detenție. 
2. - Aceste informații vor fi comunicate persoanei deținute sau, dacă este cazul, 


apărătorului său, în formele precizate de lege. 


Principiul 13 

Į se va furniza fiecărei persoane în momentul arestării şi la începutul detenției sau 
încarcerării sau puțin după acest moment, de către autoritățile responsabile de arestare, detenția 
sau încarcerarea sa, după cum este cazul, datele şi explicațiile cu privire la drepturile sale cît şi 


felul în care persoana în cauză poate face uz de ele. 


Principiul 14 

Fiecare persoană care nu înţelege sau nu vorbeşte suficient de bine limba folosită de către 
autorităţile responsabile de arestarea sa, de detenţia sa sau de încarcerarea sa, are dreptul de a 
primi fără întîrziere, într-o limbă pe care ea o înţelege, aceste informaţii ce vizează principiul 10, 
paragraful 2 al principiului 11, paragraful | al principiului 12 şi principiul 13 şi beneficiază de 
asistență gratuită dacă este nevoie şi de un interpret în cadrul procedurii judiciare care urmează 


arestării sale. 


Principiul 15 
Cu excepţiile prevăzute la paragraful 4 al principiului 16 şi ale paragrafului 3 al 
principiului 18, comunicarea persoanei deținute sau încarcerate, cu lumea exterioară, mai ales cu 


familia sa sau cu apărătorul său, nu poate fi refuzată pe o perioadă ce depăşeşte cîteva zile. 


Principiul 16 

1.- În cel mai scurt timp după arestare şi după ce a fost transferată de la un loc de detenţie 
sau încarcerare la altul, persoana deținută sau închisă poate pretinde sau decide ca autoritatea 
competentă să înştiințeze pe membrii familiei sale sau, dacă este cazul, pe alte persoane la 
alegerea sa, de detenţia sau de închiderea sa sau de transferarea sa şi locul unde este deținută. 

2.- Dacă este vorba de o persoană străină, ea va fi de asemenea informată, fără nici o 
întîrziere, asupra dreptului său de a comunica prin mijloacele adecvate cu postul consular sau 
misiunea diplomatică a țării căreia persoana îi aparţine prin naționalitatea sa sau care este 
împuternicită să primească această comunicare în conformitate cu dreptul internațional, sau cu 
reprezentantul unei organizaţii internaționale competente dacă această persoană este refugiată 


sau dacă este sub o altă formă, sub protecția unei organizaţii interguvernamentale. 

3.- În cazul unui adolescent sau al unei persoane incapabile de a înţelege care îi sunt 
drepturile, autoritatea competentă trebuie, din propria sa inițiativă, să procedeze la notificarea 
vizată de prezentul principiu. Ea va veghea mai ales asupra înştiințării părinților sau a tutorilor. 

4.- Înştiinţarea vizată în prezentul principiu va fi făcută sau autorizată fără nici o întârziere. 
Autoritatea competentă va putea totuşi să diferenţieze o notificăre pe timpul unei perioade 


rezonabile dacă nevoile excepţionale ale anchetei o cer. 


Principiul 17 

].- Oricare persoană deţinută va putea beneficia de asistența unui avocat. Autoritatea 
competentă va informa asupra acestui drept de îndată, după arestarea persoanei şi îi va furniza 
acesteia înlesniri pentru a o putea exercita. 

2.- Dacă o persoană deţinută nu a ales un avocat, ea are dreptul de a i se desemna unul de 
către o autoritate judiciară sau alta în toate situațiile în care interesul justiției o cere, şi aceasta se 


face fără plată dacă persoana deținută nu are mijloace de a remunera avocatul. 


Principiul 18 

1. - Orice persoană deținută sau închisă trebuie să fie autorizată să comunice cu avocatul 
său şi să îl consulte. 

2. - Orice persoană deţinută sau închisă trebuie să dispună de timpul şi de facilitățile 
necesare pentru a se întreţine cu avocatul ei. 

3. - Dreptul persoanei deţinute sau închise de a primi vizita avocatului ei, de a-l consulta şi 
de a comunica cu el fără nici o întîrziere şi fără nici o cenzură şi în deplină confidenţialitate nu 
poate face obiectul nici unei suspendări, nici unei restricții în afara circumstanțelor excepționale, 
care vor fi specificate prin lege sau prin reglementări luate în conformitate cu legea în care o 
autoritate judiciară sau alta le va estima ca indispensabile pentru asigurarea securității şi pentru 
menţinerea ordinii. 

4. - Întrevederile unei persoane deţinute sau închise cu avocatul său se pot derula sub 
supraveghere vizuală dar nu sub supraveghere audio, supravegherea făcută de un responsabil cu 
aplicarea legii. 

5. - Comunicaţiile între o persoană deţinută sau închisă şi avocatul său, menţionate în 
prezentul principiu, nu pot fi reținute drept probe împotriva persoanei deţinute sau închise decît 


dacă ele se referă la o infracțiune continuă sau vizată. 


Principiul 19 


189 


Orice persoană deţinută sau închisă are dreptul de a primi vizite mai ales pe cele ale 
membrilor familiei şi de a coresponda, mai ales cu ei, şi ea trebuie să dispună de posibilităţile 
adecvate de a comunica cu lumea exterioară sub rezerva condiţiilor şi a restricțiilor rezonabile 


care se pot specifica prin lege sau prin reglementările făcute în conformitate cu legea. 


Principiul 20 
Dacă o persoană deținută sau închisă o cere, ea va fi plasată dacă este posibil, într-un loc 


de detenţie sau încarcerare destul de aproape de locul ei de reşedinţă. 


Principiul 21 

l. - Este interzis să se abuzeze de situaţia unei persoane deținute sau închise pentru a o 
constrînge să dea informaţii, să încrimineze într-un fel sau să depună mărturie împotriva oricărei 
alte persoane. 

2.- Nici o persoană deținută sau închisă nu va fi supusă, pe timpul interogării ei, la acte de 
violenţă, la ameninţări sau la metode de interogare de natură să compromită capacitatea sa de 


decizie sau discernămîntul ei. 


Principiul 22 
Nici o persoană deținută sau închisă nu va putea, chiar dacă este de acord, să devină 


obiectul experienţelor medicale sau ştiinţifice de natură a-i dăuna sănătăţii ei. 


Principiul 23 

|. - Pe întreaga durată a interogatoriului la care va fi supusă o persoană deţinută sau închisă 
şi pe perioada intervalelor dintre interogatorii calitatea cît şi numele agenților care au procedat la 
efectuarea acestora sau oricare altă persoană care a asistat, vor fi consemnate şi autentificate în 
formele prescrise de lege. 

2.- Persoana deținută sau închisă sau apărătorul ei, dacă legea îl prevede, vor avea acces la 


aceste date vizate în paragraful 1 al prezentului principiu. 

Principiul 24 

Orice persoană deținută sau închisă se va supune unui examen medical adecvat îndată ce 
este posibil după intrarea sa la locul de detenție sau de închidere, prin urmare ea va beneficia de 


mijloace şi tratamente medicale de fiecare dată cînd va avea nevoie. Acestea vor fi gratuite. 


Principiul 25 


190 


Orice persoană deținută sau închisă sau apărătorul ei are, sub singura rezervă a condițiilor 
în mod rezonabil necesare pentru asigurarea securității şi menţinerea ordinii la locul de detenţie 
sau de închidere, dreptul de a cere unei autorități judiciare sau alteia un al II-lea examen medical 


sau o a I-a părere medicală. 


Principiul 26 
Faptul că persoana deținută sau închisă a suferit un examen medical, numele medicului şi 
rezultatele examenului vor fi atent consemnate. Accesul la aceste date va fi asigurat şi aceasta se 


va face în conformitate cu regulile pertinente ale dreptului intern. 


Principiul 27 
Nerespectarea prezentelor principii în obținerea de dovezi va fi luată în evidenţă pentru 
determinarea faptului dacă probele produse împotriva unei persoane deținute sau închise sunt 


admisibile. 


Principiul 28 

Orice persoană deținută sau închisă are dreptul de a obține, în limitele resurselor 
disponibile, dacă ele provin din surse publice, o cantitate rezonabilă de material educativ, 
cultural şi informaţional, sub rezerva condițiilor în mod rezonabil necesare pentru a asigura 


securitatea şi menţinerea ordinii la locul de detenţie sau de închidere. 


Principiul 29 

l. - În vederea asigurării stricte a respectării legilor şi reglementărilor pertinente, locurile de 
detenţie trebuie să fie inspectate în mod regulat de către persoane calificate şi experimentate, 
numite de către o autoritate competentă diferită de autoritatea în mod direct însărcinată cu 
administrarea locului de detenție sau de închidere şi responsabilă în fața ei. 

2. - Orice persoană deţinută sau închisă are dreptul de a comunica liber şi în deplină 
confidențialitate cu persoanele care inspectează locurile de detenție sau de închidere în 
conformitate cu paragraful 1 al prezentului principiu, sub rezerva condiţiilor în mod rezonabil 


necesare pentru a se asigura securitatea şi menţinerea ordinii în mai sus numitele locuri. 


Principiul 30 
1. - Tipurile de comportament care constituie, din partea unei persoane deţinute sau 
închise, infracțiuni disciplinare pe timpul detenției sau închiderii, genul şi durata sancţiunilor 


disciplinare care pot fi aplicate şi autoritățile competente pentru a impune aceste sancţiuni 

trebuie să fie specificate prin lege sau prin reglementări în conformitate cu legea şi trebuie să fie 
publicate. 

2. - Orice persoană deţinută sau închisă are dreptul de a fi ascultată înainte de a se lua 
împotriva ei măsuri disciplinare. Ea are dreptul de a intenta recurs împotriva acestor măsuri în 


faţa autorităţii superioare. 


Principiul 31 
Autorităţile competente se vor strădui să furnizeze, dacă este nevoie, în conformitate cu 
dreptul intern, asistența membrilor familiei deținutului, in special membrilor minori, şi ele se vor 


strădui mai ales să asigure, în bune condiţii, supravegherea copiilor lăsați fără părinți. 


Principiul 32 

l. - Persoana deținută sau apărătorul ei va avea dreptul de a introduce în orice moment 
recurs, în conformitate cu dreptul intern, în faţa unei autorități judiciare sau de a contesta 
legalitatea măsurii de detenție şi de a obţine punerea sa în libertate fără întîrziere, dacă această 
măsură este neregulamentară. 

2.- Procedura menţionată la paragraful 1 ale prezentului principiu trebuie să fie simplă şi 
rapidă şi ea trebuie să fie gratuită pentru persoanele deținute care sunt lipsite de mijloace 
pecuniare. Autoritatea responsabilă cu detenția trebuie să prezinte, fără întîrziere persoana 


deţinută în faţa autorităţii sesizate prin recurs. 


Principiul 33 

].- Orice persoană deținută sau închisă sau apărătorul ei, are dreptul de a prezenta o 
plîngere sau o doleanţă despre felul în care este tratată, mai ales în cazul torturilor sau al altor 
tratamente crude, inumane sau degradante, autorităților însărcinate cu administrarea locului de 
detenţie şi autorităților superioare, şi, dacă este necesar, autorităților de control sau de recurs 
competente. 

2.- Atunci cînd nici persoana deținută sau închisă, nici apărătorul ei nu au posibilitatea de 
a-şi exercita drepturile vizate la paragraful | al prezentului principiu, un membru al familiei 
persoanei deţinute sau închise sau orice altă persoană care cunoaşte problema poate exercita 
aceste drepturi. 

3.- Caracterul confidenţial al cererii sau plîngerii este menținut atunci cînd petiționarul o 
cere. 

4.- Orice cerere sau plîngere trebuie să fie examinată de îndată şi trebuie dat răspuns fără 


întîrziere. In cazul în care se respinge cererea sau plîngerea sau în cazul unei întîrzieri excesive, 

petiționarul este autorizat să sesizeze o autoritate judiciară sau alta. Nici persoana deținută sau 
închisă, nici vreun petiționar aşa cum este el definit la paragraful 1 al prezentului principiu nu 


trebuie să suporte vreun prejudiciu pentru că a prezentat o cerere sau o plîngere. 


Principiul 34 

Dacă o persoană deținută sau închisă decedează sau dispare pe parcursul perioadei sale de 
detenție sau de închidere, o autoritate judiciară sau alta, va ordona o anchetă asupra cauzelor 
decesului sau ale dispariției, fie din proprie inițiativă, fie la cererea unui membru al familiei 
acestei persoane sau a oricărei persoane care cunoaşte această situație. Dacă împrejurările o 
justifică, o anchetă va fi condusă în aceleaşi condiţii de procedură în cazul în care decesul sau 
dispariția au survenit puţin după terminarea perioadei de detenţie sau de închidere. Rezultatele 
sau raportul anchetei vor fi puse la dispoziţia oricărei persoane ce o va cere, cu excepția cazului 


cînd acest lucru ar împiedica sau ar compromite o instrucție penală în curs. 


Principiul 35 

1. - Prejudiciile suportate ca urmare a unui act sau omisiuni comise de un agent al funcției 
publice ce violează drepturile enunțate în prezentele principii, vor fi indemnizate în conformitate 
cu regulile aplicabile în virtutea dreptului intern. 

2. - Datele înainte de a fi consemnate în virtutea prezentelor principii vor trebui să fie 


accesibile în conformitate cu procedurile prevăzute prin dreptul intern. 


Principiul 36 

1.-Orice persoană deţinută, suspectată sau inculpată ca urmare a unei infracțiuni penale 
este presupusă nevinovată şi trebuie să fie tratată în consecință pînă cînd culpabilitatea este legal 
stabilită în cursul unui proces public pentru care persoana în cauză va primi toate garanţiile 
necesare pentru apărarea sa. 

2.- Orice persoană suspectată sau inculpată nu poate fi arestată şi deținută în aşteptarea 
deschiderii instrucției sau a procesului decît pentru nevoile administraţiei justiției, pentru motive 
aflate sub incidența legii. Sunt interzise constrîngerile impuse unei astfel de persoane care nu 


sunt în mod strict necesare. 


Principiul 37 
Orice persoană deținută ca urmare a unei infracțiuni penale este, după arestarea sa, trimisă 
fără nici o întîrziere în faţa unei autorități judiciare sau alta, prevăzută prin lege. Această 


autoritate statuează fără întîrziere legalitatea şi necesitatea detenției. Nimeni nu poate fi ținut în 

detenţie in aşteptarea deschiderii instrucției sau a procesului dacă nu există un ordin scris al sus- 
numitei autorități. Orice persoană deținută, atunci cînd este adusă în fața acestei autorităţi, are 
dreptul de a face o declarație cu privire la modul în care a fost tratată atunci cînd a fost în stare 


de arest. 


Principiul 38 
Orice persoană deținută în urma unei infracțiuni penale va trebui să fie judecată într-un 


termen rezonabil sau să fie pusă în libertate în vederea aşteptării deschiderii procesului. 


Principiul 39 

Cu excepţia cazurilor particulare prevăzute prin lege, o persoană deținută ca urmare a unei 
infracțiuni penale este îndreptăţită să fie pusă în libertate în aşteptarea deschiderii procesului, cu 
rezerva ca acest lucru să nu contravină condițiilor care pot fi impuse în conformitate cu legea şi 
atunci cînd punerea ei în libertate nu contravine unei hotărîri a unei autorități judiciare sau a 


alteia, sau cînd o anumită autoritate menţine în studiu problema necesităţii detenției. 


CLAUZĂ GENERALĂ 
Nici o dispoziţie a prezentului Ansamblu de principii nu va fi interpretată ca constituind o 
restricție sau o derogaţie a vreunui drept enunțat în Pactul internaţional cu privire la drepturile 


civile şi politice. 


5.6.4. Personalitatea infractorului minor 

Criminalitatea minorilor sau delincvenţa juvenilă? Ultimul termen, intrat în uz în ultimele 
decenii, provine de la cel francez - "delinquance juvenile", desemnînd devierile de la norma 
socială şi penală, săvîrşite de minorii pînă la 18 ani şi sancţionate penal. De fapt, în franceză 
noţiunea de "delincvență" se referă la "ansamblul de infracțiuni comise într-un anumit timp şi 
spaţiu", fiind utilizat de rînd cu cel de "criminalitate". 

Pentru criminologie, prezintă un interes deosebit infracțiunile comise de minori, respectiv - 
criminalitatea minorilor sau delincvenţa juvenilă, a cărei periculozitate socială este crescută şi a 
cărei profilaxie trebuie să stea în centrul politicii penale a fiecărui stat. 

Virsta ca trăsătură individuală a personalităţii infractorului minor” 


În conformitate cu legislaţia penală în vigoare pentru Republica Moldova distingem cîteva 


categorii de minori: 


l Grand dictionnaire de la psychologie, Larousse, Paris, 1997, p.195. 


2 A se vedea cap. V, sect. III, p. 5.3.1, Coordonatele biologice ale personalități infractorului. 

- pînă la vîrsta de 14 ani - minori care nu sunt responsabili, chiar dacă comit infracțiuni; 

- între 14-16 ani - responsabilitatea juridică este limitată, prevăzută doar pentru o categorie 
anumită de infracțiuni; 

- între 16-18 ani - minorii răspund în faţa legii, dar în cazul unor infracțiuni care nu 
prezintă pericol social însemnat pedeapsa penală poate să nu fie aplicată. Art. 53 CP al RM 
prevede că "persoana care a săvîrşit o faptă ce conţine semnele componenţei de infracțiune poate 
fi liberată de răspundere penală de către instanța de judecată în cazurile: a) minorilor..." 

Deosebit de importantă pentru criminologie este categoria minorilor pînă la virsta de 14 
ani, adică a copiilor. 

Copilăria este perioada de vîrstă de la naşterea omului şi pînă la pubertate. Sau, copilăria 
este etapa de creştere, de transformare a nou-născutului în adult. Individul uman are cea mai 
lungă copilărie în raport cu alte ființe vii, ca fiind marcată de o dezvoltare intensă intelectuală şi 
socială. De exemplu, s-a constatat că la vîrsta de 4 ani copilul acumulează 50% din capitalul 
logic necesar, deţinut la 18 ani şi 80% din cel de la 8-10 ani. În copilărie se disting trei stadii 
mari: 

1) de la naştere pînă la 3 ani; 

2) de la 3 pînă la 6-7 ani; 

3) de la 6-7 ani pînă la pubertate. 

Copilul nu posedă senzații în stare pură decît în primele zile. Ulterior, prin mişcare, el 
învaţă percepția vizuală a reliefului şi formelor, mărimilor şi distanțelor. De evoluţia gîndirii este 
strîns legată dezvoltarea limbajului. Prin intermediul acestuia copilul învaţă exigenţele culturale. 
Limbajul se dezvoltă progresiv, astfel încît de la 5-10 cuvinte, pronunţate de copil la un an, se 
ajunge la 300-400 la doi ani, la circa 800-1.000 la trei, 1600-2000 la patru, 3000 la cinci şi peste 
3.500 la şase ani. Prelucrarea logică a sensurilor duce la sporirea volumului memoriei de la 8 
pînă la 10 ori în anii de şcoală. 

În copilărie se învaţă lumea complicată a sentimentelor, începînd cu cele morale, sociale şi 
pînă la cele intelectuale. Un rol deosebit revine jocului, care satisface nevoia de mişcare şi de 
acțiune a copilului, contribuind la dezvoltarea proceselor psihice, începînd cu percepția şi 
terminînd cu operaţiile gîndirii, cu formarea aptitudinilor afective şi voluntare, cu modelarea 
însuşirilor şi a trăsăturilor personalității. 

Pe lîngă joc, la dezvoltarea psihică a copilului contribuie învăţarea socială, pe parcursul 
căreia se acumulează patrimoniul socio-cultural al grupului şi învăţarea didactică, în special în 


anii de şcoală.! 


! Rusnac S., op. cit., p. 112-114. 

După copilărie, criminologia este interesată de studiul adolescenței, care este trecerea de la 
copilărie la vîrsta adultă. Nu ne vom opri la categoriile de vîrstă, deja analizate în capitolele 
anterioare, ci vom remarca doar că aici au loc importante modificări morfologice şi 
constituționale: se intensifică creşterea; se dezvoltă glandele cu secreție internă, inclusiv glandele 
sexuale; se schimbă structura cerebrală. Toate acestea duc la schimbarea exteriorului, care la 
rîndul său duce la stări de disconfort atît fiziologic, cît şi social. 

În special în perioada pubertăţii (11-15 ani) are loc definitivarea identificării sociale a 
individului. Este conştientizată apartenenţa culturală şi sexuală, necesitatea de cunoaştere 
manifestîndu-se în continuare nu numai în plan didactic, ci şi social. Puberii se asociază frecvent 
în grupuri, cărora le dau preferinţă în raport cu părinții, deoarece grupul le satisface cerințele de 
autoafirmare, de distracţie, de realizare.! Circa 67% din grupurile de minori s-au constituit pe 
principiul interesului dintre aceştia, neavînd intenţii criminale. Membrii grupului se cunosc bine 


între ei, au aceleaşi simpatii şi preferinţe, cu timpul formîndu-se un adevărat nucleu.? 


IStoricul problemei criminalității minorilor: din antichitate şi pînă în zilele noastre 

Legislatorii din toate timpurile, pe lîngă grija pe care o poartă pentru ocrotirea ordinii de 
drept, acordă atenție şi situaţiei particulare în care se află infractorii la o vîrstă fragedă. Legile 
din toate timpurile au respectat cerințele societăţii de a fi mai indulgente faţă de tinerii infractori. 

Primele menţiuni privitor la natura justiţiei în perioada vîrstei minore se întîlnesc în Codul 
lui Hammurabi, unde, la săvîrşirea crimei faţă de părinte, copilul putea fi izgonit, lipsit de 
moştenire sau sancționat prin tăierea degetelor. Dacă însă delictul era comis de minor pentru 
prima dată sau nu era calificat ca fiind grav, atunci era posibilă iertarea acestuia.’ 

În Grecia Antică, doar părinţii aveau dreptul deplin asupra copiilor, iar acest lucru dura 
pînă la 18 ani cînd odraslele atingeau majoratul şi cînd li se acorda cetățenia. După Platon, 
minorii erau pedepsiți doar pentru infracțiuni deosebit de grave, ca infracțiunile de omor, fiind 
sancționaţi cu exil pe termen de un an, iar dacă, din diferite motive, acest termen nu se respecta, 
ca sancțiune repetată intervenea închisoarea pe termen de doi ani. La rîndul său, Aristotel 
consemna că minorul se pedepsea numai în cazul de omucidere cu voinţă. 

Imperiul Roman cunoaşte o delimitare între sancţionarea infractorilor minori şi a majorilor. 
Conform Legii celor XII table, minorii erau repartizaţi în două grupe: 

- puberii (de la 14 ani băieţii şi de la 12 ani fetele); 

- impuberii (pînă la 14 ani băieţii şi pînă la 12 ani fetele). 


l Rusnac S., op. cit., p.115. 


2 g 
Byxop Banepuiă, I'yuynak BukTop, IpynnoBaa IpecTyNHOCTE: METONONOTHUCCKUE OCHOBBI H3yJCHHA H 
Knaccubukanuu, KumuneB, 1998, p. 90. 


x UepnunoBckuă 3.M., XpecroMarua no BceoGmei ncropuu rocynapcrBa u npaga, Mockea, 1996, p.21-65. 

În dependenţă de vîrstă funcţiona caracterul şi gravitatea pedepsei. Faţă de puberi putea fi 
aplicată bătaia, dar şi pedeapsa cu moartea din partea păgubaşului. Impuberii însă putea fi numai 
bătuți. 

După “Legiuirea lui Iustinian” minorul pînă la 7 ani nu era supus răspunderii penale; între 
7 şi 14 ani răspundea numai pentru comiterea infracțiunilor intenționate. Majoratul se considera 
atins la 25 de ani. 

În Sparta, majoratul era atins la vîrsta de 14 ani, după care instanţele de judecată puteau 
aplica întregul palier de pedepse, inclusiv pedeapsa cu moartea. Ca sancțiune pentru minorii de 
pînă la 14 ani figura, de regulă, bătaia.! 

Legislaţia Franţei medievale prevedea un drept interesant al copiilor: de a angaja un 
reprezentant al său care, prin participarea la duel obținea dovada vinovăţiei sau nevinovăție 
minorului în dependență de eşec sau victorie. La începutul sec. XVIII, în Franţa, sistemul 
sancţiunilor pentru puberi a fost completat prin pedeapsa cu spînzurătoarea. 

Legislaţia Germaniei medievale, în codificarea “Carolina” (1521 - 1532) excludea 
aplicarea pedepsei cu moartea față de persoanele de pînă la 14 ani. Dar dacă vîrsta infractorului 
minor se apropia de această cifră, iar delictul era săvîrşit cu circumstanţe agravante se aplica 
principiul “intenţia completează neatingerea vârstei”. În asemenea cazuri era posibilă aplicarea 
pedepsei cu moartea. 

În Moldova şi Țara Românească, reglementarea unui regim de sancţionare care excludea 
sau atenua răspunderea şi pedeapsa penală a minorilor este atestată în “Cartea românească de 
învățătură” a lui Vasile Lupu, apărută la Iaşi în 1646 şi cea a lui Matei Basarab — “Îndreptarea 
legii” apărută la 1652 în Tîrgoviştea Munteniei. 

Legea lui V. Lupu prevedea sancţionarea minorului cu pedepse similare pentru adulți. M. 
Basarab distinge trei categorii de vîrstă a minorilor cu grad diferit de pedeapsă pentru infracțiuni: 

1) coconii, adică copiii de pînă la 7 ani a căror fapte se iertau; 

2) impuberii cu vîrsta între 7-14 ani (băieţi) şi între 7-12 ani (fete); 

3) puberii cu vîrsta între 14-20 de ani (băieţi) şi între 12-25 de ani (fete). 

Andronache Donici în 1814 elaborează un „Manual juridic...” cu legi destul de drastice, 
inclusiv pedeapsa capitală aplicată minorilor pentru omor din „cugetată răutate a sufletului”. 

Importantă a fost şi Legiuirea Caragea din 1818, care a stabilit următoarele categorii de 
vîrstă — răspundere penală: 

-  delincvenţii sub 7 ani sunt de scutiţi de răspundere; 


- cei între 7 şi 14 ani încasau bătaia sau erau izolați în mănăstiri; 


Rusu Vitalie, Particularităţi de procedură penală în privinţa minorilor, Chişinău, 2001, p.7-10. 

- pentru minori de la 14 la 20 de ani se aplica bătaia cu biciul, cu toiagul sau închisoarea 
în caz de omor.! 

Apar şi primele închisori pentru minori. O astfel de închisoare a fost construită în 1608 la 
mănăstirea Cernica de către vornicul Cernică Surheiu. „La 20 august 1868 ea a devenit mică 
pentru numeroşii infractori şi a fost transferată la Schitul Balamuci, apoi la mănăstirea 
Căscioarei, jud. Vlaşca. Deoarece numărul minorilor delincvenţi creştea, în 1872 închisoarea a 
trecut la Reni, jud. Ismail, în clădirea carantinei. În 1878, din motive politice, această casă a fost 
mutată la mănăstirea Mislea, unde, pînă în 1883, minorii au stat împreună cu infractorii 
militari.” 

Dar, apogeul pedepselor aplicate minorilor revine sistemului comunist totalitar. În prezent 
se cunoaşte foarte bine că deportările, aplicarea sancțiunilor penale şi administrative împotriva 
copiilor au făcut parte componentă din sistemul regimului juridic totalitar. În fosta URSS politica 
bestială de represiune a copiilor şi tineretului s-a resimţit puternic în 1940-1941 şi, mai ales, în 
1944-1953. 

Tragedia tinerii generaţii din acea perioadă constă în faptul că ea era clasată, apreciată şi 
tratată în funcție de starea socială a părinților. Mulţi copii au fost incluşi în categoria de 
„duşmani ai poporului”, „elemente antisovietice” etc. Numai în 1940, în oraşul Orhei, spre 
exemplu, au fost arestați zeci de elevi numai pentru că nu doreau să colaboreze cu regimul 
comunist, pentru că l-au criticat pe Iosif Stalin, pentru că au ridicat Tricolorul românesc şi au 
cerut a face studii în română. 

Tinerii, care în 1944-1945 refuzau să se înroleze în armata sovietică erau judecaţi şi 
condamnaţi în baza art. 54-1 al CP al R.S.S.U. ca „pentru trădare de patrie”. Mii de tineri au fost 
trimişi la muncă obligatorie la întreprinderile industriale din U.R.S.S. Astfel, în martie-august 
1944, din R.S.S.M. au fost mobilizați pe frontul muncii 10.156, iar în 1947 — 36.635 tineri. 

În decembrie 1946 — ianuarie 1947 au fost arestaţi şi judecaţi 46 de copii şi tineri de 10-18 
ani pentru că au încercat să treacă Prutul şi să se salveze ca să nu moară de foame. 

La 5-6 iulie 1949 au fost deportaţi din R.S.S.M., 11.889 copii împreună cu părinții lor, 
fiind numiţi „chiaburi” şi „duşmani ai poporului”. 

La 1 aprilie 1951 în R.S.S.M., de asemenea, au fost pedepsiţi, fără nici o decizie a 
tribunalului sau a unui alt organ judiciar, 842 copii care au fost deportaţi în Siberia împreună cu 


părinţii lor — 723 familii. În total circa 137.000 copii au fost pedepsiți numai din cauză că 


l Rusu V., op. cit., p.11-19. 


i Lupan Ştefan, Delincvenţa sub aspectul cercetărilor interdisciplinare, în Delincvenţa juvenilă: prevenţie şi 
recuperare, Chişinău, 2002, p.12. 

regimul colonial sovietic acaparase Basarabia, iar aceşti tineri refuzau să se conformeze legilor 


draconice comuniste.! 


Starea actuală, cauzele şi condiţiile delincvenţei minorilor 

Delincvenţa juvenilă capătă la etapa actuală în Republica Moldova proporții îngrijorătoare. 
Spre exemplu, în 1990 din totalul infracțiunilor descoperite, 16,2% au fost comise de către 
minori sau cu participarea acestora.? În Republica Moldova criminalitatea minorilor a crescut de 
la 2.204 de infracţiuni în 1992 pînă la 2.684 în 2001, adică cu 480 de crime sau cu 22%. 

Vîrsta delincvenților, reținuți pentru comiterea de infracțiuni, este de la 14 la 17 ani. Este 
perioada în care ei ar trebui să fie şcolarizaţi sau încadraţi în cîmpul muncii. Dar numai 315 din 
delincvenţi învaţă, 1.614 nefiind şcolarizaţi sau încadraţi în cîmpul muncii. 

Pe parcursul ultimului deceniu în Republica Moldova s-au produs schimbări esenţiale în 
sfera economică, politică şi socială, fapt care a influenţat simțitor starea criminogenă în rîndul 
minorilor, cu apariţia a noi aspecte şi tendinţe. 

Printre factorii care facilitează şi stimulează comiterea crimelor de către minori pot fi 
menţionate: 

- decalajul substanţial între oferta de produse alimentare, îmbrăcăminte, servicii necesare 
minorilor şi posibilitățile reduse de cumpărare datorită crizei economice generale care a dus la 
pauperizarea multor familii; 

- imposibilitatea încadrării în cîmpul muncii pentru obţinerea unui venit licit, satisfăcător şi 
constant; 

- şcolarizarea redusă; 

- accesul relativ uşor la alcool şi stupefiante. Fiecare al şaptelea minor a săvirşit 
infracțiunea în stare de ebrietate; creşte şi implicația minorilor la traficul şi distribuirea 
drogurilor, care sunt desfăcute în locurile de concentrare în masă a tineretului: la cluburi de 
noapte, în şcoli, colegii, instituții superioare de învățămînt. Numărul minorilor narcomani s-a 
mărit de 3 ori, comparativ cu anul 1991;* 


- nivelul scăzut al activităţii organelor abilitate cu combaterea criminalităţii minorilor; 


! Moraru Anton, Sancţiunile penale aplicate copiilor în condiţiile sistemului totalitar, în Delincvenţa juvenilă: 
prevenţie şi recuperare, Chişinău, 2002, p.22-25. 


2 Ilpecrynnocre H npaBonapymenue B CCCP-1990, Crarucruueckuă cGopnuk, M39. PuHancei H CTATHCTHKA, 
Mocka, 1991, p.6. 


3 Rusnac S., op. cit., p.201. 


4 fa ; BR 5 PAT : : IE sa auz da dA zei 
Armaşu Vitalie, Minorii în structurile criminale organizate: probleme şi soluţii, în Criminalitatea organizată şi 


economia tenebroasă în RM, Conferinţa ştiinţifico-practică republicană, 26 februarie 1999, Ed.ARC, Chişinău, 
1999, p.116. 

- influenţa negativă asupra formării personalității minorilor a propagandei informaţionale 
la TV şi în mass-media a scenelor sadice, pornografice, pline de cruzime etc. Acestei propagande 
nu i se contrapune un sistem bine pus la punct de măsuri educaţionale din partea familiei, şcolii, 
mass-mediei; 

- modificarea sistemului de valori al minorilor. Pentru mulți au devenit valori profitul 
obţinut uşor, deseori prin mijloace ilicite, cu aplicarea violenţei pentru atingerea scopului propus 
etc. 

Minorii, în special adolescenţii încearcă să se smulgă din mediul familial, să se elibereze 
de influenţa celor maturi, tind spre independenţă. Este unanim recunoscut că familia are 
importanță cu totul deosebită, nu numai pentru buna funcționare a mecanismului social în 
ansamblu, dar şi pentru desfăşurarea cu succes a procesului de formare şi socializare a fiecărui 
individ. Din acest motiv o influență negativă o pot avea carențele, existente uneori, în mediul 
familial, cum ar fi: cazurile de dezorganizare a familiei (ca urmare a divorţului, a deceselor, a 
plecării la muncă peste hotare etc.), exemplele negative oferite de către unii părinți, lipsa 
afecțiunii reciproce dintre părinți sau părinți şi copii — aşa-numitul abandon moral -, jocurile de 
noroc, parazitismul, neînțelegerile (certuri, scandaluri, bătăi etc.) şi în general, orice formă de 
manifestare a lipsei de respect față de legi sau faţă de alte norme de conduită, utilizarea unor 
metode de educaţie greşite (indiferența, indulgența sau severitatea exagerate, inocularea unor 
concepţii greşite de viaţă etc.), lipsa de măsură sau, dimpotrivă, ignorarea trebuinţelor materiale 
şi spirituale fireşti ale copiilor, neurmărirea permanentă şi cu competenţă a rezultatelor activităţii 
şcolare, neorganizarea sau organizarea greşită a timpului liber, lipsa de supraveghere în general 
etc.! 

Circa 2/3 din părinţii minorilor delincvenţi au provenit din familii defavorizate, educîndu- 
se în aceleaşi condiţii ca şi copiii lor.” 

Curiozitatea şi tendința spre afirmare, spre apropierea de lumea celor adulți îi face pe 
adolescenţi să afirme un şir de valori şi norme pe care ei le consideră atribute ale independenţei 
şi maturității. Acestea se transformă în stereotipuri comportamentale, caracteristice acestei vîrste, 
dar pot căpăta şi un caracter de manifestări asociale şi chiar antisociale atunci cînd nu sunt 
asigurate condițiile educaţionale optimale necesare, pe care trebuie să le ofere micromediul 


social. 


! Ciobanu Igor, Caracteristica criminologică a delincvenţei juvenile şi a minorilor în Republica Moldova, în 
Analele Ştiinţifice ale Universităţii de Stat din Moldova, Serie nouă, nr.2, Chişinău, 1999, p.74-75. 


2 v 
KopmumukoB B.M., Bunanne ceMeăHoro HeGHaronoyaHA Ha IpOTHBOINIPaBHOE IIOBEZIEHHE HECOBEPUICHHOJICTHUX 
B BonpoceI Gope6eI C npecrynHocrero, Msg. KOpurmueckaa nureparypa, Mockea, 1981, Bemycek 35, p.52. 

Încercînd să stabilim portretul „psihologic” al minorului şi tendințele acestuia am 
evidenția: înclinația spre agresivitate; ostilitatea față de normele împărtăşite în societate; 
instabilitate afectivă; inadaptare socială; sentiment de incertitudine; dezechilibru sufletesc etc. 

Printre tendințele comportamentale se înscriu reacţiile de: 

- lipsa de atenţie din partea adulților, sau invers, de interdicțiile abuzive, care pot provoca o 
stare de înstrăinare, tendinţa de a părăsi domiciliul, vagabondajul etc.; 

- imitare a unei persoane concrete, sau a unui erou dintr-o anumită operă, lucru care duce la 
influenţa unor persoane cu comportamente antisociale asupra minorilor; 

- negare a modelului propus de adulți; 

- emancipare, de eliberare de standardele, impuse de adulți, într-o formă radicală, 
manifestîndu-se în negarea valorilor şi a normelor cu caracter social; 

- aderare la grupuri de minori; 

- pasiune față de un anumit domeniu, care duce la formarea unei subculturi specifice a 
adolescenților. 

În literatura de specialitate există mai multe curente şi teorii bio-psiho-sociale, care 
încearcă să explice conduita delincventă a minorilor prin: 

1) influenţa factorului familial, a climatului din familie, mai ales a atitudinii părinților față 
de minori. Se susține că familiile dezorganizate, cu un singur părinte etc. sunt neapărat 
criminogene, ducînd la preluarea modelului delincvent de către minor. Conform statisticilor, 
circa 80% din delincvenţi provin din familii dezorganizate sau incomplete. Desigur, delincvenții 
pot proveni şi din familii bine asigurate, cu ambii părinți; 

2) condiţiile economice sau materiale rele; 

3) contribuția mijloacelor mass-media la comportarea criminogenă a minorilor. Se pune 
accentul pe tendinţa minorilor de a imita un comportament considerat matur, curajos: fumatul, 
consumul de alcool etc.; 

4) deficitul de maturizare, unde minorul se află în conflict cu cerinţele unui anumit sistem 
valorico-normativ, inclusiv şi normele juridice. 

Însă nici una din teorii nu poate să definească printr-un singur factor, pe care îl 
promovează, comportamentul infracțional al minorului. 

Persoanele adulte, uită adesea de problemele cu care s-au confruntat la vîrsta dificilă de 14- 
16 ani. În aparență adolescentul pare a fi un individ pe deplin format, avînd o statură înaltă (de 
regulă, mai înaltă decît a părinţilor), capacităţi intelectuale dezvoltate etc. Dar, în realitate, între 
adolescent şi adult există mari deosebiri, cele mai importante fiind: 

- adolescentul nu este încă suficient de rațional şi capabil să-şi conştientizeze şi să-şi 


controleze acțiunile, precum adultul; 

- adolescenţii nu sunt pe deplin maturizaţi moral, emoţional, volitiv, nu au experiența de 
viaţă a adulților şi nu au sentimentul responsabilității față de acțiunile proprii; 

- sunt atraşi de grup, care exercită o puternică influență asupra membrilor, promovînd 
valorile şi normele proprii; 

- sunt reflexivi, impulsivi, nu sunt pe deplin formaţi fiziologic şi psihologic.! 

De aici apar un şir de cauze ce duc la delincvenţă: 

- autoevaluarea neadecvată — subevaluare sau supraevaluare -, ce duc fie la diminuarea 
sentimentului de sine, la dorinţa de a fi dominat, fie la sentimentul de superioritate, la tendința de 
a domina; 

- indiferența față de oameni, față de interesele şi trebuinţele lor; 

- atenția sporită faţă de propria persoană; 

- comportament agresiv, violent, chiar sadic; 

- atitudine sceptică față de muncă, învăţătură, activități legale; 

- principii neadecvate în raport cu bunăstarea materială, motivație care duce la atentarea la 
proprietatea străină etc. 

Am concluziona că factorii care determină delincvenţa juvenilă pot fi împărțiți în: 

1) interni, individuali; 

2) externi, sociali.? 

Literatura de specialitate prevede un şir de factori în determinarea comportamentului 
deviant al minorilor, printre care familia, şcoala, micromediul social etc.* Printre alţi factori ar fi 
cei neuropsihici Şi disfuncţiile cerebrale. Perioada juvenilă este marcată de conflicte interne şi 
externe, precum şi de o disproporționalitate în dezvoltare. Are loc maturizarea intensivă, mai ales 
în plan sexual care se răsfrînge asupra înfățişării exterioare şi stării fiziologice. Aceasta provoacă 
afectivitate neadecvată, dezechilibru emoţional şi alte manifestări, care duc la conflicte cu cei din 
jur.* 

Referitor la calitățile personale ale infractorilor minori, putem spune că există o serie de 
trăsături caracteristice, care deşi sunt specifice tuturor minorilor, totuşi nu totdeauna domină în 
motivarea comportării infracţionale. În condiţii concrete ele pot doar să intensifice influența 
negativă sau să atenueze apariția situației criminogene. Drept exemplu pot servi aşa 
particularități dependente de vîrstă precum sunt experienţa de viaţă (sau mai bine zis — lipsa 
acesteia), formarea nedesăvîrşită a directivelor sociale, tendinţa spre grupările neformale, cît şi 
dorinţa de a demonstra independenţa sa. 

l Rusnac S., op. cit., p.199-200. 
2 Ibidem, p.201. 


3 A se vedea, Capit. IV, secțiunea III, p. 4.3.7, Factorii socio-culturali şi rolul lor în generarea criminalității (n.a.). 
4 Rusnac S., op. cit., p.197-211. 

Astfel, anume starea individuală a copiilor şi adolescenților are o reflectare 
corespunzătoare în reglementarea juridică, impunînd elaborarea unui statut juridic aparte al 
acestora, independent de cel adresat persoanelor adulte, luîndu-se în considerație mai multe 
puncte de vedere şi anume: 

- ocrotirea intereselor minorilor; 

- sistemul de educație a minorilor; 

- răspunderea lor juridică." 

Asigurînd interesele minorilor, legea prevede crearea anumitor organe competente ce 
exercită funcția de control în domeniu şi anume: instanța de judecată, comisia pentru ocrotirea 
drepturilor copilului, organele de tutelă şi curatelă. 

Luînd în consideraţie particularitățile fiziologice şi psihice ale minorilor, cît şi faptul că 
aceste etape ale dezvoltării fiinţei umane reprezintă totodată trepte incipiente în procesul de 
formare şi educație, o importanţă deosebită capătă activitatea de educare şi instruire a viitorilor 
oameni maturi, care vor fi sprijinul societăţii, în consecință statul va trebui să-şi îndrepte 
activitatea sa înspre asigurarea unui sistem educaţional apt să constituie cadrul necesar de 


instruire şi formare a copiilor pentru o viață social-economică activă, utilă şi demnă. 


Măsuri de prevenire şi combatere a criminalității minorilor 

Măsurile de prevenire şi combatere a criminalităţii minorilor nu se bazează pe un set de 
drepturi diferite care aparțin delincvenţilor juvenili, ci pe un set de prevederi cu scopul de a oferi 
o protecție suplimentară pe lîngă drepturile destinate adulţilor care, la rîndul lor, sunt în măsură 
egală aplicate şi minorilor. 

Astfel, în domeniul justiției minorilor şi a delincvenței juvenile există următoarele 
documente de bază: 

- Regulile O.N.U. standarde minime referitoare la administraţia justiţiei juvenile (Regulile 
de la Beijing, 1985); 

- Regulile O.N.U. standarde minime pentru protecția minorilor privați de libertate 
(Regulile de la Havana, 1990); 

- Principiile directorii pentru prevenirea delincvenței juvenile (Principiile de la Er-Riyadh, 
1990); 

- Regulile O.N.U. standarde minime pentru măsurile Non-custodian (Regulile de la 
Tokyo); 

- Convenţia O.N.U. cu privire la drepturile copilului (CRC, ratificată de Republica 
Moldova la 25 februarie 1993); 


l Ciobanu I., op. cit., p.74-79. 

- Legea privind drepturile copilului din 2 martie 1995; 

- Regulamentul cu privire la comisiile pentru problemele minorilor etc. 

Din toate documentele internaționale menţionate numai Convenția — CRC este un tratat, 
celelalte avînd rol de călăuză, dar nefiind obligatorii pentru State. 

Scopul sistemului justiției juvenile este de a îmbunătăți situaţia minorilor şi de a asigura 
concordanța şi proporționalitatea vîrstei şi delictului comis, de a-i reorienta către serviciile de 
asistență socială cît mai des posibil. Dar, la ora actuală în sistemul judiciar naţional nu există 
judecătorii specializate pe cauzele penale ale minorilor. Judecarea cauzelor cu participarea 
acestora de către instanţele judecătoreşti se desfăşoară potrivit reglementărilor special prevăzute 
în Codul de procedură penală al Republicii Moldova! şi aceste cauze sunt examinate de 
judecătorii desemnaţi de preşedintele judecătoriei. 

Posibilitatea de profilaxie a delincvenţei juvenile a fost studiată de majoritatea 
criminologilor, unii avînd şi propuneri interesante. Aşa, Sheldon Gluec a elaborat „tabelele de 
predicţie” ale delincventei, care se bazează pe depistarea timpurie a copiilor proveniţi din familii 
defavorizate, negative. El consideră că principalii factori cauzali ai delincvenței juvenile rezidă 
în variabilele care reflectă: disciplina impusă de tată, supravegherea copilului de către mamă, 
afecțiunile tatălui sau a mamei, coeziunea familiei. Aceşti indicatori sunt consideraţi a avea o 
suficientă valoare predictivă şi ar permite o prognoză certă în ceea ce priveşte faptul că minorul 
se află sau nu în pericolul de a deveni delincvent. 

W. Kwaraceus propune pentru predicția comportamentului delincvențial o altă metodă, 
numită analiza retrospectivă a unor cariere infracționale, care evidențiază factorii indicatori: 
absenţe frecvente de la şcoală, atitudinea indiferentă față de învăţătură, reacții violente față de 
colegi, utilizarea frecventă a unui limbaj obscen şi violent etc. 

În profilaxia delincvenţei juvenile un rol important îl are psihodiagnoza. Legislaţia penală 
prevede efectuarea examenelor medico-legale şi psihiatrice pentru minorii care au săvîrşit crime, 
inclusiv prin aplicarea şi interpretarea unor probe de psihodiagnostic. Se are în vedere aplicarea 
unor teste, iar pe baza examinărilor psihodiagnostice se va alcătui portretul psihic al fiecărui 
delincvent minor. Printre cele mai cunoscute şi aplicate teste pentru cunoaşterea personalității se 
numără: Testul tematic de Apercepție; testul Szondi; Inventariul Multifazic al Personalității 
Minesota (IMPM); Inventariul psihologic California etc. Acestea relevă tendinţele spre 


agresivitate ale unor minori şi tineri înainte ca agresivitatea să treacă din starea latentă în starea 


Botnaru Stela, Prezentare comparativă privind procedura în cauzele cu infractori minori în dreptul procesual-penal 
al României şi dreptul procesual-penal al RM, în Probleme actuale privind infracționalitatea, anuar ştiinţific al 
Academiei de Poliţie „Ştefan cel Mare”, ed.1, Chişinău, 2000, p.168-179. 

activă, ceea ce este util pentru luarea unor măsuri psihologice, pedagogice, psihiatrice etc. menite 
să atenueze agresivitatea şi abaterile sociale.? 

În finalul studiului respectiv am selectat unele măsuri, mijloace şi propuneri pentru 
reducerea criminalităţii în rîndul minorilor şi tinerilor adulți, dintre care menţionăm: 

- dezvoltarea serviciilor sociale de sprijinire sau consiliere a familiilor cu mulți copii şi cu 
o situație economică grea; 

- reorganizarea serviciilor de autoritate tutelară şi organizarea unei reţele autentice de 
asistență socială, mai accesibilă şi mai puțin birocratizată; 

- perfecționarea legislaţiei în domeniul protecției sociale; 

- adoptarea unor legi care ar prevedea soluţii rapide de integrare şcolară prin oferirea 
posibilităților de absolvire intensivă a unor ani şcolari, în scopul corelării vîrstei cu clasele de 
şcolarizare; 

- responsabilitatea cadrelor didactice de a semnala autorităţilor tutelare cazurile de absenţe 
sau de abandon şcolar, după o prealabilă contactare a familiei; 

- măsuri legislative de sancţionare a părinților care se fac vinovați de proasta educație şi 
întreținere, îngrijire a copiilor; 

- instituirea unor pedepse penale celor care se fac vinovaţi de utilizarea silită a forței de 
muncă a minorilor; 

- organizarea unor cursuri de pregătire specializată pentru lucrătorii sociali şi alte persoane 
implicate în munca de asistenţă socială: medici, psihologi, pedagogi, sociologi, jurişti etc.; 

- depistarea şi identificarea copiilor „străzii”, ce-şi petrec zilele vagabondînd sau cerşind; 

- întocmirea unor rapoarte reale de anchetă socială şi predarea lor, cu recomandări, 
serviciilor responsabile în luarea măsurilor de protecție socială; 

- realizarea în teritorii, pe plan local, a unor servicii de asistenţă în stradă cu un personal 
pregătit, disponibil ziua şi noaptea, care să acționeze în zonele frecventate de copiii străzii — 
pieţe, parcuri, gări, case părăsite sau aflate în construcție etc.; 

- îmbunătăţirea organizării şi funcționării centrelor existente de primire a minorilor şi 
extinderea lor pe întreg teritoriul țării. Spre exemplu, avem un singur Centru de Triere a 
Minorilor care este o subdiviziune a MAI; în acest Centru minorii sunt internați pentru o 
perioadă de pînă la 30 de zile, iar în cazuri speciale, pînă la 60 de zile. Spre regret, în această 
instituție asistența temporară se limitează la necesarul material, cel social fiind neglijat; copiii 


sunt întreținuți în regim închis şi supravegheați permanent de lucrători ai poliției; 


s Laşcu Mihail, Manole Daniela, Aspecte psihosociale ale prevenirii şi profilaxiei delincvenței juvenile, în Rolul 


pedepsei în societatea de tranziție, Conferința ştiințifico-practică internațională, 14-15 februarie 2002, Chişinău, 
2002, p.222-229. 

- înfiinţarea unor centre sociale de zi, cu regim deschis, destinate copiilor şi în care aceştia 
s-ar putea alimenta gratuit precum şi ar fi atraşi în diferite activităţi cultural-sportive, social-utile 
etc.; 

- crearea unor centre specializate, cu profil psihiatric şi psihoterapeutic, pentru internarea şi 
tratarea copiilor bolnavi psihică; 

- înființarea unor cluburi sportive noi sau susținerea celor existente; atracția pe care o 
exercită sportul asupra copiilor ar putea constitui pentru unii dintre ei soluția scoaterii lor din 
anturajul negativ al străzii;! 

- în fiecare an, după terminarea studiilor în şcoli să se întocmească o situaţie a tuturor 
minorilor şi tinerilor care nu se mai află într-o formă de învăţămînt pentru a fi ajutaţi să se 
încadreze într-o activitate legală; 

- autorităţile locale să fie obligate de a asigura încadrarea în activități legale a celor care se 
liberează din centrele de reeducare şi din penitenciare; 

- Ministerul Educaţiei, cu sprijinul sociologilor, psihologilor, pedagogilor, juriştilor etc., 
să întocmească tabele de predicție care să ajute pe diriginţi în activitatea de descoperire a 
cazurilor de elevi predispuşi la comportament deviant; pentru astfel de minori să se adopte 
măsuri strict individualizate pentru eliminarea factorilor criminogeni; 

- constituirea la nivel naţional şi la nivelul fiecărei localități, a unui organism care să 
coordoneze activitatea tuturor structurilor ce au misiunea educării şi supravegherii minorilor;? 

- evidenţa strictă asupra grupurilor neformale de minori din partea forțelor de ordine etc. 

La combaterea delincvenţei juvenile trebuie luată în considerație nu atît aplicarea 
sancţiunilor, care totuşi nu pot fi evitate, cît terapia socială a fenomenului, bazată pe cunoaşterea 
şi înlăturarea cauzelor şi condiţiilor care îl favorizează atît la nivel de societate, cît şi pur 
individual. 

În finalul studiului referitor la infractorul minor prezentăm: 

Ansamblul regulilor minime al Naţiunilor Unite cu privire la administrarea justiției 
pentru minori (Regulile de la Beijing) 

adoptat prin Rezoluţia nr. 40/33 din 29 noiembrie 1985 a Adunării Generale a ONU‘ 

Adunarea generala, 

Avind în vedere spiritul Declarației universale a drepturilor omului, Pactul internațional cu 
privire la drepturile civile şi politice, Pactul internaţional cu privire la drepturile economice, 


! Sali Nicolae, Delincvența juvenilă — o nouă perspectivă, în Delincvența juvenilă: prevenție şi recuperare, 
Chişinău, 2002, p.15-21. 

2 Ungureanu A., op.cit., p.193-194. 

a Ciobanu I., op.cit., p.74-79. 


4 Ansamblul Regulilor..., reprodus, fără comentariu, după Unguranu A., op. cit., p.419-443 (ortografia şi gramatica 
se păstrează — n. a.). 

sociale şi culturale şi celelalte instrumente cu privire la drepturile omului, raportate la drepturile 
tinerilor; 

Avind în vedere în egală măsură faptul că în anul 1985 este Anul internaţional al 
tineretului, participarea, dezvoltarea, pacea şi importanța faptului că întreaga comunitate 
internațională legată de protejarea şi promovarea drepturilor tinerilor trebuie să ateste 
(dovedească) locul acordat Declaraţiei drepturilor copilului. 

Amintind rezoluţia 4 adoptată de cel de al 6-lea Congres al Naţiunilor Unite pentru 
prevenirea crimei şi pentru tratamentul delincvenţilor, în care ONU a cerut să fie elaborat un 
ansamblu minim de reguli cu privire la administrarea justiției pentru minori şi tratamentul 
minorilor care să poată servi drept model statelor membre, 

Amintind în egală măsură hotărîrea 1984/153 a Consiliului Economic şi Social, la data de 
25 mai 1984, prin care Consiliul a transmis, prin intermediul Reuniunii inter-regionale 
pregătitoare ținută la Beijing în 14-18 mai 1984, proiectul Ansamblului minim de reguli al celui 
de-al VII-lea Congres ONU pentru prevenirea crimei şi tratamentului delincvenţilor, care s-a 
ținut între 28 august şi 6 septembrie 1985 la Milano (Italia), 

Recunoscind că tinerii, nefiind decît la stadiile inițiale ale dezvoltării personalităţii lor, au 
nevoie, pentru a se dezvolta psihic şi intelectual şi pentru a se integra mai bine în societate, de o 
atenţie şi o asistență deosebite şi trebuie să fie protejaţi de lege potrivit cu condițiile care 
garantează liniştea lor, libertatea lor, demnitatea lor şi siguranţa lor, 

Considerind că legislaţiile, politicile şi practicile naţionale actuale trebuie probabil să fie 
revizuite şi modificate ținînd seama de normele stabilite de către ansamblul minim de reguli, 

Considerind şi faptul că, chiar dacă pare dificil să fie aplicate în conjunctura socială, 
economică, culturală, politică şi juridică actuală, aceste norme sunt, cu toate acestea, considerate 
constituind obiectivele minime ale politicii referitoare la justiţie pentru minori: 

1.- Notează cu satisfacţie contribuția pe care Comitetul pentru prevenirea crimei şi lupta 
împotriva delincvenţilor în Asia şi în Extremul-Orient şi celelalte institute ale Naţiunilor Unite 
le-a adus la elaborarea Ansamblului de reguli minime ale Naţiunilor Unite cu privire la 
administrarea justiției pentru minori; 

2. - Ia notă cu satisfacție de raportul Secretarului general asupra proiectului Ansamblului 
de reguli minime ale Naţiunilor Unite cu privire la administrarea justiției pentru minori; 

3.- Felicită Reuniunea pregătitoare inter-regională ținută la Beijing de a fi pus la punct 
versiunea definitivă a Ansamblului de reguli asupra căruia cel de-al VII-lea Congres pentru 
prevenirea crimei şi tratamentul delincvenţilor a rămas neclintit pentru examen şi hotărîrea 


finală; 

4.- Adoptă Ansamblul de reguli minime ale Naţiunilor Unite cu privire la administrarea 
justiției pentru minori recomandat de cel de-al VII-lea Congres, al cărui text este reprodus în 
anexa prezentei rezoluţii şi aprobă recomandarea celui de-al VII-lea Congres care are drept scop 
să specifice în mod egal acest ansamblu de reguli sub numele de "Regulile de la Beijing"; 

5 - Invită Statele membre la armonizarea, dacă este necesar, a textelor legislative, a 
principiilor directoare şi a măsurilor practice, în mod deosebit în domeniul pregătirii personalului 
din sistemul de justiție pentru minori cu Regulile de la Beijing, astfel ca aceste reguli să fie 
făcute cunoscute autorităților competente şi publicului; 

6.- Angajează Comitetului pentru prevenirea crimei şi pentru lupta împotriva delincventei 
să formuleze, cu concursul institutelor Naţiunilor Unite pentru prevenirea crimei şi pentru 
tratamentul delincvenţilor, măsurile care să permită aplicarea în mod efectiv a Regulilor de la 
Beijing; 

7.- Invită Statele membre să-l informeze pe Secretarul general despre punerea în practică a 
Regulilor de la Beijing şi să comunice în mod regulat Comitetului pentru prevenirea crimei şi 
pentru lupta împotriva delincvenților, rezultatele obținute; 

8.- Roagă Statele membre şi pe Secretarul general să întreprindă cercetări şi să creeze o 
bază de date cu privire la politicile şi practicile eficace de administrare a justiției pentru minori; 

9. - Roagă Secretarul general să procedeze în aşa fel ca textele Regulilor de la Beijing să 
fie difuzate cît mai larg posibil în toate limbile oficiale ale ONU şi în special să intensifice 
informarea cu privire la justiția pentru minori, şi invită Statele membre în sensul acesta; 

10. - Roagă pe Secretarul general să pună la punct proiectul pilot cu privire la aplicarea 
Regulilor de la Beijing; 

11. - Roagă pe Secretarul general şi Statele membre să prevadă resursele necesare pentru a 
asigura aplicarea Regulilor de la Beijing, conținînd resurse pentru recrutarea, pregătirea şi 
schimbul de personal, pentru munca de cercetare, evaluare şi de elaborare de soluţii pentru 
înlocuirea detenţiei (întemnițării); 

12.- Roagă cel de-al VIII-lea Congres al Naţiunilor Unite pentru prevenirea crimei şi 
tratamentul delincvenţilor de a studia, cu titlu distinct al ordinii de zi cu privire la Justiţia pentru 
minori, progresele realizate în aplicarea Regulilor de la Beijing şi recomandările ce figurează în 
prezenta rezoluţie; 

13.- Cere imediat tuturor organismelor competente ale Naţiunilor Unite şi, în special, 
Comisiilor regionale şi instituțiilor specializate, institutelor, ce aparțin Naţiunilor Unite, pentru 
prevenirea crimei şi tratamentul delincvenţilor şi celorlalte organizații interguvernamentale şi 


neguvernamentale, să colaboreze cu Secretariatul şi să ia, în domeniul lor de competentă, 

măsurile dorite pentru a se mobiliza într-un efort concentrat şi susținut în vederea aplicării 
principiilor enunțate în Regulile de la Beijing. 


a 96-a Sesiune plenară 

ANEXA 
la Rezoluţia 40/33 din 29 noiembrie 1985 a Adunării generale a 
ONU ANSAMBLUL DE REGULI MINIME ALE NAŢIUNILOR UNITE CU PRIVIRE 
LA ADMINISTRAREA JUSTIȚIEI PENTRU MINORI (REGULILE DE LA BEIJING) 


PARTEA I-A 
PRINCIPII GENERALE 

1. - Perspective fundamentale 

1.1.- Statele membre se angajează, în conformitate cu interesele lor generale, să apere 
bunăstarea minorului şi a familiei sale. 

].2.- Statele membre fac eforturi pentru crearea unor condiţii care să asigure, minorului o 
viaţă utilă, în comunitatea în care trăieşte, condiții care să asigure o viată senină, în care minorul 
să fie înconjurat, în perioadele în care este cel mai expus unui comportament deviat, către 
prosperitate personală şi către o educaţie care să-l îndepărteze pe cît posibil de orice contact cu 
criminalitatea şi delincvenţa. 

1.3.- Trebuie să se mobilizeze să ia măsuri pozitive care să asigure antrenarea completă a 
tuturor resurselor existente, mai ales familia, persoanele benevole ca şi alte grupări ale 
comunității cum ar fi şcolile şi alte instituții comunitare, în scopul promovării bunăstării 
minorului şi, deci, şi în scopul reducerii nevoii de intervenţie a legii, astfel încît persoana în 
cauză să fie tratată eficace, echitabil şi uman în conflictul său cu legea. 

1.4.-Justiţia pentru minori face parte integrantă din procesul de dezvoltare națională a 
fiecărei ţări, în cadrul general al justiției sociale pentru toţi tinerii, contribuind astfel, în acelaşi 
timp, la protejarea tineretului şi la menţinerea păcii şi a ordinii în societate. 

1.5.-Modalitățile de aplicare a prezentului Ansamblu de reguli depind de condițiile 
economice, sociale şi culturale existente în fiecare Stat membru. 

1.6.- Serviciile de justiţie pentru minori trebuie să fie sistematic controlate şi coordonate în 
vederea îmbunătăţirii şi perfecționării competentei personalului acestor servicii, mai ales a 
metodelor sale, a felului de a se apropia de subiecți precum şi a atitudinilor față de aceştia. 

2. - Domeniul de aplicare a Ansamblului de reguli şi definițiile utilizate 

2.1.-Ansamblul de reguli minime se aplică imparțial delincvenților juvenili, fără nici un fel 
de deosebire, mai ales de rasă, culoare, sex, limbă, religie, opinie politică, fără deosebire de 
origine socială, stare materială, naştere sau altă situaţie. 

2.2.- În finalul prezentului Ansamblu de reguli, fiecare Stat membru aplică definițiile de 


mai jos într-un mod corespunzător sistemului şi conceptelor juridice proprii: 

a) un minor este un copil sau un tînăr care, în raport cu sistemul juridic considerat, poate să 
răspundă pentru un delict conform unor modalități diferite de cele care sunt aplicate în cazul unui 
adult; 

b) un delict desemnează un întreg comportament (act sau omitere) ce poate fi 
pedepsit de lege în virtutea unui sistem juridic considerat; 

c) un delincvent juvenil este un copil sau un tînăr, acuzat sau declarat 
vinovat de a fi comis un delict. 

2.3.- Se vor face eforturi pentru a stabili, în fiecare țară, o serie de legi, reguli şi dispoziții 
aplicabile în mod expres la delincvenții juvenili şi pentru a stabili instituţii şi organisme 
însărcinate cu aplicarea justiţiei la minori, fiind destinate: 

a) să răspundă la nevoile proprii ale delincvenților juvenil, protejindu-le, în 
acelaşi timp, drepturile lor fundamentale; 

b) să răspundă la nevoile societății; 

c) să aplice efectiv şi echitabil Ansamblul de reguli prezente aici. 

3. - Extensiunea regulilor 

3.1.- Dispoziţiile pertinente prezentului Ansamblu de reguli vor fi aplicate nu numai 
delincvenților juvenili ci şi minorilor împotriva cărora ar putea fi organizate urmăriri pentru orice 
comportament care n-ar fi pedepsit dacă ar fi comis de un adult. 

3.2.-Se vor face eforturi pentru extinderea principiilor încorporate în prezentul Ansamblu 
de reguli la toți minorii cărora li se aplică măsuri de protecție şi ajutor social. 

3.3.- De asemenea, se vor face eforturi pentru extinderea principiilor încorporate în 
prezentul Ansamblu de reguli şi asupra tinerilor adulți delincvenţi. 

5. - Obiective ale justiţiei pentru minori 

5.1.- Sistemul de justiție pentru minori caută să asigure bunăstarea minorilor şi face în aşa 
fel încît reacția față de delincvenţii juvenili să fie întotdeauna corespunzătoare circumstanțelor 
delincvenţilor şi delictelor. 

6. - Forţa puterii discreţionare 

6.1.-Ţinînd cont de nevoile deosebite şi variate ale minorilor şi de diversitatea măsurilor 
posibile, trebuie prevăzută o putere discreționară suficientă în toate stadiile de procedură şi la 
diferitele nivele ale administrării justiţiei la minori, în special în stadiile de instruire, de urmărire, 
de judecată şi de aplicare a măsurilor luate. 

6.2.- Se vor face, totodată, eforturi în vederea asigurării, în toate etapele şi la toate nivelele, 
a exercitării responsabile a acestei puteri discreționare. 

6.3.- Persoanele care o exercită vor trebui să fie special pregătite şi formate pentru a se 


folosi de această pregătire în mod judicios şi conform funcțiilor şi mandatelor respective. 

7. - Drepturile minorilor 

7.1. - Garanţiile fundamentale ale procedurii, aşa cum ar fi prezumția de nevinovăție, 
dreptul de a fi informat asupra sarcinilor, dreptul de a tăcea, dreptul de a fi asistat, dreptul la 
prezenţa unui părinte sau tutore, dreptul de a interoga şi a confrunta martorii şi dreptul la un grad 


dublu de jurisdicție sunt asigurate în toate stadiile procedurii. 


8. - Protejarea vieţii particulare 

8.1.- Dreptul minorului la protejarea vieții sale particulare poate fi respectat în toate 
stadiile în scopul de a fi evitată cauzarea de daune printr-o publicitate inițială şi prin încadrarea 
penală. 

8.2.- În principiu, nu trebuie publicată nici o informaţie care să poată duce la identificarea 
delincventului juvenil. 

9. - Clauza de ocrotire 

9.1.- Nici o dispoziţie a prezentului Ansamblu de reguli nu trebuie să fie interpretată ca 
excluzînd aplicarea Ansamblului de reguli minime privind tratamentul deţinuţilor adoptat de 
ONU, ca şi a altor documente şi reguli privitoare la drepturile omului recunoscute de 


comunitatea internaţională şi referitoare la tratamentul şi protecția tinerilor. 


PARTEA A II-A 
ANCHETĂ ȘI URMĂRIRE JUDICIARĂ 

10. - Primul contact 

10.1. -Din clipa în care un minor este arestat, sunt informați părinții sau tutorele său 
imediat sau, dacă aceasta nu este posibil, în cel mai scurt timp. 

10.2. - Judecătorul sau orice alt funcționar sau organism competent examinează fără 
întîrziere problema liberării. 

10.3. - Contactele dintre organele de urmărire şi tînărul delincvent sunt stabilite astfel încît 
să fie respectat statutul juridic al minorului, favorizîndu-i-se bunăstarea şi evitîndu-se provocarea 
de vătămări, ţinîndu-se cont de circumstanţele chestiunii. 

11. - Recurgerea la mijloacele extra-judiciare 

11.1. - Se va încerca pe cît posibil, să fie tratate cazurile delincvenţilor juvenili evitîndu-se 
recursul la o procedură judiciară în faţa autorității competente vizată la art.14.1 care va fi 
prezentat mai jos. 

11.2. - Poliţia, procuratura sau alte organe însărcinate cu delincvenţa juvenilă au puterea de 


a soluţiona cazurile după cum consideră, fără a aplica procedura penală oficială, conform unor 

criterii fixate în acest scop în sistemele juridice respective şi de asemenea, conform unor 
principii conținute în prezentul Ansamblu de reguli. 

11.3. - Orice recurs la mijloace extra-judiciare implicînd trimiterea către servicii 
comunitare sau alte servicii competente cere consimțămîntul interesatului sau al părinților ori al 
tutorelui său, fiind de la sine înţeles că această hotărtre de amînare a chestiunii poate, dacă se 
consideră, să fie subordonată unei reexaminări de către autoritatea competentă. 

11.4. - În scopul de a facilita reglementarea discreționară a cazurilor de delincventă 
juvenilă, se vor face eforturi în vederea organizării programelor comunitare, cu precădere a celor 
de supraveghere şi orientare temporară, şi în vederea asigurării restituirii bunurilor şi 
indemnizaţiei victimelor. 

12. - Specializarea în cadrul serviciilor de poliţie 

12.1. - Pentru a se achita mai bine de funcțiile lor, ofiţerii de poliţie care se ocupă frecvent 
sau exclusiv de minori, sau care se consacră, mai ales, prevenirii delincvenţei juvenile trebuie să 
primească o instruire şi o formaţie specială, în marile oraşe, ar trebui să fie create în acest scop 
servicii speciale de poliție. 

13. - Detenţia preventivă 

13.1.- Detenţia preventivă nu poate fi decît o măsură de ultimă instanţă şi durata sa trebuie 
să fie cît mai mică cu putință. 

13.2. - Atât cît se poate, detenţia preventivă trebuie să fie înlocuită cu alte măsuri cum ar fi 
supravegherea severă, un ajutor foarte atent sau plasarea într-o familie, sau într-un lăcaş, sau într- 
un cămin educativ. 

13.3. - Minorii aflaţi în detenție preventivă trebuie să fie despărțiți de adulți sau deţinuţi în 
lăcaşuri distincte, sau într-o parte distinctă a unui stabiliment care adăposteşte şi adulți. 

13.4. - În timpul detenţiei lor preventive, minorii trebuie să primească îngrijiri, protecţie şi 
toată asistenţa individuală - pe plan social, educativ, profesional, psihologic, medical şi fizic - 


care le pot fi necesare în funcţie de vîrstă, sex sau personalitate a fiecăruia. 


PARTEA A III-A 
JUDECAREA ŞI ÎNCHEIEREA CAZURILOR 
14.- Autoritatea competentă pentru a judeca 
14.1.- În situaţia cînd cazul unui tînăr delincvent n-a făcut obiectul unei proceduri extra- 
judiciare (prevăzute la art. 11), el este examinat de autoritatea competentă (curte, tribunal, 


comisie, consiliu etc.), conform principiilor unui proces just şi echitabil. 

14.2. - Procedura urmată trebuie să protejeze cît mai bine interesele tînărului delincvent şi 
se va desfăşura într-un climat de înțelegere, permițînd acestuia să participe la procedură şi să se 
exprime liber. 

15 . - Asistenţă prin consilier, părinţi sau tutori 

15.1. - Pe timpul cît durează procedura, minorul are dreptul de a fi reprezentat printr-un 
consilier sau să ceară desemnarea unui avocat din oficiu, atunci cînd dispoziţiile prevăzînd 
această asistentă există în țară. 

15.2. - Părinţii sau tutorele pot participa la procedură şi pot fi rugaţi de autoritatea 
competentă s-o facă, în interesul minorului. Autoritatea competentă poate să le refuze această 
participare dacă aceasta are motive să creadă că excluderea acestora de la proces este în interesul 
minorului. 

16. - Rapoarte de anchetă socială 

16.1.- În toate cazurile, cu excepția micilor infracţiuni, înainte ca autoritatea competentă să 
ia o decizie definitivă prealabilă condamnării, antecedentele minorului, condițiile în care el 
trăieşte şi circumstanţele în care a fost comis delictul fac obiectul unei anchete mai temeinice 
astfel încît să fie uşurată sarcina autorității competente de a judeca chestiunea în cauză. 

17. - Principii directoare ce acţionează asupra judecării şi actului de decizie 

17.1. - Decizia autorității competente trebuie să se inspire din următoarele principii: 

a) decizia trebuie să fie întotdeauna direct proporțională nu numai cu circumstanţele şi 
gravitatea delictului, dar şi cu circumstanţele şi nevoile delincventului ca şi cu nevoile 
societății; 

b) nu se vor aduce restricții libertății personale a minorului - iar limitarea lor la minimum - 
se va face după un examen minuţios; 

c) privarea de libertate individuală nu se va aplica decît dacă minorul este considerat 
vinovat de săvîrşirea unui delict împotriva unei alte persoane, sau în recidivă sau dacă nu există 
altă soluţie convenabilă; 

d) bunăstarea minorului trebuie să fie criteriul determinant în examinarea cazului său. 

17.2.- Pedeapsa capitală nu se aplică infracțiunilor comise de minor 

17.3.- Minorii nu sunt supuşi pedepselor corporale. 

17.4.- Autoritatea competentă are puterea de a întrerupe procedura în orice moment. 

18. - Dispoziţii de judecată 

18.1. - Autoritatea competentă poate asigura desfăşurarea procesului de judecată sub forme 
diverse, cu o mare flexibilitate pentru a se evita, pe cît posibil plasarea într-o instituție. Astfel de 
măsuri, din care mai multe pot fi combinate, sunt după cum urmează: 


a) ordonarea ajutorului orientării şi supravegherii; 

b) probaţiune; 


c) ordonarea intervenției serviciilor comunitare; 

d) amenzi, indemnizație şi restituire; 

e) ordonarea unui regim intermediar sau al altuia; 

d) ordonarea participării la unele reuniuni ale grupurilor de orientare şi la alte 


activități analoge; 

e) ordonarea plasării într-o familie sau într-un centru comunitar sau într-un alt 
mediu educațional; 

f) alte hotărîri pertinente. 

18.2.- Nici un minor nu va fi sustras supravegherii părinților săi, fie parțială, fie totală, 
numai dacă circumstanțele nu fac ca această separare să devină necesară. 

19. - Recurgerea minimală la plasarea într-o instituție 

19.1.- Plasarea unui minor într-o instituție este întotdeauna o măsură de ultimă instanță, iar 
durata ei trebuie să fie cît mai scurtă cu putință. 

20.- Evitarea pauzelor (răgazurilor de timp) inutile 

20.1.-Orice chestiune trebuie de la început să fie tratată rapid, fără nici o întîrziere. 

21. - Arhive 

21.1. - Arhivele privind pe tinerii delincvenți trebuie să fie considerate ca strict 
confidențiale şi fără putință de legătură cu o terță parte. Accesul la aceste arhive se limitează 
numai la persoanele autorizate în mod expres. 

21.2. - Nu se va putea face caz de antecedentele unui tînăr delincvent în urmăririle 
ulterioare ale adulților, urmăriri care implică acelaşi delincvent. 

22. - Competenţe profesionale şi pregătire profesională 

22.1. - Formaţia profesională, formarea la locul de muncă, reciclarea şi alte tipuri 
corespunzătoare de învățămînt vor folosi la formarea şi întreţinerea competenţei profesionale 
necesară tuturor persoanelor însărcinate cu probleme privindu-i pe minori. 

22.2.- Personalul justiţiei pentru minori trebuie să reflecte diversitatea tipologică a tinerilor 
care intră în contact cu sistemul de justiție pentru minori. Se vor face eforturi pentru asigurarea 


unei reprezentări echilibrate a femeilor şi a minorităţilor în organele de justiție pentru minori. 


PARTEA A IV-A 
TRATAMENTUL IN MEDIUL DESCHIS 
23. - Mijloace de executare a hotărîrilor judecătoreşti 
23.1. - În scopul asigurării executării deciziilor autorităților competente prevăzute la art. 


14.1, autoritatea însăşi sau o altă autoritate, după caz, va lua măsurile ce se impun. 

23.2.- Cu acest titlu, autoritatea poate, dacă consideră necesar, să modifice deciziile, cu 
condiția ca această modificare să fie în conformitate cu principiile figurînd în prezentul 
Ansamblu de reguli. 

24. - Asistenţă pentru minori 

24.1.- Se vor face eforturi pentru asigurarea pentru minori, în toate etapele procedurii, a 
unei asistenţe în ceea ce priveşte cazarea, educarea şi formarea profesională, sau a unei alte 
forme de ajutor util şi practic în vederea uşurării reintegrării. 

25.- Mobilizarea voluntarilor şi a celorlalte servicii comunitare 

25.1.-Se va cere voluntarilor, organizaţiilor benevole, instituțiilor locale şi altor servicii 
comunitare să contribuie în mod eficace la reintegrarea minorului într-un cadru comunitar şi, pe 


cît posibil, în interiorul celulei familiale. 


PARTEA A V-A 
TRATAMENTUL ÎN INSTITUȚIE 

26.- Obiectivele tratamentului în instituţie 

26.1.-Pregătirea şi tratamentul minorilor aflaţi în instituții au ca obiectiv asigurarea 
asistentei pentru aceştia, a protecției, educării şi competenţelor profesionale, în scopul de a-i 
ajuta pe minori să joace un rol constructiv şi productiv în societate. 

26.2.-Tinerii cazaţi în instituţie vor primi ajutorul, protecția şi întreaga asistenţă - pe plan 
social, educativ, profesional, psihologic, medical şi fizic - care le poate fi necesară în funcţie de 
vîrstă, sex, personalitate şi în interesul dezvoltării lor armonioase. 

26.3.-Minorii cazați în instituţii trebuie să fie separați de adulți şi deţinuţi într-un locaş 
distinct sau într-o parte distinctă în locaşul pentru adulți. 

26.4.-Tinerele delincvente plasate în instituții trebuie să beneficieze de o atenție specială în 
ceea ce priveşte nevoile lor şi problemele proprii, în nici un caz ajutorul, protecția, asistenţa, 
tratamentul şi pregătirea de care ele beneficiază nu trebuie să fie inferioare celor de care 
beneficiază tinerii delincvenţi. Trebuie să le fie asigurat un tratament echitabil. 

26.5.- Părinţii sau tutorele minorului plasat în instituție au drept de vizită în interesul 
acestuia şi spre binele lui. 

26.6.- Se va favoriza cooperarea între ministere şi servicii în vederea asigurării unei 
pregătiri şcolare sau, dacă este cazul, a unei pregătiri profesionale adecvată minorilor plasați în 
instituție în aşa fel încît să nu fie dezavantajaţi în studii, atunci cînd părăsesc instituția. 

27. - Aplicarea Ansamblului de reguli minime în tratamentul deţinuţilor, adoptat de 


ONU 

27.1.-Ansamblul de reguli minime pentru tratamentul deținuților şi recomandările care se 
fac sunt aplicabile, în măsura în care se referă, la tratamentul tinerilor delincvenți plasați în 
instituţii, inclusiv acelor care se află în detenţie preventivă. 

27.2. - Se vor face eforturi în vederea punerii în practică, pe cît posibil, a principiilor 
pertinente enunțate în Ansamblul de reguli minime pentru tratamentul deţinuţilor în scopul de a 
răspunde nevoilor diverse ale minorilor, în funcţie de vîrsta lor, sex şi personalitate. 

28. - Aplicarea frecventă şi promptă a regimului de liberare condiţionată 

28.1. - Autoritatea corespunzătoare va recurge la liberarea condiționată cît mai repede cu 
putință. 

28.2. - Minorii aflați în regim de liberare condiționată vor fi asistați şi urmăriți de o 
autoritate corespunzătoare şi vor primi sprijinul total al comunității. 

29. - Regimuri de semidetenţie 

29.1. - Se vor face eforturi să se creeze regimuri de semidetenţie în special în locuri cum ar 
fi centrele de primire intermediară, căminele socio-educative, externate de pregătire profesională 


şi alte locuri corespunzătoare proprii reintegrării sociale a minorilor. 


PARTEA A VI-A 
CERCETĂRI, PLANIFICARE, ELABORARE DE STRATEGII ŞI EVALUARE 

30. - Cercetare, baza planificării, elaborarea de strategii şi evaluarea 

30. l. - Se vor face eforturi în vederea organizării şi promovării cercetării necesare pentru 
elaborarea unor planuri şi strategii eficace. 

30.2. - Se vor face eforturi în vederea revederii şi evaluării periodice a tendințelor, 
problemelor, a cauzelor delincventei şi a criminalității juvenile, ca şi a diverselor nevoi proprii 
minorilor în detenţie. 

30.3.- Se vor face eforturi în vederea integrării unui dispozitiv permanent de cercetare şi 
evaluare în sistemul de administrare a justiției pentru minori, astfel încît să fie adunate şi 
analizate datele şi informaţiile pertinente de care este nevoie pentru o evaluare corespunzătoare, 
ameliorarea viitoare şi reforma administrativă. 

30.4.- În administrarea justiţiei pentru minori, prestarea de servicii trebuie să fie sistematic 


planificată şi pusă în practică, şi trebuie să fie parte integrantă în efortul de dezvoltare naţională. 

Capitolul VI 
VICTIMA INFRACŢIUNII 


Secţiunea I 
ISTORICUL VICTIMOLOGIEI. NOȚIUNI ŞI CONCEPTE ALE VICTIMEI 
INFRACŢIUNII 

Termenul de "victimologie" provine de la cuvîntul de origine latină "victima" şi grecescul 
"logos" care înseamnă cuvînt, idee, ştiinţă. De aici, victimologia este studiul sau ştiinţa despre 
victimă. 

Dicţionarul Oxford explică termenul de victimă prin: 

a) "ființa vie sacrificată unei zeități ori o performanţă de sacrificare în cadrul unui rit 
religios"; 

b) "o persoană sau un obiect lezat sau distrus ca urmare a satisfacerii unei pasiuni"; 

c) "o persoană care suferă din pricina unui eveniment, circumstanţe, boli, accident”.! 

Conform legislației în vigoare "se consideră victimă orice persoană fizică sau juridică 


căreia, prin infracţiune i-au fost aduse daune morale, fizice sau materiale".? 


' 


Actualmente, criminologia operează cu termenul de "victimă" în sens restrîns, ca fiind 
orice persoană fizică. În clasificarea acestui termen există mai multe explicații: 

- "numai o ființă umană poate fi considerată victimă; dar, omul care se sacrifică pentru o 
idee nu intră în categoria logică a victimelor" (Lernell Leszek); 

- "o persoană care pune în acțiune un fapt criminal nu poate fi considerată drept victimă 


nici măcar în cazul în care şi ea are de suferit de pe urma acţiunii întreprinse" (J.H. Reiman). 


6.1.1. Istoricul victimologiei 

Este surprinzător faptul că nevoia de a studia victima unui act criminal, care acum ne apare 
ca ceva firesc, a scăpat atenției criminologilor secolelor trecute. Mai întîi în centrul interesului a 
stat gravitatea actului comis, iar apoi s-a accentuat prezența fizică şi psihică a criminalului. Şi 
doar următoarea etapă a constituit-o transferarea atenţiei specialiştilor asupra victimei. De-abia la 
sfîrşitul celui de-al II-lea război mondial, s-a înţeles că studiul fenomenului criminal ar fi 
incomplet dacă s-ar neglija conceptul de "victimă". Anume acest fapt a constituit punctul de 
plecare pentru o nouă disciplină ştiinţifică: victimologia. 

Primul eseu de victimologie ştiinţifică a fost publicat în 1948 de către Hans von Hentig sub 


titlul de "Criminalul şi victima sa”, unde se arată că, studiind proveniența situaţiei infracționale, 


l Popescu Andreea Gabriela, Victima şi victimologia, în Revista de Criminologie, de Criminalistică şi de Penalogie, 
nr.4, 1999, Bucureşti, p.92. 


2 Art. 58 al CPP al RM, Monitorul Oficial nr. 104-110 din 7 iunie 2003. 

poate fi identificată victima care ori cedează, ori contribuie, ori provoacă etc., devenind unul 
dintre factorii determinanți ai săvîrşirii infracțiunii. Anume anul 1948 şi se consideră ca an al 
naşterii victimologiei. De la apariția lucrării lui von Hentig, această nouă ramură a ştiinţei 
criminologice a captat interesul criminologilor, psihologilor şi psihiatrilor, care nu au încetat de 
atunci să sublinieze necesitatea de a include victima în orice model şi schemă explicativă a 
criminalităţii. Însăşi Hans von Hentig, cel care a contribuit la schimbarea fundamentală asupra 
felului în care era văzută victima, a fost impulsionat în studierea aprofundată a victimei de 
impresiile din beletristica interbelică.! 

Pentru prima dată, noţiunea de victimologie a fost utilizată de B. Mendelsohn la Conferinţa 
psihiatrilor care avut loc în 1947 la Bucureşti. El a prezentat un raport "Orizonturi 
biopsihosociale noi: victimologia”, în care menţionează necesitatea afirmării unei ştiinţe noi 
despre victima infracţiunii. Totuşi, lucrarea lui von Hentig a fost cea care a deschis drumul către 
tratarea din mai multe unghiuri de vedere a aceluiaşi subiect - victimologia. Doi ani mai tîrziu, în 
1949, psihiatrul american W. Werthau, în lucrarea sa „The show of violence” („Imaginea 
violenţei”), în care evidenţiază necesitatea studierii victimologiei, scria că nu se poate înţelege 
psihologia criminalului fără să se cunoască sociologia victimei, de aceea este nevoie de ştiinţa 
victimologiei.? 

Printre alte studii importante în constituirea victimologiei ca ştiinţă se înscriu: 

- studiul criminologului belgian P. Cornel, "Contribution de la victimologie aux science 
criminologiques", din 1959; 

- lucrarea canadianului H. Ellenberger, "Relations psychologiques entre le crimine et la 
victime"; 

- lucrarea lui S. Schafer, "Victimology The victim and his Criminal"; 

- studiul lui M. Wolfgang, care subliniază ideea că şi infractorul poate fi considerat ca 
victimă, devenind victima felului său de a fi sau a ambianţei sociale; 

- în 1976, B. Stephen propune studierea amănunțită a obligaţiilor victimei etc. 

Toate aceste cercetări arată că sfera conceptului de "victimă" se lărgeşte din ce în ce mai 
mult. Deşi apariţia şi constituirea victimologiei s-a produs în cadrul criminologiei, căci inițial 
erau supuse investigaţiilor doar victimele infracțiunii şi, respectiv, cercetările erau realizate de 
criminologi, în prezent asistăm la o lărgire a intereselor victimologilor. Unii specialişti încearcă 
să definească victimologia drept o ştiinţă socială de sine stătătoare şi nu doar o ramură a 
criminologiei. Nu am fi de acord fiindcă legătura indisolubilă dintre victimologie şi criminologie 


va persisita. Mai mult, problemele victimologice vor rămîne o componentă a problemelor 


l Popescu A.G., op. cit., p. 92-93. 
a Bujor Valeriu, Manole-Țăranu Daniela, Victimologie, Chişinău, 2002, p. 12. 

generale criminologice, iar obiectul de studiu al victimologiei va fi dependent de domeniul 
criminologiei. 

Aşadar, criminologia studiază vinovăția victimei, ca una din verigile sistemului cauzal al 
infracțiunii, care se manifestă atît prin comportamentul ei provocator - circumstanță ce 
influențează asupra inovației şi răspunderii subiectului infracțiunii, cît şi prin comportamentul 
uşuratic, neatent, riscant sau neprevăzător al persoanei vătămate. Cercetarea victimologică a 
vinovăției reprezintă cheia soluționării cauzalității criminalității şi clarificării mecanismului, 
comportamentului infracţional.! 

În sfîrşit, cercetarea victimologică se impune prin actualitate, contribuind la rezolvarea 
unui şir de probleme: la calificarea corectă a infracțiunii, investigația amplă a cauzelor şi 


condiţiilor ce au determinat comiterea ei, realizarea unei anchete penale calificate etc. 


6.1.2. Scopul şi sarcinile victimologiei 

Cercetarea criminologică are un caracter mai mult sociologic, stabilind circumstanţe în 
care s-a produs infracțiunea şi calitățile victimei, care într-o anumită măsură au oferit condiţii 
pentru declanşarea unor acţiuni criminale şi aducînd "multiple informaţii în sprijinul evaluării şi 
explicației motivelor săvîrşirii anumitor categorii de infracțiuni care se produc cu anumită 
frecvență".? Investigația victimologico-psihologică îşi pune scopuri oarecum tangenţiale cu cele 
ale criminologiei, determinate de interesul pentru personalitatea victimei infracțiunii. 

Unul din scopurile principale constă totuşi în reabilitarea victimelor, deoarece acestea 


suportă daune psihice profunde, pierderea încrederii în lumea înconjurătoare şi în forțele proprii 


etc. 
În sfârşit, scopul principal al victimologiei este preîntimpinarea săvîrşirii infracțiunilor. 
Printre sarcinile victimologiei se înscriu: 
- studierea procesului de victimizare şi a rolului victimei în mecanismul actului 
infracțional; 


- stabilirea pronosticului victimologic, deoarece cunoscînd mecanismul de victimizare, 
metodele şi tipurile de victimizare, caracteristicile victimelor, locul şi perioada de timp ce 
corelează cu procesul de victimizare, este posibil a preciza nivelul victimizării în plan statistic; 

- sarcina informativ-practică, de informare a potențialelor victime despre metodele de 


comitere a infracțiunilor; 


i Gladchi Gheorghe, Determinantele victimologice şi mecanismul infracțiunilor de mare violență, Chişinău, 2000, 
p.29. 


= Dicţionar de sociologie, Babel, Bucureşti, 1993, p.669. 

- recuperarea pagubei şi înlăturarea consecinţelor infracţiunii; aceste principii sunt 
garantate prin faptul că Consiliul Europei, în 1983, a adoptat Convenţia Europeană despre 
restituirea pagubei victimelor infracțiunilor de violență; 

- victimoterapia, ce ar include elaborări metodologice de comportare cu victima, de audiere 
a acesteia, precum şi de creare a unui sistem de reabilitare a victimei. ' 

Importanţa victimologiei constă în faptul că studiază victima şi condiţiile care au înlesnit 
transformarea persoanei în victimă, propune soluţii pentru înlăturarea acestor consecinţe; 
studiază procesul de transformare a persoanei în victimă; numărul de victime existente la un 
moment dat pe un anumit teritoriu; studiază personalitatea victimei şi propune măsuri de 


protecţie socială, precum şi autoprotecţie împotriva victimizării.? 


6.1.3. Noţiuni şi concepte ale victimei infracţiunii 

În introducerea la acest studiu am făcut unele analize a noţiunii şi conceptului de "victimă" 
prin prisma dicționarelor şi legislaţiei penale. Recurgînd atăt la definițiile oferite de legislator, cît 
şi la cele propuse de criminologi, victimologi, putem trata noţiunea de "victimă" în sensul de 
orice persoană umană care suferă direct sau indirect consecinţele fizice, morale sau materiale ale 
unei acţiuni sau inacţiuni criminale.” Victima, astfel, este persoana lezată fără vreo asumare 
conştientă a calității sale şi a riscului. Totuşi, în ultimii ani s-a introdus noțiunea de "victimă 
activantă", prin care s-a ajuns la concluzia că, direct sau indirect, victima poartă o parte de vină 
în desfăşurarea acţiunilor infracţionale.* 

Cercetarea victimologică este o preocupare relativ nouă şi studiază caracteristicile 
persoanei sau grupului care a suferit un prejudiciu sau i s-a adus o vătămare a intereselor ori a 
integrității corporale. Deci, este clar că nu pot fi considerate drept victime obiectele distruse de 
infractori sau instituțiile (persoanele juridice) prejudiciate de activitățile acestora. Victima se 
diferențiază de alte persoane, care, de asemenea, pot fi lezate în urma unor acţiuni infracționale. 
Deci, prin victimă înțelegem persoana care suportă consecinţele fizice, materiale sau morale ale 
unei infracțiuni. Dacă nu există daună ca rezultat al unei fapte ilicite, nu există nici victimă. Nu 
am fi de acord cu opinia că fără victimă nu poate exista infracțiune, fiindcă există şi infracțiuni 
fără victime. De exemplu, consumul de substanțe narcotice sau psihotrope presupune o 
autovictimizare (art. 217 CP al RM). 


Printre conceptele victimologice găsim şi: 


i Bujor V., Manole-Ţăranu D., op. cit., p.13. 
2 Ibidem, p.14. 


i Bogdan T., Comportamentul uman în procesul judiciar, M.I. Serviciul editorial şi cinematografic, Bucureşti, 1983, 
p.93. 


4 Rusnac S., op. cit., p.212-213. 

1) victimitatea; 

2) victimizarea. 

Victimitatea reprezintă ansamblul însuşirilor, trăsăturilor, capacităților etc., care predispun 
persoana de a deveni victimă. Sau, victimitatea este: 

- capacitatea înaltă a unui individ de a deveni "ținta" atentatelor criminale; 

- investigarea cauzelor şi condiţiilor ce favorizează pe unele persoane să devină victime ale 
infracțiunilor; 

- caracteristica individuală a persoanei, care constă în predispoziția ei de a deveni victimă; 

- caracteristica comportamentului persoanei care în anumite împrejurări, prin acțiunile sale, 
riscă să devină victimă a infracțiunii. 

Gradul de predispoziție a persoanei de a deveni victimă se numeşte vulnerabilitate 
victimală. Există speranţa că în viitorul apropiat se va putea calcula indicele vulnerabilității 
victimale, ceea ce înseamnă prezicerea posibilității ca un individ concret să devină victima unei 
anumite categorii de infracţiuni. 

Vulnerabilitatea victimală poate fi influențată de factori personali (vîrsta, sexul, deficiențe 
psihice, experienţa şcolară sau de viață redusă etc.) şi situaționali (anumite situaţii care îi fac pe 
indivizi în mai mare măsură susceptibili de a deveni victime; de exemplu, turişti într-o ţară 
străină, vizitatorii cluburilor de noapte etc.). 

Victimizarea este procesul de transformare a persoanei în victimă. Studierea multilaterală a 
criminalității implică stabilirea gradului de afectare a societăţii de victimizare. În acest scop se 
utilizează nivelul de victimizare sau rata victimizării, adică totalitatea victimelor existente la un 
moment dat pe un anumit teritoriu, raportat la numărul general al populației şi calculat la un 
număr concret de persoane. Nivelul de victimizare poate fi calculat pentru fiecare categorie de 
infracțiuni sau fiecare grup social: minori, femei etc., după următoarea formulă: 


Roy E 
P 


unde: Rv -rata victimizării; 

V - numărul de victime; 

P - numărul de populaţie; 

E - unitatea de măsură egală cu 100, 1.000, 10.000. 

În sfârşit, o ultimă menţiune pe care am aduce-o în finalul acestui subiect este unitatea (sau 


deosebirea) dintre victimă şi partea vătămată. 


l Bujor V., Manole-Ţăranu D., op. cit. p.15-16. 
2 Ibidem, p.17. 

Conform art. 58 CPP al RM „se consideră victimă orice persoană fizică sau juridică căreia, 
prin infracţiune, i-au fost aduse daune morale, fizice sau materiale”. În acelaşi sens, art. 59 CPP 
al RM arată că „parte vătămată este considerată persoana fizică căreia i s-a cauzat prin 
infracțiune un prejudiciu moral, fizic sau material, recunoscută în această calitate, conform legii, 
cu acordul victimei”. 

Am considera că noţiunea de victimă este cu mult mai vastă decît cea de parte vătămată, 
fiindcă ultima îmbracă această haină doar în sensul juridico-penal şi procesul-penal, datorită 
recunoaşterii ca parte vătămată prin ordonanța organului de urmărire penală, imediat după 
stabilirea temeiurilor de atribuire a unei asemenea calităţi procesuale (al. 2 art. 59 CPP al RM). 
Majoritatea victimelor nu ajung să fie recunoscute ca parte vătămată. Dar, riscurile de a deveni 
victimă nu sunt repartizate într-o măsură egală în populaţie, rolurile delincventului şi al victimei 
nu sunt antagoniste, ci inversabile. Acest fapt presupune o trecere continuă de la un rol la altul. 
Cu alte cuvinte, victimele de ieri sunt adesea criminalii de azi, iar criminalii de azi sunt victimele 


de mîine. 

Secțiunea II 
VICTIMA ŞI ACTUL INFRACȚIONAL. CLASIFICAREA ŞI TIPOLOGIA 
VICTIMELOR 


6.2.1. Victima şi actul infracțional 

Fapta infracțională săvîrşită în cadrul fenomenului criminalităţii cunoaşte în realitate un 
veritabil cuplu psihologic. Zis altfel, criminalul ce a săvîrşit fapta, pe de o parte, şi victima 
crimei, pe de altă parte, formează un cuplu psihologic. Victimele adesea colaborează cu 
criminalii lor. Această colaborare poate fi: 

- conştientă; 

- inconștientă; 

- subconştientă. 

Criminalitatea, în formele sale cele mai variate este produsul activităţii conştiente, 
responsabile a criminalilor de ocazie, de obicei, de profesie şi a activităţii victimelor participante, 
care suportă consecinţele fizice, morale şi materiale ale criminalităţii. 

Rolul victimei în mecanismul actului infracțional poate fi extrem de divers şi din acest 
punct de vedere, comportamentul victimei poate fi: 

- pozitiv, adică victima opune rezistenţă activă agresorului; 

- neutru - nu contribuie nici la comiterea infracțiunii şi nici la contracararea ei; 

- negativ - unde victima însăşi încalcă într-un oarecare mod normele morale sau juridice. 

În volumul general al criminalităţii în: 

- 26,5% din cazuri înregistrate victimele întreprindeau acțiuni de contracarare a crimelor; 

- 29,4% - victimele au avut un comportament neutru; 

- 33,4% din cazuri victimele, prin conduita lor, creau condiții favorabile comiterii 
infracțiunii; 

- 10,7% din cazuri victimele provocau nemijlocit comiterea infracțiunilor. 

În rezultatul cercetărilor rolului victimei în comiterea infracţiunii a apărut problema 
vinovăției victimei, prin care înţelegem comportamentul integral al victimei şi nu doar latura 


subiectivă a conduitei, adică atît aspectul obiectiv, cît şi cel subiectiv privite în strînsă corelaţie.” 


! Gheorghiu-Brădet I., op. cit., p.155-156. 
i Bujor V., Manole-Țăranu D., op. cit., p.18. 

Luînd drept criteriu gradul de participare şi de răspundere a victimei în comiterea 
infracțiunii, cercetătorul Stephen Schafer’ stabileşte şapte categorii victimale: 

1) victime care anterior crimei nu au avut nici o legătură cu făptaşul; întîlnirea dintre 
victimă şi infractor este complet întîmplătoare, iar victima nu are nici o parte din vină; 

2) victime provocatoare, care anterior faptei infracționale au comis, conştient sau 
inconştient, ceva ce a declanşat "trecerea la act"; 

3) victime care precipită declanşarea "trecerii la act" prin comportamente neglijente şi 
incită infractorul la comiterea de acte ilegale, deci o parte de vină le aparţine (de exemplu, nu 
încuie portiera maşinii sau lasă obiecte scumpe fără supraveghere etc.); 

4) victime slabe fiziologic, biologic, care nu pot opune rezistență criminalilor (bătrîni, 
copii); 

5) victime slabe sub aspect social; acestea sunt persoanele ce aparțin unor grupuri 
minoritare etnice sau religioase neagreate şi cad victime agresiunilor fără să aibă vreo vină 
personală; 

6) victime autovictimizante, ce orientează victimizarea asupra lor însele (prostituate, 
cartofori, suicidari etc.); 

7) victime politice, care au avut de suferit din cauza convingerilor lor. 

Tot din punct de vedere al vinovăției victimei, Mendelsohn (1956) distinge următoarele 
categorii de victime: 

- absolut nevinovate; 

- avînd o vinovăţie minoră; 

- la fel de vinovate ca şi infractorul; 

- mai vinovată decît infractorul; 

- absolut vinovată, avînd responsabilitatea totală în comiterea infracțiunii (de exemplu, 
înfăptuieşte un atac în urma căruia ea este omorită); 

- victimă - simulant (confabulator). 

În funcţie de aceleași criterii, în 1967 Fattah propune cazurile de: 

- nonparticipare; 

- latent, predispus; 

- provocator; 

- participant; 

- fals. 

În sfîrşit, Lamborn (1968) arată că "întîlnirea" victimă - infractor poate apărea sub forme 


de: 


i Popescu A.G., op. cit., p.95-96. 

- iniţiere; 

- facilitare; 

- provocare; 

- comitere sau săvîrşire; 

- cooperare; 

- instigare.! 

Deci, reieşind din gradul de responsabilitate al victimelor în comiterea infracțiunilor, 
precum şi în funcție de reacția socială faţă de acestea, victimele pot fi acuzate sau apărate. 

În sensul acuzării victimelor, se consideră că, după cum criminalii sunt condamnaţi pentru 
încălcarea legii, tot aşa şi victimele trebuie să răspundă pentru comportamentul lor pînă şi din 
timpul infracțiunii. Victimele pot fi învinuite pentru erorile comise, comportamente indecente 
etc., care au dus la apariția unor consecinţe negative. Deci, evitarea vătămării şi pericolului 
revine, de asemenea, în răspunderea victimei. Fiecare trebuie să-şi ia măsuri de precauție pentru 
a reduce la minimum riscul victimizării. 

În plus, acuzarea victimei este şi un mod de a vedea al infractorilor. Mulţi criminali 
consideră actele lor victimizante ca fiind justificate, iar alegerea obiectului victimizării ca fiind 
legitimă din punctul lor de vedere. Actele de cruzime sunt posibile atunci cînd victima este 
privită ca fiind fără valoare, ca o ţintă pentru agresiune ori ca un proscris care-şi merită 
maltratarea. Nu rareori, infractorii consideră suferința provocată victimelor ca pe un act al 
dreptăţii, ca pe o răzbunare ce ar trebui apreciată. 

Şi invers, apărătorii victimei consideră că cei care acuză victima exagerează măsura în 
care provocarea contribuie la comiterea infracțiunii şi susține că majoritatea victimelor sunt 
complet inocente, nevinovate. Vinovaţi sunt criminalii, sau în cel mai rău caz sistemul. În funcție 
de acest punct de vedere, rădăcinile criminalității ar trebui căutate în instituţiile de bază pe care 
este construit sistemul social existent.? 

Toţi suntem victimizaţi de criminalitatea epocii noastre. Nu greşim dacă spunem, că chiar 
criminalul este victimă a criminogenezelor societăţii sale, aflate în continuă mişcare. Datorită 
acțiunii factorilor criminogeni endogeni-exogeni, apare victimizarea în formele sale variate de 
manifestare. În criminalitatea reală apar continuu victime, dar nici o victimă nu se confundă cu 
alta. Cum criminalii au personalitatea lor tot aşa victimele au propria lor personalitate şi stil de 
viaţă. Există, deci, un stil criminal şi un stil victimal care se cunoaşte în producerea criminalităţii. 

Amplificarea continuă a criminalității determină şi apariţia recidivismului victimal, formă 


care constă în participarea din nou, în calitate de victimă, la săvîrşirea unei infracţiuni de către o 


! Ibidem. 
i Bujor V., Manole-Țăranu D., op. cit., p.19-21. 

persoană care anterior a mai fost victima unei alte infracțiuni. Recidiva victimei constituie însă o 
formă a victimologiei ce apare pe terenul recidivismului infracțional produs de acea categorie de 
infractori, care, în disprețul unor condamnări şi executări de pedepse, perseverează pe calea 


criminalităţii şi săvîrşeşte din nou infracțiuni împotriva aceloraşi victime." 


6.2.2. Raportul "infractor-victimă” 

Totalitatea calităților victimei, care oferă anumite condiţii pentru comiterea infracțiunii, 
contribuie la victimizare doar în cazul unui raport al acesteia cu infractorul - cauza delictului, 
precum şi în cadrul acţiunii unor factori obiectivi şi subiectivi. Cu cît comportamentul victimei 
este mai provocator, cu atît mai mare este vinovăția ei de infracțiune şi cu atît acțiunile 
infractorului sunt mai fortuite. 

Însă, problema raportului sau relaţiei "infractor-victimă” nu este chiar atât de simplă, după 
cum ar părea la o primă vedere. Cum pot fi tratate acțiunile infractorului îndreptate asupra 
integrității fizice şi psihice a victimei, cînd valoarea spre care tinde nu are o formă, întruchipare 
materială? Răspunsul încearcă să-l formuleze C. Păunescu,” care menţionează că infractorul în 
asemenea caz proiectează o anumită valoare negativă sau pozitivă asupra victimei, acest 
mecanism fiind constituit din cîteva sectoare de cunoaştere de către agresor: 

- stabilirea valorii afective pozitive sau negative pe care o prezintă persoana spre care se 
îndreaptă intenţia agresorului; 

- cunoaşterea caracteristicilor de personalitate ale victimei; 

- stabilirea motivelor actului agresiv; 

- anticiparea consecinţelor agresiunii; 

- proiectarea unui sistem de contraapărare. 

Cel mai bine raportul "infractor-victimă" poate fi privit în cadrul infracțiunilor de viol. 
Studiul victimologic al violului a stabilit că în majoritatea cazurilor victima şi infractorul se află 
în relații prealabile, prima crezînd "bunele intenţii”, primind cu uşurinţă invitații etc. 
Comportamentul provocator al victimei se poate manifesta şi prin stabilirea relațiilor cu bărbaţi 
necunoscuți sau puţin cunoscuţi, vizitarea benevolă a domiciliului acestora sau izolarea împreună 
cu ei în alte locuri retrase, consumul în comun a băuturilor alcoolice, comportare indecentă şi 
atitudine absolut necritică față de aluziile şi intenţiile vădite ale viitorilor violatori. 

Aşa, în funcție de comportamentul preinfracțional al victimei, există trei tipuri principale 
de situații victimogene: 

1) situațiile în care victimele prin comportarea lor au provocat violul; 


! Gheorghiu-Brădet I., op. cit., p.158-162. 


i Păunescu C., Agresivitatea şi condiția umană, Ed. Tehnică, Bucureşti, 1994, p.165, citat de Rusnac S., op. cit., p. 
213-214. 

2) situaţie în care comportarea victimei n-a provocat violul, dar a favorizat săvîrşirea lui; 

3) situaţiile în care comportamentul victimei a fost neutru. 

Anume raportul "infractor-victimă" ne oferă materiale pentru aprecierea cauzei infracțiunii, 
condiţiilor obiective şi subiective care au generat-o, calificarea infracțiunii şi a infractorului, 
strîngerea probelor şi chiar depistarea infractorului. 

Pe de altă parte, cercetarea victimelor oferă posibilitatea de stabilire a unor indicatori ai 
vulnerabilităţii şi de elaborare a măsurilor de protecție. 

Tot în cadrul raportului "infractor-victimă" ar putea fi aplicată medierea ca proces de 
împăcare a victimei cu infractorul. Înlăturarea răspunderii penale pentru o infracțiune uşoară sau 
mai puțin gravă poate avea loc în cazul cînd victima şi infractorul s-au împăcat, institutul 


medierii fiind destinat să favorizeze realizarea împăcării.” 


6.2.3. Clasificări şi tipologii ale victimelor 

Există mai multe criterii de clasificare ale victimelor, printre care se înscriu: 

1) clasificarea victimelor după categoria infracțională; 

2) clasificarea victimelor după gradul de implicare şi de responsabilitate în comiterea 
infracțiunii; 

3) clasificarea victimelor, utilizînd drept criterii factorii psihologici, biologici şi sociali. 

După categoria infracţională se pot diferenția numeroase categorii de victime: 

- victime ale infracțiunii de vătămare corporală; 

- victime ale infracțiunii de viol; 

- victime ale infracţiunii de tîlhărie etc. Practic, victime există la orice componenţă de 
infracțiune din partea specială a Codului penal. 

După gradul de implicare şi de responsabilitate a victimelor am analizat clasificările lui 
Mendelshohn, Fattah şi Lamborn,* axîndu-ne, în final, pe clasificarea lui Sheley din 1979: 

- infractor activ - victimă pasivă; 

- infractor activ - victimă semiactivă; 

- infractor activ - victimă activă; 

- infractor semipasiv - victimă activă; 


- infractor pasiv - victimă activă. 


! Gladchi Gheorghe, Particularităţile sistemului "infractor - situaţie victimogenă" în procesul săvîrşirii infracțiunilor 
de viol, în Probleme actuale privind infracționalitatea, anuar ştiinţific, ed. 1, Chişinău, 2000, p.117-122. 


: Ulianovschi X., Mârza V., Medierea în cauzele penale, în Alternative la detenție, Ed. Prut Internaţional, Chişinău, 
2003, p.6. 


3 A se vedea, cap. VI, secțiunea II, p.6.2.1. 

Această tipologie scoate în evidență mai mult rolul pe care îl poate juca victima, ca 
membru al cuplului penal în comiterea infracțiunii. 

După criteriul factorilor biologici, psihologici şi sociali se înscrie clasificarea "părintelui" 
victimologiei Hans von Hentig, care conturează următoarele categorii de victime: 

- victime nevirstnice care, prin calitățile lor: neevoluare fizică, lipsă de experiență socială, 
naivitate în raporturile cu ambianța, capacitate redusă de a înțelege sensul şi consecințele unor 
comportamente etc., sunt supuse riscului din partea violatorilor, Jefuitorilor, escrocilor. Există 
numeroase exemple în literatura psihologic-judiciară. Aşa, N.C., de 12 ani, se afla seara 
împreună cu fratele ei de 10 ani în curte. De ei s-a apropiat un bărbat necunoscut care a rugat-o 
pe fetiță să-l ajute - să vorbească de la telefonul de pe strada vecină cu fiica lui. N.C. a căzut de 
acord. Bărbatul a condus-o într-un loc dosit şi a violat-o. După cele întîmplate fetița s-a întors în 
curte, a mai stat un timp cu prietenele, după care a plecat acasă. Bunica ei a observat înfăţişarea 
neobişnuită a fetiţei, însă a aflat adevărul după lungi insistenţe. Analiza psihologică a stabilit că 
N.C. are o autoevaluare inadecvată - foarte joasă, dă dovadă de conformism în situațiile de 
conflict, este timidă, anxioasă, lipsită de iniţiativă;! 

- femeile ca victime, ce apar mai ales în cazul infracțiunilor sexuale; 

- vîrstnicii pot deveni victime maltratate, agresate sexual, sau al infracțiunilor materiale. În 
ultimul timp s-au intensificat cazurile cînd ei devin victime ale escrocilor, fiind deposedaţi de 
bani, spaţiul locativ etc.; 

- consumatorii de alcool şi/sau droguri; 

- imigranții, minoritățile etnice pot fi uşor victimizaţi; aceasta se referă în special la lipsa 
de mijloace materiale în noua patrie, necunoaşterea limbii, precum şi ostilitatea băştinaşilor; 

- persoanele cu o inteligență redusă. În concepţia lui Hentig, aceştia sunt născuţi spre a fi 
victime datorită naivității şi credulității lor; 

- persoanele temporar deprimate, singuratici sau cu "inima zdrobită" pot cădea uşor pradă 
hoţilor, escrocilor etc.; 

- persoanele achizitive, adică cele care în orice împrejurare caută să-şi mărească bunurile. 
Această tendință poate duce atît la crimă, cît şi la victimizare; 

- persoanele destrăbălate, desfrînate - expuşi pericolului atacurilor fizice, sexuale, dar şi 
crimelor de ordin material; 

- persoanele blocate de datorii sunt, de regulă, oameni de afaceri sau bancheri faliţi care 


nu mai pot face faţă situaţiei lor pe căi legale şi cad uşor victime ale escrocilor.? 


l Rusnac S., op. cit., p.216. 
> Bujor V., Manole-Țăranu D., op. cit., p.28-29. 

Alţi autori fac clasificarea în funcție de apartenența la o anumită categorie socială. Aşa, 
A. Karmen distinge: 

- copii dispăruţi; 

- copii maltratați fizic sau sexual; 

- persoane în vîrstă; 

- femei maltratate; 

- victime ale atacului sexual; 

- victime ale accidentelor rutiere. ! 

Cu toate că se întîlnesc numeroase cazuri cînd între infractor şi victimă nu a existat nici o 
legătură anterioară, din punct de vedere strict psihologic se poate considera că nici o victimă nu 
poate fi absolut scutită de responsabilitatea actului infracțional, fie chiar din cauza ignorării 
posibilităților pericolului, afişarea unor bunuri etc. 

În finalul acestui studiu scoatem în evidență unele documente referitoare la victimele 
criminalității, adoptate de organisme internaționale: 

Declaraţia principiilor fundamentale ale justiţiei referitoare la victimele criminalităţii şi 
la victimele abuzului de putere — 

recomandare a celui de al VII-lea Congres al Naţiunilor Unite pentru prevenirea crimei şi 
tratamentul delincvenţilor, care a avut loc la Milano, între 26 august - 6 septembrie 1985, şi 


adoptată de Adunarea generală a ONU prin Rezoluţia nr. 40/43 din 29 noiembrie 1985 


A. Victimele criminalității 

1. - Prin "victime" se înţeleg persoanele care, în mod individual sau colectiv, au suferit un 
prejudiciu, în special o atingere la integritatea fizică sau morală, o suferință morală, o pierdere 
materială sau o atingere gravă în drepturile lor fundamentale, în virtutea documentelor sau 
orientărilor care înfrînează legile penale în vigoare într-un stat membru, inclusiv a celor care 
prescriu abuzurile criminale de putere. 

2. - O persoană poate fi considerată ca "victimă" în cazul prezentei Declaraţii, chiar dacă 
autorul este sau nu identificat, arestat, urmărit sau declarat vinovat, şi oricare ar fi legăturile sale 
de rudenie cu victima. Termenul "victimă" include, dacă este cazul, şi familia apropiată sau 
persoanele aflate în sarcina directă a victimei şi persoanele care au suferit un prejudiciu 
intervenind pentru a veni în sprijinul victimelor în pericol sau pentru a împiedica crearea de 


victime. 


l Rusnac S., op. cit., p.215-219. 


2 "Declarația..." şi "Principiile...", reproduse fără implicații personale după Ungureanu A., op. cit., p.373-392 
(ortografia şi gramatica se păstrează) (n.a). 

3. - Dispoziţiile prezentei secţiuni se aplică tuturor, fără nici o deosebire în special de rasă, 
culoare, sex, vîrstă, limbă, religie, naționalitate, opinie politică, de credinţe şi practici culturale, 


avere, naştere sau situație familială, origine etnică sau socială şi capacitate fizică. 


Accesul la justiţie şi tratamentul echitabil 

4. - Victimele trebuie să fie tratate cu compasiune şi să li se respecte demnitatea. Ele au 
dreptul la acces în instanţele juridice şi la o reparare rapidă a prejudiciului suferit, sau cum se 
prevede în legislaţia naţională. 

5. - Trebuie stabilite şi întărite, dacă este necesar, mecanismele judecătoreşti şi 
administrative ce permit victimelor să obțină compensarea prin intermediul unor proceduri 
oficiale care să fie rapide, echitabile, puţin costisitoare şi accesibile. Victimele trebuie să fie 
informate asupra drepturilor care le sunt recunoscute pentru a încerca să obțină compensarea prin 
aceste mijloace. 

6. - Capacitatea aparatului judecătoresc şi administrativ de a răspunde nevoilor victimelor 
trebuie să fie îmbunătățită: 

a) informînd victimele asupra rolului său şi asupra posibilităților de recurs pe care le oferă, 
asupra datelor şi derulării procedurilor ca şi asupra rezultatului afacerii lor mai ales atunci cînd 
este vorba de acte criminale grave şi în cazul în care victimele au cerut aceste informaţii; 

b) permiţînd ca punctele de vedere şi preocupările victimelor să fie prezente şi examinate 
în fazele corespunzătoare instanţelor, atunci cînd sunt în cauză interesele lor, fără vreun 
prejudiciu adus drepturilor la apărare, şi situîndu-se în cadrul sistemului de justiție penală din 
țările respective; 

c) furnizînd asistența dorită de victimă pe tot parcursul procedurii; 

d) luînd măsuri pentru limitarea, pe cît posibil, a dificultăților întîlnite de victimă, pentru 
protejarea, la nevoie, a vieţii lor private şi pentru asigurarea securităţii lor ca şi a familiilor lor, a 
martorilor prevenind manevrele de intimidare şi reprimare; 

e) evitînd răgazurile inutile în reglarea afacerilor şi în executarea hotărîrilor sau arestărilor, 
acordînd compensarea victimelor. 

7. - Mijloacele nejudecătoreşti de reglare a diferendurilor, incluzînd medierea, arbitrajul şi 
practicile dreptului cutumiar sau practicile autohtone de justiţie, trebuie să fie utilizate dacă este 


posibil, în vederea facilitării concilierii şi obținerii de compensaţii pentru victime. 


Obligaţia de restituire şi de compensare 

8. - Autorii actelor criminale sau terții responsabili ai comportamentului lor trebuie, atît cît 
este nevoie, să repare în mod echitabil prejudiciul cauzat victimelor, familiilor lor sau 
persoanelor aflate în grija acestora. Această reparație trebuie să includă restituirea bunurilor, 
recompensă pentru prejudiciul sau pierderile bunurilor, recompensă pentru prejudiciul sau 
pierderile suferite, restituirea cheltuielilor făcute, aducerea de servicii şi restabilirea drepturilor. 

9. - Guvernul trebuie să-şi reexamineze practicile, reglementările şi legile pentru a 
determina o sentinţă posibilă în chestiunile penale, adăugate la celelalte sancțiuni penale. 

10. - În toate cazurile în care au fost cauzate daune grave mediului, restituirea trebuie să 
includă şi repunerea în stare bună a condițiilor de mediu, restabilirea infrastructurii, înlocuirea 
echipamentelor colective şi rambursarea cheltuielilor de reinstalare atunci cînd aceste daune 
antrenează dislocarea unei comunități. 

11. - Atunci cînd funcționarii sau alte persoane ce acționează cu titlu oficial sau quasi - 
oficial au comis o infracţiune penală, victimele trebuie să primească restituirea de la stat pe care 
o suportă funcţionarii sau agenţii responsabili de prejudiciile suferite. În cazul în care guvernul 
sub autoritatea căruia s-a produs actul sau omisiunea aflată la originea procedurii victimelor nu 


mai există, statul sau guvernul succesor în titlu trebuie să asigure restituirea către victime. 


Indemnizaţie 

12. - Atunci cînd nu este posibilă obţinerea unei indemnizaţii complete de pe urma 
delincventului sau din alte surse, statele trebuie să facă eforturi pentru asigurarea unei 
indemnizaţii financiare: 

a) pentru victimele care au suferit un prejudiciu corporal sau o atingere importantă pentru 
integritatea lor fizică sau mintală în urma actelor criminale grave; 

b) pentru familiile, în special, pentru persoanele aflate în sarcina persoanelor decedate sau 
care suferă de incapacitate fizică sau mintală în urma agresiunii. 

13. - Trebuie încurajată stabilirea, întărirea şi creşterea fondurilor naționale de indemnizare 
a victimelor. După nevoie, ar fi convenabilă stabilirea altor fonduri şi indemnizaţii mai ales în 


cazul în care statul, a cărui victimă este resortisantă, nu este în măsură să o despăgubească. 


Servicii 

14. - Victimele trebuie să primească asistența materială, medicală, psihologică şi socială de 
care au nevoie prin intermediul organismelor benevole, comunitare şi autohtone. 

15. - Victimele trebuie să fie informate de existenţa serviciilor de sănătate, sociale şi a altor 


forme de asistenţă care le pot fi utile, şi trebuie să aibă acces cu uşurinţă la aceste forme. 

16. - Personalul serviciilor de poliţie, justiție şi sănătate ca şi al serviciilor sociale şi al altor 
servicii interesate trebuie să primească o pregătire care să-l sensibilizeze la nevoile victimei, 
precum şi instrucțiuni care să garanteze un ajutor prompt şi corespunzător victimelor. 

17. - Atunci cînd li se furnizează victimelor servicii şi ajutor, trebuie o preocupare 
deosebită pentru cei care au nevoi speciale în virtutea naturii prejudiciului suferit sau al factorilor 
cum ar fi cei menţionaţi la paragraful 2 mai sus menționat. 

B. - Victimele abuzului de putere 

18. - Prin "victime" se înțeleg persoanele care, în mod individual sau colectiv au suferit 
prejudicii, în special o atingere la integritatea lor fizică sau mintală, o suferință morală, o 
pierdere materială sau o atingere gravă adusă drepturilor lor fundamentale, în virtutea 
documentelor sau omiterilor care nu constituie însă o violare a legislaţiei penale naționale, dar 
care reprezintă violări ale normelor internațional recunoscute în materie de drepturile omului. 

19. - Statele ar trebui să aibă în vedere includerea în legislaţia lor naţională a normelor ce 
încriminează abuzul de putere şi pretind reparații pentru victimele unor asemenea abuzuri. 
Printre aceste reparaţii ar trebui să figureze, în special, restituirea şi indemnizaţia, ca şi asistența 
şi sprijinul necesar de ordin material, medical, psihologic şi social. 

20. Statele ar trebui să aibă în vedere negocierea de convenții internaționale multilaterale 
referitoare la victime, conform definiţiei de la paragraful 18. 

21. - Statele ar trebui să reexamineze periodic legislația şi practicile în vigoare pentru a le 
adapta, la nevoie, la evoluția situaţiei, ar trebui să adopte şi să aplice, dacă este necesar, texte 
legislative care să interzică orice acte care constituie un abuz grav al puterii politice sau 
economice şi care încurajează strategiile şi mecanismele de prevenire a acestor acte şi ar trebui 
să prevadă drepturi şi sprijin pentru victimele acestor acte, garantîndu-le şi exercitarea acestor 
strategii. 

În finalul volumului doi aducem şi unele principii fundamentale pentru prevenirea crimei: 

PRINCIPIILE DIRECTOARE REFERITOARE LA PREVENIREA CRIMEI ŞI LA JUSTIŢIE 
PENALĂ ÎN CONTEXTUL DEZVOLTĂRII SI AL UNEI NOI ORDINI ECONOMICE INTERNAȚIONALE 
ADOPTATE DE CONGRESUL AL VII-LEA AL ONU PENTRU PREVENIREA CRIMEI ȘI 
TRATAMENTUL DELINCVENȚILOR, DESFĂŞURAT LA MILANO ÎN 1985 

Cel de-al VII-lea Congres al Naţiunilor Unite pentru prevenirea crimei şi pentru 
tratamentul delincvenţilor, 

Amintind Declaraţia de la Caracas, adoptată în unanimitate de cel de-al VI-lea Congres al 
Naţiunilor Unite pentru prevenirea crimei şi pentru tratamentul delincvenţilor, 

Amintind în aceeaşi măsura şi rezoluta 35/171 a Adunarii generale din 15 decembrie 1980 


în care Adunarea a făcut propria sa Declaraţie de la Caracas şi a cerut cu stăruință punerea în 

practică a recomandărilor referitoare la noile perspective de cooperare internațională pentru 
prevenirea crimei în contextul dezvoltării, recomandări adoptate de către cel de-al VI-lea 
Congres, 

Amintind în plus rezoluţia 36/21 a Adunării generale, din data de 9 noiembrie 1981, în care 
se cerea celui de-al VII-lea Congres de a se da importanţă în mod special, tendinţelor actuale şi 
celor, care se conturează în materie de prevenire a crimei şi de justiție penală, în scopul de a se 
defini noi principii conducătoare pentru acționarea ulterioara în această privință, în perspectiva 
exigențelor dezvoltării şi a obiectivelor strategiei internaționale a dezvoltării pentru cel de-al 3- 
lea deceniu al Naţiunilor Unite, pentru dezvoltare şi pentru o nouă ordine economică, socială şi 
culturală şi astfel de tradiţiile fiecărei ţări şi necesitatea unei conformități a sistemelor de 
prevenire a crimei şi a justiției penale cu principiile Justiţiei sociale. 

Avînd în vedere spiritul rezoluţiei 1982/29 a Consiliului Economic şi Social, din 4 mai 
1982 în care acesta aproba ordinea de zi provizorie a celui de-al VII-lea Congres, încurajează 
guvernele în pregătirea Congresului prin toate mijloacele adecvate şi roagă Secretarul general să 
ia toate măsurile necesare pentru a se asigura buna desfăşurare a pregătirilor Congresului, astfel 
ca să asigure succesul Congresului, 

Avind în vedere în egală măsură spiritul rezoluţiilor 3201/(S-VI) şi 3202 (S-VI) ale 
Adunării generale din data de 1 mai 1974, conținînd Declaraţia şi Programul de acțiune cu 
privire la instaurarea unei noi ordini economice internaționale, care constituie una dintre 
garanţiile principale ale creării condițiilor mai bune care să permită tuturor popoarelor accesul la 
existență mult mai potrivită cu demnitatea persoanei umane, 

În plus, conştientă de faptul că Strategia internaţională a dezvoltării pentru cel de-al 3-lea 
deceniu al Naţiunilor Unite pentru dezvoltare, declară că obiectivul final al dezvoltării este 
creşterea constantă a bunăstării întregii populații pe baza participării ei depline la progresul 
dezvoltării şi al unei repartiții echitabile a beneficiilor care rezultă, 

Stabilind responsabilităţile asumate de ONU în materie de prevenire a crimei în virtutea 
rezoluţiei 415 (V) a Adunării generale din data de 1 decembrie 1950, responsabilități reafirmate 
de rezoluțiile Consiliului Economic şi Social 731 F (XXVII) din 30 iulie 1959 şi 830 D 
(XXVII) din 2 august 1961, care sunt pentru promovarea şi întărirea cooperării internaționale în 
acest domeniu, în conformitate cu rezoluțiile Adunării generale 3021 (XXVII) din 18 decembrie 
1972 şi 32/60 din 8 decembrie 1977, 35/77 din 15 decembrie 1980 şi 36/21 din 9 noiembrie 
1981, 

În plus considerînd că este importantă menţinerea păcii, condiție a dezvoltării şi cooperării 
internaționale şi că tema Congresului era "prevenirea crimei pentru libertate, Justiţie, pace şi 


dezvoltare", 

Alarmat de extinderea şi agravarea criminalității în numeroase regiuni, fie că este vorba de 
criminalitatea de tip clasic sau de noile ei manifestări, şi datorită incidentelor negative ale acestui 
fenomen asupra calităţii vieții, 

Considerind că criminalitatea, îndeosebi sub formele şi în dimensiunile ei noi, dăunează 
grav dezvoltării numeroaselor ţări dar şi relaţiilor lor internaționale şi, printre alte lucruri, 
compromit realizarea obiectivelor strategiei internaționale de dezvoltare pentru cel de-al 3-lea 
deceniu al Naţiunilor Unite pentru dezvoltare şi instaurarea noii ordini economice internaționale, 

Notind că sistemul justiției penale are printre rolurile sale şi pe acela de a contribui la 
protejarea valorilor şi normelor fundamentale ale societății, 

Conştient şi de faptul că este important să crească eficacitatea sistemelor de justiție penală, 

Notind în mod egal şi faptul că pentru a se limita în mod eficace prejudiciul cauzat de 
delictele economice moderne şi formele noi ale criminalităţii, măsurile luate trebuie să se bazeze 
pe o interpretare integrată, axată pe modalitățile de reducere a frecvenței ocaziilor de a efectua 
delicte şi de a întări normele şi atitudinile susceptibile de a deveni un obstacol, 

Conştient de importanța pe care o îmbracă prevenirea crimei şi justiția penală, care 
înglobează politicile, procedurile şi instituţiile ce tind să restrîngă criminalitatea şi să asigure un 
tratament just şi echitabil tuturor acelor fapte care sunt de competenţa aparatului de justiţie 
penală, 

Cunoscind faptul că includerea politicii de prevenire a criminalității şi a justiţiei penale în 
procesul de planificare poate contribui la îmbunătăţirea vieții oamenilor de pretutindeni, la 
promovarea egalităţii în drepturi şi la securitatea socială, creşterea eficacităţii prevenirii crimei şi 
în mod esenţial în domeniile cum sunt cele ale urbanizării, industrializării, educaţiei, sănătăţii, 
evoluţiei demografice şi migraţiilor, al locuitorilor şi al bunăstării sociale, să-şi reducă sensibil 
costurile sociale direct sau indirect legate de prevenirea crimei şi de lupta împotriva delincventei, 
în asigurarea justiţiei sociale, a respectului pentru demnitatea umană, pentru libertate, egalitate şi 
siguranță, 

Convins că este convenabil să acorde toată atenția necesară pentru prevenirea crimei, 
justiţiei penale şi problemelor conexe conținînd felul victimelor, rolul tineretului în societatea 
contemporană şi aplicarea normelor Naţiunilor Unite, 

Recunoscind că formularea noilor principii directoare pot să contribuie la creşterea rolului 
jucat de prevenirea crimei şi de justiţia penală în dezvoltarea politică şi culturală, obiectiv ce 
trebuie să fie urmat la diferitele stadii ale planificării locale, naţionale, subregionale, regionale şi 
inter-regionale, 

Recunoscind în plus urgenţa necesităţii unei cooperări internaționale mai eficace între 


guverne, ţinînd seama de legătura existentă între ordinele economice şi sociale la planurile 

naționale şi internaţionale, de independenţa lor crescîndă şi de faptul că problema socio-politică 
din ce în ce mai gravă care este crima poate depăşi frontierele naţionale, 

1.- Reafirmă că un rol esențial revine ONU în cooperarea internațională în materie de 
prevenire a crimei, de justiție penală şi de tratamentul delincvenţei în contextul dezvoltării socio- 
economice şi în instaurarea unei noi ordini economice internaționale; 

2.- Recomandă Principiile directoare relative la prevenirea crimei şi la justiția penală în 
contextul dezvoltării şi al unei noi ordini economice internaţionale, enunțate în anexa prezentei 
rezoluţii, înainte de aplicarea la planurile naţionale, internaționale, potrivit cu conținutul, ținînd 
seama de caracteristicile şi de tradiţiile politice, economice, sociale şi culturale din fiecare ţară şi 
pe baza principiilor egalităţii suverane a statelor şi la non-amestecul în afacerile lor interioare; 

3.-Invită guvernele să se inspire din principiile enunțate în anexa la prezenta rezoluție 
pentru elaborarea textelor legislative şi a directivelor adecvate; 

4.-Invită în mod egal statele membre să controleze sistematic dispoziţiile luate în scopul 
asigurării coordonării eforturilor depuse pentru conceperea şi executarea măsurii lor eficace şi 
umane referitoare la reducerea costului social al crimei şi a incidenţelor sale negative asupra 
procesului dezvoltării astfel încît să se studieze noile metode de cooperare internaţională în acest 
domeniu; 

5.-Cere cu stăruință comisiilor regionale, institutelor regionale şi inter-regionale să se 
ocupe de prevenirea crimei şi de tratamentul delincvenţilor, institutelor specializate sau altor 
organisme ale Naţiunilor Unite, altor organizaţii interguvernamentale sau organizațiilor 
neguvernamentale care au statut consultativ pe lîngă Consiliul Economic şi Social, de a participa 
activ la punerea în practică a principiilor directoare; 

6. - Invită Comitetul pentru prevenirea crimei şi pentru lupta împotriva delincvenţei să 
examineze mijloacele necesare pentru a garanta aplicarea efectivă a prezentei rezoluţii; 

7.- Roagă Secretarul general să ia toate măsurile necesare pentru a asigura difuzarea cît 
mai largă a Principiilor directoare şi mai ales pentru a intensifica activitățile de informare din 
acest domeniu; 

8. - Roagă în egală măsură pe Secretarul general, ca în cadrul examinării priorităților şi a 
programelor în curs, să întărească activităţile de prevenire a crimei şi ale justiției penale pentru 
asigurarea unei cooperări internaţionale mai eficace în acest domeniu în special pentru 
concesiunea unei asistențe tehnice țărilor care cer ajutor şi elaborarea de programe regionale şi 
subregionale de formare, de cercetare şi de schimb de informaţii; 

9.- În plus roagă Secretarul general să stabilească un raport pentru aplicarea prezentei 


rezoluţii ca să fie examinată de Adunarea generală; 

10.- Invită Consiliul Economic şi Social şi Adunarea generală să examineze cu prioritate 


problemele evocate aici. 


ANEXĂ 
PRINCIPIILE DIRECTOARE CU PRIVIRE LA PREVENIREA CRIMEI ŞI LA 
JUSTIŢIA PENALĂ ÎN CONTEXTUL DEZVOLTĂRII ŞI AL UNEI NOI ORDINI 
ECONOMICE INTERNATIONALE 
A. PREVENIREA CRIMEI ŞI INSTAURAREA UNEI NOI ORDINI ECONOMICE 
INTERNAȚIONALE 

Ordinea internaţională şi structurile naţionale 

1. - Date fiind raporturile care există între prevenirea crimei, dezvoltarea şi noua ordine 
economică internațională, evoluţia structurilor economice şi sociale trebuie să fie însoţite de 
reformele adecvate ale justiției penale, de o aşa manieră încît sistemul penal să contribuie el 
însuşi la protejarea valorilor fundamentale şi la realizarea obiectivelor esenţiale ale societăţii şi, 
în mod egal, a aspirațiilor comunităţii internaţionale. 

Noua ordine economică internaţională şi garantarea drepturilor individuale 

2.- Existenţa unui sistem penal care să fie în aceeaşi măsură just, echitabil şi uman este o 
condiție necesară pentru ca cetăţenii din toate ţările să se bucure de drepturile fundamentale ale 
persoanei. Un astfel de sistem contribuie la asigurarea egalității şanselor în viaţa economică, 
socială şi culturală, în această privinţă, trebuie încurajată cooperarea internațională în vederea 
favorizării dezvoltării economice armonioase a statelor membre grație unei restructurării a 
sistemului economic internațional, punîndu-se accent, aşa cum se cuvine, pe prevenirea crimei şi 
pe buna funcționare a sistemului justiției penale. 

Obiectivele dezvoltării şi eliminarea cauzelor nejuste 

3. Dezvoltarea personalităţii umane, în special prevenirea crimei, trebuie să fie unul dintre 
obiectivele principale ale instaurării unei noi ordini economice internaţionale, în acest context, 
politicile urmărite în materie de prevenire a crimei şi de justiție penală trebuie să ia în 
considerare cauzele structurale cuprinzînd cauzele socio-economice - ale nedreptății, nedreptate 


în care criminalitatea nu este adesea decît simptomul. 

Orientări şi interpretări noi 

4.-Trebuie luat în considerare la nivelurile naţionale şi internaționale orientările şi 
interpretările noi în ceea ce priveşte conceptele, măsurile, procedurile şi instituţiile pentru 
prevenirea crimei şi pentru justiția penală. 

Relaţii între state 

5.- În conformitate cu obiectivele Naţiunilor Unite, toate statele membre trebuie să se 
abțină, în relaţiile lor cu celelalte state, de la toate actele vizînd vătămarea dezvoltării acestora şi 
care să conducă la aplicarea de suferințe popoarelor lor; statele membre trebuie, în măsura 
posibilităților lor, să susțină toate eforturile şi toate măsurile menite să contribuie la prevenirea 
crimei şi la îmbunătățirea sistemelor justiției penale, care să contribuie la dezvoltarea şi la 
progresul lor. 

Crime ale căror efecte sunt deosebit de grave 

6.- Prevenirea crimei ca fenomen mondial nu trebuie să se limiteze la formele tradiționale 
ale criminalității ci să se raporteze, în egală măsură, asupra actelor care au efecte deosebit de 
grave cum sunt delictele economice, atentatele la mediu, traficul ilicit de droguri, terorismul, 
aparteidul şi crimele de o gravitate comparabilă care dăunează într-o măsură neobişnuită ordinii 
publice şi securității interioare. Ea va îngloba aşadar manifestările criminalităţii care ar putea fi 
fapta, în mod direct sau indirect, a instituţiilor publice sau private, a organizațiilor şi a 
particularilor. 

Protecţia împotriva delictelor în domeniul industrial 

7.-Date fiind caracteristicile societăților post-industriale contemporane şi a rolului pe care- 
1 joacă în aceste societăți industrializarea, tehnologia şi progresul ştiinţific este de acord să ia 
măsuri speciale în domenii avînd legătură cu sănătatea publică, cu igiena şi cu securitatea 
muncii, împotriva exploatării resurselor naturale şi a utilizării mediului şi la furnizarea bunurilor 
şi serviciilor destinate publicului. 

Delicte economice 

8.- Trebuie revăzută şi întărită aşa cum se cuvine legislaţia care guvernează funcționarea 
întreprinderilor comerciale în aşa fel încît să ofere modalitățile eficace pentru prevenirea 
delictelor economice, să ancheteze asupra lor şi să urmărească autorii. In plus, trebuie să se ia în 
considerare şi faptul că delictele economice complexe să fie examinate de către judecători în 
funcție de metode contabile şi de celelalte metode ale gestionării societăților, în mod egal trebuie 
distribuită o formare adecvată a funcționarilor şi agenţiilor instituţiilor însărcinate în 


preîntîmpinarea delictelor economice, să ancheteze cauzele lor şi să urmărească autorii. 

Responsabilitatea societăţilor 

9.-În legislaţia penală a fiecărei ţări, va fi de acord în mod special cu prevenirea nu numai a 
responsabilității penale ce revine persoanelor care acționează în numele unei instituţii, unei 
societăți sau a unei întreprinderi sau care face parte din cadrele directoare, dar şi a 
responsabilității penale a instituţiei, a societăţii sau a întreprinderii însăşi, în elaborarea măsurilor 
necesare vizînd prevenirea sau pedepsirea, urmărirea judiciară a activităţii delincvenților. 

Pedepse corespunzătoare 

10.-Totul trebuie pus în aplicare pentru pedepsirea în egală măsură a delictelor economice 
şi a delictelor tradiționale de gravitate corespunzătoare, impulsionînd aplicarea politicilor şi 
practicilor punitive corespunzătoare, în scopul eliminării în totalitate a inegalităţii excesive între 
sancţiunile pronunţate în cazul delictelor tradiționale împotriva proprietății şi a celor pronunţate 
împotriva noilor forme de delict economic. Ţinînd seama de ceea ce precede, este convenabilă 
adoptarea de pedepse sau de sancţiuni cu dezavantaje corespunzătoare în cazul delictelor 
economice, de fiecare dată cînd măsurile în vigoare nu corespund vinei şi gravităţii delictelor în 
chestiune. 

Gravitatea prejudiciului si capacităţi financiare ale responsabilului 

11.- În aprecierea naturii şi a gravităţii penalizării delictelor economice şi a celor conexe, 
trebuie să se ţină seama şi de efectele prejudiciabile reale şi potenţiale ale delictului, de gradul de 
culpabilitate al delincventului. Sancţiunile economice, în special cele în care este vorba de 
sancțiuni grave, trebuie să fie modelate de aşa manieră încît să aibă acel caracter exemplar atît 
pentru delincvenţii săraci cît şi pentru cei bogaţi, ținînd seama de resursele financiare ale 
responsabililor. Sancțiunile şi măsurile judiciare trebuie să aibă ca prim obiectiv reținerea ca vină 
a întregului avantaj financiar sau economic dobîndit printr-un act delictuos. 

Despăgubirea victimelor 

12.-Trebuiesc luate măsuri legislative cît şi altele necesare pentru a da victimelor 
criminalității mijloacele eficace pentru protecția judiciară şi pentru a lua măsuri necesare 
despăgubirii lor pentru pagubele suferite. 

B. DEZVOLTAREA NAŢIONALĂ ȘI PREVENIREA CRIMEI 

Dezvoltare, pace şi justiţie 

13.- Acţiunea dezvoltării, concepută ca fiind un ansamblu coerent de măsuri vizînd 
favorizarea creşterii economice şi a progresului social, asigurarea păcii în lume, precum şi a 
Justiţiei sociale, trebuie să fie atent planificată şi în mod convenabil direcțională ţinînd seama de 
contribuţia diferiților factori şi înglobînd o politică echitabilă în domeniul prevenirii crimei şi al 


Justiţiei penale. 

Prevenirea crimei şi planificare 

14.- Politicile (strategiile) integrate sau coordonate de prevenirea crimei şi de Justiția 
penală nu trebuie să prevadă în mod unic reducerea costului uman şi social al formelor 
tradiționale şi cele noi ale criminalității, ele trebuie însă, în mod egal, să contribuie la garantarea 
unei participări depline a cetăţenilor la dezvoltarea, în condiţii egale, şi să favorizeze astfel 
viabilitatea planurilor, programelor şi măsurilor de dezvoltare adoptate de eşalonul naţional. 

Necesitatea unei concepţii globale 

15.- Prevenirea crimei şi Justiția penală nu trebuie să fie tratate ca probleme izolate cărora 
le este suficientă aplicarea soluţiilor simpliste şi fragmentare; aceste domenii acoperă de fapt 
activități complexe şi diverse care necesită strategii raționale şi metode diversificate care să țină 
seama de următoarele elemente: 

a) caracteristici socio-economice, politice şi culturale ale societăţii considerate; 

b) stadiul de dezvoltare, o atenţie deosebită fiind acordată schimbărilor în curs sau 
probabile şi nevoilor corespunzătoare; 

c) tradițiile şi obiceiurile țării, punînd în valoare efectivă şi maximală resursele 
umane locale. 

Conceptii integrate sau coordonate ale planificării 

16.-Deoarece ele elaborează planurile naționale, statele trebuie să insiste asupra unei 
concepții globale, intersectorială şi integrată sau coordonată, îmbinînd obiective de termen scurt, 
mediu sau lung. Aceasta va permite evaluarea eficacității deciziilor, de a se limita incidenţele 
economice şi sociale negative şi de a reduce frecvenţa ocaziilor delictelor, şi de a creşte şansele 
care se oferă fiecăruia de a-şi satisface nevoile sale. 

Studiul tendinţelor şi evaluarea incidenţelor sociale 

17.- Proiectele şi programele de dezvoltare trebuie să fie elaborate şi executate ținînd 
seama de realitățile locale, regionale şi naţionale şi să se sprijine pe evaluări şi pe previziuni 
viabile tendinţelor socio-economice, înglobînd în ceea ce priveşte criminalitatea termenul scurt şi 
pe cel lung, şi pe studiile incidentelor sociale ale deciziilor şi ale investiţiilor. Studiile de 
fezabilitate, care acordă în mod obişnuit un loc larg consideraţiilor viabilității economice, trebuie 
să țină seama în egală măsură de factorii sociali şi să fie completate de cercetări bazate pe 
efectele criminogene eventuale ale proiectelor de dezvoltare şi pe măsurile ce se iau pentru a le 
para. 

Planificarea intersectorială 

18.- Un efort de planificare intersectorială trebuie să fie întreprins pentru a se executa o 
comunicare şi o cooperare între planificatorii economici, între instituţiile interesate şi 


organismele însărcinate cu administrarea justiţiei penale într-un aşa mod încît să poată crea 

mecanismele adecvate coordonării sau întăririi celor deja existente şi pentru a permite o mai 
bună adaptare a politicilor în materie de prevenire a crimei la exigenţele dezvoltării şi ale 
evoluției situației. 

Planificarea sectorială 

19.- Planificarea în ceea ce priveşte prevenirea crimei şi justiția penală trebuie să fie făcută 
într-o perspectivă dinamică şi metodică, ținînd seama de activitățile şi de funcțiunile 
interdependente legate de legislație, poliție, administrarea Justiţiei, tratamentul delincvenţilor şi 
justiţia pentru minori, într-un aşa fel încît să redea acestor activităţi şi funcții mai multă coerență 
şi raționalitate în cadrul obiectivelor dezvoltării naționale. Luarea sistematică în considerație a 
costurilor şi a avantajelor sociale trebuie să permită, din moment ce sunt posibile mai multe 
soluţii, alegerea celei care va asigura maximul de avantaje la preţul uman şi material mai mic. 

Planificarea şi coordonarea în prevenirea crimei 

20.- Este util să se încurajeze crearea uneia sau a mai multor organisme sau sisteme 
naționale şi locale de planificare şi coordonare, cu participarea reprezentanţilor instituţiilor 
însărcinate cu conducerea justiției penale, a altor experți şi membri ai colectivităţi; astfel de 
inițiative au darul de a permite o mai bună evaluare a nevoilor şi a priorităților, o afectare mai 
judicioasă a resurselor, o mai mare eficacitate în controlul execuţiei strategiilor şi a programelor, 
şi în evaluarea lor. Organismele sau sistemele de planificare şi de coordonare trebuie să aibă ca 
sarcină: 

a) exploatarea potențialului de cercetare şi dezvoltare a capacităţilor existente pe 
plan local, ca țeluri ale planificării legate de prevenirea crimei; 

b) evaluarea costurilor sociale ale criminalității şi a eforturilor depuse în lupta 
împotriva ei şi de a atrage atenţia asupra incidenţelor economice şi sociale; 

c) de definire a căilor care vor permite creşterea viabilității datelor culese asupra 
tendințelor criminalității şi asupra justiției penale, de a analiza aceste date într-un mod mai 
riguros şi de a studia factorii socio-economici adecvați; 

d) de a urmări aplicarea măsurilor şi programelor cu privire la prevenirea crimei şi 
la justiţia penală în maniera evaluării eficacității şi pentru a determina dacă sunt necesare 
îmbunătățiri; 

e) de a colabora cu celelalte organisme ce se ocupă de planificarea dezvoltări pentru 
ca să se asigure coordonarea şi schimburile de informații necesare. 

Prevenirea crimei ca element al politicii sociale 

21.- Sistemul penal este un instrument de luptă împotriva criminalității şi de insistenţă, dar 
trebuie ca să contribuie în egală măsură la realizarea obiectivului de menţinere a "păcii şi a 


ordinii publice", de redresare a inegalităţii şi de protejare a drepturilor omului pentru a se asigura 

o dezvoltare socială şi economică echitabilă. Pentru integrarea prevenirii crimei şi a Justiţiei 
penale în obiectivele naţionale ale dezvoltării, trebuie mobilizate resursele umane şi materiale 
necesare şi, în special, să se prevadă căi de finanţare suficiente, şi de a cere ajutor în întregime, 
pe cît posibil, instituţiilor competente şi resurselor societăţii, ceea ce va permite asigurarea unei 
participări adecvate a colectivități. 

Corelaţia dezvoltare - criminalitate 

22.- În scopul ca politicile legate de prevenirea crimei şi de justiţie penală să ţină mai bine 
seama de evoluţia condițiilor socio-economice, culturale şi politice, trebuie făcute noi studii şi 
noi cercetări asupra interacțiunilor posibile ale criminalității şi a anumitor aspecte ale dezvoltării, 
îndeosebi creşterii demografice şi evoluţiei structurii populației, urbanizării, industrializării, 
evoluţiei situaţiei locuinţelor, ale migrărilor, a sănătăţii, educaţiei şi evoluţiei situației slujbelor. 
Aceste studii trebuie pe cît posibil să fie conținute într-o optică interdisciplinară şi să se axeze pe 
elaborarea principiilor de acţiune şi măsurilor concrete. 

C. SISTEMUL JUSTIȚIEI PENALE, DEZVOLTAREA ȘI DREPTURILE OMULUI 

Dezvoltarea şi drepturile fundamentale ale persoanei 

23. - Programele socio-economice şi planificarea naţională trebuie să fie potrivite pentru a 
favoriza, proteja şi exprima cît mai eficace justiția socială, libertăţile fundamentale şi drepturile 
omului. Politicile şi programele socio-economice actuale trebuie să fie examinate sub unghiul 
incidentelor lor cu realizarea acestor obiective. 

Sisteme juridice, justiţia penală şi dezvoltarea 

24.- Sistemele juridice, înglobînd sistemele justiției penale, trebuie să contribuie la 
promovarea unei dezvoltări benefice şi echitabile ținînd seama de consideraţiile cu privire la 
drepturile omului şi la justiţia socială, să vegheze asupra tuturor acelora care exercitînd funcții 
judiciare sau cvasi-judiciare nu ţin seama de nici un interes personal sau de grup şi să garanteze 
imparțialitatea în alcătuirea tribunalelor, în conducerea procedurii penale şi în accesul la justiția 
penală. 

Reevaluarea periodică a politicilor şi practicilor în materie de justiţie penală 

25.- Fiecare ţară, indiferent care este nivelul ei de dezvoltare, trebuie să procedeze la o 
reevaluare periodică a politicilor şi practicilor sale legate de justiţia penală pentru a le confrunta 
cu mijloacele oficiale în aceeaşi măsură ca şi cu oficiile de control social pentru ca să se asigure 
asupra concordantei dintre unele şi celelalte şi asupra adaptării la noile exigenţe ce rezultă din 
transformările socio-economice, culturale şi celelalte. 

Dreptul scris şi structurile şi valorile societăţii 

26.- Conflictele existente în numeroase ţări între instituţii şi tradiţii autohtone în domeniul 


juridico-social şi legislațiile şi codurile străine, frecvent importate sau supraimpuse, trebuie să fie 

reexaminate într-un aşa mod încît normele oficiale să reflecte în mod fidel valorile şi structurile 
actuale ale societății. 

Accesul liber la sistemul judiciar 

27.- Sistemele judiciare trebuie să dea o mînă de ajutor, datorită politicilor adecvate vizînd 
surmontarea inegalităților sau contrastelor socio-economice, etice, culturale şi politice, peste tot 
unde ele există deja, pentru a da Justiţiei accesibilitatea tuturor staturilor societăţii, în special 
straturilor celor mai vulnerabile. Mecanismele adecvate vizînd împărțirea unui ajutor Judiciar şi 
asigurarea protecției drepturilor fundamentale ale omului, conform cu exigentele justiției, trebuie 
să fie puse în aplicare peste tot unde ele nu există încă. Sistemele judiciare trebuie să prevadă în 
egală măsură procedurile de reglementare pacifistă a diferendelor şi litigiilor, sau a arbitrajului, 
suficient de accesibile, mai ieftine şi mai puţin greoaie în maniera de a deschide tuturor 
indivizilor posibilităţile de acțiune judiciară sau parajudiciară pentru ca apărarea tuturor celor 
care au nevoie să fie în mod efectiv asigurată. 

Participarea colectivităţii 

28.-Trebuie explorate şi încurajate diferitele forme de participare a colectivităţii pentru ca 
să se găsească soluții, altele decît intervenţiile prejudiciare, proprii oferirii de metode de 
administrare a justiției mult mai lesne accesibile cum sunt instanţele de mediere, cele de arbitraj 
şi de împăcare. Trebuie totuşi să se continue încurajarea şi întărirea colectivităţi la toate faptele 
procesului de prevenire a crimei şi a justiției penale supraveghind în mod riguros protejarea 
drepturilor omului. 

Mass-media şi educaţia 

29.- Rolul mass-mediei şi incidența sa asupra anumitor aspecte ale prevenirii crimei şi ale 
justiţiei penale trebuie să fie examinate şi evaluate, eficacitatea şi echitatea sistemului judiciar 
depinzînd de măsura în care publicul percepe politica penală şi atitudinea lui în această privință. 
Mijloacele mass-mediei trebuie să fie incitate, ca în calitatea lor de instrumente importante 
adaptării sociale, să joace un rol de popularizare legat de prevenirea crimei şi de justiția penală, 
în paralel cu programele de educație civică şi juridică. 

Drepturile omului, justiţia socială şi prevenirea eficace a crimei 

30. - Tot ceea ce protejează drepturile omului şi favorizează justiția socială, trebuie să 
încurajeze îmbunătăţirea eficacității politicilor de prevenire a crimei şi de justiție penală înainte 
de a recurge la soluţii - comunitare sau altele - de schimbare a încarcerării, în suprimarea 
întîrzierilor inutile în administrarea justiţiei, în favorizarea formării şi evaluării personalului, şi 
datorită inovaţiilor ştiinţifice şi tehnice, şi a cercetărilor ştiinţifice şi tehnice, şi a cercetărilor 
orientate către acțiune, în special atunci cînd situaţia necesită utilizarea cît mai rațional posibilă a 


resurselor financiare şi umanitare limitate. 

Formele tradiţionale ale controlului social 

31. - Deoarece s-au introdus măsuri noi de prevenire a criminalității, este important să se ia 
precauţiile necesare pentru a nu se compromite buna funcționare a sistemelor tradiționale în 
concordanță cu toată atenția datorată păstrării identităților culturale şi protecției drepturilor 
omului. 

Noile forme ale criminalităţii şi sancţiunile penale 

32.- Sancțiunile penale, care în mod general au fost concepute pentru a se reprima 
criminalitatea tradițională, trebuie în egală măsură să fie adaptate noilor forme şi dimensiuni ale 
criminalității datorită adoptării noilor legi şi a noilor măsuri menite să releve provocările şi ale 
utilizării tehnicilor avansate în depistarea cauzelor delictelor, anchetelor, scopurilor şi a 
hotărîrilor pedepselor. Trebuie să se pună la punct în egală măsură, şi să se aplice instrumentele 
şi mecanismele adecvate unei cooperări internaționale ca să se lupte în mod eficient împotriva 
noilor şi periculoaselor manifestări ale criminalității. 

Reexamenul global al masurilor justiţiei penale 

33. — Afectarea resurselor limitate sistemului penal trebuie să se fondeze pe un examen 
atent al avantajelor şi al costurilor strategiilor de reîncadrare, ţinînd seama nu numai de costul 
direct sau indirect al criminalităţii dar în egală măsură de consecinţele sociale legate de lupta 
împotriva criminalităţii, în această perspectivă eforturile susţinute trebuie să fie desfăşurate 
pentru a lua în considerare recurgerea la acele proceduri, altele decît intervenţiile judiciare şi 
tratamentul în instituție, conținînd soluții ce determină intervenţia colectivităţii, ceea ce va 
permite evitarea unei criminalizări sau penalizări prea extinse şi care să reducă costul uman şi 
social. 

Tehnicile moderne şi posibilităţile de abuz 

34. - Noile procedee ştiinţifice şi noile tehnologii trebuie să fie în mod universal angajate 
în interesul față de individ şi legat de acest fapt, şi pentru prevenirea eficace a criminalității. lată 
de ce existînd riscul ca noile forme de delict să fie însoţite de tehnici moderne, trebuie să fie 
luate măsuri adecvate pentru a se combate eventualele abuzuri. În legătură cu aceasta, în mod 
particular legat de faptul că informatica permite o acumulare de date despre indivizi care riscă să 
fie folosite în violarea drepturilor omului, înglobînd dreptul la viață particulară, sau care să 
cauzeze alte abuzuri, trebuie să se adopte măsuri de salvare, să confere acestor date un caracter 
confidențial, să aplice un sistem de acces individuale şi de corectare a erorilor şi să prevadă 
procedurile adecvate pentru ţinerea acestor date în scopul de a reduce aceste riscuri şi celelalte 


pericole de discriminare ce pot da naştere unor eventuale abuzuri. 

Marginalitate şi inegalităţi sociale 

35.- Văzînd condiţiile sociale, politice, culturale şi economice deplorabile pe care le 
cunosc numeroase straturi ale populaţiei din anumite ţări, politicile penale trebuie să evite de a 
crea condiţii favorabile sancţiunilor penale. Politicile sociale eficiente trebuie să fie adoptate 
pentru îmbunătățirea situației straturilor defavorizate urmăririlor, a hotărîrii pedepselor şi a 
tratamentului, acestea să fie asigurate în aşa fel încît să evite practicile discriminatorii bazate pe 
caracteristicile socio-economice, culturale, etnice, naționale sau politice, pe sex sau pe mijloacele 
materiale. Trebuie sa se plece de la principiul că aşezămîntul unei adevărate justiții sociale în 
împărțirea bunurilor materiale şi spirituale între toți membrii societății, eliminarea tuturor 
formelor de exploatare şi a inegalității, şi opresiuni economice, şi sociale la fel ca asigurarea 
adevărată a tuturor libertăților şi drepturilor fundamentale ale persoanei sunt un element capital 
în speranţa succesului în lupta dintre criminalitate şi eradicarea ei din viaţa societăţii în general. 

D. COOPERAREA INTERNAȚIONALA ÎN DOMENIUL PREVENIRII CRIMEI ȘI AL 
JUSTIŢIEI PENALE 

Importanţa cooperării internaţionale 

36.- Toate statele şi toate corpurile constituente trebuie, prin Naţiunile Unite sau prin alte 
mijloace, să stabilească o cooperare în domeniul crimei şi al luptei împotriva delincventei, 
deoarece este vorba de o acțiune indispensabilă pentru a se contribui la promovarea păcii şi la 
Securitatea umanităţii, totul în vederea ameliorării eficacităţii, viabilității şi echităţii justiției 
penale. 

Dreptul internaţional şi justiţia penală 

38. - Dat fiind faptul, că cooperarea internațională în domeniul prevenirii crimei şi al 
justiţiei penale este de dorit, ONU trebuie să stabilească tipuri de instrumente care pot fi folosite 
pentru elaborarea convențiilor internaționale şi regionale de drept, ghiduri pentru elaborarea, la 
eşalonul naţional, de texte legislative pentru aplicare. 

Instrumente internaţionale 

38. - În scopul de a lua măsurile cele mai eficace pentru a urmări şi a duce în faţa justiţiei 
pe autori, de crime transnaţionale şi internaţionale, trebuie să se ratifice şi sa se pună in aplicare 
instrumentele internaţionale existente aplicabile în acest domeniu. 

Modalităţile de realizare a colaborării internaţionale 

39. - Modalităţile cooperării internaționale în domeniul penal, cum sunt extrădarea, 
diferitele forme de asistenţă la nivel de anchetă şi de acțiune judiciară, mai ales Comisia 
rogatorie (comisie ce aparține unui tribunal a cărei sarcină este aceea de a se adresa unui alt 
tribunal pentru a-l invita să facă un act de procedură sau de instrucție), citaţiile şi textul 


deciziilor, citarea în faţa unui tribunal din străinătate a martorilor, traducerea urmăririlor penale, 

transferarea deținuților străini şi executarea sentințelor în străinătate conținînd şi supravegherea 
deţinuţilor puşi în libertate provizorie în alte țări, trebuie să fie mai puţin grele şi mai eficace. 
Pentru a promova în plus ajutorul pentru aceste mecanisme în toate ţările şi a oferi eficacitatea 
necesară cooperării internaționale în lupta împotriva crimei, Naţiunile Unite trebuie să creeze 
instrumente tipice, care să poată să ajute țările interesate şi să contribuie la elaborarea acordurilor 
regionale globale. În plus, măsurile trebuie să fie luate în vederea întăririi înțelegerilor existente 
în ceea ce priveşte cooperarea internațională între diferitele instituții ale sistemelor judiciare în 
scopul de a lupta împotriva criminalităţii pe plan internaţional. 

Norme şi sisteme juridice internaţionale 

40. - Cooperarea internaţională în domeniul justiţiei criminale trebuie să fie compatibilă cu 
sistemele juridice respective ale statelor cooperante şi să respecte pe deplin drepturile omului şi 
normele juridice în mod universal acceptate, care trebuie să fie aplicate la o scară mai mare şi să 
fie întărite. 

Cooperarea tehnică 

4]. - Trebuie intensificată cooperarea tehnică sub toate formele datorită insuficienței 
resurselor tehnice şi umane din numeroase țari în dezvoltarea, mai ales în ce priveşte existența 
unui personal calificat la toate eşaloanele prevenirii crimei şi ale sistemelor judiciare, numărul 
cercetărilor şi al centrelor de studii, a informaţiilor cu acces facil şi a resurselor ştiinţifice, 
sistemelor schimburilor de informaţii şi a modurilor de educaţie. La fel şi instituțiile existente în 
interiorul sistemelor Naţiunilor Unite şi ale statelor membre dotate cu capacităţile şi resursele 
necesare să furnizeze o asistentă tehnică celorlalte țări care au nevoie, fie pe o bază bilaterală sau 
multilaterală, fie în cadrul programelor de dezvoltare mai largi, sau transferul de tehnici, în 
conformitate cu principiile Naţiunilor Unite cu privire la instaurarea unei noi ordini economice 
internaționale. 

La fel, ţările în curs de dezvoltare să poată face schimburi cu ţările dezvoltate în ce priveşte 
propriile lor metode şi experiențe ce prezintă un anume interes. 

Cooperarea între ţările în curs de dezvoltare 

42. - Este convenabil să se încurajeze în continuare cooperarea tehnică între ţările în curs 
de dezvoltare, pe bază regională sau inter-regională, pentru ca acestea din urmă să poată face 
schimburi de experiență comună, interesate să-şi păstreze caracteristicile culturale specifice, să-şi 
întărească instituțiile naţionale însărcinate cu asigurarea ordinii sociale şi să-şi sporească 
autoritatea lor. 

Rolurile organizaţiilor şi organelor internaţionale şi regionale 

43. - Instituţiile şi organele internaţionale, ale căror instituţii regionale şi inter-regionale ale 


Naţiunilor Unite pentru prevenirea crimei şi pentru tratamentul delincvenţilor şi Serviciul pentru 

prevenirea crimei şi pentru justiția penală a Secretariatului ONU şi celelalte organizații 
internaționale, interguvernamentale, ca şi organizaţiile neguvernamentale ce au statut consultativ 
pe lîngă Consiliul Economic şi Social, care se ocupă cu probleme legate de prevenirea crimei, 
trebuie în cadrul domeniului lor de competență, să ajute statele în lupta lor împotriva 
criminalităţii şi în realizarea activităţilor de cooperare internaţională în acest domeniu. 

Activităţile regionale şi inter-regionale 

44. - În scopul promovării unei strategii internaţionale pentru prevenirea crimei şi pentru 
justiția penală în cadrul dezvoltării, institutele regionale şi inter-regionale ale Naţiunilor Unite, 
specializate în prevenirea crimei şi tratamentul delincvenţilor, astfel ca Serviciul pentru 
prevenirea crimei şi justiția penală, trebuie să urmărească şi să-şi întărească rolurile lor, drept 
instrumente prețioase care să le permită aplicarea efectivă a acestei apropieri globale, totul 
pentru intensificarea activităților lor de cooperare cu comisiile regionale respective ale ONU şi 
ale celorlalte organizaţii regionale competente. 

Coordonarea între institute 

45. - Este de dorit să se încurajeze coordonarea activităților institutelor mai sus menţionate 
în instituționalizarea contactelor şi a schimburilor de informații şi din experienţe între cele din 
urmă, de natură să crească capacitățile lor de a furniza ajutor țarilor interesate, în planul 
pregătirii, cercetării şi tehnicilor. Instituţiile specializate, şi agențiile şi organismele de dezvoltare 
internațională trebuie, dacă e cazul, să participe nemijlocit la aceste activităţi. 

Cooperarea ştiinţifică 

46. - Naţiunile Unite trebuie să desfăşoare eforturi mai susținute pentru a-şi asigura 
sprijinul şi cooperarea organizaţiilor guvernamentale şi neguvernamentale cu caracter ştiinţific şi 
profesional şi al instituţiilor care au o reputaţie bine stabilită în domeniul prevenirii crimei şi al 
justiţiei penale, în scopul de a folosi mai larg aceste resurse la nivel subregional, regional, inter- 
regional şi internațional, în acest scop este de dorit să studieze posibilitatea de a crea un consiliu 
internațional al organizaţiilor reunind savanți, oameni de ştiinţă, cercetători, profesionişti şi 
aşezăminte universitare. Acest consiliu, compus din anumiţi reprezentanţi ai organizaţiilor şi 
instituțiilor sus-menţionate aparținînd diferitelor regiuni ale lumii, să-şi întărească cooperarea 
internațională in acest domeniu, favorizînd schimbul de informaţii şi furnizînd asistenţă tehnică 
şi ştiinţifică Naţiunilor Unite şi comunităţii mondiale. 

Congresul Naţiunilor Unite pentru prevenirea crimei şi pentru tratamentul 
delincvenţilor 

47.- Congresele cincinale ale Naţiunilor Unite pentru prevenirea crimei şi tratamentul 
delincvenţilor vizează, pe de o parte, încurajarea .unui schimb de cunoştinţe şi de date ale 


experienţei între specialişti din diferite țări, şi, pe de altă parte, să întărească şi să dezvolte 

cooperarea internaţională şi regională în lupta împotriva criminalității, deoarece ele sunt un 
organ capital unde se exercită această cooperare. Statele şi ONU, în asociaţie cu alte organizaţii 
interguvernamentale şi neguvernamentale, trebuie să pună în aplicare totul pentru a creşte 


eficacitatea lucrărilor acestor congrese. 

